Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
379e9de0-c8b3-43f2-87ef-83f5a1d799d6	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ក៏គ្មានដែរ (Video inside)	ក្រសួងសុខាភិបាល នៅថ្ងៃទី៣១ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយគ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣១ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៣នាក់, អ្នកជាសះស្បើយសរុបចំនួន ១៣៦,២៦៦នាក់, ស្លាប់សរុបចំនួន ៣,០៥៦នាក់៕	2024-08-31T18:29:00+07:00	freshnewsasia.com	https://m.freshnewsasia.com/index.php/en/localnews/355912-2024-08-31-04-29-46.html
4a0eff97-817f-46d8-a809-eeab6d75e773	រដ្ឋមន្ត្រីសុខាភិបាល ស្នើឱ្យបង្កើនសកម្មភាពចូលរួមកាត់បន្ថយហានិភ័យនៃជំងឺមិនឆ្លង ដូចជា ជំងឺសរសៃឈាមបេះដូង ទឹកនោមផ្អែម មហារីក ជំងឺផ្លូវដង្ហើមរ៉ាំរ៉ៃ	លោកសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល បានស្នើក្រសួងស្ថាប័ន និងដៃគូពាក់ព័ន្ធទាំងអស់ ឱ្យបង្កើនសកម្មភាពអនុវត្តកិច្ចអន្តរាគមន៍ពហុវិស័យ ក្នុងការកាត់បន្ថយកត្តាហានិភ័យនៃជំងឺមិនឆ្លង ដូចជា ជំងឺសរសៃឈាមបេះដូង ទឹកនោមផ្អែម មហារីក ជំងឺផ្លូវដង្ហើមរ៉ាំរ៉ៃ។ ការអំពាវនាវនេះធ្វើឡើងក្នុងសិក្ខាសាលាផ្សព្វផ្សាយរបាយការណ៍ ស្តីពីការអង្កេតកត្តាហានិភ័យ និងស្ថានភាពជំងឹមិនឆ្លង នៅប្រទេសកម្ពុជា ២០២៣ នាថ្ងៃទី៣០ ខែសីហា ឆ្នាំ២០២៤ នៅសណ្ឋាគារហ៉ីម៉ាវ៉ារី។ លោករដ្ឋមន្ត្រីសាស្ត្រាចារ្យ ឈាង រ៉ា បានឲ្យដឹងថា ជំងឺមិនឆ្លងនៅកម្ពុជាបច្ចុប្បន្នកំពុងមាននិន្នកាកើនឡើង ដែលជាបញ្ហាសុខភាពសាធារណៈមួយដែលត្រូវយកចិត្តទុកដាក់ខ្ពស់ក្នុងការទប់ស្កាត់ប្រយុទ្ធប្រឆាំងក្នុងការកើនឡើងនេះ។ អត្រាប្រេវ៉ាឡង់នៃជំងឺមិនឆ្លងសំខាន់ៗ (ជំងឺសរសៃឈាមបេះដូង ទឹកនោមផ្អែម មហារីក និងជំងឺផ្លូវដង្ហើមរ៉ាំរ៉ៃ) បាននិងកំពុងកើនឡើង ដែលសម្លាប់ប្រជាជនកម្ពុជាជិត៦០០០០នាក់ ជារៀងរាល់ឆ្នាំ។ ម្នាក់ក្នុងចំណោម៤នាក់ស្លាប់ ភាគច្រើនកើតឡើងមុនអាយុ៧០ឆ្នាំដោយសារតែជំងឺមិនឆ្លង។ រាជរដ្ឋាភិបាលក្រោមការដឹកនាំរបស់សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃកម្ពុជា បានផ្តោតសំខាន់ទៅលើការអភិវឌ្ឍមូលធនមនុស្ស និងលើកស្ទួយសុខុមាលភាពប្រជាពលរដ្ឋ។ ក្រសួងសុខាភិបាលចាត់ទុកជំងឺមិនឆ្លង គឺជាអាទិភាពចម្បងមួយដែលក្នុងនោះផ្តោតសំខាន់ការកាត់បន្ថយប្រេវ៉ាឡង់នៃកត្តាហានិភ័យ និងស្ថានភាពជំងឺមិនឆ្លង ដូចជា ការប្រើប្រាស់ថ្នាំជក់ ការប្រើប្រាស់គ្រឿងស្រវឹងប្រកបដោយគ្រោះថ្នាក់ ភាពអសកម្មភាពរាងកាយ របបអាហារមិនមានសុខុមាលភាព (ការប្រើប្រាស់លើសកម្រិតអំបិល ខ្លាញ់ និងស្ករ ជាមួយនិងការទទួលទានបន្លែ និងផ្លែឈើមិនបានគ្រប់គ្រាន់)។ លោករដ្ឋមន្ត្រីបានស្នើក្រសួងស្ថាប័ន និងដៃគូពាក់ព័ន្ធទាំងអស់ ឱ្យបង្កើនសកម្មភាពអនុវត្តកិច្ចអន្តរាគមន៍ពហុវិស័យ ក្នុងការកាត់បន្ថយកត្តាហានិភ័យនៃជំងឺមិនឆ្លង ដែលបានរៀបរាប់ខាងលើ។ ទន្ទឹមនឹងនេះ ក្រសួងសុខាភិបាលបានអំពាវនាវដៃគូអភិវឌ្ឍ ក្រសួងពាក់ព័ន្ធ និងវិស័យឯកជន សូមយកចិត្តទុកដាក់បង្កើនសកម្មភាព ឃោសនាអប់រំសុខភាព បង្កើនយន្តការផ្សព្វផ្សាយប្រយុទ្ធប្រឆាំងជំងឺមិនឆ្លងដែលមានដូចជា ជំងឺសរសៃឈាមបេះដូង ជំងឺទឹកនោមផ្អែម ជំងឺលើសសម្ពាធឈាម ដោយកាត់បន្ថយការពិសាបារី កាត់បន្ថយការទទួលទានគ្រឿងស្រវឹង និងការប្រើប្រាស់អំបិលតិច ស្ករតិច ខ្លាញ់តិច និងបង្កើនសកម្មភាពរាងកាយ។ លោករដ្ឋមន្ត្រីសាស្ត្រាចារ្យ ឈាង រ៉ា បានអំពាវនាវដល់ក្រសួងស្ថាប័នពាក់ព័ន្ធ អង្គការជាតិ និងអន្តរជាតិ ក្រុមការងារពាក់ព័ន្ធទាំងអស់បន្តខិតខំប្រឹងប្រែងយកចិត្តទុកដាក់ធ្វើសកម្មភាពរួមគ្នា ក្នុងការចូលរួមអនុវត្តសកម្មភាពផ្សព្វផ្សាយកាត់បន្ថយកត្តាហានិភ័យនៃជំងឺមិនឆ្លង ដើម្បីអភិវឌ្ឍធនធានមនុស្សលើកស្ទួយសុខមាលភាពប្រជាពលរដ្ឋ។ យើងមានសកម្មភាពជាច្រើនដែលត្រូវរួមគ្នា ក្នុងការប្រយុទ្ធប្រឆាំងនឹងការកើនឡើងនៃជំងឺមិនឆ្លងនៅក្នុងប្រទេសកម្ពុជា ក៏ដូចជាសកលលោក ដោយធ្វើកិច្ចការឃោសនាអប់រំអំពីការកាត់បន្ថយការប្រើប្រាស់គ្រឿងស្រវឹង ការប្រើប្រាស់ថ្នាំជក់ កាត់បន្ថយផ្អែម ប្រៃ និងខ្លាញ់ជាដើម។ ជាមួយគ្នានេះដែរ ក្នុងការរៀបចំផែនការយុទ្ធសាស្ត្រក្នុងរយៈពេលវែងក្រសួងស្ថាប័នពាក់ព័ន្ធទាំងអស់ ក៏នឹងពិចារណាក្នុងការរៀបចំផែនការ ដើម្បីស្នើសុំក្នុងការដំឡើងពន្ធទៅលើភេសជ្ជៈផ្អែម គ្រឿងស្រវឹង និងផលិតផលថ្នាំជក់ជាដើម។ លោករដ្ឋមន្ត្រីបានផ្ដល់អនុសាសន៍ណែនាំមួយចំនួនដូចខាងក្រោម៖ ១-នាយកដ្ឋានការពារសុខភាព មជ្ឈមណ្ឌលលើកកម្ពស់សុខភាព និងអង្គភាពក្រោមឱវាទក្រសួងសុខាភិបាលដែលទាក់ទងទៅនឹងការប្រយុទ្ធប្រឆាំងជំងឺមិនឆ្លងត្រូវខិតខំធ្វើសកម្មភាពឱ្យកាន់តែមោះមុតថែមទៀត នៅក្នុងការផ្សព្វផ្សាយអប់រំសុខភាព អំពីកត្តាហានិភ័យនៃជំងឺមិនឆ្លងទៅដល់សហគមន៍ឱ្យបានផុសផុលជាប់ជាប្រចាំ។ ២-អាជ្ញាធរពាក់ព័ន្ធទាំងថ្នាក់ជាតិ និងថ្នាក់ក្រោមជាតិក៏ដូចជាមន្ទីរសុខាភិបាល មន្ទីរពេទ្យ មណ្ឌលសុខភាពត្រូវខិតខំយកចិត្តទុកដាក់ធ្វើការផ្សព្វផ្សាយអប់រំសុខភាពក៏ដូចជាខិតខំធ្វើការស្រាវជ្រាវរកឱ្យឃើញពីដំបូងនូវជំងឺមិនឆ្លងដែលមានដូចជាជំងឺលើសសម្ពាធឈាម ជំងឺទឹកនោមផ្អែម និងជំងឺមហារីក ដើម្បីកាត់បន្ថយកត្តាហានិភ័យនិងគ្រោះថ្នាក់ធ្ងន់ធ្ងរទៅដល់អ្នកជំងឺ។ ៣-ស្នើសូមការគាំទ្រពីគ្រប់ភាគីពាក់ព័ន្ធជាពិសេសបណ្ដាញផ្សព្វផ្សាយជាតិ អន្តរជាតិ បង្កើនការផ្សព្វផ្សាយនៅសារឃោសនាអប់រំសុខភាពឱ្យបានទូលំទូលាយថែមទៀត និងស្នើសូមការកាត់បន្ថយ នឹងឈានទៅរកការលុបបំបាត់នៃការផ្សព្វផ្សាយទៅលើផលិតផលថ្នាំជក់ និងផលិតផលគ្រឿងស្រវឹង ដែលការផ្សព្វផ្សាយនេះធ្វើឱ្យប៉ះពាល់ធ្ងន់ធ្ងរទៅដល់សុខភាពអ្នកប្រើប្រាស់៕	2024-08-31T01:39:00+07:00	freshnewsasia.com	https://m.freshnewsasia.com/index.php/en/localnews/355836-2024-08-30-11-39-59.html
a4887d39-83a6-439d-949f-ca107e8595f0	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយគ្មាន (Video inside)	ក្រសួងសុខាភិបាល នៅថ្ងៃទី៣០ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ គ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣០ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៣នាក់, អ្នកជាសះស្បើយសរុបចំនួន ១៣៦,២៦៦នាក់, ស្លាប់សរុបចំនួន ៣,០៥៦នាក់៕	2024-08-30T19:01:00+07:00	freshnewsasia.com	https://m.freshnewsasia.com/index.php/en/localnews/355732-2024-08-30-05-01-24.html
b1aa6f41-a369-40ed-bda5-30fd56475d22	WHO ថាអ៉ីស្រាអែល និងហាម៉ាស យល់ព្រមផ្អាកបាញ់គ្នា ៣ថ្ងៃ ដើម្បីសម្រួលដល់យុទ្ធនាការចាក់វ៉ាក់សាំងបង្ការជំងឺស្វិតដៃជើង (Video inside)	មន្ត្រីជាន់ខ្ពស់ម្នាក់របស់អង្គការសុខភាពពិភពលោក WHO កាលពីថ្ងៃព្រហស្បតិ៍ ទី២៩ ខែសីហា បាននិយាយថាយោធាអ៉ីស្រាអែល និងក្រុមហាម៉ាសបានយល់ព្រមផ្អាក ការវាយប្រយុទ្ធគ្នារយៈពេល៣ថ្ងៃ នៅតាមតំបន់ ៣ដាច់ដោយឡែកពីគ្នា ក្នុងតំបន់ហ្កាហ្សា ដើម្បីសម្រួលដល់យុទ្ធនាការចាក់វ៉ាក់សាំងបង្ការជំងឺស្វិតដៃជើង ឬ Polio ក្នុងជុំទី១ សម្រាប់ កុមារ ៦៤០ ០០០នាក់។ នេះបើតាមការចេញផ្សាយដោយទីភ្នាក់ងារសារព័ត៌មាន Reuters។ លោក Rik Peeperkorn ជាតំណាង WHO ប្រចាំដែនដីប៉ាឡេស្ទីន បានឱ្យដឹងថាការផ្អាកបាញ់រយៈពេល៣ថ្ងៃ នឹងត្រូវធ្វើឡើងនៅថ្ងៃអាទិត្យចុងសប្ដាហ៍នេះ ចាប់ពីម៉ោង ៦ព្រឹក ដល់ម៉ោង ៣រសៀល (ម៉ោងក្នុងតំបន់) នៅតាមតំបន់ចំនួន៣ ក្នុងតំបន់ហ្កាហ្សា។ លោកបានបន្ថែមថាយុទ្ធនាការចាក់វ៉ាក់សាំងនឹងធ្វើឡើងក្នុងតំបន់ភាគកណ្ដាល នៅភាគខាងត្បូង និងភាគខាងជើងនៃតំបន់ហ្កាហ្សា ជាមួយការផ្អាកបាញ់រយៈពេល៣ថ្ងៃដាច់ដោយឡែកពីគ្នា ហើយការផ្អាកបាញ់នេះទៀតសោតអាចនឹងពន្យារដល់៤ថ្ងៃ ក្នុងករណីចាំបាច់។ គួរបញ្ជាក់ថា ក្រុមហាម៉ាសបានប្រាប់ Reuters ថាពួកគេស្វាគមន៍ព័ត៌មានខាងលើ ហើយថានឹងធ្វើការជាមួយបណ្ដាអង្គការអន្តរជាតិ ដើម្បីជួយសម្រួលដល់យុទ្ធនាការចាក់វ៉ាក់សាំង។ រីឯ ខាងអ៉ីស្រាអែលវិញបាននិយាយថាយុទ្ធនាការចាក់វ៉ាក់សាំងនឹងត្រូវធ្វើឡើងក្រោមកិច្ចសហប្រតិបត្តិការជាមួយយោធារបស់ខ្លួន ក្រោមក្របខណ្ឌនៃការផ្អាកបាញ់មនុស្សធម៌ដែលនឹង អនុញ្ញាតឱ្យប្រជាជនប៉ាឡេស្ទីនចូលទៅកាន់មន្ទីរពេទ្យ ឬមណ្ឌលសុខភាពជាទីដែលយុទ្ធនាការចាក់វ៉ាក់ត្រូវធ្វើឡើង៕	2024-08-30T17:10:00+07:00	freshnewsasia.com	https://m.freshnewsasia.com/index.php/en/internationalnews/355708-2024-08-30-03-10-39.html
f95f55af-5ed8-4987-a1a4-c41eec2e55d8	អង្គការ WHO ថាអ៊ីស្រាអែលនិងហាម៉ាស់ព្រមព្រៀងគ្នាផ្អាកការឈប់បាញ់គ្នា ៣ថ្ងៃសម្រាប់ការចាក់វ៉ាក់សាំងជំងឺស្វិតដៃជើងនៅហ្កាហ្សា	យោធាអ៊ីស្រាអែលនិងក្រុមសកម្មប្រយុទ្ធហាម៉ាស់ប៉ាឡេស្ទីនបានព្រមព្រៀងដាច់ដោយឡែកពីគ្នា៣ ផ្អាកការប្រយុទ្ធ៣ថ្ងៃនៅក្នុងតំបន់ហ្កាហ្សា ដើម្បីអនុញ្ញាតឱ្យមានការចាក់ថ្នាំវ៉ាក់សាំងការពារដល់កុមារ៦សែន៤ពាន់នាក់ប្រឆាំងនឹងជំងឺស្វិតដៃជើងប៉ូលីយ៉ូ។ នេះបើតាមមន្ត្រីជាន់ខ្ពស់ម្នាក់របស់អង្គការសុខភាពពិភពលោក WHO កាលពីថ្ងៃព្រហស្បតិ៍ហើយត្រូវបានរាយការណ៍ដោយទីភ្នាក់ងារព័ត៌មាន Reuters។ លោក Rik Peeperkorn មន្ត្រីជាន់ខ្ពស់របស់អង្គការសុខភាពពិភពលោកសម្រាប់តំបន់នោះបាននិយាយថាយុទ្ធនាការនៃការចាក់វ៉ាក់សាំងនេះត្រូវបានកំណត់ថានឹងចាប់ផ្តើមនៅថ្ងៃអាទិត្យ។ លោកបាននិយាយទៀតថាយុទ្ធនាការនោះ នឹងចាប់ផ្តើមនៅក្នុងតំបន់ហ្កាហ្សាភាគកណ្តាល ដោយមានការផ្អាកការប្រយុទ្ធចំនួន៣ថ្ងៃ បន្ទាប់មកផ្លាស់ទៅកាន់តំបន់ហ្កាហ្សាភាគខាងត្បូងជាទីកន្លែងដែលនឹងមានការផ្អាកការប្រយុទ្ធ៣ថ្ងៃទៀតបន្ទាប់ពីធ្វើតាមតំបន់ហ្កាហ្សាភាគខាងជើង។ លោក Peeperkorn បានបន្ថែមទៀតថាមានការព្រមព្រៀងបន្តផ្អាកការប្រយុទ្ធគ្នា ដើម្បីផ្តល់ជំនួយមនុស្សធម៌នៅក្នុងតំបន់នីមួយៗថែមមួយថ្ងៃទៀត ប្រសិនបើចាំបាច់។ អង្គការសុខភាពពិភពលោកបានបញ្ជាក់កាលពីថ្ងៃទី២៣ ខែសីហាថាទារកយ៉ាងតិចណាស់ក៏ម្នាក់ដែរបានកំរើកដៃជើងលែងរួចដោយសារវីរុសប៉ូលីយ៉ូប្រភេទ២ ជាករណីបែបនេះលើកទី១នៅក្នុងដែនដីនេះក្នុងរយៈពេល២៥ឆ្នាំនេះ។ អង្គភាពមនុស្សធម៌យោធាអ៊ីស្រាអែល(COGAT)បាននិយាយកាលពីថ្ងៃពុធថាយុទ្ធនាការនៃការចាក់វ៉ាក់សាំងនឹងត្រូវធ្វើឡើងនៅក្នុងការសម្របសម្រួលជាមួយយោធាអ៊ីស្រាអែល «ដែលជាផ្នែកមួយនៃការផ្អាកការប្រយុទ្ធគ្នាដើម្បីផ្តល់ជំនួយមនុស្សធម៌ជាប្រចាំដែលនឹងអនុញ្ញាតឱ្យពលរដ្ឋទៅដល់មជ្ឈមណ្ឌលវេជ្ជសាស្ត្រជាទីកន្លែងវ៉ាក់សាំងនឹងត្រូវចាក់នៅទីនោះ»៕	2024-08-30T07:00:00+07:00	khmer.voanews.com	https://khmer.voanews.com/a/who-israel-agrees-to-daily-pauses-in-gaza-for-polio-vaccinations/7764509.html
74e1beb9-6392-4e40-9db3-98ffa0d51f4b	ក្រសួងសុខាភិបាលបង្កើនការប្រុងប្រយ័ត្នតាមដាន និងទប់ស្កាត់ការចម្លងជំងឺ អឹមផក (Mpox)	ក្រសួងសុខាភិបាលបង្កើនការប្រុងប្រយ័ត្នតាមដាន និងទប់ស្កាត់ការចម្លងជំងឺអុតស្វា ឬ អឹមផក (Mpox) នៅច្រកអ្នកដំណើរអន្តរជាតិចូលមកកម្ពុជា។ មន្ត្រីជាន់ខ្ពស់ក្រសួងសុខាភិបាល និងមន្ត្រីពាក់ព័ន្ធ នៃនាយកដ្ឋានប្រយុទ្ធជំងឺឆ្លង (CDC) កាលពីថ្ងៃទី២៧ ខែសីហា បានចុះទៅណែនាំដល់ទីតាំងធ្វើចត្តាឡីស័ក នៅអាកាសយានដ្ឋានអន្តរជាតិ ឱ្យពង្រឹងទប់ស្កាត់ការនាំចូលជំងឺអឹមផក (Mpox clade 1.B) ចូលមកកម្ពុជាតាមគ្រប់ច្រកទាំងអស់។ ជាមួយគ្នានេះ ក៏មានការពង្រឹងយន្តការបន្ថែមទៀតឱ្យបានហ្មត់ចត់ តាមដានកម្ដៅ ដោយប្រព័ន្ធកាមេរ៉ា និងអង្កេតតាមដានអ្នកដំណើរគ្រប់ច្រកចេញចូល។ ករណីមានការសង្ស័យក្រុមមន្ត្រីចត្តាឡីស័ករបស់ក្រសួងសុខាភិបាលនឹងចាត់ចែងអនុវត្តតាមគោលការណ៍ណែនាំក្នុងការទប់ស្កាត់នឹងឆ្លើយតបទៅនឹងការរាតត្បាតនៃជំងឺឆ្លងនេះជាបន្ទាន់។ ក្រសួងសុខាភិបាលថែមទាំងបានឯកភាពបន្ថែម ម៉ាស៊ីនស្កែនកម្ដៅ និងរៀបចំដំឡើងរូបភាព សារជាវីដេអូអប់រំ និងវិធានការនានា ដល់គ្រប់អ្នកដំណើរស្ដីពីជំងឺអឹមផក (Mpox)។ កាលពីថ្ងៃទី២៣ ខែសីហា ក្រសួងសុខាភិបាលបានណែនាំឱ្យអភិបាលខេត្តជាប់ព្រំដែនពង្រឹងវិធានការចត្តាឡីស័ក ដើម្បីទប់ស្កាត់នឹងការឆ្លងរាលដាលជំងឺអឹមផក នៅតាមច្រកចេញចូលប្រទេស។ ការពង្រឹងវិធានការទប់ស្កាត់នេះ ធ្វើឡើងបន្ទាប់ពីអង្គការសុខភាពពិភពលោក (WHO) បានប្រកាសអាសន្នសុខភាពសាធារណៈក្រោយមានការផ្ទុះឡើងនៃជំងឺអុតស្វា (Mpox) កាលពីថ្ងៃទី១៤ ខែសីហា ដែលជំងឺនេះបានរាលដាលចេញពីប្រទេសក្នុងទ្វីបអាហ្វ្រិក និងឆ្លងចូលប្រទេសមួយចំនួនក្នុងតំបន់អាស៊ី ដែលបណ្ដាលឱ្យមានមនុស្សស្លាប់ជាបន្តបន្ទាប់ ។ មកដល់ពេលនេះ ប្រទេសកម្ពុជាមានជំងឺអឹមផក (Mpox) ប្រភេទចាស់ (Clade 2) ចំនួន ២០ករណី ដែលអ្នកជំងឺសុទ្ធតែជាមនុស្សប្រុស និងបានព្យាបាលជាសះស្បើយទាំងអស់។ យ៉ាងនេះក្ដីនៅកម្ពុជា នៅមិនទាន់រកឃើញថា មានមនុស្សឆ្លងជំងឺ អឹមផក (Mpox) ប្រភេទថ្មី (Clad 1b) នៅឡើយទេ៕	2024-08-29T22:07:00+07:00	rfa.org	https://www.rfa.org/khmer/news/health/cambodia-detects-20-cases-of-old-mpox-but-none-of-the-new-strain-08292024104418.html
54e68ce2-c804-43b6-9862-1722f5be44ba	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ១នាក់ (Video inside)	ក្រសួងសុខាភិបាល នៅថ្ងៃទី២៩ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៩ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២២នាក់, អ្នកជាសះស្បើយសរុបចំនួន ១៣៦,២៦៦នាក់, ស្លាប់សរុបចំនួន ៣,០៥៦នាក់៕	2024-08-29T18:42:00+07:00	freshnewsasia.com	https://m.freshnewsasia.com/index.php/en/localnews/355534-2024-08-29-04-42-58.html
b918108b-e414-4073-9b2c-559db2b17e10	គុយបាឯកភាពផ្ដល់ការបណ្ដុះបណ្ដាលជំនាញជំងឺមហារីក និងទឹកនោមផ្អែមតាមមន្ទីរពេទ្យនៅកម្ពុជា	រដ្ឋាភិបាលគុយបាតាមរយៈឯកអគ្គរដ្ឋទូតប្រចាំកម្ពុជា បានឯកភាពផ្ដល់ការបណ្ដុះបណ្ដាលជំនាញព្យាបាលជំងឺមហារីក ជំងឺទឹកនោមផ្អែម និងជំងឺផ្សេងៗមួយចំនួននៅតាមមន្ទីរពេទ្យក្នុងប្រទេសកម្ពុជា ដើម្បីលើកកម្ពស់សុខុមាលភាពប្រជាជន និងរួមចំណែកកម្ពុជាសម្រេចបានការគ្របដណ្តប់សុខភាពជាសកលឆ្នាំ២០៣៥ ស្របតាមយុទ្ធសាស្ត្របញ្ចកោណ ដំណាក់កាលទី១។ ការឯកភាពខាងលើនេះ ធ្វើឡើងក្នុងជំនួបពិភាក្សាការងាររវាងលោក ឈាង រ៉ា រដ្ឋមន្ត្រីក្រសួងសុខាភិបាលកម្ពុជា និងលោកស្រី Milena Caridad Zaldivar Piedra ឯកអគ្គរដ្ឋទូតគុយបាប្រចាំកម្ពុជា នៅទីស្ដីការក្រសួងសុខាភិបាល រាជធានីភ្នំពេញ កាលពីថ្ងៃអង្គារ។ ក្នុងជំនួបខាងលើនេះ លោក ឈាង រ៉ា បានស្វាគមន៍ និងថ្លែងអំណរគុណដល់គុយបា ដែលតែងគាំទ្រ និងរួមចំណែកលើកកម្ពស់សេវាសុខាភិបាល តាមរយៈបញ្ជូនក្រុមគ្រូពេទ្យស្ម័គ្រចិត្តមកផ្តល់សេវាថែទាំ និងព្យាបាលជំងឺជូនពលរដ្ឋកម្ពុជា ចាប់តាំងពីក្រោយឆ្នាំ១៩៧៩ ដែលកម្ពុជាទើបតែរំដោះខ្លួនពីរបបខ្មែរក្រហម។ លោកបន្ថែមថា ក្រុមគ្រូពេទ្យស្ម័គ្រចិត្តគុយបា បានជួយបណ្តុះបណ្តាល និងបង្ហាត់បង្ហាញជំនាញវេជ្ជសាស្ត្រដល់គ្រូពេទ្យ និងនិស្សិតពេទ្យកម្ពុជា ព្រមទាំងបានផ្តល់អាហារូបករណ៍អភិវឌ្ឍន៍ធនធានមនុស្សក្នុងវិស័យសុខាភិបាលជាបន្តបន្ទាប់រហូតបច្ចុប្បន្ន។ លោក ឈាង រ៉ា បានសម្ដែងក្តីរីករាយក្នុងឱកាសចូលរួមមហាសន្និបាតសុខភាពប្រចាំឆ្នាំ ដែលគ្រោងប្រព្រឹត្តក្នុងឆ្នាំ២០២៥ ខាងមុខតបតាមការអញ្ជើញរបស់ក្រសួងសុខភាពសាធារណៈគុយបា។ រដ្ឋមន្ត្រីបានស្នើរដ្ឋាភិបាលគុយបា បន្តពង្រឹកកិច្ចសហប្រតិបត្តិការដែលមានស្រាប់ជាមួយក្រសួងសុខាភិបាល ដែលបញ្ជាក់ជំហរបន្តគាំទ្ររួមចំណែកជាមួយនឹងកិច្ចខិតខំប្រឹងប្រែងរបស់ក្រសួងសុខាភិបាលកម្ពុជា សម្រាប់លើកកម្ពស់សុខុមាលភាពប្រជាជនកម្ពុជា និងដើម្បីរួមចំណែកជាមួយរដ្ឋាភិបាលកម្ពុជាឈានទៅសម្រេចបានគ្របដណ្តប់សុខភាពជាសកលនាឆ្នាំ២០៣៥ ស្របតាមយុទ្ធសាស្ត្របញ្ចកោណដំណាក់កាលទី១ របស់រដ្ឋាភិបាលអាណត្តិទី៧ ក្រោមការដឹកនាំរបស់លោក ហ៊ុន ម៉ាណែត នាយករដ្ឋមន្ត្រីកម្ពុជា។ លោកស្រី Milena Caridad Zaldívar Piedra បញ្ជាក់ជំហរយ៉ាងមុតមាំរបស់រដ្ឋាភិបាលគុយបា ក្នុងការបន្តកិច្ចសហប្រតិបត្តិការជាមួយក្រសួងសុខាភិបាលកម្ពុជា ជាពិសេសបន្តផ្តល់អាហារូបករណ៍ថ្នាក់វេជ្ជបណ្ឌិតទូទៅ និងឈាន់ដល់ថ្នាក់វេជ្ជបណ្ឌិតជំនាញ ព្រមទាំងការធ្វើទស្សនកិច្ចសិក្សារបស់ប្រតិភូនៃក្រសួងសុខភាពសាធារណៈ ក្នុងគោលបំណងសិក្សាស្វែងយល់និងផ្លាស់ប្តូរចំណេះដឹង និងបទពិសោធលើប្រព័ន្ធគាំពារសុខភាពបឋមក្នុងប្រទេសកម្ពុជា។ លោកស្រីក៏បានឯកភាពទទួលវេជ្ជបណ្ឌិតកម្ពុជា១០នាក់ ដើម្បីបន្តសិក្សាជំនាញព្យាបាលជំងឺមហារីកបន្ថែមនៅគុយបា ក្រោមកិច្ចសហប្រតិបត្តិការរវាងរដ្ឋាភិបាលកម្ពុជា-គុយបា។ ក្នុងជំនួបនេះ កម្ពុជា-គុយបា បញ្ជាក់ជំហរបន្តកិច្ចសហប្រតិបត្តិការរវាងក្រសួងសុខាភិបាលប្រទេសទាំងពីរលើការបញ្ជូនវេជ្ជបណ្ឌិតជំនាញព្យាបាលជំងឺមហារីក ជំងឺទឹកនោមផ្អែម និងជំនាញផ្សេងៗទៀតមកជួយបណ្តុះបណ្តាលនៅតាមមន្ទីរពេទ្យក្នុងប្រទេសកម្ពុជា ព្រមទាំងជំរុញធុរកិច្ចឱសថ វ៉ាក់សាំង និងបរិក្ខារពេទ្យ ស្របតាមលិខិតបទដ្ឋានគតិយុត្តិជាធរមាន។ ភាគីទាំងពីរក៏បានឯកភាពជំរុញការនាំយកឱសថព្យាបាលដំបៅបង្កដោយជំងឺទឹកនោមផ្អែម និងវិសាលភាពកិច្ចសហប្រតិបត្តិការផ្សេងៗបន្ថែម ក្រោមការចុះអនុស្សរណៈយោគយល់រវាងក្រសួងសុខាភិបាល កម្ពុជា និងក្រសួងសុខភាពសាធារណៈគុយបា ចាប់ពីឆ្នាំ២០២២។ វេជ្ជបណ្ឌិត គួច ម៉េងលី អ្នកជំនាញសុខភាពសាធារណៈ បានឱ្យដឹងថា បច្ចុប្បន្នវិស័យសុខាភិបាលកម្ពុជាមានភាពល្អប្រសើរជាង១០ឆ្នាំមុន ព្រោះកាលពី១០ឆ្នាំមុន វិស័យសុខាភិបាលនៅមានកម្រិត និងទន់ខ្សោយដែលកម្ពុជាត្រូវការពង្រឹង និងពង្រីកកិច្ចសហប្រតិបត្តិការជាមួយបណ្ដាប្រទេសដៃគូអភិវឌ្ឍ និងគ្រប់ភាគីពាក់ព័ន្ធ។ លោកបន្ថែមថា បច្ចុប្បន្នវិស័យសុខាភិបាលកម្ពុជា ចាប់ផ្ដើមមានភាពល្អប្រសើរទាំងផ្នែកសមត្ថភាព ចំណេះ ជំនាញ និងបទពិសោធរបស់ក្រុមគ្រូពេទ្យ ព្រមទាំងមានភាពល្អច្រើនលើហេដ្ឋារចនាសម្ព័ន្ធ សម្ភារៈ និងឧបករណ៍បម្រើឱ្យការពិនិត្យ និងព្យាបាលជំងឺនៅតាមមន្ទីរពេទ្យមួយចំនួន។ លោកបញ្ជាក់ថា ទោះបច្ចុប្បន្នវិស័យសុខាភិបាលមានស្ថានភាពល្អប្រសើរ ប៉ុន្តែកម្ពុជានៅតែត្រូវការបណ្ដាប្រទេសដៃគូទាំងក្នុងតំបន់ និងក្រៅតំបន់ដែលពាក់ព័ន្ធនឹងការអភិវឌ្ឍវិស័យសុខាភិបាល ដើម្បីគាំទ្រនិងជំរុញវិស័យសុខាភិបាលបន្ថែមឱ្យកាន់តែរីកចម្រើន ជឿនលឿន មានគុណភាព និងប្រសិទ្ធភាព៕	2024-08-29T07:00:00+07:00	khmertimeskh.com	https://www.khmertimeskh.com/501549582/%E1%9E%82%E1%9E%99%E1%9E%94%E1%9E%AF%E1%9E%80%E1%9E%97%E1%9E%96%E1%9E%95%E1%9E%8A%E1%9E%9B%E1%9E%80%E1%9E%9A%E1%9E%94/
c59e205f-7020-4150-ba43-71ebdd519233	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏មិនមានដែរ (Video inside)	ក្រសួងសុខាភិបាល នៅថ្ងៃទី២៨ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏មិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៨ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២២នាក់, អ្នកជាសះស្បើយសរុបចំនួន ១៣៦,២៦៥នាក់, ស្លាប់សរុបចំនួន ៣,០៥៦នាក់៕	2024-08-28T20:13:00+07:00	freshnewsasia.com	https://m.freshnewsasia.com/index.php/en/localnews/355295-2024-08-28-06-13-38.html
c0f3b747-024c-4007-82eb-845d7e05fea5	ប្រុងប្រយ័ត្ន! ក្រសួងសុខាភិបាល ត្រៀមកន្លែងចត្តាឡីស័ក សម្រាប់អ្នកផ្ទុកជំងឺអឹមផក (Mpox)	នៅព្រឹកថ្ងៃទី២៨ ខែសីហា ឆ្នាំ២០២៤នេះ លោកជំទាវវេជ្ជបណ្ឌិត យក់ សម្បត្តិ រដ្ឋលេខាធិការក្រសួងសុខាភិបាល និងប្រតិភូសុខាភិបាល បានអញ្ជើញចុះត្រួតពិនិត្យការរៀបចំទីតាំងផ្នែកចត្តាឡីស័កនៅព្រលានយន្តហោះ ដើម្បីឆ្លើយតបនឹងជំងឺអឹមផក (Mpox) ដែលកំពុងរាតត្បាតបណ្តាលប្រទេសជិតខាង។ ក្រៅរៀបចំទីតាំងផ្នែកចត្តាឡីស័ក ក្រសួងសុខាភិបាល ក៏បានពង្រឹងយន្តការបន្ថែមទៀតយ៉ាងម៉ត់ចត់ក្នុងការតាមដានកំដៅ ដោយប្រព័ន្ធកាមេរ៉ា និងការអង្កេត តាមដាន រាល់អ្នកដំណើរគ្រប់ច្រកចេញចូលទាំងអស់។ បើអ្នកដំណើរណាម្នាក់មានករណីសង្ស័យ មន្ត្រីចត្តាទ្បីស័ករបស់ក្រសួងសុខាភិបាល នឹងចាត់ចែងអនុវត្តតាមគោលការណ៍ណែនាំក្នុងការទប់ស្កាត់នឹងឆ្លើយតបទៅនឹងការរាតត្បាតនៃជំងឺឆ្លងជាបន្ទាន់។ គួរបញ្ជាក់ផងដែរ គិតមកទល់ពេលនេះ កម្ពុជាមិនទាន់មានករណីអ្នកផ្ទុកមេរោគ អឹមផក (Mpox) នៅឡើយនោះទេ ខណៈប្រទេសជិតខាង កំពុងមានការផ្ទុះមេរោគនេះជាច្រើនករណី៕	2024-08-28T15:13:13+07:00	kbnnews.com	https://kbn.news/archives/325584
6c71b012-5db7-4196-a2a7-8d1b63ac3a32	ក្រសួងសុខាភិបាល និងស្ថាប័នពាក់ព័ន្ធ ចុះត្រួតពិនិត្យនៅតាមច្រកចេញចូលអាកាសដ្ឋានអន្ដរជាតិភ្នំពេញ ដើម្បីពិនិត្យរួមគ្នា ក្នុងការទប់ស្កាត់ ការនាំចូលជំងឺអឹមផកចូលមកកម្ពុជា	ដោយទទួលបានអនុសាសន៍ណែនាំពី លោកសាស្ត្រាចារ្យ ឈាង រ៉ា រដ្ឋមន្ដ្រីក្រសួងសុខាភិបាល នៅថ្ងៃទី២៧ ខែសីហា ឆ្នាំ២០២៤នេះ ប្រតិភូអន្តរក្រសួង ដឹកនាំដោយលោកស្រីវេជ្ជបណ្ឌិត យក់ សម្បត្តិ រដ្ឋលេខាធិការក្រសួងសុខាភិបាល ចុះត្រួតពិនិត្យនៅតាមច្រកចេញចូលអាកាសដ្ឋានអន្ដរជាតិភ្នំពេញ ដើម្បីពិនិត្យរួមគ្នា ក្នុងការទប់ស្កាត់ ការនាំចូលជំងឺអឹមផកចូលមកកម្ពុជា។ ការចុះត្រួតពិនិត្យរួមគ្នាក៏មានការចូលរួមពីតំណាងរដ្ឋលេខាធិការដ្ឋាន អាកាសចរស៊ីវិល, តំណាងអគ្គនាយកដ្ឋាន នគរបាលអន្តោប្រវេសន៍, តំណាងក្រុមហ៊ុន បារាំង និងសហការី, តំណាងនាយកដ្ឋានប្រយុទ្ធជំងឺឆ្លង CDC ព្រមទាំងក្រុមការងារចត្តាទ្បីស័កប្រចាំអាកាសយានដ្ឋានអន្តរជាតិភ្នំពេញ និងមន្ត្រីពាក់ព័ន្ធជាច្រើនទៀត។ លោកស្រីវេជ្ជបណ្ឌិត យក់ សម្បត្ដិ បានបង្ហាញពីសេចក្ដីព្រួយបារម្មណ៍ ដែលបានលើកឡើងដោយលោកសាស្រ្តាចារ្យរដ្ឋមន្រ្ដី ឈាង រ៉ា អំពីការរីករាលដាល របស់ជំងឺអឹមផកប្រភេទថ្មី (Clade 1b) ដែលកំពុងរីករាលដាលនៅក្នុងតំបន់អាហ្វ្រិក ដែលត្រូវបានអង្គការសុខភាពពិភពលោកប្រកាសអាសន្ដអំពីការរាតត្បាតជំងឺនេះ និងបានរាយការណ៍មួយករណីប្រភេទថ្មី (Clade 1b) នៅក្នុងព្រះរាជាណាចក្រថៃ ក្នុងពេលថ្មីៗនេះផងដែរ។ ដូច្នេះគោលបំណងនៃការចុះត្រួតពិនិត្យនេះ គឺដើម្បីពិនិត្យរួមគ្នា ក្នុងការទប់ស្កាត់ ការនាំចូលជំងឺអឹមផក ( MPOX clade1.B) ចូលមកកម្ពុជា នៅតាមច្រកទាំងអស់ និងវិធានការការពារ ក៏ដូចជាផ្ញើសារក្រើន រំលឹកដល់អ្នកដំណើរទាំងអស់ផងដែរ។ លើសពីនោះគឺពង្រឹងយន្តការបន្ថែមទៀតយ៉ាងម៉ត់ចត់ ក្នុងការតាមដានកំដៅ ដោយប្រព័ន្ធកាមេរ៉ា និងការអង្គតតាមដានរាល់អ្នកដំណើរគ្រប់ច្រកចេញចូលទាំងអស់។ លោកស្រី យក់ សម្បត្ដិបានបញ្ជាក់ទៀតថា «ក្នុងករណីមានការសង្ស័យ មន្ត្រីចត្តាទ្បីស័ករបស់ក្រសួងសុខាភិបាល នឹងចាត់ចែងអនុវត្តតាមគោលការណ៍ណែនាំ ក្នុងការទប់ស្កាត់ និងឆ្លើយតបទៅនឹងការរាតត្បាតនៃជំងឺឆ្លងជាបន្ទាន់។ លោកស្រីបន្ដថា នៅក្នុងក្រសួងក៏បានឯកភាពបន្ថែមម៉ាស៊ីនស្កែនកំដៅ និងរៀបចំតំទ្បើងរូបភាព សារជាវីដេអូសំខាន់ៗ ជាសារអប់រំ និងវិធានការនានា ជូនដល់គ្រប់អ្នកដំណើរ ស្តីពី «ជំងឺ MPOX» ផងដែរ៕	2024-08-27T23:33:00+07:00	freshnewsasia.com	https://m.freshnewsasia.com/index.php/en/localnews/355085-2024-08-27-09-33-15.html
35257820-d4b8-4a5c-93ab-f9ded5429324	គុយបា នឹងបញ្ជូនវេជ្ជបណ្ឌិតជំនាញព្យាបាលជំងឺមហារីក ទឹកនោមផ្អែម និងជំនាញផ្សេងទៀត មកជួយបណ្តុះបណ្តាលនៅតាមមន្ទីរពេទ្យនៅកម្ពុជា	លោកស្រី Milena Caridad Zaldívar Piedra ឯកអគ្គរដ្ឋទូតនៃសាធារណរដ្ឋគុយបា បានបញ្ជាក់ជំហរយ៉ាងមុតមាំ ក្នុងការបន្តកិច្ចសហប្រតិបត្តិការជាមួយក្រសួងសុខាភិបាល ជាពិសេសនឹងបញ្ជូនវេជ្ជបណ្ឌិតជំនាញ ព្យាបាលជំងឺមហារីក ទឹកនោមផ្អែម និងជំនាញផ្សេងទៀត មកជួយបណ្តុះបណ្តាលនៅតាមមន្ទីរពេទ្យនៅកម្ពុជា។ ការថ្លែងយ៉ាងដូច្នេះរបស់លោកស្រីឯកអគ្គរដ្ឋទូតនៃសាធារណរដ្ឋគុយបា ក្នុងឱកាសចូលជួបសម្ដែងការគួរសម និងពិភាក្សាការងារជាមួយលោកសាស្ដ្រាចារ្យ ឈាង រ៉ា រដ្ឋមន្ដ្រីក្រសួងសុខាភិបាល នាទីស្ដីការក្រសួង នៅថ្ងៃទី២៧ ខែសីហា ឆ្នាំ២០២៤នេះ។ លោកស្រីឯកអគ្គរដ្ឋទូត បានថ្លែងបន្ដថា សាធារណរដ្ឋគុយបានឹងបន្តផ្តល់អាហាររូបករណ៍ថ្នាក់វេជ្ជបណ្ឌិតទូទៅ និងឈាន់ដល់ថ្នាក់វេជ្ជបណ្ឌិតជំនាញ ការធ្វើទស្សនកិច្ចសិក្សារបស់ប្រតិភូនៃក្រសួងសុខភាពសាធារណៈ ក្នុងគោលបំណងសិក្សាស្វែងយល់និងផ្លាស់ប្តូរចំណេះដឹង និងបទពិសោធន៍លើប្រព័ន្ធគាំពារសុខភាពបឋម ក្នុងប្រទេសកម្ពុជា និងការទទួលវេជ្ជបណ្ឌិតកម្ពុជា១០រូប ទៅសិក្សាជំនាញព្យាបាលជំងឺមហារីកបន្ថែម នៅសាធារណៈរដ្ឋគុយបា ក្រោមកិច្ចសហប្រតិបត្តិការដ៏រឹងមាំ រវាងកម្ពុជា និងសាធារណៈរដ្ឋគុយបា។ ក្នុងឱកាសនោះលោកសាស្ត្រាចារ្យរដ្ឋមន្ត្រី បានស្វាគមន៍ និងថ្លែងអំណរគុណដល់សាធារណរដ្ឋគុយបា ដែលកន្លងមកបានសហការគាំទ្រ និងរួមចំណែកលើកកំពស់សេវាសុខាភិបាល តាមរយៈការបញ្ជូនក្រុមគ្រូពេទ្យស្ម័គ្រចិត្តគុយបា មកផ្តល់សេវាថែទាំ និងព្យាបាលជំងឺជូនពលរដ្ឋកម្ពុជា ចាប់តាំងពីក្រោយឆ្នាំ១៩៧៩ ដែលកម្ពុជាត្រូវបានរំដោះពីរបបខ្មែរក្រហម។ ក្រុមគ្រូពេទ្យស្ម័គ្រចិត្តគុយបា បានជួយបណ្តុះបណ្តាល និងបង្ហាត់បង្ហាញជំនាញវេជ្ជសាស្ត្រដល់គ្រូពេទ្យ និងនិស្សិតពេទ្យកម្ពុជា ព្រមទាំងបានផ្តល់អាហារូបករណ៍អភិវឌ្ឍន៍ធនធានមនុស្សក្នុងវិស័យសុខាភិបាល ជាបន្តបន្ទាប់រហូតបច្ចុប្បន្ន។ លោកសាស្ត្រាចារ្យរដ្ឋមន្ត្រី បានថ្លែងអបអរសាទរ លោកស្រីក្នុងឱកាសដែលលោកស្រី ទទួលបានទំនុកទុកចិត្តតែងតាំងជាឯកអគ្គរដ្ឋទូតនៃសាធារណរដ្ឋគុយបា ប្រចាំកម្ពុជា ចាប់ពីខែឧសភា ឆ្នាំ២០២៤ កន្លងមក។ ជាមួយគ្នានេះ លោកសាស្ត្រាចារ្យរដ្ឋមន្ត្រី បានសម្ដែងសេចក្តីសោមន្សរីករាយក្នុងការចូលរួមមហាសន្និបាតសុខភាពប្រចាំឆ្នាំ ដែលគ្រោងប្រព្រឹត្តទៅក្នុងឆ្នាំ២០២៥ នៅសាធារណៈរដ្ឋគុយបា តបតាមការអញ្ជើញរបស់ក្រសួងសុខភាពសាធារណៈ នៃសាធារណៈរដ្ឋគុយបា។ ជាងនេះទៅទៀតលោកសាស្ត្រាចារ្យរដ្ឋមន្ត្រី បានសម្ដែងនូវការកោតសសើរ និងស្នើសាធារណរដ្ឋគុយបា បន្តពង្រឹកកិច្ចសហប្រតិបត្តិការដែលមានស្រាប់ជាមួយក្រសួងសុខាភិបាល និងដែលបានបញ្ជាក់ជំហរបន្តគាំទ្ររួមចំណែកជាមួយនឹងកិច្ចខិតខំប្រឹងប្រែងរបស់ក្រសួងសុខាភិបាលនៃព្រះរាជាណាចក្រកម្ពុជា ក្នុងការលើកកម្ពស់សុខុមាលភាពរបស់ប្រជាជនកម្ពុជា ដើម្បីរួមចំណែកជាមួយរាជរដ្ឋាភិបាលកម្ពុជាឈានទៅសម្រេចបាននូវការគ្របដណ្តប់សុខភាពជាសកលនាឆ្នាំ២០៣៥ ស្របតាមយុទ្ធសាស្រ្តបញ្ចកោណ ដំណាក់កាលទី១ របស់រាជរដ្ឋាភិបាល អាណត្តិទី៧ ក្រោមការដឹកនាំដ៏ឈ្លាសវៃ និងមុះមុត ប្រកបដោយគតិបណ្ឌិត និងចក្ខុវិស័យវែងឆ្លាយរបស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា។ ជាការឆ្លើយតបលោកស្រី Milena Caridad Zaldívar Piedra ឯកអគ្គរដ្ឋទូតនៃសាធារណរដ្ឋគុយបា ក៏បានថ្លែងអំណរគុណយ៉ាងជ្រាលជ្រៅ ជូនចំពោះលោកសាស្ត្រាចារ្យរដ្ឋមន្ត្រី ដែលបានអនុញ្ញាតនូវពេលវេលាចូលជួបសម្ដែងការគួរសម និងពិភាក្សាការងារ។ ទន្ទឹមនឹងនោះផងដែរ ភាគីទាំងពីរបានបញ្ជាក់ជំហរបន្តកិច្ចសហប្រតិបត្តិការដ៏ល្អរវាងក្រសួងសុខាភិបាលនៃប្រទេសទាំងពីរ លើការបញ្ជូនវេជ្ជបណ្ឌិតជំនាញព្យាបាលជំងឺមហារីក និងជំងឺទឹកនោមផ្អែម និងជំនាញផ្សេងៗទៀតមកជួយបណ្តុះបណ្តាលនៅតាមមន្ទីរពេទ្យក្នុងប្រទេសកម្ពុជា ជំរុញធុរកិច្ចឱសថ វ៉ាក់សាំង និងបរិក្ខារពេទ្យ ស្របតាមលិខិតបទដ្ឋានគតិយុត្តិជាធរមាន និងជំរុញការនាំយកឱសថព្យាបាលដំបៅបង្កដោយជំងឺទឹកនោមផ្អែម និងវិសាលភាពកិច្ចសហប្រតិបត្តិការផ្សេងៗបន្ថែម ក្រោមការចុះអនុស្សរណៈយោគយល់គ្នារវាងក្រសួងសុខាភិបាលកម្ពុជា និងក្រសួងសុខភាពសាធារណៈនៃសាធារណៈរដ្ឋគុយបា ចាប់ពីឆ្នាំ២០២២៕	2024-08-27T22:56:00+07:00	freshnewsasia.com	https://m.freshnewsasia.com/index.php/en/localnews/355052-2024-08-27-08-56-20.html
9c308a8d-3182-4031-9ef1-ac8907d534bd	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏មិនមានដែរ (Video inside)	ក្រសួងសុខាភិបាល នៅថ្ងៃទី២៧ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏មិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៧ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២២នាក់, អ្នកជាសះស្បើយសរុបចំនួន ១៣៦,២៦៥នាក់, ស្លាប់សរុបចំនួន ៣,០៥៦នាក់៕	2024-08-27T18:40:00+07:00	freshnewsasia.com	https://m.freshnewsasia.com/index.php/en/localnews/354960-2024-08-27-04-40-48.html
dac3b56c-ebe1-4271-a224-b1965f43b775	កុំប្រហែស! ឧស្សាហ៍ឈឺក្បាល និងឈាមច្រមុះ គឺជារោគសញ្ញាមួយផ្នែកនៃជំងឺមហារីកច្រមុះ	ជំងឺមហារីកច្រមុះ ជាជំងឺកាចសាហាវមួយដែលមនុស្សគ្រប់រូបមិនអាចធ្វេសប្រហែសបានឡើយ ប្រសិនជាមានអាការៈឈឺក្បាលញឹកញាប់ ឬឈាមច្រមុះ ត្រូវទៅពិគ្រោះជាមួយគ្រូពេទ្យជាបន្ទាន់ ព្រោះនេះគឺជារោគសញ្ញាមួយចំនួននៃមហារីកច្រមុះហើយ។ មន្ទីរពេទ្យកាល់ម៉ែត បានសរសេរលើបណ្តាញសង្គមហ្វេសប៊ុកថ្មីៗនេះថា ជំងឺមហារីកច្រមុះ ជាជំងឺមហារីកដែលកើតឡើងនៅផ្នែកខាងក្រោយច្រមុះ និងខាងលើបំពង់ក ហើយដំណាក់កាលដំបូង ជំងឺមហារីកច្រមុះ មិនស្ដែងសញ្ញាអ្វីដែលគួរឱ្យកត់សម្គាល់ទេ។ រោគសញ្ញាមួយចំនួនដែលច្រើនជួបប្រទះ តែភាគច្រើនហាក់ដូចជាយឺតពេលបន្តិច ហើយតម្រូវឱ្យអ្នកជំងឺទៅពិគ្រោះជាមួយគ្រូពេទ្យជំនាញ ជាបន្ទាន់ ប្រសិនមានរោគសញ្ញាដូចជា ។ ប្រភពដដែល បន្តឱ្យដឹងថា ចំពោះមូលហេតុដែលបង្កឱ្យកើតជំងឺមហារីកច្រមុះ នៅមិនទាន់ដឹងពិតប្រាកដនោះទេ ប៉ុន្តែ មានកត្តាមួយចំនួនដែលជំរុញឱ្យកើតមានជំងឺនេះ ដូចជា ទីតាំងភូមិសាស្រ្ត ដូចជាប្រទេសចិនភាគខាងត្បូង ឬអាស៊ីខាងកើត។ ការបរិភោគអាហារដែលសម្បូរជាតិ Nitrosamine៖អាហារដែលមានកម្រិតអំបិលខ្ពស់ ប្រលាក់ហាឱ្យស្ងួតរួចអាំង (សាច់ ឬត្រី), អ្នកប្រកបរបរដែលទាក់ទងជាមួយឈើ-ជាងឈើ, Epstein-Barr Virus និងប្រវត្តិក្រុមគ្រួសារដែលកើតជំងឺនេះ។ ចំពោះការធ្វើរោគវិនិច្ឆ័យវិញ គឺការឆ្លុះដោយម៉ាស៊ីនអង់ដូស្គប់ ប្រើកាំមេរ៉ាឆ្លុះចូលក្នុងច្រមុះរហូតដល់ផ្នែកខាងក្រោយ Nasopharynx ។ ការច្រិបសាច់៖ ត្រូវច្រិបសាច់នៅផ្នែកខាងក្រោយច្រមុះ ដើម្បីធ្វើការពិសោធន៍កោសិកាមហារីក Pathology and Immmuno-histo-chemistry, ធ្វើ CT-Scan ឬ MRI, Panendoscopy។ រីឯ ការព្យាបាល គឺព្យាបាលដោយកាំរស្មី តាមវិធីសាស្ត្រទំនើប, ការចាក់ថ្នាំគីមី, ការវះកាត់ក្នុងករណីខ្លះ។ បន្ថែមពីនេះ វេជ្ជបណ្ឌិតជំនាញនៅកាល់ម៉ែត បញ្ជាក់ថា ជំងឺនេះមិនមានវិធានការសម្រាប់ការពារមិនឱ្យកើតជំងឺមហារីកច្រមុះទេ ប៉ុន្តែ អាចកាត់បន្ថយដោយកត្តាមួយចំនួន ដែលជំរុញឱ្យកើតជំងឺនេះ ដូចដែលបានរៀបរាប់ខាងលើ។ ដូចនេះ ក្នុងនាមជាគ្រួពេទ្យជំនាញ អំពាវនាវដល់ពលរដ្ឋទាំងអស់ ដែលមានប្រវត្តិឈាមច្រមុះ ឬតឹងច្រមុះជាប្រចាំ សូមទៅពិគ្រោះ ពិនិត្យ និងព្យាបាលឱ្យទាន់ពេលវេលា ជាមួយក្រុមវេជ្ជបណ្ឌិតជំនាញត្រចៀក ច្រមុះ បំពង់ក និងជំងឺមហារីកនៅមន្ទីរពេទ្យ៕	2024-08-27T16:45:00+07:00	kampucheathmey.com	https://www.kampucheathmey.com/health/762431
56e081eb-7ee8-4584-b2f8-88133c69b63e	តើជំងឺ Mpox ឬអុតស្វា អាចក្លាយជា «ជំងឺឆ្លងរាតត្បាតសកល» ដែរឬទេ?	អង្គការសុខភាពពិភពលោក WHO កាលពីថ្ងៃទី១៤ ខែសីហា បានប្រកាសចាត់ទុកជំងឺ Mpox ឬអុតស្វា ជាភាពអាសន្នសុខាភិបាលសាធារណៈសកលជាលើកទី២ ក្នុងរយៈពេល ២ឆ្នាំ បន្ទាប់ពីជំងឺនេះបានផ្ទុះឡើងនៅក្នុងសាធារណរដ្ឋប្រជាធិបតេយ្យកុងហ្គោ និងបានរាលដាលទៅកាន់ប្រទេសជិតខាង។ បច្ចុប្បន្ន ប្រទេសមួយចំនួននៅអឺរ៉ុបដូចជាស៊ុយអែត និងមួយចំនួន នៅអាស៊ីដូចជាហ្វីលីពីន និងថៃជាដើមសុទ្ធតែបានប្រកាសពីការរកឃើញករណីឆ្លងជំងឺ Mpox។ ជាមួយការប្រកាសជាភាពអាសន្នសុខាភិបាលសាធារណៈសកល តើជំងឺ Mpox ឬអុតស្វា អាចនឹងក្លាយជាជំងឺឆ្លងរាតត្បាតសកលមួយថ្មីទៀតដែរឬទេ? បើតាមក្រុមអ្នកជំនាញសុខាភិបាល ជំងឺ Mpox ឬអុតស្វា ទំនងជានឹងមិនក្លាយទៅជាជំងឺឆ្លងរាតត្បាតសកលនោះទេ។ ជាទូទៅ ជំងឺឆ្លងរាតត្បាតសកល ក្នុងនោះថ្មីបំផុតដូចជាផ្ដាសាយបក្សី និងកូវីដ១៩ គឺជាប្រភេទជំងឺឆ្លងតាម ខ្យល់ដកដង្ហើម ជាពិសេសឆ្លងពីមនុស្សដែលមិនបញ្ចេញរោគសញ្ញា។ ចំណែក Mpox វិញ គឺជាប្រភេទជំងឺឆ្លងតាមរយៈការប៉ះពាល់ស្បែក និងស្បែក ជាមួយអ្នកមានផ្ទុកជំងឺ ឬក៏ការស្លៀក សម្លៀកបំពាក់ ឬគេងលើពូករបស់អ្នកដែលកើតជំងឺ។ លើសពីនេះទៅទៀត Mpox មានរោគសញ្ញាចេញពងបែកនៅលើស្បែក ដែលនេះអាចឱ្យអ្នកដទៃមើលឃើញ និងមានការប្រុងប្រយ័ត្ន ដោយមិនហ៊ានប៉ះពាល់អ្នកដទៃដោយផ្ទាល់ឡើយ។ ដើម្បីសុវត្ថិភាព ក្រុមអ្នកជំនាញបានផ្ដល់យោបល់ចៀសវាងការប៉ះពាល់ដោយផ្ទាល់ជាមួយអ្នកជំងឺ ឬមានរោគសញ្ញានៃ mpox និងកុំស្លៀកសម្លៀកបំពាក់ ឬគេងលើពូករបស់អ្នកជំងឺជាដើម ហើយត្រូវប្រកាន់ខ្ជាប់អានាម័យលាងដៃឱ្យបានស្អាតជាប្រចាំ។ Mpox មានសមត្ថភាពចម្លងជំងឺខ្សោយជាងអំបូរវីរុសកូរ៉ូណា តួយ៉ាងដូចជាកូវីដ១៩។ ភ្លាមៗក្រោយកូវីដ១៩ ផ្ទុះឡើងក្នុងប្រទេសចិន ចំនួនអ្នកឆ្លងបានកើនឡើងយ៉ាងគំហុកពី១០០នាក់ ឡើង ដល់រាប់ពាន់នាក់ ត្រឹមពេលមួយសប្ដាហ៍ប៉ុណ្ណោះកាលពីខែមករា ឆ្នាំ២០២០។ ក្រោយមក ករណីឆ្លងបន្តកើនឡើងច្រើនជាង១០ដងឯណោះ។ កាលពីខែមីនា ឆ្នាំ២០២០ នៅពេលដែល WHO ប្រកាសចាត់ទុកកូវីដ១៩ ជាជំងឺឆ្លងរាតត្បាតសកល គឺមានមនុស្សច្រើនជាង ១២៦ ០០០នាក់បានឆ្លងកូវីដ១៩ ក្នុងនោះមាន ៤៦០០នាក់បានស្លាប់។ ពោលគឺតែជាង៣ខែប៉ុណ្ណោះ ក្រោយកូវីដ១៩ ត្រូវបានបញ្ជាក់អត្តសញ្ញាណដំបូង។ ផ្ទុយពីកូវីដ១៩ ចាប់តាំងពីឆ្នាំ២០២២មក ករណីឆ្លងជំងឺ Mpox ឬអុតស្វា មានជិត ១០០ ០០០នាក់នៅទូទាំងពិភពលោក ក្នុងនោះមាន ២០០នាក់បានស្លាប់។ ម្យ៉ាងវិញទៀត វ៉ាក់សាំង និងវិធីព្យាបាលជំងឺ Mpox គឺមានរួចជាស្រេចទៅហើយ ខុសពីកូវីដ១៩ ដែលត្រូវគេត្រូវការពេលដើម្បីផលិតវ៉ាក់សាំង។ «យើងមានអ្វីៗដែលយើងត្រូវការដើម្បីទប់ស្កាត់ Mpox»។ នេះជា ការលើកឡើងរបស់លោក Chris Beyrer ជានាយកវិទ្យាស្ថានសុខាភិបាលសកលនៃសាកលវិទ្យាល័យ Duke University។ លោកបន្ថែមថា «វាមិនមែនជាស្ថានការណ៍ដែលយើងបានប្រឈម ដូចអំឡុងការឆ្លងរាតត្បាតរបស់កូវីដនោះទេ ដែលជាពេលគ្មានវ៉ាក់សាំង និងថ្នាំប្រឆាំងវីរុស»។ តែទោះជាយ៉ាងណាក៏ដោយ ក្រុមអ្នកជំនាញនៅតែអំពាវនាវឱ្យបណ្ដាប្រទេសទាំងអស់មានការប្រុងប្រយ័ត្ន និងត្រៀមលក្ខណៈចាត់វិធានការទប់ស្កាត់ឱ្យទាន់ពេលវេលា។ កាលពីឆ្នាំ២០២២ មានប្រទេសច្រើនជាង ៧០ បានរាយការណ៍ពីការរកឃើញករណីឆ្លងជំងឺ Mpox៕	2024-08-27T06:56:00+07:00	freshnewsasia.com	https://m.freshnewsasia.com/index.php/en/internationalnews/354899-2024-08-26-16-56-43.html
0e461a37-0523-4f52-aebf-1ce3b313883a	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏មិនមានដែរ (Video inside)	ក្រសួងសុខាភិបាល នៅថ្ងៃទី២៦ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏មិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៦ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២២នាក់, អ្នកជាសះស្បើយសរុបចំនួន ១៣៦,២៦៥នាក់, ស្លាប់សរុបចំនួន ៣,០៥៦នាក់៕	2024-08-26T19:08:00+07:00	freshnewsasia.com	https://m.freshnewsasia.com/index.php/en/localnews/354621-2024-08-26-05-08-15.html
d5353e4e-3f97-4dcc-8ecb-f4ae6d1dfac0	ក្រសួងសុខាភិបាលអំពាវនាវឱ្យអាជ្ញាធរពង្រឹងវិធានការទប់ស្កាត់ជំងឺអុតស្វា	ក្រសួងសុខាភិបាលអំពាវនាវឱ្យអភិបាលខេត្តជាប់ព្រំដែនពង្រឹងវិធានការចត្តាឡីស័ក ដើម្បីទប់ស្កាត់នឹងការឆ្លងរាលដាលជំងឺនៅតាមច្រកចេញចូលប្រទេស បន្ទាប់ពីមានការផ្ទុះឡើងនៃជំងឺអុតស្វា ឬ Mpox ដែលអាចឆ្លងពីមនុស្សម្នាក់ទៅមនុស្សម្នាក់ទៀតនិងអាចបង្កការបាត់បង់ជីវិតរបស់អ្នកជំងឺ។ របស់រដ្ឋមន្រ្តីក្រសួងសុខាភិបាល លោក ឈាង រ៉ា។ ការអំពាវនាវរបស់ក្រសួងសុខាភិបាលធ្វើឡើង បន្ទាប់ពីអង្គការសុខភាពពិភពលោកបានប្រកាសគ្រោះអាសន្នសុខភាពសាធារណៈគួរឱ្យព្រួយបារម្ភ ក្រោយមានការផ្ទុះឡើងនៃជំងឺអុតស្វា (Mpox) ជាអន្តរជាតិកាលពីថ្ងៃទី ១៤ ខែសីហា ឆ្នាំ ២០២៤។ ក្នុងសេចក្តីជូនដំណឹងមួយចុះថ្ងៃទី ២៣ ខែសីហា ក្រសួងបានលើកឡើងថា ការផ្ទុះឡើងនៃជំងឺអឹមផក (Mpox) គឺដំណាលពេលមានការរីករាលដាលជំងឺផ្តាសាយបក្សី(H5N1) ដែលឆ្លងពីសត្វទៅមនុស្ស និងជំងឺអង់ត្រាក់ (Anthrax) ដែលមាននៅក្នុងតំបន់ និងប្រទេសជិតខាងផងដែរ។ នាយកដ្ឋានប្រយុទ្ធនឹងជំងឺឆ្លង (CDC) នៃក្រសួងសុខាភិបាលប្រទេសកម្ពុជា បានបង្ហាញថា រហូតមកដល់ពេលនេះ ប្រទេសកម្ពុជាមានជំងឺអឹមផក (Mpox) ចំនួន ២០ ករណីសុទ្ធតែភេទប្រុស និងបានព្យាបាលជាសះស្បើយទាំងអស់ និងជំងឺផ្តាសាយបក្សី (H5N1) ចំនួន ៧២ ករណី (ស្លាប់ ៤៣ ករណី)។ ប្រធានសមាគមគ្រូពេទ្យគុណធម៌កម្ពុជាលោក អ៊ូច វុទ្ធី លើកឡើងថា ករណីជំងឺអុតស្វាបានវិវឌ្ឍចេញពីជំងឺអុតស្វាយ នៅពេលដែលអ្នកជំងឺប្រឈមនឹងការកើតជំងឺអុតស្វាយហើយមិនទទួលបានការចាក់វ៉ាក់សាំងការពារជំងឺ ៦ មុខ នៅពេលដែលកុមារទើបកើត។ លោកបន្ថែមថា ជំងឺអុតស្វាដែលទើបលិចឡើងជាចុងក្រោយថ្មីៗពីតំបន់អាហ្រ្វិក ហើយកំពុងរាលដាលមកតំបន់អាស៊ី គឺមានលក្ខណៈធ្ងន់ធ្ងរជាងជំងឺអុតស្វាយ ហើយអ្នកជំងឺអាចនឹងមានហានិភ័យខ្ពស់ចំពោះការបាត់បង់ជីវិត។ លោកគ្រូពេទ្យ អ៊ូច វុទ្ធី ថ្លែងថា៖ «ជំងឺអុតស្វានេះវាមិនថា វ័យចាស់ វ័យក្មេងទេ ប្រសិនបើមានឆ្លងទៅដល់មនុស្សយើងគ្រប់គ្នា សម្រាប់វ័យក្មេងជួនកាលមានអង់ទីក័រទប់ទល់ខ្លះ។ ប្រសិនបើគាត់មានអង់ទីក័រធម្មជាតិពីម្ដាយក៏អាចទប់ទល់ឱ្យគាត់រស់បានដែរប្រសិនជាក្មេង។ ហើយហានិភ័យខ្លាំងចំពោះមនុស្សចាស់ ប្រសិនបើជាមានជំងឺអុតស្វានេះ ប្រព័ន្ធការពារគាត់ចុះខ្សោយ អ៊ីចឹងទៅ គាត់អាចមានការឈឺចាប់ខ្លាំង និងមានហានិភ័យទៅដល់ជីវិតគាត់»។ បើតាមរដ្ឋមន្រ្តីក្រសួងសុខាភិបាល លោក ឈាង រ៉ា អភិបាលខេត្តជាប់ព្រំដែនទាំងអស់ត្រូវយកចិត្តទុកដាក់ ក្នុងការតាមដាន និងពង្រឹងទប់ស្កាត់ជំងឺឆ្លងដែលអាចនាំចូលពីបណ្តាប្រទេសនានា ដោយពង្រឹងវិធានការចត្តាឡីស័ក ឬការដាក់ឱ្យនៅដោយឡែកពីគេឯងចំពោះអ្នកដែលមានអាការរោគនៃការឆ្លងជំងឺខាងលើដើម្បីទប់ស្កាត់ការឆ្លងរាលដាលនៅតាមច្រកចេញចូលប្រទេស និងដើម្បីការពារសុខភាពជូនប្រជាជន ស្របតាមគោលនយោបាយជាអាទិភាពរបស់រាជរដ្ឋាភិបាល ប្រកបដោយប្រសិទ្ធភាព។ វីអូអេពុំទាន់អាចសុំការអត្ថាធិប្បាយពី អ្នកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលបានទេ។ វីអូអេក៏ពុំទាន់អាចសុំការអត្ថាធិប្បាយពីលោក លី សុវណ្ណ នៅនាយកដ្ឋានប្រយុទ្ធនឹងជំងឺឆ្លង (CDC) បានដែរ។ យ៉ាងណាមិញ បើតាមព័ត៌មានរបស់នាយកដ្ឋានប្រយុទ្ធនឹងជំងឺឆ្លង (CDC) រហូតដល់ថ្ងៃចន្ទ ទី ២៦ ខែសីហា ឆ្នាំ ២០២៤ នេះ គេនៅមិនទាន់រកឃើញករណីជំងឺ អឹមផក (Mpox) ប្រភេទថ្មី (Clad 1b )ដែលជាមេរោគឆ្លងខ្លាំងនៅឡើយទេ។ ហើយ នាយកដ្ឋានប្រយុទ្ធនឹងជំងឺឆ្លង (CDC) ក៏កំពុងតាមដានយ៉ាងសកម្មតាមព្រំដែន ចេញ-ចូលទាំងអស់ និងទូទាំងផ្ទៃប្រទេស។ បើតាមសេចក្តីប្រកាសព័ត៌មានរបស់អង្គការសុខភាពពិភពលោក WHO ចេញផ្សាយកាលពីថ្ងៃទី ១៤ ខែសីហា ជំងឺអុតសា្វ (Mpox) ត្រូវបានកំណត់អត្តសញ្ញាណនៅក្នុងទ្វីបអាហ្រ្វិកតាំងពីឆ្នាំ ២០២២ ដែលមានដើមកំណើតចេញប្រទេសកុងហ្គោ។ អង្គការសុខភាពពិភពលោកប្រកាសថា ជំងឺអុតស្វានេះជាមេរោគជំងឺអាសន្នរោគថ្មីមួយក្នុងពិភពលោកដែលចាំបាច់ត្រូវទប់ស្កាត់ជាកំហិត។ នាយកគ្រប់គ្រងទូទៅនៃអង្គការសុខភាពពិភពលោក លោកវេជ្ជបណ្ឌិត Tedros Adhanom Ghebreyesus ត្រូវបានសម្រង់សម្តីក្នុងសេចក្តីប្រកាសព័ត៌មានថា៖ «ការលេចឡើងនៃជំងឺ Mpox ថ្មី ដែលរីករាលដាលយ៉ាងឆាប់រហ័សនៅភាគខាងកើតប្រទេសកុងហ្គោ និងការរាយការណ៍អំពីករណីនៅក្នុងប្រទេសជិតខាងមួយចំនួនបង្កការព្រួយបារម្ភយ៉ាងខ្លាំង។ ការឆ្លើយតបជាអន្តរជាតិគឺចាំបាច់ដើម្បីបញ្ឈប់ការផ្ទុះឡើងទាំងនេះ និងជួយសង្គ្រោះជីវិតមនុស្ស»។ នៅចំពោះមុខគ្រាអាសន្ននៃការផ្ទុះឡើងនៃជំងឺ Mpox ថ្មីនេះ អង្គការសុខភាពពិភពលោកបានណែនាំឱ្យប្រើប្រាស់វ៉ាក់សាំងចំនួន ២ ប្រភេទ និងកំពុងធ្វើការជាមួយបណ្តាប្រទេសផ្សេងទៀត ព្រមទាំងក្រុមហ៊ុនផលិតវ៉ាក់សាំងលើការបរិច្ចាគវ៉ាក់សាំងតាមរយៈបណ្តាញវិធានការប្រឆាំងរបស់វេជ្ជសាស្ត្រ (Medical Countermeasures Network) ជាបណ្តោះអាសន្នដើម្បីជួយសម្រួលដល់សិទ្ធិទទួលបានវ៉ាក់សាំងដោយស្មើភាព ការព្យាបាល ការធ្វើរោគវិនិច្ឆ័យ និងឧបករណ៍ផ្សេងទៀត។ ជំងឺអឹមផក (Mpox) ឆ្លងតាមរយៈការរួមភេទគ្រប់ទម្រង់ជាមួយ អ្នកជំងឺអឹមផក និង ការប៉ះពាល់ដោយផ្ទាល់នឹងកន្លែងមានដំបៅ ទឹកមាត់ តំណក់ទឹកតូចៗតាមផ្លូវដង្ហើមរបស់អ្នកជំងឺអឹមផក។ ការប្រើប្រាស់សម្ភារៈដែលប្រឡាក់ប្រឡូកជាមួយនឹងវីរុសអុតស្វា រួមមានសម្លៀកបំពាក់ ពូក កន្សែង ឬសម្ភារៈ ស្លាបព្រាចាន កែវទឹក។ល។ វីរុសអុតស្វាឆ្លងពីម្តាយទៅកូនតាមរយៈទងសុក ក្នុងអំឡុងពេលឬក្រោយពេលសម្រាល តាមរយៈការប៉ះពាល់ផ្ទាល់ បើស្ត្រីមានផ្ទៃពោះ ឬឪពុកម្តាយមានជំងឺអឹមផក។ នេះបើតាមនាយកដ្ឋានប្រយុទ្ធនឹងជំងឺឆ្លង (CDC)។ បើតាមវិធានការបង្ការជំងឺអុតស្វា នាយកដ្ឋានប្រយុទ្ធនឹងជំងឺឆ្លង (CDC) ណែនាំឱ្យប្រើប្រាស់ស្រោមអនាម័យរាល់ពេលរួមភេទ និងចៀសវាងមានដៃគូរួមភេទច្រើន។ ហាមប៉ះពាល់ផ្ទាល់ជាមួយអ្នកដែលមានចេញរោគសញ្ញាជំងឺអឹមផក។ ចៀសវាងការប៉ះពាល់របស់របរអ្នកមានជំងឺអឹមផក និងតំណក់ទឹកចេញពីផ្លូវដង្ហើម ឬសារធាតុរាវ តាមមាត់របស់អ្នកជំងឺអឹមផក។ ត្រូវលាងដៃជាមួយសាប៊ូ ឬអាល់កុលលាងដៃ។ បុគ្គលដែលសង្ស័យ ឬបញ្ជាក់ថា មានជំងឺអឹមផកត្រូវតែដាក់ឱ្យនៅដាច់ដោយឡែករហូតដល់ក្រមរ ជ្រុះអស់ និងទទួលលទ្ធផលអវិជ្ជមានវីរុសអុតស្វា។ ចំណែកបុគ្គលដែលផ្តល់ការថែទាំ អ្នកជំងឺអឹមផកត្រូវការពារខ្លួន ដោយពាក់ម៉ាស់ លាងដៃ ពេលប៉ះពាល់ជាមួយអ្នកជំងឺ។ ចំពោះបុគ្គលណាដែលមានរោគសញ្ញាដូចជា កន្ទួលរមាស់ជាមួយពងទឹកនៅលើមុខ បាតដៃ ជើង ដងខ្លួន ភ្នែក មាត់ ឬប្រដាប់ភេទ គ្រុនក្តៅ ហើមកូនកណ្តុរ ឈឺក្បាល ឈឺសាច់ដុំ និងឈឺចង្កេះ អស់កម្លាំង សូមប្រញាប់ទៅមណ្ឌលសុខភាព ឬមន្ទីរពេទ្យដែលនៅជិតលោកអ្នកបំផុត ឬទាក់ទងទៅលេខទូរស័ព្ទ ១១៥៕	2024-08-26T07:00:00+07:00	khmer.voanews.com	https://khmer.voanews.com/a/ministry-of-health-called-on-authorities-strengthen-measures-to-prevent-mpox/7757328.html
5bb503e4-97cf-4652-ae90-3b68be54a10a	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏មិនមានដែរ (Video inside)	ក្រសួងសុខាភិបាល នៅថ្ងៃទី២៥ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏មិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៥ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២២នាក់, អ្នកជាសះស្បើយសរុបចំនួន ១៣៦,២៦៥នាក់, ស្លាប់សរុបចំនួន ៣,០៥៦នាក់៕	2024-08-25T19:41:00+07:00	freshnewsasia.com	https://m.freshnewsasia.com/index.php/en/localnews/354536-2024-08-25-05-41-07.html
b241c403-0ec4-40a8-92ea-71660b243268	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយគ្មាន (Video inside)	ក្រសួងសុខាភិបាល នៅថ្ងៃទី២៤ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ គ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៤ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២២នាក់, អ្នកជាសះស្បើយសរុបចំនួន ១៣៦,២៦៥នាក់, ស្លាប់សរុបចំនួន ៣,០៥៦នាក់៕	2024-08-24T18:51:00+07:00	freshnewsasia.com	https://m.freshnewsasia.com/index.php/en/localnews/354455-2024-08-24-04-51-52.html
ad6ab416-c78d-4634-86af-ea924d4a5905	អ្នកឧកញ៉ា សៀង ណាំ សួរសុខទុក្ខអ្នកជំងឺនៅមន្ទីរពេទ្យខេត្តសៀមរាប និងជូនថវិកាក្នុងមួយនាក់ៗ៤០០០០រៀល សរុបទាំងអស់៤លានរៀល	អ្នកឧកញ៉ា សៀង ណាំ តំណាងរាស្ត្រមណ្ឌលសៀមរាប នាព្រឹកថ្ងៃទី២៤ ខែសីហា ឆ្នាំ២០២៤ បានទៅសួរសុខទុក្ខអ្នកជំងឺនៅអគារ (ខ) ក្នុងមន្ទីរពេទ្យខេត្តសៀមរាប និងជូនថវិកាក្នុងមួយនាក់ៗ៤០០០០រៀល សរុបទាំងអស់៤លានរៀល។ អ្នកឧកញ៉ា សៀង ណាំ ក៏បានផ្ដាំផ្ញើដល់អ្នកជំងឺខាងលើឱ្យយកចិត្តទុកដាក់លើការថែទាំសុខភាព ប្រកាន់នូវអនាម័យ។ អ្នកជំងឺខាងលើបានថ្លែងអំណរគុណចំពោះអ្នកឧកញ៉ា សៀង ណាំ និងក្រុមគ្រួសារ ដែលមានចិត្តសប្បុរសចុះសួរសុខទុក្ខ និងនាំយកថវិកាឧបត្ថម្ភដល់គ្រួសារពួកគាត់៕	2024-08-24T18:41:00+07:00	freshnewsasia.com	https://m.freshnewsasia.com/index.php/en/localnews/354453-2024-08-24-04-41-24.html
edfc0532-5f7b-4310-9f7a-2a11a8ae2d6a	រដ្ឋមន្ដ្រីសុខាភិបាល ណែនាំឱ្យពង្រឹងវិធានការចត្តាឡីស័ក ដើម្បីទប់ស្កាត់ និងឆ្លើយតបទៅនឹងការឆ្លងរាលដាលជំងឺ នៅតាមច្រកចេញចូលប្រទេស	យោងតាមលិខិតរបស់ ក្រសួងសុខាភិបាល នៅថ្ងៃទី២៣ សីហា លោករដ្ឋមន្ដ្រី ឈាង រ៉ា បានឱ្យដឹងថា បច្ចុប្បន្នមានការផ្ទុះឡើងនៃជំងឺអ៊ីមផក (Mpox) ដែលអង្គការសុខភាពពិភពលោក បានប្រកាសជាគ្រោះអាសន្ន សុខភាពសាធារណៈគួរឱ្យព្រួយបារម្ភជាអន្តរជាតិ កាលពីថ្ងៃទី១៤ ខែសីហា ឆ្នាំ២០២៤។ លោករដ្ឋមន្ដ្រី បន្ដថា ជាមួយគ្នានេះ ក៏មានការរីករាលដាលជំងឺផ្តាសាយបក្សី (H5N1) ដែលឆ្លងពីសត្វទៅមនុស្ស និងជំងឺអង់ត្រាក់ (Anthrax) ដែលមាននៅក្នុងតំបន់ និងប្រទេសជិតខាង។ យោងតាមប្រព័ន្ធតាមដាន និងត្រួតពិនិត្យជំងឺ របស់នាយកដ្ឋានប្រយុទ្ធនឹងជំងឺឆ្លង នៃក្រសួងសុខាភិបាល បានបង្ហាញថា រហូតមកដល់ពេលនេះ នៅប្រទេសកម្ពុជា មានជំងឺ ផ្តាសាយបក្សី (H5N1) ចំនួន ៧២ករណី (ស្លាប់ ៤៣ករណី) និងជំងឺអឹមផក (Mpox) ចំនួន ២០ករណី (គ្មានករណីស្លាប់)។ លោករដ្ឋមន្ដ្រី បន្ថែមថា ក្នុងបរិការណ៍នេះ អភិបាលខេត្តជាប់ព្រំដែន យកចិត្តទុកដាក់ក្នុងការតាមដាន និង ទប់ស្កាត់ជំងឺឆ្លងដែលអាច នាំចូលពីបណ្តាប្រទេសនានា ដោយពង្រឹងវិធានការចត្តាឡីស័ក ដើម្បីទប់ស្កាត់ និង ឆ្លើយតបការឆ្លងរាលដាលជំងឺ នៅតាមច្រកចេញចូលប្រទេស ដើម្បីការពារសុខភាពជូនប្រជាជនកម្ពុជា ស្របតាមគោលនយោបាយជាអាទិភាព របស់រាជរដ្ឋាភិបាល ក្រោមការដឹកនាំប្រកបដោយគតិបណ្ឌិតរបស់ សម្ដេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា»។ លោករដ្ឋមន្ដ្រី គូសបញ្ជាក់ថា «អាស្រ័យដូចបានជម្រាបជូនខាងលើ សូម ឯកឧត្តម លោកជំទាវ ពង្រឹងការងារតាមដាន និងទប់ស្កាត់ ជំងឺឆ្លងនៅតាមច្រកចេញចូលប្រទេស ស្ថិតក្រោមដែនសមត្ថកិច្ចរបស់ខ្លួន ដោយរៀបចំចាត់ចែងមន្ត្រីចត្តាឡីស័ក ប្រចាំការនៅស្នាក់ការត្រួតពិនិត្យ ច្រកចេញចូលប្រទេសឱ្យ ស្របតាមវិធានការសុខាភិបាល លិខិតបទដ្ឋានគតិយុត្ត ច្បាប់ជាតិ និងបទបញ្ញត្តិអន្តរជាតិ ប្រកបដោយប្រសិទ្ធភាព និងការទទួលខុសត្រូវខ្ពស់»៕	2024-08-24T18:09:00+07:00	dap-news.com	https://dap-news.com/national/2024/08/24/441727/
38d8851c-914a-44b5-bb85-5cc065d71dbb	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏មិនមានដែរ (Video inside)	ក្រសួងសុខាភិបាល នៅថ្ងៃទី២៣ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏មិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៣ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២១នាក់, អ្នកជាសះស្បើយសរុបចំនួន ១៣៦,២៦៥នាក់, ស្លាប់សរុបចំនួន ៣,០៥៦នាក់៕	2024-08-23T19:34:00+07:00	freshnewsasia.com	https://m.freshnewsasia.com/index.php/en/localnews/354351-2024-08-23-05-34-16.html
b567eb89-8964-4e1b-95da-5f0ac0808915	‘រួមបញ្ចូលជាមួយគ្នា, កុំដាក់ឱ្យនៅដាច់ដោយឡែក’ ចំពោះកុមារដែលមានជំងឺអូទីសឹមនិងជំងឺ ADHD	ការរួមបញ្ចូល ដំណើរការប្រសើរជាងការដាក់ឱ្យនៅដាច់ដោយឡែក នៅពេលនិយាយអំពីការអប់រំកុមារដែលមានជំងឺអូទីសឹម និងជំងឺ ADHD ដែលជាសារច្បាស់លាស់មួយដែលបានថ្លែងក្នុងសិក្ខាសាលានាពេលថ្មីៗនេះក្នុងទីក្រុងភ្នំពេញ។ បណ្តាញនៃជម្ងឺអូទីសឹមនៅកម្ពុជា បានរៀបចំសិក្ខាសាលាមួយសប្តាហ៍នេះ ស្តីពី “តុល្យភាពការថែទាំកុមារ និងការថែទាំខ្លួនឯង៖ អ្នកថែទាំសុខភាព កុមាររីករាយ” សម្រាប់គ្រូបង្រៀន និងឪពុកម្តាយជាង ៨០នាក់។ វាគ្មិន TEDx និងអ្នកជំនាញផ្នែកអភិវឌ្ឍន៍ លោកបណ្ឌិត Fred Toke មកពីប្រទេសសិង្ហបុរី បានរៀបចំសិក្ខាសាលានិងបើកកិច្ចពិភាក្សា។ នៅក្នុងព្រឹត្តិការណ៍ដែលប្រារព្ធឡើងនៅសាលាអន្តរជាតិបញ្ញាសាស្រ្ត (PSIS)សាខាឬស្សីកែវ លោកគ្រូអ្នកគ្រូត្រូវបានបង្រៀនពីរបៀបដោះស្រាយកុមារដែលមានប្រព័ន្ធប្រសាទខុសពីគេ (neurodivergent kids) ដែលមានលក្ខណៈដូចជាក្មេងដែលខ្វះការយកចិត្តទុកដាក់ ឬចម្លែកខុសគេ (Attention Deficit Hyperactivity Disorder-ADHD)។ លោក Toke បាននិយាយថា “ប្រសិនបើមានកុមារដែលរំខានដល់ថ្នាក់ឥតឈប់ឈរ ហើយមានបញ្ហា ចូរផ្តល់ការទទួលខុសត្រូវដល់គាត់។ នៅពេលអ្នកប្រគល់ភារកិច្ចឱ្យពួកគេ ឬធ្វើឱ្យពួកគេក្លាយជាអ្នកដឹកនាំថ្នាក់សម្រាប់សកម្មភាពមួយ ពួកគេក្លាយជាសប្បាយរីករាយ និងមានទំនុកចិត្ត។ បន្ទាប់មកពួកគេចាប់ផ្តើមផ្តោតលើវិធីធ្វើឱ្យកិច្ចការនោះសម្រេចបាន”។ ប្រសិនបើអ្នកព្យាយាមគ្រប់គ្រងអាកប្បកិរិយារបស់ពួកគេដោយប្រាប់ពួកគេឱ្យនៅស្ងៀម កុំរញ៉េរញ៉ៃ នោះកុមារនឹងផ្តោតលើការទប់ទល់នឹងការជំរុញ(លក្ខណៈធម្មជាតិរបស់ពួកគេ)ឱ្យធ្វើចលនា។ លោក Toke ក៏បានបង្ហាញដល់គ្រូពីការស្គេនខួរក្បាលរបស់កុមារដែលមាន ADHD, ជំងឺវង្វេងស្មារតី (Obsessive-Compulsive Disorder-OCD) និងជំងឺអូទីសឹមធៀបនឹងការស្កេនពីអ្នកដែលមានប្រព័ន្ធប្រសាទធម្មតា(neurotypicals)។ គាត់បានពន្យល់ពីរបៀបដែលការយល់ដឹងដែលខួរក្បាលមានប្រតិកម្មទៅនឹងការរំញោចខាងក្រៅគឺមានសារៈសំខាន់ខ្លាំងណាស់ក្នុងការដោះស្រាយកុមារដែលមានភាពវៃឆ្លាតខ្ពស់ ប៉ុន្តែលំបាកក្នុងការគ្រប់គ្រងកម្លាំងជំរុញ និងសម្របសម្រួលចលនា។ “អ្នកត្រូវតែចងចាំថាសម្រាប់អ្នកដែលមាន ADHD ខួរក្បាលរបស់ពួកគេកំពុងធ្វើការលើសទម្ងន់។ ល្បឿនដំណើរការរបស់ពួកគេសម្រាប់ព័ត៌មាន និងលំនាំស្រូបទាញគឺខុសពីមនុស្សដែលមានប្រព័ន្ធសរសៃប្រសាទធម្មតា(neurotypicals)។ លោក Toke បានបន្ថែមថា ដូច្នេះ ក្នុងនាមយើងជាអ្នកអប់រំ ឬអ្នកមើលថែទាំ ត្រូវមានភាពអត់ធ្មត់បន្ថែមទៀត ហើយព្យាយាមកែប្រែការបង្រៀនឱ្យសមនឹងតម្រូវការរបស់ពួកគេ»។ ឪពុកម្តាយក៏បានធ្វើអន្តរកម្មក្នុងអំឡុងពេលសិក្ខាសាលាផងដែរ។ នៅពេលដែលត្រូវបានសួរដោយឪពុកម្តាយរបស់កុមារដែលមានលក្ខណៈប្លែកពីគេ (hyperactive child) ថាតើអាចធ្វើអ្វីបានដើម្បីទប់ស្កាត់ថាមពលខ្ពស់ និងអាកប្បកិរិយារំខានរបស់កុមារនៅក្នុងស្ថានភាពសង្គម Toke បានឆ្លើយតបដោយនិយាយថា “កុំគ្រប់គ្រង” ។ “វាគឺជាការយល់ឃើញខុសដែលយើងត្រូវព្យាយាមធ្វើឱ្យកុមារដែលមានជំងឺអូទីសឹមនិងជំងឺ ADHD ឱ្យធ្វើដូចអ្នកដែលមានប្រព័ន្ធប្រសាទធម្មតា (neurotypicals)។ នៅក្នុងសាកលវិទ្យាល័យដែលខ្ញុំបង្រៀន ខ្ញុំមានកុមារពីរបីនាក់ដែលមានជំងឺអូទីសឹម ពេលពួកគេជាសិស្សរបស់ខ្ញុំ។ ខ្ញុំគ្រាន់តែប្រាប់ពួកគេប្រសិនបើពួកគេមានអារម្មណ៍មិនស្រួលនោះពួកគេអាចដើរនៅខាងក្រោយថ្នាក់រៀន។ លោក Toke បាននិយាយថា វិធីនេះ ពួកវាបញ្ចេញចោលនូវចំហាយដែលលើសទាំងអស់ដែលបង្កើតនៅក្នុងខ្លួនរបស់ពួកគេ។ ហើយវិធីនេះ ពួកគេក៏កំពុងស្តាប់ការបង្រៀន ខណៈពេលដែលពួកគេដើរជុំវិញ ហើយថ្នាក់របស់ខ្ញុំក៏មិនមានការរំខានផងដែរ”។ “ប្រសិនបើខ្ញុំប្រាប់ពួកគេឱ្យគ្រប់គ្រងសភាវគតិរបស់ពួកគេ ឱ្យអង្គុយស្ងាត់ក្នុងថ្នាក់ ខួរក្បាលរបស់គេនឹងប្រតិកម្មជាមួយនឹងការណែនាំរបស់ខ្ញុំ។ ផ្ទុយទៅវិញ នៅពេលដែលពួកគេមានសេរីភាពក្នុងការធ្វើសកម្មភាពរាងកាយមួយចំនួន នោះខួរក្បាលរបស់ពួកគេអាចសម្រាក ហើយចាប់ផ្តើមយកចិត្តទុកដាក់ចំពោះអ្វីដែលកំពុងកើតឡើងនៅក្នុងថ្នាក់។ អ្នករៀបចំព្រឹត្តិការណ៍នេះ ប្រធាន NAC Cambodia លោក Alex Koh បានប្រាប់កាសែតខ្មែរថាមស៍ថា “ការពិភាក្សានេះគឺសមស្របសម្រាប់អ្នកថែទាំទាំងអស់ មិនថាអ្នកជាឪពុកម្តាយ ឬជាអ្នកអប់រំក៏ដោយ។ ហើយយើងមានគម្រោងរៀបចំព្រឹត្តិការណ៍បែបនេះបន្ថែមទៀតនៅពេលអនាគត»។ ប្រទេសកម្ពុជាមានកុមារប្រហែល ២០០,០០០ នាក់ ដែលមានជំងឺអូទីស្សឹម ជំងឺ dyslexia បញ្ហាចល័ត និងជំងឺផាកឃីនសុន គិតត្រឹមឆ្នាំ២០២៣។ NAC បានសហការជាមួយមជ្ឈមណ្ឌលអភិវឌ្ឍន៍ដើមអូលីវ (Olive Tree Development Centre-OTDC) ដែលមានមូលដ្ឋាននៅប្រទេសសិង្ហបុរី ដើម្បីជួយដល់គ្រូបង្រៀននៅសាលាកម្ពុជានូវជំនាញក្នុងការដោះស្រាយកុមារដែលមានសមត្ថភាពខុសៗគ្នា។	2024-08-23T07:00:00+07:00	khmertimeskh.com	https://www.khmertimeskh.com/501546580/%E1%9E%9A%E1%9E%98%E1%9E%94%E1%9E%89%E1%9E%85%E1%9E%9B%E1%9E%87%E1%9E%98%E1%9E%99%E1%9E%82%E1%9E%93-%E1%9E%80/
f6f3e156-a2ea-4b77-afd8-d8edce04d843	ទេសរដ្ឋមន្រ្តី អៀង មូលី ដឹកនាំកិច្ចប្រជុំពិគ្រោះយោបល់លើវឌ្ឍនភាពនៃការឆ្លើយតបនឹងមេរោគអេដស៍ និងជំងឺអេដស៍ ក្នុងវិស័យសុខាភិបាល	ទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍បានអញ្ជើញជាអធិបតីដ៏ខ្ពង់ខ្ពស់ដឹកនាំកិច្ចប្រជុំពិគ្រោះ យោបល់លើវឌ្ឍនភាពនៃការឆ្លើយតបនឹងមេរោគអេដស៍និងជំងឺអេដស៍ ក្នុងវិស័យសុខាភិបាលនៅរសៀលថ្ងៃទី២២ ខែសីហា ឆ្នាំ២០២៤ នៅអាជ្ញាធរជាតិប្រយុទ្ធនឹងជំងឺអេដស៍។ កិច្ចប្រជុំនេះមានការចូលរួមពីគណៈកម្មាធិការប្រយុទ្ធនឹងជំងឺអេដស៍ក្រសួងសខាភិបាលដែលដឹកនាំដោយលោក អ៉ឹង ភីរុន និងថ្នាក់ដឹកនាំអាជ្ញាធរជាតិប្រយុទ្ធនឹងជំងឺអេដស៍។ កិច្ចប្រជុំត្រូវបានរៀបចំឡើងដើម្បីពិនិត្យមើលវឌ្ឍនភាពក្នុងការអនុវត្តគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ ក្នុងវិស័យសុខាភិបាល ដើម្បីឈានទៅបញ្ចប់អេដស៍ដែលជាការគំរាមកំហែងដល់សុខភាពសាធារណៈ នាឆ្នាំ២០២៥។ មានប្រសាសន៍បើកកិច្ចប្រជុំ លោកទេសរដ្ឋមន្រ្តី អៀង មូលី បានស្វាគមន៍ប្រតិភូគណៈកម្មាធិការប្រយុទ្ធនឹងជំងឺ អេដស៍ក្រសួងសុខាភិបាល និងថ្លែងអំណរគុណក្រសួងសុខាភិបាល ដែលបានធ្វើឱ្យសម្រេចក្នុងការឆ្លើយតបនឹងមេរោគអេដស៍និងជំងឺអេដស៍ នៅកម្ពុជា។ ក្នុងគោលដៅ៩៥-៩៥-៩៥ កម្ពុជាយើងសម្រេចបានគោលដៅ៩៥ទី២ និងទី៣រួចហើយ។ ទន្ទឹមនឹងនេះ លោកទេសរដ្ឋមន្រ្តីបានស្នើឱ្យលោក អ៉ឹង ភីរុន រាយការណ៍ទាក់ទងនឹងការប្រមូលទិន្នន័យអេដស៍ពីវិស័យឯកជន (មន្ទីរពេទ្យនិងគ្លីនិក) និងអត្រាចម្លងពីមាតាទៅទារក ធ្វើយ៉ាងណាឱ្យធ្លាក់ចុះទាបបន្ថែមទៀត។ ដោយទទួលបានការអនុញ្ញាតពីលោកទេសរដ្ឋមន្រ្តី, លោក អ៉ឹង ភីរុន ប្រធានគណៈកម្មាធិការប្រយុទ្ធនឹងជំងឺអេដស៍ក្រសួងសុខាភិបាល បានមានប្រសាសន៍ថា គណៈកម្មាធិការបានរៀបចំកិច្ចប្រជុំនៅថ្ងៃទី៣១ ខែកក្កដាកន្លងទៅនេះ និងសម្រេចបានសេចក្តីព្រាងអនុស្សរណៈនៃការយោគយល់ ដើម្បីធ្វើការចុះហត្ថលេខាជាមួយមន្ទីរពេទ្យនិងគ្លីនិកឯកជន។ ទន្ទឹមនឹងនេះ លោកបានបញ្ជាក់ថា ចំពោះមូលនិធិសមធម៌ សេវានៅមន្ទីរពេទ្យរដ្ឋមិនមានបញ្ហាទេ។ ឆ្លៀតឱកាសនោះ លោកក៏បានគោរពអញ្ជើញលោកទេសរដ្ឋមន្រ្តីធ្វើបាឋកថាជូននិស្សិតនៅសាកលវិទ្យាល័យវិទ្យាសាស្រ្តសុខាភិបាល ដែលមានចំនួន ប្រមាណ៧៤០០នាក់ អំពីគោលនយោបាយអេដស៍ផងដែរ។ បន្ទាប់មក អង្គប្រជុំបានជជែកពិភាក្សាអំពី ការផ្តល់សេវាធ្វើតេស្តរកមេរោគអេដស៍ ការពង្រីកកន្លែងធ្វើតេស្តនៅកន្លែងដែលមានប្រជាជនគន្លឹះច្រើន ការផ្តល់កញ្ចប់តេស្តនៅតាមមណ្ឌលសុខភាពមួយចំនួន។ មុននឹងបញ្ចប់ លោកទេសរដ្ឋមន្ត្រីបានថ្លែង អំណរគុណចំពោះគណៈកម្មាធិការប្រយុទ្ធនឹងជំងឺអេដស៍ក្រសួងសុខាភិបាល ដែលបន្ទាប់ពីការរៀបចំមានសកម្មភាពសកម្មច្រើន និងបានរក្សាទំនាក់ទំនងគ្នាយ៉ាងជិតស្និទ្ធ។ លោកទេសរដ្ឋមន្ត្រី ក៏បានបញ្ជាក់ពីការថ្លែងអំណរគុណលោកសាស្រ្តាចារ្យរដ្ឋមន្រ្តីក្រសួងសុខាភិបាលដែលបានរៀបចំគណៈកម្មាធិការបានល្អផងដែរ។ លោកបានសង្កត់ធ្ងន់ថា ការងារប្រយុទ្ធនឹងជំងឺអេដស៍ចំណែកធំគឺពឹងផ្អែកលើវិស័យសុខាភិបាល។ ប៉ុន្តែអាជ្ញាធរអាចធ្វើការងារជាពហុវិស័យ។ ទី១- អបអរសាទរការរៀបចំអនុស្សរណៈនៃការយោគយល់(MOU) រវាងក្រសួងសុខាភិបាល និងវិស័យឯកជន(មន្ទីរពេទ្យនិងគ្លីនិក)។ នៅពេលបានទិន្នន័យពីផ្នែកឯកជន យើងអាចមានការកែលម្អតួលេខ ដែលអាចរុញឱ្យយើងខិតទៅជិតគោលដៅ។ ទី២- សូមណែនាំឱ្យពង្រីកកន្លែងធ្វើតេស្ត នៅកន្លែងដែលមានការរស់នៅច្រើនរបស់ប្រជាជនគន្លឹះ (អ្នកប្រើប្រាស់គ្រឿងញៀន អ្នកជាប់ពន្ធនាគារ។ល។) ទី៣- សូមខិតខំកែលម្អសេវាព្យាបាលនៅតាមទីតាំងផ្សេងថែមទៀត ដូចជាការពង្រីកចំនួនមន្ទីរពេទ្យឱ្យជួយព្យាបាលជំងឺអេដស៍ជាដើម។ ទី៤- សូមខិតខំស្វែងរកប្រភពនៃការឆ្លង (ឧទាហរណ៍នៅខេត្តកំពង់ស្ពឺមានកើនឡើងចំនួននៃការឆ្លង ដោយក្រុមបុរសរួមភេទជាមួយបុរសទៅពីខេត្តកណ្តាលនិងរាជធានីភ្នំពេញ)។ សូមជួយរកកន្លែងដែលជាប្រភពនៃការចម្លង ហើយបបួលពួកគាត់ឱ្យមមកធ្វើតេស្តឱ្យបានច្រើន។ ទី៥- សូមធ្វើរបាយការណ៍ស្តីពីវឌ្ឍនភាពនៃការអនុវត្តគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ នៅចុងខែកញ្ញា។ ក្នុងនោះ ចំណុចសំខាន់គឺវិស័យឯកជនថាតើបានធ្វើរបាយការណ៍ចូលក្នុងប្រព័ន្ធហើយឬនៅ? និងរបាយការណ៍ពីការឆ្លងពីមាតាទៅទារក ដែលអត្រានៅខ្ពស់នៅឡើយ។ ទី៦) សូមរៀបចំគិតគូរអំពីចីរភាព និងយុទ្ធសាស្រ្តចាកចេញ ដើម្បីត្រៀមនៅពេលដែលលែងទទួលជំនួយពីក្រៅ៕	2024-08-23T04:08:00+07:00	freshnewsasia.com	https://m.freshnewsasia.com/index.php/en/localnews/354294-2024-08-22-14-08-44.html
7b060aae-ed38-41d9-82e5-b85bd0dadc35	ថៃបានបញ្ជាក់ករណីជំងឺអុតស្វាជាប្រភេទ Clade 1b ដែលជាករណីទី២ នៅក្រៅទ្វីបអាហ្វ្រិក (Video inside)	ប្រទេសថៃនៅថ្ងៃព្រហស្បតិ៍នេះបានបញ្ជាក់ថា ករណីជំងឺអុតស្វាដែលបានរាយការណ៍ក្នុងសប្តាហ៍នេះ គឺជាមេរោគប្រភេទ Clade 1b ដែលជាករណីទី២ ដែលត្រូវបានបញ្ជាក់នៃមេរោគប្រភេទនេះនៅក្រៅទ្វីបអាហ្វ្រិក។ នេះបើយោងតាមការចេញផ្សាយដោយទីភ្នាក់ងារសារព័ត៌មាន Reuters នៅថ្ងៃទី២២ ខែសីហា ឆ្នាំ២០២៤។ ករណីនេះគឺជាបុរសជនជាតិអឺរ៉ុបអាយុ ៦៦ឆ្នាំ ដែលបានមកដល់ប្រទេសថៃកាលពីសប្តាហ៍មុន មកពីប្រទេសមួយនៅទ្វីបអាហ្វ្រិកដែលមិនបានបញ្ជាក់ ជាកន្លែងដែលជំងឺនេះកំពុងរាតត្បាត។ លោក Thongchai Keeratihattayakorn អគ្គនាយកនៃនាយកដ្ឋានត្រួតពិនិត្យជំងឺ បានប្រាប់ Reuters ថា «លទ្ធផលតេស្តបញ្ជាក់ថា គាត់បានឆ្លងមេរោគអុតស្វាប្រភេទ Clade 1b ដែលជាករណីដំបូងដែលត្រូវបានធ្វើរោគវិនិច្ឆ័យនៅក្នុងប្រទេសថៃ ប៉ុន្តែបុរសម្នាក់នេះទំនងជាឆ្លងមេរោគនេះពីប្រទេសដែលមានជំងឺរាតត្បាត»។ លោកបាននិយាយថា មិនមានការឆ្លងក្នុងស្រុកផ្សេងទៀតត្រូវបានរកឃើញតាមរយៈការតាមដានទំនាក់ទំនងនោះទេ។ មេរោគប្រភេទ Clade 1b បានបង្កឱ្យមានការព្រួយបារម្ភទូទាំងពិភពលោក ដោយសារតែភាពងាយស្រួលនៃការរាលដាលរបស់វា តាមរយៈការប៉ះពាល់ជិតស្និទ្ធជាប្រចាំ។ ករណីនៃមេរោគប្រភេទនេះត្រូវបានបញ្ជាក់កាលពីសប្តាហ៍មុន នៅក្នុងប្រទេសស៊ុយអែត និងត្រូវបានផ្សារភ្ជាប់ទៅនឹងការផ្ទុះឡើងនៃជំងឺនៅទ្វីបអាហ្វ្រិក ដែលជាសញ្ញាដំបូងនៃការរីករាលដាលនៅក្រៅទ្វីបនេះ។ អង្គការសុខភាពពិភពលោកបានប្រកាសថា ការផ្ទុះឡើងនៃជំងឺនេះថ្មីៗនេះ គឺជាភាពអាសន្នផ្នែកសុខភាពសាធារណៈដែលមានការព្រួយបារម្ភជាអន្តរជាតិ បន្ទាប់ពីមេរោគប្រភេទថ្មីនេះត្រូវបានកំណត់អត្តសញ្ញាណ។ កាលពីថ្ងៃពុធ ថៃបាននិយាយថាបុរសដែលត្រូវបានបញ្ជាក់ថាមានជំងឺអុតស្វា បានឆ្លងកាត់ប្រទេសមួយនៅមជ្ឈិមបូព៌ា ដែលគាត់ក៏មិនបានបញ្ជាក់ឈ្មោះដែរ មុនពេលហោះទៅប្រទេសថៃ។ ប្រទេសថៃបានរកឃើញករណីជំងឺអុតស្វាប្រភេទ Clade 2 ចំនួន ៨០០ករណីចាប់តាំងពីឆ្នាំ ២០២២ ប៉ុន្តែរហូតមកដល់ពេលនេះ មិនទាន់បានរកឃើញករណីនៃមេរោគប្រភេទ Clade 1 ឬ Clade 1b នៅឡើយទេ៕	2024-08-23T02:12:00+07:00	freshnewsasia.com	https://m.freshnewsasia.com/index.php/en/internationalnews/354287-2024-08-22-12-12-50.html
d7833702-94a7-4419-9d95-0cebe97eb310	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏មិនមានដែរ	ក្រសួងសុខាភិបាល នៅថ្ងៃទី២២ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏មិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២២ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២១នាក់, អ្នកជាសះស្បើយសរុបចំនួន ១៣៦,២៦៥នាក់, ស្លាប់សរុបចំនួន ៣,០៥៦នាក់៕	2024-08-22T19:27:00+07:00	freshnewsasia.com	https://m.freshnewsasia.com/index.php/en/localnews/354197-2024-08-22-05-27-26.html
601cdf93-32a1-44e0-b5fe-d49ba0939a2a	រោគសញ្ញានៃជំងឺមហារីកមាត់ ដែលអាចរកឃើញពេលកំពុងញ៉ាំអាហារ	យោងតាមវិទ្យាស្ថានជាតិនៃការស្រាវជ្រាវធ្មេញ និង Craniofacial (NIDCR) ដែលជាសាខានៃវិទ្យាស្ថានសុខភាពជាតិសហរដ្ឋអាមេរិក ១១.៥ ក្នុងចំណោមមនុស្សពេញវ័យ ១០០,០០០ នាក់នឹងមានជំងឺមហារីកមាត់ ស្មើនឹងប្រហែល ៦៥០,០០០នាក់នៅទូទាំងពិភពលោកជារៀងរាល់ឆ្នាំ។ សេវាសុខភាពជាតិរបស់ចក្រភពអង់គ្លេស (NHS) ព្រមានថា រោគសញ្ញានៃជំងឺមហារីកមាត់ អាចប៉ះពាល់ដល់ផ្នែកណាមួយនៃមាត់ រួមទាំងអញ្ចាញធ្មេញ អណ្តាត ខាងក្នុងនៃថ្ពាល់ ឬបបូរមាត់។ អ្នកជំនាញបានប្រាប់ទស្សនាវដ្តី New Zealand’s Weekly នូវរោគសញ្ញាសំខាន់ៗដែលត្រូវរកមើល និងអ្វីដែលត្រូវធ្វើ ប្រសិនបើអ្នកសង្ស័យថាអ្នករងផលប៉ះពាល់។ ទន្តបណ្ឌិតបានសង្កត់ធ្ងន់លើការរកឃើញដំបូង និងរោគសញ្ញាដែលត្រូវតាមដាននៅផ្ទះរួមមានហើម ឬឈឺចាប់ក្នុងបបូរមាត់ ឬក្នុងមាត់ ជាពិសេសនៅក្រោមធ្មេញ។ ពួកគេក៏គូសបញ្ជាក់ផងដែរថា ការឈឺចាប់ពេលទំពារ ឬលេប ក៏អាចជារោគសញ្ញាដំបូងនៃជំងឺមហារីកមាត់ដែរ ដូចជាអាចឡើងក្រហម ឬសនៅក្នុងមាត់ ស្របពេលដែល NHS ណែនាំអ្នកជំងឺឲ្យទៅជួបគ្រូពេទ្យ ប្រសិនបើពួកគេមានដំបៅក្នុងមាត់លើសពីបីសប្តាហ៍ ដុំក្នុងបំពង់ក បបូរមាត់ ក ឬក្នុងបំពង់ក។ ជាពិសេស ឈឺមាត់មិនបាត់ ពិបាកនិយាយ និងសំឡេងស្អក ដែលមិនបាត់ក៏ជារោគសញ្ញានៃមហារីកមាត់ដែរ។ ទន្តបណ្ឌិត Smita Mehra អ្នកឯកទេសខាងទន្តសាស្ត្រសំខាន់នៅ The Neem Tree Dental Practice បានប្រាប់ The Express ថា នៅពេលដែលដុំសាច់មហារីករីកធំឡើង ពួកគេអាចលុកលុយ និងបំផ្លាញជាលិកាជុំវិញ។ អ្នកស្រី Mehra បាននិយាយថា “នេះអាចបណ្តាលឲ្យសរសៃឈាមមានភាពផុយស្រួយ និងងាយនឹងប្រេះបែក នាំឲ្យហូរឈាម” មហារីកមាត់ជារឿយៗអាចបណ្តាលឲ្យរលាករ៉ាំរ៉ៃ ធ្វើឲ្យជាលិកាងាយនឹងហូរឈាមនៅពេលរួមផ្សំជាមួយនឹងរោគសញ្ញាផ្សេងទៀតដូចជាដំបៅជាប់រហូត។ ដុំពក ការឈឺចាប់ ឬពិបាកលេប វាអាចជាសញ្ញានៃជំងឺមហារីកមាត់។ហានិភ័យនៃជំងឺមហារីកមាត់កើនឡើងតាមអាយុ ហើយមនុស្សភាគច្រើនត្រូវបានគេធ្វើរោគវិនិច្ឆ័យឃើញនៅចន្លោះអាយុ ៦៦ ទៅ ៧០ ឆ្នាំ៕	2024-08-22T15:53:00+07:00	kampucheathmey.com	https://www.kampucheathmey.com/health/759305
64d7a7fc-9d49-4bab-bf78-dbaf2bf6a254	ក្រសួងមហាផ្ទៃ បើកវគ្គអប់រំផ្សព្វផ្សាយស្តីពី «មូលដ្ឋានគ្រឹះ នៃជំងឺអេដស៍ និងវិធីសាស្រ្តបង្ការទប់ស្កាត់ការឆ្លងនៃជំងឺអេដស៍»	លោកស្រី អុង សុភាវី រដ្ឋលេខាធិការ និងជាប្រធានគណៈកម្មាធិការប្រយុទ្ធនឹងជំងឺអេដស៍និងកាមរោគ ក្រសួងមហាផ្ទៃ រួមដំណើរដោយ លោក ជា ប៉ោ អនុប្រធានអាជ្ញាធរជាតិប្រយុទ្ធនឹងជំងឺអេដស៍ លោក នាយឧត្តមសេនីយ៍សាស្ត្រចារ្យ ឯក មនោសែន ប្រធានបណ្ឌិត្យសភានគរបាលកម្ពុជា លោកវេជ្ជបណ្ឌិត ង៉ូវ បូរ៉ា អនុប្រធានមជ្ឈមណ្ឌលជាតិប្រយុទ្ធនឹងជំងឺអេដស៍ សើរស្បែក និងកាមរោគ NCHADS តំណាងអង្គការមូលនិធិថែទាំសុខភាពអ្នកជំងឺអេដស៍ (AHF) ព្រមទាំងថ្នាក់ដឹកនាំ និងនិស្សិត នៅបណ្ឌិតសភានគរបាលកម្ពុជា សរុបចំនួន៨៥០រូប បានរៀបចំបើកវគ្គអប់រំផ្សព្វផ្សាយស្តីពី នាថ្ងៃទី២១ ខែសីហា ឆ្នាំ២០២៤ ។ ថ្លែងក្នុងឱកាសនោះលោកស្រី អុង សុភាវី ក្នុងនាមប្រធានគណៈកម្មាធិការប្រយុទ្ធនឹងជំងឺអេដស៍/កាមរោគក្រសួងមហាផ្ទៃ បានលើកឡើងថា មេរោគអេដស៍/ជំងឺអេដស៍ នៅតែជាបញ្ហាប្រឈម ហើយកំពុងតែបន្តការគំរាមកំហែងយ៉ាងធ្ងន់ធ្ងរ ចំពោះវិស័យសេវាសុខភាពសាធារណៈ ហើយវានៅតែជាវិបត្តិរាំរៃ ស្មុគស្មាញដែលត្រូវការកិច្ចសហការណ៍ដោះស្រាយពីពហុភាគី ពហុស្ថាប័ន។ អេដស៍មានលក្ខណៈរីករាលដាល ហើយមានផលប៉ះពាល់ដល់គ្រប់វិស័យទាំងសេដ្ឋកិច្ច វប្បធម៌និងសង្គមកិច្ច ជាពិសេសទាញថយក្រោយនូវកិច្ចអភិវឌ្ឍន៍នានារបស់ប្រទេសជាតិទាំងមូល។ លោកស្រី បានបន្ថែមថា កិច្ចប្រជុំផ្សព្វផ្សាយនាថ្ងៃនេះគឺជាឱកាសដើម្បីចែករំលែកចំណេៈដឹងមូលដ្ឋាននៃជំងឺអេដស៍ ព្រមទាំងវិធីសាស្រ្តបង្ការថ្មីៗដែលឆ្លើយតទៅនឹងជំងឺអេដស៍។ វត្តមានរបស់អ្នកចូលរួមទាំងអស់គ្នា គឺជាតួអង្គសំខាន់ សម្រាប់កិច្ចអភិវឌ្ឍប្រទេសជាតិរបស់យើង ព្រោះថាអ្នកចូលរួមនឹងក្លាយជាអ្នកផ្សព្វផ្សាយបន្តលើបញ្ហាជំងឺអេដស៍និងកាមរោគ។ បន្ថែមលើនេះទៀត លោកស្រី សង្ឃឹមយ៉ាងម៉ោះមុត ចំពោះអ្នកចូលរួមនឹងផ្សព្វផ្សាយបន្ត យ៉ាងហោចណាស់១នាក់ ហើយ១នាក់ដែលបានទទួលព័ត៌មាន ក៏បានបន្តផ្សព្វផ្សាយ១ នាក់ទៀត។ ដូច្នោះមូលដ្ឋានគ្រឹះនៃជំងឺអេដស៍ និងវិធីសាស្រ្តការងារត្រូវបានចែករំលែកយ៉ាងទូលំទូលាយ ដើម្បីចូលរួមសម្រេច កាត់បន្ថយអត្រានៃការឆ្លងថ្មី ព្រមទាំងអាចលើកទឹកចិត្តអ្នកផ្ទុកមេរោគអេដស៍ ហ៊ានចេញមុខទទួលយកសេវាព្យាបាលយ៉ាងខ្ជាប់ខ្ជួន ដើម្បីបង្កាមិនឲ្យពួកគេធ្លាក់ខ្លួនឈឺធ្ងន់ធ្ងរ និងបាត់បង់អាយុជីវិតទៀត៕	2024-08-21T22:07:00+07:00	freshnewsasia.com	https://m.freshnewsasia.com/index.php/en/localnews/354115-2024-08-21-08-07-43.html
a9e7d33b-5e4c-45e9-b9d7-fb64e95bb723	ថៃប្រកាសរកឃើញករណីជំងឺ mpox ឬអុតស្វា ហើយសង្ស័យអាចជាប្រភេទបំប្លែងថ្មី (Video inside)	(បាងកក)៖ នៅថ្ងៃពុធនេះ ថៃបានរាយការណ៍ពីការរកឃើញ ករណីជំងឺ mpox ឬអុតស្វា ហើយអាចជាប្រភេទបំប្លែងថ្មី បន្ទាប់ពីអង្គការសុខភាពពិភពលោក (WHO) បានប្រកាសអាសន្នកម្រិតខ្ពស់សាជាថ្មី សម្រាប់ជំងឺនេះ។ នេះបើតាមការចេញផ្សាយដោយ ទីភ្នាក់ងារព័ត៌មាន AFP នាថ្ងៃពុធ ទី២១ ខែសីហា ឆ្នាំ២០២៤។ ប្រធាននាយកដ្ឋានគ្រប់គ្រងជំងឺឆ្លងនៃប្រទេសថៃ បានប្រាប់ថា អ្នកជំងឺខាងលើគឺជាជនជាតិអឺរ៉ុបម្នាក់ ដែលបានធ្វើដំណើរមកពី ប្រទេសមួយនៅអាហ្រ្វិក។ រូបគេកំពុងត្រូវបានដាក់ ឱ្យធ្វើចត្តាឡីស័ក នៅឯមន្ទីរពេទ្យ ខណៈអាជ្ញាធរថៃកំពុងរង់ចាំ លទ្ធផលធ្វើតេស្តពីមន្ទីរពិសោធ ដើម្បីកំណត់ប្រភេទមេរោគថា តើវាជា mpox Clade 1 ឬក៏ Clade 1b។ មួយរយៈចុងក្រោយនេះ ជំងឺ mpox ប្រភេទបំប្លែងថ្មីគឺ Clade 1b បានជំរុញឱ្យមានការកើនឡើងខ្លាំង នូវការឆ្លងរីករាលដាលនៃជំងឺនេះ នៅទ្វីបអាហ្រ្វិក រួមមានប្រទេសដូចជា សាធារណរដ្ឋប្រជាធិបតេយ្យកុងហ្គោ ប៊ូរុនឌី កេនយ៉ា រវ៉ាន់ដា និងអ៊ូហ្កង់ដា ជាដើម។ បើតាម WHO mpox Clade 1b បង្កការស្លាប់ ក្នុងចំណោមប្រមាណ៣.៦ភាគរយ នៃករណីឆ្លងសរុប។ គួរបញ្ជាក់ថា កាលពីសប្តាហ៍មុន ស៊ុយអែតបានរាយការណ៍ពីករណីឆ្លង mpox Clade 1b ដែលជាករណីដំបូង នៅក្រៅតំបន់អាហ្រ្វិក។ ក្នុងសប្តាហ៍ដដែលនោះ ប៉ាគីស្ថានក៏បានប្រកាសរកឃើញករណីជំងឺ mpox ដែរ ប៉ុន្តែមិនមែនជាប្រភេទបំប្លែងថ្មី Clade 1b ទេ៕	2024-08-21T20:15:00+07:00	freshnewsasia.com	https://m.freshnewsasia.com/index.php/en/internationalnews/354100-2024-08-21-06-15-57.html
866b8267-977b-4d12-8a90-9e12d7bf32d3	ក្រសួងសុខាភិបាល៖ កុមារីអាយុ១៥ឆ្នាំម្នាក់នៅខេត្តព្រៃវែង ស្លាប់ដោយសារឆ្លងផ្តាសាយបក្សី H5N1	នៅថ្ងៃទី២០ ខែសីហា ឆ្នាំ២០២៤ ក្រសួងសុខាភិបាលបានចេញសេចក្តីប្រកាសព័ត៌មានថា មានកុមារីអាយុ១៥ឆ្នាំម្នាក់ រស់នៅក្នុងភូមិពោធិ៍ម្រិញ ឃុំកញ្ឆៀច ស្រុកកញ្ឆៀច ខេត្តព្រៃវែង បានស្លាប់ដោយសារឆ្លងវីរុសផ្តាសាយបក្សី ប្រភេទ H5N1 ព្រោះប៉ះពាល់មាន់ងាប់។ បើតាមក្រសួងបានឱ្យដឹងថា តាមការសាកសួរ ប្រហែល៥ថ្ងៃមុនចាប់ផ្តើមឈឺ នៅក្នុងភូមិមានមាន់ងាប់ច្រើន និងផ្ទះបងប្អូនអ្នកជំងឺមានមាន់ងាប់ ក៏បានចែកមកឱ្យផ្ទះកុមារីខាងលើយកមកធ្វើម្ហូប ហើយកុមារីនោះក៏បានប៉ះពាល់មាន់ដែលងាប់នោះដើម្បីយកមកធ្វើម្ហូប។ បន្ទាប់មកអ្នកជំងឺមានសភាពធ្ងន់ធ្ងរដូចជា គ្រុនក្តៅ ក្អក ឈឺបំពង់ក ហត់ ពិបាកដកដង្ហើម និងសន្លប់ ធ្វើឱ្យបាត់បង់ជីវិតនៅថ្ងៃទី២០ ខែសីហា ឆ្នាំ២០២៤ បើទោះបីជាមានការតាមដាន និងយកចិត្តទុកដាក់ព្យាបាលខ្ពស់ពីគ្រូពេទ្យក៏ដោយ។ ជុំវិញករណីនេះ ក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្តាសាយបក្សី និងធ្វើការឆ្លើយតបទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និងបន្តស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នកដទៃទៀតក្នុងសហគមន៍ ព្រមទាំងចែកជូនឱសថតាមីហ្គូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋនៅក្នុងភូមិដែលកើតហេតុខាងលើផងដែរ។ ក្រសួងសុខាភិបាល ក៏បានក្រើនរម្លឹកពលរដ្ឋទាំងអស់គ្នា ឱ្យយកចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាពប្រជាពលរដ្ឋ ហើយក្រសួងក៏ណែនាំដល់ពលរដ្ឋ ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាក ដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺ ឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមាន រោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការ ពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា៕ ដោយ៖ អុន ស្រីមាន	2024-08-21T16:55:00+07:00	kampucheathmey.com	https://www.kampucheathmey.com/health/758994
1ddfa784-c712-46f9-a5e8-1a8fa4f98fd4	មន្ត្រី WHO ថាជំងឺ mpox ឬអុតស្វា មិនមែនជាកូវីដ១៩ថ្មី នោះទេ (Video inside)	មន្ត្រីជាន់ខ្ពស់ម្នាក់របស់អង្គការសុខភាពពិភពលោក WHO បាននិយាយថាជំងឺ mpox ឬអុតស្វា មិនថាជាមេរោគបំប្លែងចាស់ ឬថ្មី គឺមិនមែនជា ជំងឺរាតត្បាតសកល ឬក៏ជំងឺកូវីដ១៩ថ្មីនោះទេ ពីព្រោះអាជ្ញាធរសុខាភិបាកដឹងពីរបៀបគ្រប់គ្រងការឆ្លងរាលដាលនៃជំងឺមួយនេះ។ នេះបើតាមការចេញផ្សាយ ដោយទីភ្នាក់ងារសារព័ត៌មាន Reuters។ ថ្លែងក្នុងសន្និសីទសារព័ត៌មានខ្លីមួយ កាលពីថ្ងៃអង្គារ ទី២០ ខែសីហា លោក Hans Kluge ជានាយកអង្គការ WHO ប្រចាំទ្វីបអឺរ៉ុបបានគូសបញ្ជាក់ដូច្នេះថា ។ លោកបន្ថែមថា ។ គួរបញ្ជាក់ថា អង្គការសុខភាពពិភពលោក WHO កាលពីថ្ងៃទី១៤ ខែសីហា បានប្រកាសចាត់ទុកជំងឺ Mpox ឬអុតស្វា ជាភាពអាសន្នសុខាភិបាលសាធារណៈសកល ជាលើកទី២ ក្នុងរយៈពេល២ឆ្នាំ បន្ទាប់ពីមេរោគបំប្លែងថ្មីនៃជំងឺនេះឈ្មោះ clade Ib បានផ្ទុះឡើងនៅក្នុងសាធារណរដ្ឋប្រជាធិបតេយ្យកុងហ្គោ និងបានរាលដាល ទៅកាន់ប្រទេសជិតខាងជាច្រើន។ តាម WHO ជំងឺ Mpox ឬអុតស្វា អាចចម្លងពីមនុស្សម្នាក់ទៅមនុស្សម្នាក់ទៀតតាមរយៈការប៉ះពាល់ដោយផ្ទាល់ជាមួយអ្នកមានជំងឺ។ ជាធម្មតា ជំងឺនេះមានរោគសញ្ញា ស្រាល តែករណីខ្លះអាចសម្លាប់ជីវិតមនុស្សបាន។ ជំងឺនេះមានរោគសញ្ញាដូចផ្ដាសាយ តែមានឡើងពងបែកនៅស្បែក៕	2024-08-21T16:06:00+07:00	freshnewsasia.com	https://m.freshnewsasia.com/index.php/en/internationalnews/354069-2024-08-21-02-06-59.html
d95a8ba9-2a41-4c81-86d7-5a96c50a874c	ខែក្រោយនេះ! មន្ទីពេទ្យឯកទេសជំងឺមហារីកធំបំផុតនៅស្រុកខ្មែរ នឹងដាក់ឱ្យដំណើរការ	ក្រោយតែពីធ្លាប់ជាកន្លែងដាក់អ្នកជំងឺកូវីដ១៩ ពេលនេះមន្ទីពេទ្យហ្លួងម៉ែ នឹងប្រែក្លាយមន្ទីពេទ្យឯកទេសជំងឺមហារីក ដ៏ឈានមុខនៅកម្ពុជា ក្រោយពីត្រូវបានសម្ដេចតេជោ ហ៊ុន សែន អតីតនាយករដ្ឋមន្ត្រី ដឹកនាំរដ្ឋមន្ត្រីក្រសួងសុខាភិបាល ចុះពិនិត្យ និងរៀបចំ កាលពីខែឧសភា ឆ្នាំ២០២២។ គម្រោងសាងសង់ និងកែលម្អហេដ្ឋារចនាសម្ព័ន្ធរបស់មន្ទីរពេទ្យហ្លួងម៉ែ គ្រោងនឹងបញ្ចប់ការដ្ឋានដំណាក់កាលទី១ នៅបំណាច់ខែសីហា ឆ្នាំ២០២៤ ហើយដាក់ឱ្យដំណើរការនៅខែកញ្ញា ឆ្នាំ២០២៤នេះ។ មន្ទីរពេទ្យហ្លួងម៉ែ ត្រូវបានគេរំពឹងថា នឹងមានសមត្ថភាពបច្ចេកទេសខ្ពស់ដូចបណ្តាប្រទេសជឿនលឿននានា ក្នុងការព្យាបាលឯកទេសជំងឺមហារីក។ គួរបញ្ជាក់ផងដែរ នាអំឡុងមានការផ្ទុះរាលដាលនៃជំងឺកូវីដ-១៩ ក្នុងខែមីនា ឆ្នាំ២០២១ សម្ដេចតេជោ ហ៊ុន សែន បានសម្រេចឱ្យរដ្ឋាភិបាលទិញមន្ទីរពេទ្យ “នគរទេព” ដែលមានទីតាំងស្ថិតនៅក្នុង សង្កាត់ព្រៃស ខណ្ឌដង្កោ រាជធានាភ្នំពេញ ក្រោយពីបានទិញរដ្ឋាភិបាលបានប្ដូរឈ្មោះមន្ទីរពេទ្យនេះទៅជា “មន្ទីរពេទ្យហ្លួងម៉ែ” វិញដើម្បីជាការដឹងគុណដល់សម្ដេចម៉ែ៕	2024-08-21T11:12:30+07:00	kbnnews.com	https://kbn.news/archives/325160
3db51898-b3c6-49b3-9040-9b88fc91d4b6	ក្រសួងសុខាភិបាល ចេញសេចក្តីប្រកាសព័ត៌មាន ស្តីពីករណីស្លាប់ដោយសារជំងឺផ្តាសាយបក្សីលើកុមារីអាយុ១៥ឆ្នាំ	ភ្នំពេញ ៖ ក្រសួងសុខាភិបាល អំពាវនាវឱ្យមានការប្រុងប្រយ័ត្នខ្ពស់ ខណៈមានករណីស្លាប់ដោយសារជំងឺផ្តាសាយបក្សី (H5N1) លើកុមារីអាយុ១៥ឆ្នាំម្នាក់ រស់នៅស្រុកកញ្ជៀច ខេត្តព្រៃវែង។ ក្រសួងសុខាភិបាល សូមជម្រាបជូនសាធារណជនឱ្យបានជ្រាបថា មានអ្នកជំងឺផ្តាសាយបក្សី កើតលើ កុមារីអាយុ១៥ឆ្នាំ ចំនួន ១ករណីទៀត និងត្រូវបានបញ្ជាក់ថា វិជ្ជមានវីរុសផ្តាសាយបក្សី ប្រភេទហាស់៥ អ៊ុន១ (H5N1) ពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រ នៅថ្ងៃទី២០ ខែសីហា ឆ្នាំ២០២៤ ដែលមានទីលំនៅក្នុងភូមិពោធិ៍មិញ ឃុំកញ្ចៀច ស្រុកកញ្ចៀច ខេត្តព្រៃវែង។ ទោះជាមានការយកចិត្តទុកដាក់ ថែទាំនិងជួយសង្គ្រោះពីសំណាក់ក្រុមគ្រូពេទ្យក៏ដោយ ដោយសារស្ថានភាពអ្នកជំងឺមានសភាពធ្ងន់ធ្ងរ រួមមាន គ្រុនក្តៅ ក្អក ឈឺបំពង់ក ហត់ ពិបាកដកដង្ហើម និងសន្លប់។ កុមារីបានទទួលមរណភាព នៅថ្ងៃទី២០ ខែសីហា ឆ្នាំ២០២៤។ តាមការសាកសួរបង្ហាញថា ប្រហែល៥ថ្ងៃមុនចាប់ផ្តើមឈឺ នៅក្នុងភូមិមានមាន់ទាស្លាប់ច្រើន និងផ្ទះបងប្អូនអ្នកជំងឺមានមាន់ងាប់ ក៏បានចែកមកឱ្យគ្រួសារអ្នកជំងឺយកមកធ្វើម្ហូប ហើយកុមារីបានប៉ះពាល់ និងកាន់មាន់ងាប់នេះដើម្បីធ្វើម្ហូប។ ក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្តាសាយបក្សី និងធ្វើការឆ្លើយតប ទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និងបន្ត ស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នកដទៃទៀតក្នុងសហគមន៍ ព្រមទាំង ចែកជូនឱសថតាមីហ្គូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋ នៅក្នុងភូមិដែលកើតហេតុខាងលើ។ ក្រសួងសុខាភិបាលសូមក្រើនរំលឹកដល់បងប្អូនប្រជាពលរដ្ឋទាំងអស់គ្នា សូមយកចិត្តទុកដាក់ប្រុង ប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាព ប្រជាពលរដ្ឋយើង ហើយក៏សូមជម្រាបដល់បងប្អូន ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាក ដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺ ឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមាន រោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការ ពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា។ របៀបចម្លង៖ ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សី ឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សី ដែលឈឺឬងាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅ មន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លង ដូចនឹងជំងឺផ្តាសាយតាមរដូវកាលផងដែរ។ វិធានការបង្ការ៖ សូមលាងដៃឱ្យបានញឹកញាប់ ជាមួយសាប៊ូ និងទឹកមុនពេលបរិភោគ និង បន្ទាប់ពីប៉ះពាល់ជាមួយបក្សី ដាក់កុមារនៅឆ្ងាយពីសត្វបក្សី និងដាក់សត្វបក្សីនៅឱ្យឆ្ងាយពីកន្លែងរស់នៅ កុំ បរិភោគសត្វបក្សីឈឺឬងាប់ និងរាល់សត្វបក្សីដែលធ្វើសម្រាប់បរិភោគត្រូវចំអិនឱ្យឆ្អិនល្អ។ ក្រសួងសុខាភិបាលនឹងបន្តធ្វើការជូនដំណឹងដល់សាធារណជន អំពីព័ត៌មានទាក់ទងនឹងបញ្ហា សុខភាពសាធារណៈ តាមឆាណែលតេឡេក្រាម និងទំព័រហ្វេសប៊ុកផ្លូវការរបស់ក្រសួងសុខាភិបាល ក៏ដូចជា ទំព័រហ្វេសប៊ុកផ្លូវការរបស់នាយកដ្ឋានប្រយុទ្ធនឹងជំងឺឆ្លង និងគេហទំព័រ www.cdcmoh.gov.kh៕ រក្សាសិទ្ធដោយ ៖ សុទ្ធលី	2024-08-21T10:45:26+07:00	cen.com.kh	https://cen.com.kh/archives/776078.html
5432323c-3346-4a3f-9d69-5a48df3088db	ស្ពានឆ្លងព្រែកកំពង់បាយថ្មីមួយទៀត នឹងលេចរូបរាងនៅខេត្តកំពត	អាជ្ញាធរខេត្តកំពត គ្រោងនឹងសាងសង់ស្ពានឆ្លងព្រែកកំពង់បាយថ្មីមួយទៀត ដើម្បីសម្រួលដល់ការធ្វើចរាចរណ៍ ខណៈខេត្តនេះ កំពុងក្លាយជាខេត្តមានសក្តានុពលទេសចរណ៍ខ្លាំងមិនថាថ្ងៃចុងសប្តាហ៍ ឬថ្ងៃបុណ្យទាន។ បើតាមអភិបាលខេត្តកំពត ឯកឧត្តម ម៉ៅ ធនិន បានលើកឡើងថា៖”ក្រោយពីមានការអភិវឌ្ឍលើវិស័យទេសចរណ៍ ដោយបានសាងសង់ ឆ្នេរខ្សាច់កម្សាន្ត សួនកម្សាន្ត និងរូបត្រីសេះសមុទ្របាញ់ទឹក បានធ្វើឱ្យកំណើនភ្ញៀវទេសចរបានមកលេងកម្សាន្តច្រើននៅក្នុងខេត្ត ហេតុដូច្នេះដើម្បីបញ្ចៀសការកកស្ទះចរាចរណ៍ រដ្ឋបាលខេត្តតម្រូវឱ្យមានការសាងសង់ស្ពានថ្មីមួយទៀត។ បច្ចុប្បន្ន កំពតមានស្ពានតែ២ប៉ុណ្ណោះ គឺស្ពានឆ្លងព្រែកកំពង់បាយ និងស្ពានចាស់ (ស្ពានឥន្ទធនូ) ដែលមានសភាពទ្រុឌទ្រោមមិនអាចឱ្យរថយន្តឆ្លងកាត់បាន។ គួរបញ្ជាក់ថា ចុងឆ្នាំនេះ ខេត្តកំពត ក៏នឹងសម្ពោធនាឡិការយក្សដែលមានកម្ពស់ ៣៥ម៉ែត្រ មុខកាត់អង្កត់ផ្ចិតប្រមាណ ៩,៧ម៉ែត្រ ដោយយោងតាមរចនាបទខ្មែរសុទ្ធសាត៕	2024-08-21T08:46:40+07:00	kbnnews.com	https://kbn.news/archives/325147
759477f5-6c5e-40df-88c1-7e197c5ad982	ក្រសួងសុខាភិបាល ចេញសេចក្តីប្រកាសព័ត៌មាន ស្តីពីករណីស្លាប់ដោយសារជំងឺផ្តាសាយបក្សីលើកុមារីអាយុ១៥ឆ្នាំ (Video inside)	ក្រសួងសុខាភិបាល នៅយប់ថ្ងៃទី២០ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន ស្តីពីករណីស្លាប់ដោយសារជំងឺផ្តាសាយបក្សីលើកុមារីអាយុ១៥ឆ្នាំ ចំនួន ០១ករណីទៀត និងត្រូវបានបញ្ជាក់ថា វិជ្ជមានវីរុសផ្តាសាយបក្សី ប្រភេទហាស់៥ អ៊ិន១ (H5N1) ពីវិទ្យាស្ថានជាតិសុខភាពសាធារណៈនិងវិទ្យាស្ថានប៉ាស្ទ័រ នៅថ្ងៃទី២០ ខែសីហា ឆ្នាំ២០២៤ ដែលមានទីលំនៅក្នុងភូមិពោធិ៍ម្រិញ ឃុំកញ្ជៀច ស្រុកកញ្ជៀច ខេត្តព្រៃវែង។ តាមសេចក្ដីប្រកាសព័ត៌មានរបស់ក្រសួងសុខាភិបាល ដែលបណ្ដាញព័ត៌មាន Fresh News ទទួលបានមុននេះ បានឱ្យដឹងថា ទោះជាមានការយកចិត្តទុកដាក់ថែទាំ និងជួយសង្គ្រោះពីសំណាក់ក្រុមគ្រូពេទ្យក៏ដោយ តែដោយសារស្ថានភាពអ្នកជំងឺមានសភាពធ្ងន់ធ្ងរ រួមមានគ្រុនក្តៅ ក្អក ឈឺបំពង់ក ហត់ ពិបាកដកដង្ហើម និងសន្លប់ កុមារីបានទទួលមរណភាព នៅថ្ងៃទី២០ ខែសីហា ឆ្នាំ២០២៤។ តាមការសាកសួរបង្ហាញថា ប្រហែល៥ថ្ងៃមុនចាប់ផ្តើមឈឺ នៅក្នុងភូមិមានមាន់ទាស្លាប់ច្រើន និងផ្ទះបងប្អូនអ្នកជំងឺមានមាន់ងាប់ ក៏បានចែកមកឱ្យគ្រួសារអ្នកជំងឺយកមកធ្វើម្ហូប ហើយកុមារីបានប៉ះពាល់និងកាន់មាន់ងាប់នេះដើម្បីធ្វើម្ហូប។ ក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្តាសាយបក្សី និងធ្វើការឆ្លើយតប ទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និងបន្តស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នកដទៃទៀតក្នុងសហគមន៍ ព្រមទាំង ចែកជូនឱសថតាមីហ្លូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋ នៅក្នុងភូមិដែលកើតហេតុខាងលើ។ ក្រសួងសុខាភិបាល បានក្រើនរំលឹកដល់ប្រជាពលរដ្ឋទាំងអស់គ្នា សូមយកចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាពប្រជាពលរដ្ឋយើង ហើយប្រសិនបើមានអាការៈក្តៅខ្លួន ក្អក ហៀរសំបោរ ឬពិបាកដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺ ឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមានរោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា។ របៀបចម្លង៖ ជំងឺផ្តាសាយបក្សី H5N1 គឺជាជំងឺផ្ដាសាយមួយ ដែលជាធម្មតាចម្លងរវាងសត្វបក្សីឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សីដែលឈឺឬងាប់។ ជំងឺផ្ដាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅ មន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លងដូចនឹងជំងឺផ្ដាសាយតាមរដូវកាលផងដែរ។ វិធានការបង្ការ៖ សូមលាងដៃឱ្យបានញឹកញាប់ ជាមួយសាប៊ូ និងទឹកមុនពេលបរិភោគ និងបន្ទាប់ពីប៉ះពាល់ជាមួយបក្សី ដាក់កុមារនៅឆ្ងាយពីសត្វបក្សី និងដាក់សត្វបក្សីនៅឱ្យឆ្ងាយពីកន្លែងរស់នៅ កុំបរិភោគសត្វបក្សីឈឺឬងាប់ និងរាល់សត្វបក្សីដែលធ្វើសម្រាប់បរិភោគត្រូវចំអិនឱ្យឆ្អិនល្អ។ ក្រសួងសុខាភិបាលនឹងបន្ដធ្វើការជូនដំណឹងដល់សាធារណជន អំពីព័ត៌មានទាក់ទងនឹងបញ្ហាសុខភាពសាធារណៈ តាមឆាណែលតេឡេក្រាម និងទំព័រហ្វេសប៊ុកផ្លូវការរបស់ក្រសួងសុខាភិបាល ក៏ដូចជាទំព័រហ្វេសប៊ុកផ្លូវការរបស់នាយកដ្ឋានប្រយុទ្ធនឹងជំងឺឆ្លង និងគេហទំព័រ www.cdcmoh.gov.kh។ សម្រាប់ព័ត៌មានបន្ថែម សូមទាក់ទងលេខទូរស័ព្ទទាន់ហេតុការណ៍របស់ក្រសួងសុខាភិបាល លេខ១១៥ ដោយឥតគិតថ្លៃ៕	2024-08-21T04:38:00+07:00	freshnewsasia.com	https://m.freshnewsasia.com/index.php/en/localnews/354049-2024-08-20-14-38-30.html
ac9dd9b1-f282-44ff-9d4d-b459ebeb74e0	មន្ត្រីជំនាញ ចុះយុទ្ធនាការចាក់វ៉ាក់សាំង ការពារជំងឺសាទឹកគោក្របី នៅភូមិតាប៉ោង ឃុំកំពង់ស្វាយ	ក្រុមការងាររបស់ការិយាល័យផលិតកម្ម និងបសុព្យាបាលខេត្ត ដឹកនាំដោយ លោក ចាន់ បញ្ញាវ័ន្ដ ប្រធានការិយាល័យផលិតកម្ម និងបសុព្យាបាល នៅថ្ងៃទី២០ ខែសីហា ឆ្នាំ២០២៤ បានចុះយុទ្ធនាការចាក់វ៉ាក់សាំង ការពារជំងឺសាទឹកគោក្របី នៅភូមិតាប៉ោង ឃុំកំពង់ស្វាយ ស្រុកកំពង់ស្វាយ ខេត្តកំពង់ធំ។ លោកបានជំរុញដល់ប្រជាកសិករ ឲ្យយកចិត្តទុកដាក់លើសត្វគោក្របី ដោយធ្វើវ៉ាក់សាំងការពារជំងឺផ្សេងៗ បន្ថែមទៀត និងណែនាំពីវិធានការណ៍ ការពារ ទប់ស្កាត់ការឆ្លងជំងឺសត្វ។ លោកក៏បានប្រាប់ឲ្យត្រូវពង្រឹង កិច្ចសហការឲ្យបានល្អប្រសើរ នៅពេលដែលមានសត្វឈឺ ឬងាប់ ក្នុងករណីសង្ស័យត្រូវរាយការណ៍ជាបន្ទាន់ ទៅកាន់ភ្នាក់ងារសុខភាពសត្វភូមិ និងអាជ្ញាធរមូលដ្ឋានផ្ទាល់ ដើម្បីទប់ស្កាត់ការឆ្លងរាលដាលជំងឺសត្វ ឲ្យបានទាន់ពេលវេលា។ លោក ចាន់ បញ្ញវ័ន្ត បានបញ្ជាក់ដល់បងប្អូនប្រជាកសិករ ដែលមានសត្វគោ ក្របី ឲ្យយកចិត្តទុកដាក់ចំពោះទីកន្លែងរស់នៅរបស់សត្វ សម្អាតទ្រុងជាប្រចាំ បាញ់ថ្នាំសម្លាប់មេរោគ ឲ្យបានញឹកញាប់ យ៉ាងហោច២ដងក្នុង១ខែ ផ្តល់ទឹក និងស្មៅព្រមទាំងចំបើង ឲ្យស៊ីគ្រប់គ្រាន់ យកសត្វមកចាក់ថ្នាំការពារជំងឺឆ្លងឱ្យបានទៀងទាត់តាមការណែនាំពីមន្ត្រីជំនាញ (២លើកក្នុង១ឆ្នាំ)។ សូមបញ្ជាក់ថា ជាលទ្ធផល ក្រុមការងារសម្រេចចាក់បានសត្វគោសរុប១០០ក្បាល និងបានផ្តល់ជូនថ្នាំព្យាបាល និងវ៉ាក់សាំងសាទឹក៥០០កំរិត ដល់មន្ត្រីបសុព្យាបាលស្រុក ភ្នាក់ងារសុខភាពសត្វភូមិ សម្រាប់ចុះចាក់ និងព្យាបាលសត្វក្នុងមូលដ្ឋានរបស់គាត់ផងដែរ៕	2024-08-20T22:30:00+07:00	freshnewsasia.com	https://m.freshnewsasia.com/index.php/en/localnews/354007-2024-08-20-08-30-39.html
5fe8fba7-1722-45fb-a9fa-79b8c4760874	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏មិនមានដែរ (Video inside)	ក្រសួងសុខាភិបាល នៅថ្ងៃទី២០ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏មិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២០ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២១នាក់, អ្នកជាសះស្បើយសរុបចំនួន ១៣៦,២៦៤នាក់, ស្លាប់សរុបចំនួន ៣,០៥៦នាក់៕	2024-08-20T19:07:00+07:00	freshnewsasia.com	https://m.freshnewsasia.com/index.php/en/localnews/353979-2024-08-20-05-07-21.html
eb340f29-5cd5-48b2-a4a7-12c66dd151c7	ប្រទេសនៅអាស៊ីអាគ្នេយ៍ ព្រមានឲ្យប្រយ័ត្ន ក្រោយរកឃើញជំងឺ Mpox ឆ្លងក្នុងសហគមន៍	ប្រទេសនៅតំបន់អាស៊ីអាគ្នេយ៍គឺ ហ្វីលីពីន បានចេញការព្រមានឲ្យគ្រប់គ្នាប្រុងប្រយ័ត្ន ក្រោយរកឃើញករណីឆ្លងជំងឺ Mpox ថ្មីក្នុងសហគមន៍ ហើយនេះគឺជាករណីដំបូងរបស់ប្រទេស ចាប់តាំងពីខែធ្នូមកឆ្នាំ២០២៣មក។ តាមសេចក្តីរាយការណ៍របស់ កាលពីថ្ងៃចន្ទទី១៩ខែសីហាឆ្នាំ២០២៤, អ្នកជំងឺគឺជាបុរសវ័យ៣៣ឆ្នាំរស់នៅទីក្រុង ម៉ានីល ហើយគ្មានប្រវត្តិធ្វើដំណើរទៅក្រៅប្រទេសឡើយ។ ដូច្នេះហើយ ទើបរដ្ឋមន្ត្រីសុខាភិបាលលោក Teddy Herbosa ប្រាប់អ្នកសារព័ត៌មានថា «មេរោគ Mpox កំពុងស្ថិតនៅក្នុងចំណោមពួកយើង! នេះជាការព្រមានដល់អ្នករាល់គ្នា។ អ្នកជំងឺមិនដែលធ្វើដំណើរទៅបរទេសឡើយ ដូចនេះមានន័យថា វីរុសមានវត្តមានក្នុងសហគមន៍ហ្វីលីពីនរួចទៅហើយ»។ ទោះបីជាយ៉ាងណាក៏ដោយ លោកគូសបញ្ជាក់ថា មិនមានវិធានការរឹតបណ្តឹងព្រំដែន ដូចកាលជំងឺកូវីដ-១៩ រាតត្បាតនោះទេ។ ស្របពេលជាមួយគ្នានោះដែរ ក្រុមមន្ត្រីហ្វីលីពីន កំពុងរង់ចាំមើលលទ្ធផលនៃការធ្វើតេស្តដើម្បីកំណត់ថាតើ ជំងឺ Mpox ដែលរកឃើញក្នុងសហគមន៍នេះ គឺជាប្រភេទអ្វីឲ្យប្រាកដ។ សូមជម្រាបថា ទម្រង់ថ្មីនៃមេរោគនេះ បានបង្កឲ្យមានក្តីព្រួយបារម្ភជាសកលរួចទៅហើយ ដោយសារតែវាហាក់ដូចជាឆ្លងរីករាលដាលស្រួលពេក តាមរយៈទំនាក់ទំនងជិតស្និទ្ធជាប្រចាំ។ កាលពីថ្ងៃពុធសប្តាហ៍មុន អង្គការសុខភាពពិភពលោក ហៅកាត់ WHO បានប្រកាសអាសន្នជាសកលកម្រិតខ្ពស់ចំពោះជំងឺ Mpox បន្ទាប់ពីការផ្ទុះឡើងនៅសាធារណរដ្ឋប្រជាធិបតេយ្យកុងហ្គោ (DRC) ហើយរីករាលដាលដល់បណ្តាប្រទេសជិតខាង៕ ចុចអាន៖	2024-08-20T15:35:00+07:00	kampucheathmey.com	https://www.kampucheathmey.com/global-news/758172
a4b0cd4f-5a6c-4136-9020-10d24c5b01bc	ហ្វីលីពីនប្រកាសរកឃើញ ករណីជំងឺ mpox ឬអុតស្វា ជាលើកដំបូង គិតចាប់តាំងពីចុងឆ្នាំ២០២៣ (Video inside)	នៅថ្ងៃចន្ទនេះ ក្រសួងសុខាភិបាលនៃប្រទេសហ្វីលីពីន បានប្រកាសពីការរកឃើញករណីដំបូងនៃជំងឺ mpox ឬអុតស្វា នៅក្នុងប្រទេសរបស់ខ្លួន ដែលជាលើកដំបូង គិតចាប់តាំងពីខែធ្នូ ឆ្នាំ២០២៣។ នេះបើតាមការចេញផ្សាយដោយ ទីភ្នាក់ងារព័ត៌មាន Reuters នាថ្ងៃចន្ទ ទី១៩ ខែសីហា ឆ្នាំ២០២៤។ អ្នកជំងឺខាងលើជាបុរសជនជាតិហ្វីលីពីនផ្ទាល់ អាយុ៣៣ឆ្នាំ ដែលមិនមានប្រវត្តិធ្លាប់ធ្វើដំណើរចេញក្រៅប្រទេសឡើយ។ វាគឺជាករណីជំងឺ mpox ទី១០ ដែលត្រូវបានរកឃើញ ដោយក្រសួងសុខាភិបាលហ្វីលីពីន ហើយត្រូវបានផ្ទៀងផ្ទាត់នៅមន្ទីរពិសោធ។ ហ្វីលីពីនបានរកឃើញ ករណីជំងឺនេះដំបូងបំផុត កាលពីខែកក្កដា ឆ្នាំ២០២២។ ស្ថានភាពជំងឺ mpox ជាទូទៅមានកម្រិតស្រាល ប៉ុន្តែវាអាចឆក់យកអាយុជីវិតបាន។ គួរបញ្ជាក់ថា កាលពីថ្ងៃពុធសប្តាហ៍មុន អង្គការសុខភាពពិភពលោក WHO បានប្រកាសជំងឺ mpox ជាភាពអាសន្នសុខាភិបាលសាធារណៈសកល ដែលជាកម្រិតប្រកាសអាសន្នខ្ពស់បំផុត ក្រោយការឆ្លងជំងឺនេះនៅឯសាធារណរដ្ឋប្រជាធិបតេយ្យកុងហ្គោ នៃទ្វីបអាហ្រ្វិក បានរាលដាលដល់ប្រទេសជិតខាង។ វាគឺជាលើកទី២ ដែល WHO បានប្រកាសអាសន្នកម្រិតខ្ពស់បែបនេះ សម្រាប់ជំងឺ mpox។ កាលពីព្រហស្បតិ៍សប្តាហ៍កន្លងទៅ ស៊ុយអែត បានប្រកាសពីការរកឃើញករណីជំងឺ mpox ហើយបានភ្ជាប់វាទៅជាមួយការរាលដាលនៅទ្វីបអាហ្រ្វិក និងជាសញ្ញាដំបូង ដែលបង្ហាញថា វាបានឆ្លងចេញក្រៅទ្វីបនេះ។ ក្រោយមក នៅថ្ងៃសុក្រសប្តាហ៍ដដែល ប៉ាគីស្ថាន ក៏បានប្រកាសពីការរកឃើញ mpox យ៉ាងហោច១ករណី លើអ្នកជំងឺម្នាក់ ដែលត្រឡប់មកពីប្រទេសមួយ នៅតំបន់ឈូងសមុទ្រពែរ្ស៕	2024-08-19T21:19:00+07:00	freshnewsasia.com	https://m.freshnewsasia.com/index.php/en/internationalnews/353865-2024-08-19-07-19-53.html
248ccb7e-7e70-4a26-bd62-d57d5ae468c2	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏មិនមានដែរ (Video inside)	ក្រសួងសុខាភិបាល នៅថ្ងៃទី១៩ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏មិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៩ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២១នាក់, អ្នកជាសះស្បើយសរុបចំនួន ១៣៦,២៦៤នាក់, ស្លាប់សរុបចំនួន ៣,០៥៦នាក់៕	2024-08-19T19:00:00+07:00	freshnewsasia.com	https://m.freshnewsasia.com/index.php/en/localnews/353846-2024-08-19-05-00-11.html
fb675b7d-05a8-4745-99d0-e75bbfc8eeaa	ផ្លូវជាតិថ្មីតម្លៃជិត២០០លានដុល្លារ ឆ្លងកាត់៣ខេត្ត នឹងសាងសង់រួចនៅពាក់កណ្តាលឆ្នាំក្រោយ	គម្រោងស្ថាបនាផ្លូវជាតិលេខ១០ ដែលមានប្រវែងសរុប ១៩៨គីឡូម៉ែត្រ សម្រេចបាន៩០ភាគរយ ខណៈនឹងបញ្ចប់ការសាងសង់នៅខែមិថុនា ឆ្នាំ២០២៥ខាងមុខនេះ។ គម្រោងនេះ ចាប់ពីផ្លូវជាតិលេខ ៥៧ដល់លេខ៧ ត្រង់ចំណុចភូមិកញ្ចាំង ឃុំស៊ុង ស្រុកសំឡូត ខេត្តបាត់ដំបង ឆ្លងកាត់ឃុំប្រម៉ោយ ស្រុកវាលវែង ខេត្តពោធិ៍សាត់ រហូតដល់ផ្លូវជាតិលេខ៤៨ ក្នុងសង្កាត់ស្មាច់មានជ័យ ក្រុងខេមរភូមិន្ទ ខេត្តកោះកុង។ គម្រោងស្ថាបនាផ្លូវជាតិលេខ១០ ត្រូវបានសាងសង់ឡើងក្រោមហិរញ្ញប្បទានពីរដ្ឋាភិបាលចិន មានទំហំទឹកប្រាក់សរុបប្រមាណជាង ១៨៨លានដុល្លារ។ ផ្លូវជាតិលេខ១០នេះ ជាប្រភេទផ្លូវ Grade III ក្រាលកៅស៊ូពីរស្រទាប់ (DBST) មានប្រវែងសរុប ១៩៨ គីឡូម៉ែត្រ តភ្ជាប់ខេត្តចំនួន៣ រួមមានខេត្តកោះកុង ខេត្តពោធិ៍សាត់ និងខេត្តបាត់ដំបង៕	2024-08-19T16:15:01+07:00	kbnnews.com	https://kbn.news/archives/325059
df8f678e-5053-49ec-bdf4-0c1871e7a52d	ល្ហុងជាស្តេចផ្លែឈើ ព្យាបាលជំងឺមហារីកនិងដាច់សរសៃឈាមខួរក្បាល	ផ្លែល្ហុងគឺជាផ្លែឈើត្រូពិចដែលធ្លាប់ស្គាល់ជាមួយនឹងរសជាតិផ្អែម និងពណ៌ទាក់ទាញ វាមិនត្រឹមតែជាបង្អែមដ៏ឈ្ងុយឆ្ងាញ់ប៉ុណ្ណោះទេ ថែមទាំងមានអត្ថប្រយោជន៍ដ៏អស្ចារ្យជាច្រើនរាប់មិនអស់។ ផ្លែល្ហុងសម្បូរទៅដោយវីតាមីន C, E និង beta-carotene ដែលជាសារធាតុប្រឆាំងអុកស៊ីតកម្មដ៏មានឥទ្ធិពល។ សារធាតុទាំងនេះជួយការពារការកត់សុីកូឡេស្តេរ៉ុល កំណត់ការបង្កើតបន្ទះនៅក្នុងជញ្ជាំងសរសៃឈាម ដោយហេតុនេះកាត់បន្ថយហានិភ័យនៃជំងឺក្រិនសរសៃឈាម ការគាំងបេះដូង និងជំងឺដាច់សរសៃឈាមខួរក្បាល។ ជាតិសរសៃនៅក្នុងផ្លែល្ហុងជួយកាត់បន្ថយកម្រិតកូឡេស្តេរ៉ុលអាក្រក់ (LDL) នៅក្នុងឈាម ការពារការបង្កើតបន្ទះនៅក្នុងសរសៃឈាម។ ទន្ទឹមនឹងនេះ ជាតិសរសៃក៏ជួយគ្រប់គ្រងជាតិស្ករក្នុងឈាម កាត់បន្ថយហានិភ័យនៃជំងឺទឹកនោមផ្អែម ដែលជាកត្តាហានិភ័យនៃជំងឺសរសៃឈាមបេះដូង។ ការរួមផ្សំនៃសារធាតុប្រឆាំងអុកស៊ីតកម្ម ជាតិសរសៃ ប៉ូតាស្យូម និងហ្វូឡាត ផ្លែល្ហុងការពារសុខភាពបេះដូង កាត់បន្ថយហានិភ័យនៃជំងឺគ្រោះថ្នាក់ដូចជា atherosclerosis ជំងឺគាំងបេះដូង និងជំងឺដាច់សរសៃឈាមខួរក្បាល។ ការបន្ថែមផ្លែល្ហុងទៅក្នុងរបបអាហារប្រចាំថ្ងៃរបស់អ្នក គឺជាវិធីសាមញ្ញ ប៉ុន្តែមានប្រសិទ្ធភាពក្នុងការថែរក្សាសុខភាពបេះដូងរបស់អ្នក។ ផ្លែល្ហុងគឺជាប្រភពដ៏ល្អនៃវីតាមីន A និង beta-carotene ដែលជាបុព្វហេតុនៃវីតាមីន A ។ វីតាមីន A ជួយការពារកញ្ចក់ភ្នែក និងរក្សាការមើលឃើញបានល្អ ជាពិសេសក្នុងស្ថានភាពពន្លឺតិច។ កង្វះវីតាមីន A អាចនាំឲ្យងងឹតភ្នែកពេលយប់ ស្ងួតភ្នែក និងសូម្បីតែងងឹតភ្នែក។ បរិមាណដ៏ច្រើននៃ zeaxanthin និង lutein ត្រូវបានរកឃើញនៅក្នុងផ្លែល្ហុង ដែលដើរតួជាវ៉ែនតាធម្មជាតិ សម្រាប់ភ្នែក។ ពួកវាជួយត្រងពន្លឺពណ៌ខៀវដែលមានគ្រោះថ្នាក់ ការពាររីទីណាពីការខូចខាតដែលបណ្តាលមកពីពន្លឺព្រះអាទិត្យ និងប្រភពពន្លឺសិប្បនិម្មិត។ Zeaxanthin និង lutein ក៏ត្រូវបានគេគិតថាជួយបន្ថយហានិភ័យនៃការចុះខ្សោយនៃភ្នែកដែលទាក់ទងនឹងអាយុ ដែលជាមូលហេតុចម្បងនៃការបាត់បង់ការមើលឃើញចំពោះមនុស្សចាស់។ ផ្លែល្ហុងមានផ្ទុកជាតិសរសៃច្រើន ទាំងជាតិសរសៃរលាយនិងមិនរលាយ។ ជាតិសរសៃជួយបង្កើនបរិមាណលាមក ជំរុញចលនាពោះវៀន ដោយហេតុនេះការពារការទល់លាមក និងគាំទ្រដល់ការរំលាយអាហារបានរលូន។ ស្តេចផ្លែឈើក៏មានផ្ទុកនូវអង់ស៊ីម papain ដែលមានសមត្ថភាពបំបែកប្រូតេអ៊ីនទៅជាអាស៊ីតអាមីណូដែលអាចស្រូបយកបានយ៉ាងងាយស្រួល។ ដោយសារវា ជួយបន្ថយបន្ទុកលើក្រពះ និងជួយដល់ការរំលាយអាហារ អាហារសម្បូរប្រូតេអ៊ីន ដូចជាសាច់ ត្រី ស៊ុត សារធាតុប្រឆាំងអុកស៊ីតកម្មនៅក្នុងផ្លែល្ហុងជួយការពារភ្នាសនៃបំពង់រំលាយអាហារពីការខូចខាតដែលបណ្តាលមកពីរ៉ាឌីកាល់សេរី រក្សាសុខភាពប្រព័ន្ធរំលាយអាហារ។ ផ្លែល្ហុងជួយលើកកម្ពស់សុខភាពឆ្អឹងជាចម្បងដោយអរគុណចំពោះបរិមាណដ៏ច្រើននៃវីតាមីន K ដែលវាផ្តល់។ វីតាមីន K ជំរុញសកម្មភាពរបស់ osteocalcin ដែលជាប្រូតេអ៊ីនចាំបាច់សម្រាប់ការភ្ជាប់កាល់ស្យូមទៅនឹងឆ្អឹង។ នេះជួយឲ្យរាងកាយស្រូបយកជាតិកាល់ស្យូមកាន់តែមានប្រសិទ្ធភាពពីអាហារ និងនាំកាល់ស្យូមទៅកន្លែងដែលវាត្រូវការ ដែលជាឆ្អឹង។ វីតាមីន K ក៏ជួយកាត់បន្ថយបរិមាណកាល់ស្យូមដែលបញ្ចេញក្នុងទឹកនោម ធានាថារាងកាយរក្សាជាតិកាល់ស្យូមគ្រប់គ្រាន់ដើម្បីរក្សាដង់ស៊ីតេឆ្អឹង។ បន្ថែមពីលើវីតាមីន K ផ្លែល្ហុងក៏មានបរិមាណតិចតួចនៃជាតិកាល់ស្យូម ម៉ាញេស្យូម និងផូស្វ័រ ដែលជាសារធាតុរ៉ែដែលមានសារៈសំខាន់សម្រាប់សុខភាពឆ្អឹងផងដែរ។ ផ្លែល្ហុងសម្បូរទៅដោយសារធាតុប្រឆាំងអុកស៊ីតកម្មដូចជា វីតាមីន C វីតាមីន E បេតាការ៉ូទីន និងលីកូពីន។ សារធាតុទាំងនេះជួយបន្សាបរ៉ាឌីកាល់សេរីដែលបំផ្លាញកោសិកា ដោយកាត់បន្ថយហានិភ័យនៃការខូចខាត DNA និងការវិវត្តនៃកោសិកាមហារីក។ ការស្រាវជ្រាវបានបង្ហាញថា សារធាតុ Lycopene ដែលជាសារធាតុប្រឆាំងអុកស៊ីតកម្មដ៏មានឥទ្ធិពលដែលមាននៅក្នុងផ្លែល្ហុងទុំ អាចរារាំងការលូតលាស់នៃកោសិកាមហារីកមួយចំនួន ជាពិសេសមហារីកក្រពេញប្រូស្តាត។ ជាតិសរសៃនៅក្នុងផ្លែល្ហុងជួយលើកកម្ពស់ការរំលាយអាហារ និងដកសារធាតុពុលចេញពីរាងកាយ ដែលអាចកាត់បន្ថយហានិភ័យនៃជំងឺមហារីកពោះវៀនធំ។ ផ្លែល្ហុងសម្បូរទៅដោយសារធាតុប្រឆាំងអុកស៊ីតកម្មដូចជា វីតាមីន C វីតាមីន E បេតាការ៉ូទីន និងលីកូពីន។ សារធាតុទាំងនេះជួយបន្សាបរ៉ាឌីកាល់សេរីដែលបណ្តាលឲ្យរលាកនៅក្នុងខ្លួន។ ទន្ទឹមនឹងនេះ អង់ស៊ីម chymopapain និង papain ដែលមាននៅក្នុងផ្លែល្ហុងមានលក្ខណៈសម្បត្តិប្រឆាំងនឹងការរលាកធម្មជាតិ ជួយកាត់បន្ថយការឈឺចាប់ និងហើម។ ពួកវាដំណើរការដោយការបំបែកប្រូតេអ៊ីនរលាក និងជំរុញការបង្កើតឡើងវិញកោសិកា៕	2024-08-19T15:54:00+07:00	kampucheathmey.com	https://www.kampucheathmey.com/health/757619
e39c27c6-4e10-40eb-b474-2fb822f7d487	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏មិនមានដែរ	ក្រសួងសុខាភិបាល នៅថ្ងៃទី១៨ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏មិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៨ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២១នាក់, អ្នកជាសះស្បើយសរុបចំនួន ១៣៦,២៦៤នាក់, ស្លាប់សរុបចំនួន ៣,០៥៦នាក់៕	2024-08-18T19:26:00+07:00	freshnewsasia.com	https://m.freshnewsasia.com/index.php/en/353787-2024-08-18-05-26-19.html
6975681b-a7d9-417c-b83a-3cc489d17c20	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏មិនមានដែរ (Video inside)	ក្រសួងសុខាភិបាល នៅថ្ងៃទី១៧ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏មិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៧ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២១នាក់, អ្នកជាសះស្បើយសរុបចំនួន ១៣៦,២៦៤នាក់, ស្លាប់សរុបចំនួន ៣,០៥៦នាក់៕	2024-08-17T20:38:00+07:00	freshnewsasia.com	https://m.freshnewsasia.com/index.php/en/localnews/353683-2024-08-17-06-38-34.html
2baa1966-fc1b-461e-9def-7f79148c31d4	បាញ់ថ្នាំសម្លាប់មូស នៅតំបន់ដែលមានហានិភ័យខ្ពស់ដើម្បីបង្ការទប់ស្កាត់ជំងឺគ្រុនឈាម ជូនប្រជាពលរដ្ឋ នៅមូលដ្ឋានរាជធានីភ្នំពេញ	ភ្នំពេញ៖ឯកឧត្ដមឃួង ស្រេង អភិបាល នៃគណៈអភិបាលរាជធានីភ្នំពេញ បានណែនាំឲ្យកងពលតូចលេខ៧០ និងមន្ទីរសុខាភិបាលរាជធានីភ្នំពេញ ដែលមានតួនាទីក្នុងការបាញ់ថ្នាំសម្លាប់មូស សូមបាញ់នៅតំបន់ដែលមានហានិភ័យខ្ពស់ដើម្បីបង្ការទប់ស្កាត់ជំងឺគ្រុនឈាម ជូនប្រជាពលរដ្ឋ នៅមូលដ្ឋានរាជធានីភ្នំពេញ។ ការណែនាំបែបនេះបានធ្វើឡើងនារសៀលថ្ងៃទី១៧សីហានេះ ខណៈឯកឧត្ដមអញ្ជើញជាអធិបតីក្នុងពិធីបើក យុទ្ធនាការបាញ់ថ្នាំសម្លាប់មូសតាមខណ្ឌ សង្កាត់ ភូមិ និង សហគមន៍ ក្នុងរាជធានីភ្នំពេញនៅសាលារាជធានីភ្នំពេញ។ ឯកឧត្ដមឃួង ស្រេង បានផ្ញើរសារជូនបងប្អូនប្រជាពលរដ្ឋនៅក្នុងរាជធានីភ្នំពេញទាំអស់ សូមជឿជាក់លើរាជរដ្ឋាភិបាលដោយអាជ្ញាធរ និងកងកម្លាំងរបស់យើងបានយកអស់កម្លាំងកាយចិត្ត ដើម្បីបំរើផលប្រយោជន៍ប្រជាពលរដ្ឋ។ជាក់ស្តែងនៅពេលនេះ កម្លាំងរបស់យើងមួយចំនួនធំ កំពុងការពារសន្តិសុខ សុវត្ថិភាពជូនប្រជាពលរដ្ឋ ក្នុងការទប់ស្កាត់ក្រុមអគតិ និងពួកជ្រុលនិយម ដែលគ្រោងនឹងរៀបចំធ្វើបាតុកម្ម ដើម្បីផ្តួលរំលំរាជរដ្ឋាភិបាលស្របច្បាប់ នាថ្ងៃទី១៨សីហាខាងមុខនេះ ហើយកម្លាំងរបស់យើងមួយចំនួនទៀតបានយកមកប្រើប្រាស់ ក្នុងការបង្ការនិងទប់ស្កាត់ជម្ងឺគ្រុនឈាមទៅតាមការណែនាំរបស់សម្ដេចមហាបវរធិបតី ហ៊ុន ម៉ាណែត នាយករដ្ឋមន្តី នៃព្រះរាជាណាចក្រកម្ពុជា។ ឯកឧត្ដមអភិបាលបន្តថា៖ កងពលតូចលេខ៧០ និងមន្ទីរសុខាភិបាលរាជធានីភ្នំពេញ សូមបាញ់ថ្នាំសម្លាប់មូសនេះ អោយបានគ្រប់ទីកន្លែងនៅក្នុងមូលដ្ឋានរាជធានីភ្នំពេញពិសេសនៅតំបន់ដែលមានហានិភ័យខ្ពស់ ដើម្បីបង្ការទប់ស្កាត់ជំងឺគ្រុនឈាម ជូនប្រជាពលរដ្ឋ។ ឯកឧត្ដម លើកឡើងទៀតថា៖ ការងារបាញ់ថ្នាំសម្លាប់មូសនេះមើលទៅតូចទេ តែវាបានផ្តល់ផលប្រយោជន៍ច្រើនសំរាប់ប្រជាពលរដ្ឋ ពោលគឺបាញ់ថ្នាំសម្លាប់មូស អាចបង្ការទប់ស្កាត់ជម្ងឺគ្រុនឈាម បើយើងមិនបានបង្ការទប់ស្កាត់ទេ វានឹងធ្វើអោយក្មេងមានជម្ងឺគ្រុនឈាម កាលណាកើតមានជម្ងឺគ្រុនឈាមលើកូនរបស់ខ្លួនហើយ យើងត្រូវខាតបង់ពេលវេលាក្នុងការមើលថែកូនផង និងត្រូវខាតបង់លុយកាក់ថែមទៀត។ ក្នុងនោះដែរលោកវេជ្ជបណ្ឌិតងី មានហេង ប្រធានមន្ទីរសុខាភិបាលរាជធានីភ្នំពេញបានបញ្ជាក់ថា៖ សំរាប់ថ្ងៃតំបូងនៃយុទ្ធនាការបាញ់ថ្នាំសម្លាប់ មូសនេះ ក្រុមការងារបានបែងចែកជាក្រុមចុះបាញ់នៅ ក្នុងមូលដ្ឋានខណ្ឌចំនួន៧ រួមមាន៖ ខណ្ឌមានជ័យ ,ខណ្ឌសែន សុខ ,ខណ្ឌពោធិសែនជ័យ ,ខណ្ឌឬស្សីកែវ , ខណទួលគោក ,ខណ្ឌបឹងកេងកង និងខណ្ឌដូនពេញ៕ រក្សាសិទ្ធដោយ ៖ សុទ្ធលី	2024-08-17T18:16:37+07:00	cen.com.kh	https://cen.com.kh/archives/775213.html
3adb4ebb-4096-4fab-ac24-19777697cf6a	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ២នាក់ (Video inside)	ក្រសួងសុខាភិបាល នៅថ្ងៃទី១៦ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៦ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២១នាក់, អ្នកជាសះស្បើយសរុបចំនួន ១៣៦,២៦៤នាក់, ស្លាប់សរុបចំនួន ៣,០៥៦នាក់៕	2024-08-16T19:56:00+07:00	freshnewsasia.com	https://m.freshnewsasia.com/index.php/en/localnews/353569-2024-08-16-05-56-20.html
a0012559-73b0-4ff7-9830-b58d986f99b9	កម្ពុជា ស្វែងរកធាតុចូលសម្រាប់កម្មវិធីប្រយុទ្ធនឹងជំងឺអេដស៍ និងរបេង ឆ្នាំ២០២៤ ដល់ ២០២៦	ក្រសួងសុខាភិបាល និងដៃគូពាក់ព័ន្ធ រៀបចំកិច្ចប្រជុំពិនិត្យ និងពិភាក្សា ស្វែងរកធាតុចូលដើម្បីឆ្លើយតបទៅនឹងលក្ខខ័ណ្ឌតម្រូវ របស់ក្រុមការងារត្រួតពិនិត្យបច្ចេកទេស នៃមូលនិធិសកល (Technical Review Panel – TRP) សម្រាប់កម្មវិធីប្រយុទ្ធនឹងជំងឺអេដស៍ និងរបេង ឆ្នាំ២០២៤ ដល់ ២០២៦ ។ វេជ្ជបណ្ឌិត យក់ សម្បត្តិ រដ្ឋលេខាធិការ និងជានាយកគម្រោងមូលនិធិសកល នៃក្រសួងសុខាភិបាល បានដឹកនាំកិច្ចប្រជុំពិនិត្យ និងពិភាក្សាជាមួយស្ថាប័នពាក់ព័ន្ធនានា ដែលបាន និងកំពុងអនុវត្តកម្មវិធីប្រយុទ្ធនឹងជំងឺអេដស៍ និងរបេង ដើម្បីស្វែងរកធាតុចូល ឆ្លើយតបទៅនឹងលក្ខខ័ណ្ឌតម្រូវ របស់ក្រុមការងារត្រួតពិនិត្យបច្ចេកទេស នៃមូលនិធិសកល មានដូចជា៖ – ធ្វើការវាយតម្លៃរហ័ស (Rapid assessment) ដើម្បីពិនិត្យលទ្ធភាព និងសមត្ថភាព ក្នុងការធ្វើកិច្ចសន្យា (Contract out) ជាមួយអ្នកអនុវត្តគម្រោងមិនមែនជាស្ថាប័នរដ្ឋ (Non-State Actors) ដូចជាអង្គការក្រៅរដ្ឋាភិបាល និងសង្គមស៊ីវិល ដើម្បីធានាការផ្តល់សេវា បង្ការ ថែទាំ និងព្យាបាលអ្នកជំងឺអេដស៍ និងរបេង។ – រៀបចំផែនទីបង្ហាញផ្លូវ ដើម្បីធានានិរន្តរភាព នៃធនធានមនុស្សរបស់អង្គការសង្គមស៊ីវិល ដែលកំពុងអនុវត្តកម្មវិធីអេដស៍ និងរបេង។ លទ្ធផល នៃកិច្ចប្រជុំ៖ ១. ធ្វើការវាយតម្លៃរហ័ស (Rapid assessment) តាមកម្មវិធីនីមួយៗរៀងខ្លួន លើការពិនិត្យលទ្ធភាព និងសមត្ថភាព ក្នុងការធ្វើកិច្ចសន្យា (Contract out) ក្រោយមានការសម្រេចពី ថ្នាក់ដឹកនាំ ក្រសួងសុខាភិបាល និង ក្រសួងសេដ្ឋកិច្ចនិងហិរញ្ញវត្ថុ។ ២. រៀបចំផែនការសកម្មភាព និងផែនការថវិកាសម្រាប់ស្នើសុំថវិកាបដិភាគ នៃរាជរដ្ឋាភិបាល ឱ្យបានច្បាស់លាស់ និងដោយការសន្សំសំចៃ។ គួរបញ្ជាក់ថា កិច្ចប្រជុំនេះរៀបចំ នៅថ្ងៃទី១៤ ខែសីហា ឆ្នាំ២០២៤ ដោយ មានការអញ្ជើញចូលរួមពី សាស្ត្រាចារ្យ ស៊ា ហួង រដ្ឋលេខាធិការ និងជានាយករងគម្រោង តំណាងក្រសួងសេដ្ឋកិច្ច និងហិរញ្ញវត្ថុ អាជ្ញាធរជាតិប្រយុទ្ធនឹងជំងឺអេដស៍ គណៈកម្មាធិការសម្របសម្រួលជំនួយ នៃមូលនិធិសកល មជ្ឈមណ្ឌលជាតិពាក់ព័ន្ធ មន្ត្រីគម្រោងមូលនិធិសកល ព្រមទាំងដៃគូអភិវឌ្ឍន៍រួមមាន៖ WHO, UNIADS និង USAID ៕	2024-08-15T22:02:00+07:00	kampucheathmey.com	https://www.kampucheathmey.com/health/756068
5255dbe8-2ec4-402a-8c39-99a998695ffc	WHO ប្រកាសចាត់ទុកជំងឺ Mpox ឬអុតស្វា ជាភាពអាសន្នសុខាភិបាលសាធារណៈសកល ជាលើកទី២ (Video inside)	អង្គការសុខភាពពិភពលោក WHO កាលពីថ្ងៃពុធ ទី១៤ ខែសីហា បានប្រកាសចាត់ទុកជំងឺ Mpox ឬអុតស្វា ជាភាពអាសន្នសុខាភិបាលសាធារណៈសកល ជាលើកទី២ ក្នុងរយៈពេល២ឆ្នាំ បន្ទាប់ពីជំងឺនេះបានផ្ទុះឡើងនៅក្នុងសាធារណរដ្ឋប្រជាធិបតេយ្យកុងហ្គោ និងបានរាលដាលទៅកាន់ប្រទេសជិតខាង។ នេះបើតាមការចេញផ្សាយដោយទីភ្នាក់ងារ សារព័ត៌មាន Reuters។ គណៈកម្មធិការសម្រាប់គ្រាអាសន្នបានជួបប្រជុំគ្នា កាលពីថ្ងៃពុធសប្ដាហ៍នេះ ដើម្បីផ្ដល់យោបល់ឱ្យប្រមុខ WHO លោក Tedros Adhanom Ghebreyesus ថាតើត្រូវប្រកាស ចាត់ទុកជំងឺ Mpox ឬអុតស្វា ជាភាពអាសន្នសុខាភិបាលសាធារណៈសកលដែរឬក៏យ៉ាងណា? ភាពអាសន្នសុខាភិបាលសាធារណៈសកល គឺជាកម្រិតអាសន្នខ្ពស់បំផុតរបស់ WHO ដែលមានគោលដៅពន្លឿនការស្រាវជ្រាវ ស្វែងរកមូលនិធិ ដាក់ចេញវិធានការជាលក្ខណៈអន្តរជាតិ និងកិច្ចសហប្រតិបត្តិការក្នុងការគ្រប់គ្រងជំងឺឆ្លង។ តាម WHO ជំងឺ Mpox ឬអុតស្វា អាចចម្លងពីមនុស្សម្នាក់ទៅមនុស្សម្នាក់ទៀតតាមរយៈការប៉ះពាល់ដោយផ្ទាល់ជាមួយអ្នកមានជំងឺ។ ជាធម្មតា ជំងឺនេះមានរោគសញ្ញាស្រាល រីឯ ករណីស្លាប់ គឺកម្រនឹងកើតឡើង ហើយមានរោគសញ្ញាដូចផ្ដាសាយ តែមានឡើងពងបែកនៅស្បែក។ គួរបញ្ជាក់ថា ការផ្ទុះរាលដាលជំងឺ Mpox ឬអុតស្វា ដំបូងឡើយ នៅប្រទេសកុងហ្គោបង្កឡើងដោយវីរុសប្រភេទ clade i ដែលជាប្រភេទវីរុសមិនសូវជាចម្លងជំងឺខ្លាំងនោះទេ។ ប៉ុន្តែ ក្រោយមកស្រាប់តែផ្ទុះវីរុសថ្មីមួយទៀតឈ្មោះ clade Ib អាចចម្លងជំងឺយ៉ាងលឿនរហ័ស តាមរយៈការប៉ះពាល់ដោយផ្ទាល់ជាមួយអ្នកមានផ្ទុកវីរុសនេះ។ បច្ចុប្បន្ន វីរុសថ្មីនេះបាន រាលដាលចេញពីកុងហ្គោ ធ្លាយទៅដល់ប្រទេសប៊ូរុនឌី កេនយ៉ា រវ៉ាន់ដា និងអ៊ូហ្កង់ដា៕	2024-08-15T15:53:00+07:00	freshnewsasia.com	https://m.freshnewsasia.com/index.php/en/internationalnews/353368-2024-08-15-01-53-24.html
014f8a42-78bf-4e17-970b-c74bbb61a812	WHO ប្រកាសអាសន្នជាសកល ចំពោះជំងឺ Mpox	ទីបំផុត អង្គការសុខភាពពិភពលោក (WHO) បានប្រកាសហើយថា ការផ្ទុះមេរោគ Mpox នៅទ្វីបអាហ្រ្វិក គឺជាអាសន្នផ្នែកសុខភាពជាសកល និងជំរុញឲ្យបើកយុទ្ធនាការចាក់វ៉ាក់សាំងផងដែរ។ នេះបើតាមការចុះផ្សាយរបស់ នៅថ្ងៃព្រហស្បតិ៍ទី១៥ខែសីហាឆ្នាំ២០២៤។ តាមពិតទៅ មេរោគនេះដែលមានឈ្មោះដើម Monkeypox គឺរីករាលដាលជាយូរណាស់មកហើយនៅតំបន់អាហ្វ្រិកកណ្តាល ជាពិសេសនៅសាធារណរដ្ឋប្រជាធិបតេយ្យកុងហ្គោ (DRC) តែម្តង ហើយនៅពេលវាចាប់ផ្តើមឆ្លងរាលដាលជាលើកដំបូងនៅចុងឆ្នាំ២០២២, WHO ក៏ប្រកាសអាសន្នផងដែរ និងប្តូរឈ្មោះជំងឺនេះទៅជា Mpox ដើម្បីចៀសវាង ការមាក់ងាយ។ លោកវេជ្ជបណ្ឌិត Tedros Adhanom Ghebreyesus អគ្គនាយក WHO បាននិយាយកាលពីថ្ងៃពុធថា «ដោយសារ Mpox ផ្ទុះខ្លាំងនៅ DRC និងបណ្តាប្រទេសផ្សេងទៀតក្នុងទ្វីបអាហ្រ្វិក វាច្បាស់ណាស់ថា ការឆ្លើយតបរួមគ្នាជាអន្តរជាតិ គឺចាំបាច់បំផុតដើម្បីបញ្ឈប់ការរីករាលដាល និងជួយសង្គ្រោះជីវិត»។ មុននេះ មជ្ឈមណ្ឌលគ្រប់គ្រងនិងបង្ការជំងឺអាហ្រ្វិក (CDC) ក៏បានប្រកាសអាសន្នផ្នែកសុខភាពរួចហើយដែរ ដោយលើកឡើងពីការរីករាលដាលនៃមេរោគទៅកាន់ប្រទេសប៊ូរុនឌី កេនយ៉ា រវ៉ាន់ដា និងអ៊ូហ្គង់ដា។ យោងតាម WHO នៅឆ្នាំនេះ មានករណីឆ្លងជំងឺ Mpox ជាង ១៤ ០០០ករណី និងការស្លាប់មនុស្សចំនួន៥២៤នាក់ ត្រូវបានរាយការណ៍នៅឆ្នាំនេះ ពោលគឺច្រើនជាងចំនួនសរុបកាលពីឆ្នាំមុន។ សូមបញ្ជាក់ថា ជំងឺនេះឆ្លងតាមស្បែកនិងភ្នាសរំអិល ហើយរោគសញ្ញារួមមាន ឡើងកន្ទួល ឈឺខ្នង ហើមកូនកណ្តុរ ឈឺសាច់ដុំនិងរាងកាយ ក្តៅខ្លួនខ្លាំង និងឈឺក្បាល។ មេរោគនេះត្រូវបានគេរកឃើញជាលើកដំបូងក្នុងសត្វស្វា នៅចុងទសវត្សរ៍ឆ្នាំ១៩៥០។ ក្រោយមក W HO ក៏បានចុះបញ្ជីករណីឆ្លងលើមនុស្សជាលើកដំបូងក្នុងឆ្នាំ១៩៧០ ដែលពេលនោះ គេហៅថា ជំងឺ Zaire៕ ចុចអាន៖	2024-08-15T14:25:00+07:00	kampucheathmey.com	https://www.kampucheathmey.com/global-news/755671
55ca9e58-f10b-4191-888d-4d0a722cdce2	រោគសញ្ញានិងមូលហេតុបណ្តាលឲ្យកើតជំងឺមហារីកក្រពេញប្រូស្តាត	មជ្ឈមណ្ឌលគ្រប់គ្រងនិងបង្ការជំងឺនៅសហរដ្ឋអាមេរិក (CDC) ឲ្យដឹងថា ក្នុងឆ្នាំ២០២២ អ្នកស្លាប់ដោយសារមហារីកក្រពេញប្រូស្តាត (Prostate Cancer) មានចំនួនជាង៣ម៉ឺននាក់។ ក៏ប៉ុន្តែប្រសិនបើទទួលសេវាព្យាបាលទាន់ពេលនៅតំណាក់ការដំបូងៗ អត្រាអ្នករស់រានជីវិតពីជំងឺមហារីកក្រពេញប្រូស្តាតគឺមានជាង៩៩% ។ តើជំងឺមហារីកប្រូស្តាតមានរោគសញ្ញាអ្វីខ្លះ? ហើយគេអាចមានវិធីណាខ្លះ ដើម្បីបង្ការជំងឺមួយនេះ? វេជ្ជបណ្ឌិតជំនាញសុខភាពឲ្យដឹងថា មហារីកក្រពេញប្រូស្តាត នៅពេលកើតដំបូងៗ មិនបង្ហាញរោគសញ្ញាអ្វីទេ ប៉ុន្តែជាទូទៅរោគសញ្ញារបស់វារួមមាន ពិបាកបត់ជើងតូច បត់ជើងតូចខ្សោយ អាក់ៗ រំហូរទឹកនោមថយចុះ បត់ជើងញឹកញាប់ ជាពិសេសនៅពេលយប់ និងមានឈាមក្នុងទឹកនោមនិងទឹកកាម។ បន្ថែមពីរោគសញ្ញាទាំងនេះ អ្នកកើតមហារីកក្រពេញប្រូស្តាត ដែលវិវត្តដល់ដំណាក់ការធ្ងន់ធ្ងរ រមែងឈឺឆ្អឹងត្រគាក ឈឺឆ្អឹងខ្នង ឆ្អឹងជំនីរ ខ្សោយអស់កម្លាំង ស្ពឹកជើងឬម្រាមជើង និងស្រកទំងន់ដោយគ្មានមូលហេតុជាដើម។ ស្ថាបនិកនៃក្រុមហ៊ុន ម៉េងលី ជេ. គួច អេឌ្យូខេសិន លោកវេជ្ជបណ្ឌិត គួច ម៉េងលី មានប្រសាសន៍ប្រាប់វិទ្យុអាស៊ីសេរីថា ប្រសិនបើកត់សំគាល់ថា នៅពេលបត់ជើងតូចម្តងៗ ហាក់បីដូចជាពិបាកនិងបត់ចេញតិចៗ ត្រូវទៅជួបពិគ្រោះយោបល់ជាមួយគ្រូពេទ្យជំនាញ ដើម្បីពិនិត្យមើលក្រពេញប្រូស្ត្រាត ដោយមិនត្រូវបង្អែបង្អង់ទុកយូរឡើយ ព្រោះវានាំឲ្យគ្រោះថ្នាក់ដល់អាយុជីវិត។ វេជ្ជបណ្ឌិត គួច ម៉េងលី៖ «ចាប់ផ្តើមពីអាយុ៤០ឡើងទៅ យើងចាប់ផ្តើមមានអារម្មណ៍បទជើងតូចអត់អស់ ពីក្មេងបត់ជើងហើយ គឺអស់តែម្តង តែដល់អាយុប៉ុនហ្នឹង ចាប់ផ្តើមបទជើងច្រេចច្រូច។ អ៊ីចឹងយើងអាចដឹងថា ប្រូស្ដាតចាប់ផ្តើមមានបញ្ហាហើយ មុខសញ្ញាហ្នឹងគឺចាប់ផ្តើមហើម ពេលហើមប្រូស្តាត គេមានថ្នាំឲ្យយើងញ៉ាំ។ បើទុកយូរ ហើមខ្លាំងពេក ត្រូវការវះកាត់ ហើយវះកាត់ធ្វើឲ្យយើងពិបាកម្យ៉ាងដែរ គឺក្រហាយនិងឈឺចាប់...»។ គេហទំព័រសមាគមហារីកអាមេរិក (American Cancer Society) ឲ្យដឹងថា នៅពេលណាអ្នកជំងឺពុំមានបង្ហាញរោគសញ្ញា គេអាចធ្វើតេស្ដឈាម ដើម្បីពិនិត្យមើលពីកម្រិតអង់ទីហ្សែននៃក្រពេញប្រូស្តាត ឬហៅកាត់ថា (PSA-Prostate-specific antigen)។ វេជ្ជបណ្ឌិត អាចនឹងប្រើវិធីពិនិត្យរន្ធគូថ (Digital Rectal Exam (DRE) ដើម្បីពិនិត្យរកមើលក្រែងមានដុំពក ឬដុំរឹងដែលជាមហារីកក្រពេញប្រូស្តាត។ ប្រសិនបើសង្ស័យថា អាចមានមហារីកក្រពេញប្រូស្តាត គ្រូពេទ្យជំនាញនឹងធ្វើរោគវិនិច្ឆ័យបន្តទៀត ដូចជាថត MRI ឬ Ultrasound ដើម្បីពិនិត្យមើលក្រពេញប្រូស្តាត ហើយករណីចាំបាច់ផ្សេងទៀត គឺកាត់យកដុំសាច់តូចមួយចេញពីក្រពេញប្រូស្តាត (Prostate biopsy) ដើម្បីពិនិត្យកោសិកាមហារីក មុន ផ្តល់សេវាព្យាបាល។ លោកវេជ្ជបណ្ឌិត គួច ម៉េងលី មានប្រសាសន៍ថា កត្តាហានិភ័យមួយចំនួនដែលនាំឲ្យកើតមហារីកក្រពេញប្រូស្តាត រួមមានកត្តាអាយុ តំណពូជ និងចំណីអាហារ ជាដើម។ លោកវេជ្ជបណ្ឌិតថា ការទទួលទានម្ហូបអាហារចំអិនថ្មីៗ មានបន្លែស្រស់គ្រប់មុខ និងត្រី ក៏ជាវិធីដ៏ល្អបំផុតដើម្បីបង្ការជំងឺនានា ក្នុងនោះក៏មានជំងឺមហារីកក្រពេញប្រូស្តាតផងដែរ។ វេជ្ជបណ្ឌិត គួច ម៉េងលី៖ «និយាយរួមទៅនៅលើលោកនេះ ភាគច្រើនមានអ្នកកើតមហារីកប្រូស្តាតច្រើន លើគ្រប់ជនជាតិទាំងអស់ ហើយខ្មែរយើងក៏កើតច្រើនដែរ។ ជំងឺមហារីក កត្តាមកពីទី១ បរិស្ថានរស់នៅជុំវិញ ទី២ ការញ៉ាំចុករបស់យើងនិងហ្យែនរបស់យើង គឺកត្តាធំៗបីហ្នឹង។ ការញ៉ាំរបស់យើងជាពិសេស គឺម្ហូបផ្អាប់ ម្ហូបអាហារមានជាតិគីមី របស់ច្រើនអស់ហ្នឹង វាធ្វើឲ្យយើងមានការប្រែប្រួលកោសិកា ហើយកោសិកាដែលប្រែប្រួលហ្នឹង គឺនៅម្តុំសុដន់របស់ស្ត្រី និងប្រូស្តាតរបស់បុរសហ្នឹងឯង...»។ គេហទំព័រសមាគមហារីកអាមេរិក ឲ្យដឹងបន្ថែមថា បុរសដែលជក់បារី ធាត់ខ្លាំងពេក មានជំងឺកាមរោគ និងអ្នកដែលចូលចិត្ត ទទួលទានអាហារមានជាតិខ្លាញ់ច្រើន គឺប្រថុយប្រថានខ្ពស់នៃការកើតជំងឺមហារីកក្រពេញប្រូស្តាត។ មហារីកក្រពេញប្រូស្តាត កើតឡើងទៅលើបុរស ដែលមានវ័យលើសពី៥០ឆ្នាំឡើងទៅ។ ចំណែកស្ត្រីវិញ គឺច្រើនកើតមហារីកសុដន់។ បុរសអាយុលើស៦៥ឆ្នាំ ចំនួន៦០% កើតមហារីកក្រពេញប្រូស្តាត។ បុរសគ្រប់ៗគ្នា គួរចាប់ផ្តើមធ្វើតេស្តរកមើលកម្រិតអង់ទីហ្សែន នៃក្រពេញប្រូស្តាត ឬ PSA ចាប់ពីអាយុ៤០ឆ្នាំទៅ។ ប្រសិនបើលទ្ធផល PSA កម្រិតទាប គឺអាចធ្វើតេស្ត ២ឆ្នាំម្តង ឬក៏៥ឆ្នាំម្តង។ ក៏ប៉ុន្តែបើអត្រា PSA កើនឡើងច្រើននោះ គឺត្រូវធ្វើតេស្ដរៀងរាល់ឆ្នាំ។ ការធ្វើតេស្ដពិនិត្យរកកោសិកាមហារីកប្រូស្តាតដំបូងៗ អាចបង្ការមិនឲ្យរីករាលដាលទៅសរីរាង្គផ្សេងទៀត និងកាត់បន្ថយការស្លាប់ដោយជំងឺមហារីកមួយនេះ។ ចំពោះវិធីព្យាបាលវិញ គឺអាស្រ័យទៅមានលក្ខខណ្ឌនៃមហារីកក្រពេញប្រូស្តាត។ វេជ្ជបណ្ឌិតជំនាញនឹងពិភាក្សាជាមួយអ្នកជំងឺ អំពីវិធីសាស្ត្រមួយចំនួនដើម្បីព្យាបាល រួមមានវិធីព្យាបាលដោយបច្ចេកទេស ថ្មីហៅថា UROLIFT សំរាប់ក្រពេញប្រូស្តាតហើមរីកធំ ដែលជាវិធីព្យាបាលប៉ះពាល់តិចតួចបំផុត ដើម្បីពង្រីកបង្ហូរនោម។ វិធីព្យាបាលប្រើ Hormone Therapy គឺប្រើថ្នាំលេបប្រឆាំងអរម៉ូន ថេសថឺរ៉ូន (Testosterone) ដែលជាមូលហេតុចំបងនាំឲ្យកោសិការីករាលដាល។ បន្ថែមពីនេះ ក៏មានវិធីផ្សេងៗទៀត រួមមាន ការព្យាបាលដោយប្រើ Immunotherapy ដោយពង្រឹងប្រព័ន្ធការពារខ្លួន វិធីព្យាបាលប្រើកាំរស្មី (Radiation) និងវិធីព្យាបាលប្រើថ្នាំគីមី (Chemotherapy)។ ហើយចុងក្រោយគឺកាត់យកចេញក្រពេញប្រូស្តាតមហារីកតែម្តង។ ចំពោះការវះកាត់យកចេញក្រពេញប្រូស្តាតនេះ គ្រូពេទ្យឯកទេសដាក់ថ្នាំសន្លប់ នៅមន្ទីរពេទ្យឯកជនមួយនៅទីក្រុងប៉ារីស លោកវេជ្ជបណ្ឌិត សុក សូផាត មានប្រសាសន៍ប្រាប់វិទ្យុអាស៊ីសេរីថា អ្នកដែលត្រូវការវះកាត់នោះ មានការពិបាកបត់ជើងតូចខ្លាំងណាស់ ដោយត្រូវស្ពាយថង់តាមជាប់ជានិច្ច ទោះបីនៅក្នុងផ្ទះឬចេញទៅក្រៅ។ វេជ្ជបណ្ឌិត សុក សូផាត៖ «ខ្ញុំឃើញពួកម៉ាកខ្ញុំមួយវះទៅនៅក្មេងពេក ដល់អ៊ីចឹងទៅវាអត់អីទេវាជាហើយ ប៉ុន្តែគ្នាទៅណាមកណាត្រូវមានថង់សំរាប់បត់ជើងតូច ថង់ដាក់ជាប់រហូត កាលណាដកថង់ចេញទៅ វាស្ទះនោមអត់ចេញ។ ទាល់តែដាក់ថង់ គឺជីវិតរស់នៅជាមួយថង់ហ្នឹងទៅរហូត។ ស្រុកបារាំងឥឡូវ គេអត់សូវវះទេ គេដាក់ខេម៉ូ(Chemo)ឲ្យថ្នាំទៅ កុំឲ្យតែនោមមិនកើត ហ្នឹងពិបាកវិញ ត្រូវតែកុំឲ្យស្ទះនោម ភាគច្រើនគេធ្វើអ៊ីចឹង គេមិនវះដូចពីមុនទេឥឡូវហ្នឹង...»។ លោកវេជ្ជបណ្ឌិត គួច ម៉េងលី ផ្តល់ដំបូន្មានថា វិធីបង្ការមហារីកក្រពេញប្រូស្តាត វាប្រសើរជាងការព្យាបាល អាស្រ័យហេតុនេះប្រជាពលរដ្ឋខ្មែរ ត្រូវទៅពិនិត្យសុខភាពឲ្យបានទៀងទាត់ កុំទទួលទានម្ហូបកំប៉ុង សាច់កែច្នៃធ្វើទុកបានយូរ និងកាត់បន្ថយការបរិភោគសាច់ក្រហម អាហារខ្លោច ឬខ្លាញ់ច្រើន ព្រោះអាហារទាំងនោះ នាំឲ្យកោសិកាប្រែប្រួល បណ្តាលឲ្យកើតជំងឺមហារីក។ វេជ្ជបណ្ឌិត គួច ម៉េងលី៖ «ញ៉ាំមានបន្លែ ផ្លែឈើឲ្យមានតុល្យភាព។ មានម្ហូប៤មុខត្រឹមត្រូវ មានបាយ នំប៉័ង ច្រើនជាងគេសំរាប់តម្រូវការ ទី២ មានបន្លែផ្លែឈើ ទី៣ មានសាច់ និងទី៤ គឺទឹកដោះគោ យូហ្គឺត។ ទទួលទានបន្លែផ្លែឈើច្រើន វាមានជាតិអង់ទីអក់ស៊ីដែន ដែលជាសារធាតុការពារមហារីកហ្នឹង...»។ ទាំងលោកវេជ្ជបណ្ឌិត គួច ម៉េងលី និងលោក វេជ្ជបណ្ឌិត សុក សូផាត ផ្តល់ដំបូន្មានដូចគ្នាថា ពលរដ្ឋខ្មែរត្រូវឧស្សាហ៍ដាំបន្លែផ្លែឈើ ចិញ្ចឹមមាន់ទានៅជុំវិញផ្ទះ ទទួលទានរបបអាហារល្អត្រឹមត្រូវ មានជីវជាតិទ្រទ្រង់សុខភាព រក្សាទំងន់កុំឲ្យធាត់ខ្លាំងពេក ឈប់ជក់បារី ហាត់ប្រាណឲ្យបានទៀងទាត់ និងកាត់បន្ថយការហូបសុរាច្រើន។ ការស្រាវជ្រាវមួយចំនួនបង្ហាញថា អ្នកដែលឧស្សាហ៍ទទួលទានបន្លែនិងផ្លែឈើច្រើន មានអត្រាកើតជំងឺមហារីកក្រពេញប្រូស្តាតទាបបំផុត៕	2024-08-15T12:00:00+07:00	rfa.org	https://www.rfa.org/khmer/program/health/symptoms-and-causes-of-prostate-cancer-08162024033814.html
8afc34e1-ce58-4b91-a83c-221308948487	ពលរដ្ឋស្នើឱ្យអាជ្ញាធរមានវិធានការច្បាប់ចំពោះអ្នកនាំចូលសាច់បង្កកខូចគុណភាព	ប្រជាពលរដ្ឋស្នើឱ្យអាជ្ញាធរចាត់វិធានការតឹងរ៉ឹងចំពោះ អ្នកនាំចូលសាច់បង្កកខូចគុណភាពចូលទីផ្សារក្នុងស្រុកខ្មែរដើម្បីធានាការពារសុខមាលភាពប្រជាជន ។ ការស្នើនេះធ្វើឡើងក្រោយពេលដែលមន្ត្រីគយ និងរដ្ឋាករខេត្តកំពង់ស្ពឺ បានដកហូតសាច់បង្កកខូចគុណភាពជាង ៦តោន ដែលដឹកនាំចេញពីភ្នំពេញ ឆ្ពោះទៅខេត្តព្រះសីហនុ នៅថ្ងៃទី១២ ខែសីហា។ ពលរដ្ឋមួយចំនួន ព្រួយបារម្ភពីសុខភាព ដោយសារតែ ការបរិភោគចំណីអាហារ ពុំសូវមានគុណភាពល្អ ជាពិសេស ប្រភេទសាច់បង្កក ដែលនាំចូលពីប្រទេសជិតខាង ដូចជា វៀតណាម និងថៃជាដើម។ពួកគាត់ ជំរុញឱ្យ អាជ្ញាធរពាក់ព័ន្ធនៅតាមព្រំដែន ត្រួតពិនិត្យឱ្យបានត្រឹមត្រូវ ហើយត្រូវចាត់វិធានការ តឹងរ៉ឹងលើជនណាដែល ជួញដូរសាច់បង្កក់គ្មានគុណភាព លក់នៅលើទីផ្សារ។ ពលរដ្ឋរស់នៅភ្នំពេញ លោក ឆន ម៉ៅ ប្រាប់វិទ្យុអាស៊ីសេរីនៅថ្ងៃទី១៣ ខែសីហា ថា លោកព្រួយបារម្ភខ្លាំង ពីបញ្ហាសាច់បង្កកដែលគ្មានគុណភាព ដែលនៅតែហូរចូលក្នុងទីផ្សារ ដោយគ្មានការត្រួតពិនិត្យ និងទប់ស្កាត់ឱ្យបានត្រឹមត្រូវ។ លោកសង្កេតឃើញថា អាជ្ញាធរ ក៏នៅពុំទាន់ចាប់ខ្លួន អ្នកនាំចូលសាច់បង្កក់ គ្មានគុណភាពទាំងនោះ មកផ្ដន្ទាទោស ចំពោះមុខច្បាប់នៅឡើយ។ មន្ត្រីគយ និងរដ្ឋាករ ខេត្តកំពង់ស្ពឺ បានដកហូតសាច់បង្កក់ចម្រុះ ខូចគុណភាពជាង ៦តោន (៦.១៩៩ គីឡូក្រាម ) នៅថ្ងៃទី១២ ខែសីហា ក្រោយពីឡានដឹកសាច់បង្កក់មួយនេះ បានជួបគ្រោះថ្នាក់ចរាចរណ៍ក្រឡាប់បណ្ដាលឱ្យសាច់បង្កក់ជាច្រើនរាយប៉ាយ អំឡុងពេលធ្វើដំណើរ ពីភ្នំពេញ ឆ្ពោះទៅខេត្តព្រះសីហនុ។ ប៉ុន្តែ មកដល់ពេលនេះ អាជ្ញាធរពាក់ព័ន្ធ ពុំបានបង្ហាញអត្តសញ្ញាណឈ្មួញនាំចូលសាច់បង្កក់នេះនោះទេ។ វិទ្យុអាស៊ីសេរីពុំអាចទាក់ទងអ្នកនាំពាក្យអគ្គនាយកដ្ឋានការពារអ្នកប្រើប្រាស់កិច្ចការប្រកួតប្រជែង និងបង្ក្រាបការក្លែងបន្លំ (ក.ប.ប) ដើម្បីឆ្លើយតបជុំវិញរឿងនេះបានទេនៅថ្ងៃទី១៣ ខែសីហា។ ទាក់ទិនរឿងនេះ ប្រធានសមាគមបណ្ដាញអ្នកចិញ្ចឹមសត្វ លោក ជួប វិបុល ប្រាប់វិទ្យុអាស៊ីសេរីថា ការបង្ក្រាបសាច់បង្កកខុសច្បាប់នេះគឺជាចំណែកតូចប៉ុណ្ណោះ។ លោកបន្តថា អាជ្ញាធរគួរតែពង្រឹងការអនុវត្តច្បាប់លើអ្នកនាំចូលសាច់បង្កកទ្រង់ទ្រាយធំ ពីព្រោះការអនុវត្តច្បាប់តែទៅលើអាជីវករតូចតាចមិនអាចទប់ស្កាត់ការនាំចូលសាច់ខុសច្បាប់បានឡើយ។ កាលពីថ្ងៃទី២៤ ខែតុលា កន្លងទៅ អគ្គនាយកដ្ឋានការពារអ្នកប្រើប្រាស់កិច្ចការប្រកួតប្រជែង និងបង្ក្រាបការក្លែងបន្លំ(ក.ប.ប) បានឱ្យដឹងថា ក្នុងរយៈពេល ៩ខែ ក្នុងឆ្នាំ២០២៣កន្លងទៅ អាជ្ញាធរ បានរឹបអូសសាច់បង្កកចម្រុះខូចគុណភាព មានផ្ទុកសារធាតុគីមីហាមឃាត់ និងមេរោគចម្លង បានជិត ២ពាន់តោន ដែលចំនួននេះមានការកើនឡើង ១៥ភាគរយ បើធៀបនឹងរយៈពេលដូចគ្នាកាលពីឆ្នាំមុន៕	2024-08-14T22:35:57+07:00	rfa.org	https://www.rfa.org/khmer/news/health/citizen-asked-authorities-to-take-legal-action-against-frozen-meat-importers-08142024111707.html
f5e954fe-10a2-4494-84e2-d17ab0bc5a82	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយគ្មាន (Video inside)	ក្រសួងសុខាភិបាល នៅថ្ងៃទី១៤ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ គ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៤ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២១នាក់, អ្នកជាសះស្បើយសរុបចំនួន ១៣៦,២៦២នាក់, ស្លាប់សរុបចំនួន ៣,០៥៦នាក់៕	2024-08-14T19:15:00+07:00	freshnewsasia.com	https://m.freshnewsasia.com/index.php/en/localnews/353251-2024-08-14-05-15-58.html
46104270-f1b6-4cf2-a8b0-382064146bed	មន្ត្រីមណ្ឌលសុខភាពកន្ទោក ចុះដាក់ថ្នាំសម្លាប់ដង្កូវទឹក លុបបំបាត់ជម្រកមូសខ្លា ទើបគ្មានការចំលងជំងឺគ្រុនឈាម	ភ្នំពេញ៖ទឹកដក់ថ្លាជាជម្រកមូសខ្លា ហើយវាជាភ្នាក់ងារចំលងជំងឺគ្រុនឈាម រីឯមូសអង្កាមមិនមែនជាភ្នាក់ងារចម្លងជំងឺគ្រុនឈាមទេ។ រួមគ្នាលុបបំបាត់ជម្រកមូសខ្លា នៅក្នុងសហគមន៏របស់យើងគ្មានជម្រកមូសខ្លា គ្មានការចំលងជំងឺគ្រុនឈាម។ លោក ងី មានហេង ប្រធានមន្ទីរសុខាភិបាលរាជធានីភ្នំពេញ បានឱ្យដឹងនៅថ្ងៃទី១៤សីហានេះថា៖ ដោយអនុវត្តតាមការណែនាំផ្ទាល់ពីឯកឧត្ដមឃួង ស្រេង អភិបាលរាជធានីភ្នំពេញ ដែលឯកឧត្ដមយកចិត្តទុកដាក់ពីសុខភាពប្រជាពលរដ្ឋក្នុងរដូវភ្លៀង មន្ទីរសុខាភិបាលរាជធានីភ្នំពេញ បានណែនាំបន្តឱ្យមន្ត្រីមណ្ឌលសុខភាពកតាមខណ្ឌនានាបចុះអប់រំផ្សព្វផ្សាយសុខភាពស្តីពីជំងឺគ្រុនឈាម និងដាក់ថ្នាំអាប៊ែតសម្លាប់ដង្កូវទឹកតាមផ្ទះនិងភូមិរបស់ប្រជាពលរដ្ឋ។ លោកប្រធានបន្តថា៖ ជាក់ស្ដែងកាលពីថ្ងៃទី១៣ខែសីហា ឆ្នាំ២០២៤ មន្ត្រីមណ្ឌលសុខភាពកន្ទោក បានចុះអប់រំផ្សព្វផ្សាយសុខភាពស្តីពីជំងឺគ្រុនឈាម និងដាក់ថ្នាំអាប៊ែតសម្លាប់ដង្កូវទឹក នៅភូមិកំរៀង ភូមិស្រែក្នុង ស្ថិតក្នុងសង្កាត់កន្ទោក ខណ្ឌកំបូល រាជាធានីភ្នំពេញ។ លោក ងី មានហេង ប្រធានមន្ទីរសុខាភិបាលរាជធានីភ្នំពេញ ក៏បានអំពាវនាវឲ្យប្រជាពលរដ្ឋរស់នៅរាជធានីភ្នំពេញ ចូលរួមលុបបំបាត់ជម្រកមូសខ្លា។ ទឹកដក់ថ្លាជាជម្រកមូសខ្លា (ទឹកដក់នៅក្នុងសំបកកង់ឡាន កង់ម៉ូតូ សំបកកំប៉ុង ដប វត្ថុដក់ទឹកភ្លៀងជាជម្រកមូសខ្លា)។ យើងរួមគ្នាលុបបំបាត់ជម្រកមូសខ្លា នៅក្នុងសហគមន៏របស់យើង ដើម្បីរួមចំណែកទុបស្កាត់ការចម្លងជំងឺគ្រុនឈាម។ លោកប្រធានមន្ទីរបញ្ជាក់ថា៖ មូសខ្លាជាភ្នាក់ងារចំលងជំងឺគ្រុនឈាម រីឯមូសអង្កាមមិនមែនជាភ្នាក់ងារចម្លងជំងឺគ្រុនឈាមទេ។ ការទុកដាក់សំបកកង់ឡាន ម៉ូតូហាលភ្លៀងនៅក្នុងសហគមន៏ គឹជាការបង្កើតជម្រកមូសខ្លាក្រោយពេលភ្លៀងធ្លាក់។ មូសខ្លាមិនពងដាក់ក្នុងទឹកស្អុយ លូ និងទឹកល្អក់ទេ។ មូសខ្លាពងដាក់ក្នុងទឹកដក់ថ្លា គ្មានក្លិនស្អុយ ទឹកក្នុងថូផ្កា ទឹកក្នុងទម្រជើងទូចាន ទឹកដក់នៅក្នុងចានស្នោនិងកែវជ័រដែលចោលហាលភ្លៀង ទឹកដក់លើថង់ប្លាស្ទិកចោលហាលភ្លៀង ។ល។ ការដាក់អាបែតក្នុងពាងនិងអាងទឹកដើម្បីសម្លាប់ដង្កូវទឹកជាការរួមចំណែកទុបស្កាត់ការកកើតមូសខ្លាដែលជាភ្នាក់ងារចម្លងជំងឺគ្រុនឈាម៕ រក្សាសិទ្ធដោយ ៖ សុទ្ធលី	2024-08-14T14:48:13+07:00	cen.com.kh	https://cen.com.kh/archives/774310.html
ffe452f1-bf24-46d7-ba20-585b9081c492	មន្ទីរពេទ្យគន្ធបុប្ផា ពិនិត្យ-ព្យាបាលជំងឺដល់កុមារ និងស្រ្តីមានផ្ទៃពោះជាង ៥៨ម៉ឺននាក់ ចំណាយថវិកាជាង២០លានដុល្លារ នៅឆមាសទី១	ក្នុងឆមាសទី១ ឆ្នាំ២០២៤នេះ មន្ទីរពេទ្យគន្ធបុប្ផា បានផ្តល់សេវាពិនិត្យ ពិគ្រោះ និងព្យាបាល ជូនទារក កុមារ និងស្ត្រីមានផ្ទៃពោះ ជាង៥៨ម៉ឺននាក់ ដោយបានចំណាយថវិកាសរុបចំនួន ២១លានដុល្លារអាមេរិក ក្នុងនោះមិនរាប់បញ្ចូលថវិកាជាតិ តាមរយៈក្រសួងសុខាភិបាល ចំនួន ១.៤ លានដុល្លារអាមេរិកនោះទេ។ នេះបើតាមលទ្ធផលនៃកិច្ចប្រជុំក្រុមប្រឹក្សាបរធនបាល នៃមូលនិធិគន្ធបុប្ផាកម្ពុជា ដែលដឹកនាំដោយអគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ និងជាប្រធានក្រុមប្រឹក្សាបរធនបាលនៃមូលនិធិគន្ធបុប្ផាកម្ពុជា នៅព្រឹកថ្ងៃទី១៣ ខែសីហា ឆ្នាំ២០២៤នេះ។ * ការពិនិត្យ និងព្យាបាលនៅផ្នែកពិគ្រោះជំងឺក្រៅ (Outpatient) ចំនួន ៤២៤ ៥៧៤ ករណី * កុមារមានជំងឺធ្ងន់ធ្ងរដាក់ឱ្យសម្រាកព្យាបាលនៅក្នុងមន្ទីរពេទ្យ ចំនួន ៨១ ៨៥៥ នាក់ * កុមារជំងឺគ្រុនឈាមបានដាក់ឱ្យសម្រាកព្យាបាលនៅក្នុងមន្ទីរពេទ្យចំនួន ២ ៦៤៣ នាក់ * កុមារដែលត្រូវព្យាបាល និងវះកាត់ធំចំនួន ១៤ ៧២៤ នាក់ * កុមារមានជំងឺបេះដូងពីកំណើតដែលត្រូវវះកាត់ និងឆ្លុះភ្ជិតសរសៃបេះដូងចំនួន ៤៩៦ នាក់ * ស្រ្តីមានផ្ទៃពោះបានមកទទួលសេវាពិនិត្យ និងតាមដានផ្ទៃពោះនៅផ្នែកជំងឺក្រៅនៅមន្ទីរពេទ្យគន្ធបុប្ផា ខេត្តសៀមរាប ចំនួន ៥០ ២៥៩ ករណី និងសម្រាលកូនចំនួន ៩ ៩៩០ នាក់។ ទន្ទឹមគ្នានេះ ក្នុងឆមាសទី១ ឆ្នាំ២០២៤នេះ មូលនិធិគន្ធបុប្ផាកម្ពុជា (ម.គ.ក.) ទទួលបានចំណូលប្រមាណ ២១.២៦ លានដុល្លារ កើនឡើងប្រមាណ៤១% ធៀបនឹងឆមាសទី១ ឆ្នាំ២០២៣។ កំណើននេះរួមចំណែកដោយ៖ ចំណូលទទួលបានពីការលក់សំបុត្រ ចូលទស្សនាតំបន់រមណីយដ្ឋានអង្គរចំនួន ១.២ លានដុល្លារ កើនឡើងប្រមាណ ៥៦% ដែលនេះបង្ហាញពីការកើនទ្បើង ជាបន្តបន្ទាប់នៃទេសចរបរទេស, និង ការបរិច្ចាគរបស់សប្បុរសជនមានចំនួន ៧.២៨ លានដុល្លារ កើនឡើងប្រមាណ ១៦៥% ដែលមួយផ្នែកធំនៃកំណើននេះ គឺដោយសារការបរិច្ចាគរបស់សប្បុរសជន ក្នុងយុទ្ធនាការ «១ម៉ឺនរៀល ១ ម៉ឺននាក់»ឆ្នាំ២០២៤ របស់មូលនិធិគន្ធបុប្ផាកម្ពុជា ដែលផ្ដួចផ្ដើមឡើងដោយ លោកជំទាវបណ្ឌិត ពេជ ចន្ទមុន្នី ហ៊ុនម៉ាណែត ប្រធានកិត្តិយសនៃមូលនិធិគន្ធបុប្ផាកម្ពុជា និងសប្បុរសជនដែលបានចូលរួមបរិច្ចាគក្នុងកម្មវិធីបាល់ទាត់សប្បុរសធម៌កាលពីថ្ងៃទី១ ខែឧសភា ឆ្នាំ២០២៤ ដែលដឹកនាំដោយសម្ដេចតេជោ ហ៊ុន សែន ប្រធានព្រឹទ្ធសភានៃកម្ពុជា និងជាប្រធានស្ថាបនិកនៃមូលនិធិគន្ធបុប្ផាកម្ពុជា។ ជាមួយគ្នានេះ មូលនិធិគន្ធបុប្ផាកម្ពុជា ក៏បានបង្វែរថវិកាជូនមន្ទីពេទ្យសរុបចំនួនប្រមាណ ៥.៩៨ លានដុល្លារ ឬកើនឡើង ២៣៦% បើធៀបនឹងរយៈពេលដូចគ្នាក្នុងឆ្នាំ២០២៣។ លទ្ធផលហិរញ្ញវត្ថុដែលគួរឱ្យកត់សម្គាល់ទាំងនេះ គឺកើតចេញពីការរៀបចំ និងអនុវត្តយុទ្ធនាការ និងសកម្មភាពគាំទ្រនានា ស្របតាមផែនការសកម្មភាពឆ្នាំ២០២៤ របស់មូលនិធិគន្ធបុប្ផាកម្ពុជា ក្នុងគោលដៅបំផុស និងអំពាវនាវឱ្យមានការចូលរួមបរិច្ចាគពីសាធារណជន និងសប្បុរសជននានា ក្នុងស្មារតី «ខ្មែរជួយខ្មែរ» ក្រោមការដឹកនាំ និងចង្អុលបង្ហាញរបស់អគ្គបណ្ឌិតសភាចារ្យ អូន ព័ន្ធមុនីរ័ត្ន និងដោយមានការគាំទ្រយ៉ាងពេញទំហឹង ពីសំណាក់សម្ដេចតេជោ ហ៊ុន សែន ប្រធានព្រឹទ្ធសភា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានស្ថាបនិកនៃមូលនិធិគន្ធបុប្ផាកម្ពុជា, សម្ដេចធិបតី ហ៊ុន ម៉ាណែត នាយករដ្ឋមន្ត្រី និងលោកជំទាវបណ្ឌិត ពេជ ចន្ទមុន្នី ហ៊ុនម៉ាណែត ប្រធានកិត្តិយសនៃមូលនិធិគន្ធបុប្ផាកម្ពុជា៕	2024-08-13T21:43:00+07:00	freshnewsasia.com	https://m.freshnewsasia.com/index.php/en/localnews/353019-2024-08-13-07-43-15.html
747a2da6-b3a1-471a-8d9c-d2c7bf045185	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១៣ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៣ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២០នាក់, អ្នកជាសះស្បើយសរុបចំនួន ១៣៦,២៦២នាក់, ស្លាប់សរុបចំនួន ៣,០៥៦នាក់៕	2024-08-13T20:00:00+07:00	freshnewsasia.com	https://m.freshnewsasia.com/index.php/en/localnews/352955-2024-08-13-06-00-34.html
461f43b0-050e-424d-9395-6035d54214e0	ក្រុមគ្រូពេទ្យស្ម័គ្រចិត្តប្រទេសកូរ៉េ ចុះពិនិត្យ និងព្យាបាលដោយឥតគិតថ្លៃជូនប្រជាពលរដ្ឋខេត្តសៀមរាប	ក្រុមគ្រូពេទ្យ និងអ្នកស្ម័គ្រចិត្តមកពីប្រទេសកូរ៉េជាង ៧០នាក់ តាមរយៈសមាគម Chung Buk Medical Association សហការជាមួយការិយាល័យស្រុកប្រតិបត្តិនៃមន្ទីរសុខាភិបាលខេត្តសៀមរាប និងមណ្ឌលសុខភាពទាំង៣ ក្នុងស្រុកស្វាយលើ បានចុះពិនិត្យ និងព្យាបាលជំងឺដោយឥតគិតថ្លៃ រយៈពេល២ថ្ងៃ ចាប់ពីថ្ងៃទី១២-១៣ ខែសីហា ឆ្នាំ២០២៤ ជូនប្រជាពលរដ្ឋក្នុងឃុំចំនួន៥ នៃស្រុកស្វាយលើ ខេត្តសៀមរាប ក្នុងបរិវេណអនុវិទ្យាល័យទឹកលិច។ លោក យ៉ាង ស៊ីនដុក អ្នកដឹកនាំសមាគម Chung Buk Medical Association បានឱ្យដឹងថា ការចុះមកពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនេះ គឺដោយសារតែលោក និងក្រុមការងារមើលឃើញថា ឃុំបឹងមាលា ស្រុកស្វាយលើ មិនទាន់មានមណ្ឌលសុខភាពនៅឡើយ ដែលធ្វើឱ្យប្រជាពលរដ្ឋខ្លះ ពិបាកក្នុងការរកសេវាដោយសារជីវភាព មិនអាចមានលទ្ធភាពទៅរកសេវាឯកជនបាន។ ជាមួយនោះក្រុមការងារក៏បានសាងសង់អគារមណ្ឌលសុខភាពមួយខ្នង ព្រមទាំងផ្ដល់បរិក្ខាពេទ្យចាំបាច់មួយចំនួនផងដែរ។ លោក ភឿក ប៊ុនស៊ុង អភិបាលរងស្រុកស្វាយលើ បានឱ្យដឹងថា ការចុះពិនិត្យនេះ គឺសម្រាប់ប្រជាពលរដ្ឋក្នុងឃុំចំនួន៥ មានឃុំបឹងមាលា ឃុំស្វាយលើ ឃុំតាសៀម ឃុំខ្នងភ្នំ និងឃុំកន្ទួត។ លោកថានេះជាទីមួយហើយ ដែលក្រុមគ្រូពេទ្យស្ម័គ្រចិត្តប្រទេសកូរ៉េ ចុះមកពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋក្នុងស្រុកស្វាយលើ ដោយការពិនិត្យរួមមាន៖ ជំងឺមាត់ធ្មេញ ភ្នែក រោគស្ត្រី ពិនិត្យផ្ទៃពោះ(អេកូ) ជំងឺសន្លាកដៃជើង និងសុខភាពទូទៅ និងបានជួយសាងសង់អាគារមួយខ្នងនៃមណ្ឌលសុខភាពបឹងមាលា និងបំពាក់គ្រឿងឧបករណ៍ពេទ្យ ដែលគិតមកទល់ពេលនេះសម្រេចបានជិត៩០ភាគរយហើយ៕	2024-08-13T07:00:00+07:00	khmertimeskh.com	https://www.khmertimeskh.com/501540804/%E1%9E%80%E1%9E%9A%E1%9E%98%E1%9E%82%E1%9E%9A%E1%9E%96%E1%9E%91%E1%9E%99%E1%9E%9F%E1%9E%98%E1%9E%82/
51018b33-6b09-4c1a-8244-4cd7865dd015	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ១នាក់ (Video inside)	ក្រសួងសុខាភិបាល នៅថ្ងៃទី១២ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១២ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២០នាក់, អ្នកជាសះស្បើយសរុបចំនួន ១៣៦,២៦២នាក់, ស្លាប់សរុបចំនួន ៣,០៥៦នាក់៕	2024-08-12T18:37:00+07:00	freshnewsasia.com	https://m.freshnewsasia.com/index.php/en/localnews/352781-2024-08-12-04-37-29.html
7f973a3f-93ba-4f36-9c16-4f4dcf604833	លោក ជា វ៉ាន់ចាន់ ដឹកនាំក្រុមគ្រូពេទ្យស្ម័គ្រចិត្ត ហ៊ុន ម៉ានី ខេត្តកំពង់ធំ ចុះព្យាបាលជំងឺជូនពលរដ្ឋនៅក្នុងឃុំចំណាលើ ស្រុកស្ទោង	លោក ជា វ៉ាន់ចាន់ អភិបាលរងខេត្តកំពង់ធំ និងជាប្រធានសហភាពសហព័ន្ធយុវជនកម្ពុជាខេត្ត តំណាងលោក នួន ផារ័ត្ន អភិបាលខេត្តកំពង់ធំ បានដឹកនាំសហការីនិងក្រុមគ្រូពេទ្យស្ម័គ្រចិត្ត ហ៊ុន ម៉ានី ចុះពិនិត្យព្យាបាលជំងឺជូនប្រជាពលរដ្ឋនៅក្នុងឃុំចំណាលើស្រុកស្ទោង ខេត្តកំពង់ធំ។ ការចុះពិនិត្យព្យាបាលជំងឺជូនប្រជាពលរដ្ឋនេះ ធ្វើឡើងនាថ្ងៃទី១១ ខែសីហាឆ្នាំ ២០២៤។ ក្នុងឱកាសនោះ លោក ជា វ៉ាន់ចាន់ បានពាំនាំនូវការផ្ដាំផ្ញើសួរសុខទុក្ខរបស់លោក ហ៊ុន ម៉ានី ក៏ដូចជាលោក នួន ផារ័ត្ន ដែលលោកតែងតែមានការនឹករលឹកដល់ប្រជាពលរដ្ឋគ្រប់មូលដ្ឋានជានិច្ច។ ជាមួយគ្នានេះ ក្នុងនាមអាជ្ញាធរខេត្តកំពង់ធំ លោកបានគោរពថ្លែងអំណរគុណយ៉ាងជ្រាលជ្រៅដល់លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា ដែលលោកតែងតែយកចិត្តទុកដាក់ដល់សុខទុក្ខសុខុមាលភាពប្រជាពលរដ្ឋជាពិសេស បានដឹកនាំក្រុមគ្រូពេទ្យស្ម័គ្រចិត្តចុះព្យាបាលជូនប្រជាពលរដ្ឋដោយឥតគិតថ្លៃគ្រប់មូលដ្ឋាន។ លើសពីនេះលោក បានកោតសរសើរខ្ពស់ដល់លោក សាយ គឹមឡម អភិបាលស្រុកស្ទោង និងជាប្រធានសហភាពសហព័ន្ធយុវជនកម្ពុជាស្រុកនិងសហការី ដែលតែងតែ ផ្ដល់សេវាជូនប្រជាពលរដ្ឋនៅក្នុងមូលដ្ឋានបានល្អប្រសើរជាពិសេសការកសាងនូវហេដ្ឋារចនាសម្ព័ន្ធច្រើនស្អេកស្កះក៏ដូចជាដឹកនាំក្រុមយុវជនសហភាពសហព័ន្ធយុវជនកម្ពុជាស្ទោងធ្វើសកម្មភាពមនុស្សធម៌បានយ៉ាងសកម្មនិងជោគជ័យខ្ពស់។ ទន្ទឹមនឹងនេះដែរ លោក សាយ គឹមឡម ក្នុងនាមអាជ្ញាធរមូលដ្ឋាន បានថ្លែងអំណរគុណយ៉ាងជ្រាលជ្រៅដល់ឯកឧត្តម ហ៊ុននម៉ានី អាជ្ញាធរខេត្តកំពង់ធំ បានបញ្ជូនក្រុមគ្រូពេទ្យស្ម័គ្រចិត្ត មកពិនិត្យព្យាបាលជូនពុកម៉ែបងប្អូនប្រជាពលរដ្ឋនៅក្នុងភូមិស្រុកស្ទោងនៅក្នុងឱកាសនេះ។ សូមបញ្ជាក់ថាការពិនិត្យព្យាបាលជំងឺដោយឥតគិតថ្លៃនៅក្នុងឱកាសនេះគឺមានអ្នកជម្ងឺសរុបចំនួន២៨៣នាក់ ស្រី១៧២ និងមានការអញ្ជើញចូលរួមរបស់ក្រុមគ្រូពេទ្យសរុប២១នាក់ ស្រី៥នាក់ ស.ស.យ.ក ១៩នាក់ និងស្រី៦នាក់៕	2024-08-12T16:27:00+07:00	freshnewsasia.com	https://m.freshnewsasia.com/index.php/en/localnews/352768-2024-08-12-02-27-02.html
4b62852a-33d9-46d6-9e2a-647f3cb9e1ba	គ្រោះថ្នាក់ដែលអាចកើតមានចំនួន៣ នៅពេលបរិភោគសាច់ជ្រូកច្រើនពេក	សាច់ជ្រូកអាចបង្កជាជំងឺថ្លើម ឆ្លងមេរោគប៉ារ៉ាស៊ីត ដូច្នេះអ្នកមិនគួរបរិភោគសាច់ឆៅ ឬមិនឆ្អិនជាដាច់ខាត។ ដូចអាហារផ្សេងទៀតដែរ សាច់ជ្រូកអាចត្រូវបានរួមបញ្ចូលនៅក្នុងរបបអាហារដែលមានតុល្យភាព។ សាច់ជ្រូកគ្មានឆ្អឹង ១០០ ក្រាមមាន ១៦៦ កាឡូរី ប្រូតេអ៊ីន ២១.៣ ក្រាម ខ្លាញ់ ៨.៣ ក្រាម កាល់ស្យូម ៧ មីលីក្រាម ជាតិដែក ០.៥៣ មីលីក្រាម ម៉ាញ៉េស្យូម ២៤ មីលីក្រាម ផូស្វ័រ ២១៦ មីលីក្រាម ប៉ូតាស្យូម ៣៥៨ មីលីក្រាម សូដ្យូម ៤៧ មីលីក្រាម ស័ង្កសី ១.៧៣ មីលីក្រាម កូឡេស្តេរ៉ុល ៦៤ មីលីក្រាម។ លើសពីនេះសាច់ជ្រូកក៏មានវីតាមីន A, B1, B2 B6, D និង E ផងដែរ។ ទោះជាយ៉ាងណាក៏ដោយ អ្នកគួរតែទទួលទានសាច់ជ្រូកក្នុងកម្រិតមធ្យម ហើយចម្អិនវាឲ្យបានល្អ។ សាច់ជ្រូកគឺជាសាច់ក្រហមដែលសម្បូរទៅដោយប្រូតេអ៊ីន វីតាមីន និងសារធាតុរ៉ែ ប៉ុន្តែក៏មានជាតិខ្លាញ់ និងកូលេស្តេរ៉ុលខ្ពស់ផងដែរ។ ជាពិសេស ផ្នែកខ្លះនៃសាច់ជ្រូកមានអាស៊ីតខ្លាញ់ឆ្អែតខ្ពស់ ដែលត្រូវបានគេស្គាល់ថាជាខ្លាញ់អាក្រក់។ ការទទួលទានជាតិខ្លាញ់ឆ្អែតច្រើនពេក អាចបង្កើនហានិភ័យនៃជំងឺបេះដូង ជំងឺធាត់ និងជំងឺរ៉ាំរ៉ៃផ្សេងៗទៀត។ សាច់ជ្រូកមិនឆ្អិន មានហានិភ័យក្នុងការចម្លងមេរោគ និងបាក់តេរីពីជ្រូកទៅមនុស្ស។ យោងតាម Medicinenet ខាងក្រោមនេះគឺជាគ្រោះថ្នាក់ដែលអាចកើតមាននៃសាច់ជ្រូក៖ ជ្រូកអាចផ្ទុកមេរោគរលាកថ្លើម E ដែលចម្លងពីជ្រូកទៅមនុស្ស។ នេះគឺជាជំងឺដែលបណ្តាលឲ្យរលាកនិងហើមនៅក្នុងថ្លើម។ មេរោគរលាកថ្លើមប្រភេទ E 3 ត្រូវបានរកឃើញនៅក្នុងជ្រូក ជាពិសេសថ្លើម ប៉ុន្តែក៏មាននៅក្នុងតម្រងនោម និងបេះដូងផងដែរ។ ជាទូទៅផ្នែកខាងក្រៅនៃសាច់គឺមានសុវត្ថិភាពជាងសរីរាង្គខាងក្នុង ប៉ុន្តែសាច់ជ្រូកទាំងអស់ត្រូវតែចម្អិនឱ្យបានហ្មត់ចត់។ ការទទួលទានសាច់ជ្រូកឆៅ ឬមិនទាន់ឆ្អិន អាចបង្កើនហានិភ័យនៃការឆ្លងមេរោគរលាកថ្លើម E។ ការស្រាវជ្រាវបានបង្ហាញថា ការទទួលទានសាច់ជ្រូកច្រើនពេក អាចបង្កើនហានិភ័យនៃបញ្ហាថ្លើម ជាពិសេសចំពោះអ្នកដែលទទួលទានគ្រឿងស្រវឹង។ សាច់ជ្រូកមានជាតិខ្លាញ់ឆ្អែតខ្ពស់ ដែលអាចធ្វើអោយផលប៉ះពាល់នៃការសេពគ្រឿងស្រវឹងកាន់តែអាក្រក់ និងបង្កជាជំងឺខ្លាញ់រុំថ្លើម ដែលនាំឱ្យកើតជំងឺក្រិនថ្លើម។ Multiple sclerosis គឺជាជំងឺសរសៃប្រសាទរ៉ាំរ៉ៃដែលប៉ះពាល់ដល់ខួរក្បាល និងខួរឆ្អឹងខ្នង។ មូលហេតុនៃជំងឺនេះមិនទាន់ដឹងនៅឡើយទេ ប៉ុន្តែភ័ស្តុតាងបង្ហាញថា ការទទួលទានសាច់ជ្រូក និងការទទួលទានខ្លាញ់អាចទាក់ទងគ្នា ។ ការសិក្សាមួយចំនួនបង្ហាញថាការបង្កើនការទទួលទានជាតិខ្លាញ់អាចបង្កើនហានិភ័យនៃជំងឺក្រិនច្រើនដង។ ការចាត់ចែង ឬបរិភោគសាច់ជ្រូកឆៅ ឬមិនទាន់ឆ្អិន ដែលឆ្លងមេរោគ Yersinia ប៉ះពាល់ដល់ពោះវៀន ដែលបណ្តាលឲ្យមានរោគសញ្ញាដូចជា ឈឺពោះ រាគ ក្តៅខ្លួន និងក្អួត។ ជំងឺនេះអាចប៉ះពាល់យ៉ាងធ្ងន់ធ្ងរដល់កុមារ មនុស្សចាស់ និងមនុស្សដែលមានប្រព័ន្ធការពាររាងកាយចុះខ្សោយ។ ផលវិបាកដ៏គ្រោះថ្នាក់រួមមានជំងឺ septicemia ជំងឺរលាកសន្លាក់ដែលមានប្រតិកម្ម និង erythema ។ សាច់ជ្រូកដែលមិនបានកែច្នៃ ឬចម្អិនឲ្យបានត្រឹមត្រូវ ក៏អាចជាប្រភពនៃការឆ្លងមេរោគប៉ារ៉ាស៊ីតផងដែរដូចជា ដង្កូវនាង និងជំងឺ trichinosis ។ ការឆ្លងមេរោគដង្កូវនាងអាចបណ្តាលឲ្យរាគ ស្រកទម្ងន់ ឈឺពោះ និងកង្វះអាហារូបត្ថម្ភ ដែលនាំឲ្យប្រកាច់ ជំងឺឆ្កួតជ្រូក និងការខូចខាតសាច់ដុំ និងភ្នែក។ Trichinosis ជាធម្មតាមានរោគសញ្ញាស្រាលជាង ប៉ុន្តែអាចមានគ្រោះថ្នាក់ចំពោះមនុស្សចាស់៕	2024-08-12T15:51:00+07:00	kampucheathmey.com	https://www.kampucheathmey.com/health/753632
fc0ecb6a-727e-479c-acb5-59d054a2ba8b	កម្ពុជាគ្រោងនឹងប្រើថ្នាំចាក់ អាចបង្ការមេរោគអេដស៍រយៈពេល២ខែ នៅចុងឆ្នាំ២០២៤	មជ្ឈមណ្ឌលជាតិប្រយុទ្ធនឹងជំងឺអេដស៍សើស្បែក និងកាមរោគនៃក្រសួងសុខាភិបាល គ្រោងនឹងប្រើថ្នាំចាក់ដែលអាចបង្ការ មេរោគអេដស៍រយៈពេល២ខែនៅចុងឆ្នាំ២០២៤នេះ ដើម្បីទប់ស្កាត់ការឆ្លងរាលដាលជំងឺអេដស៍នៅប្រទេសកម្ពុជា។ លោកវេជ្ជបណ្ឌិត អ៊ុក វិជ្ជា ប្រធានមជ្ឈមណ្ឌលជាតិប្រយុទ្ធនឹងជំងឺអេដស៍សើស្បែក និងកាមរោគនៃក្រសួងសុខាភិបាលបានឱ្យដឹងនៅព្រឹកថ្ងៃទី១១ ខែសីហាថា តាមគម្រោងនឹងដាក់ឱ្យប្រើប្រាស់ថ្នាំចាក់បង្ការមេរោគអេដស៍ដោយឥតគិតថ្លៃនៅចុងឆ្នាំ២០២៤ខាងមុខនេះហើយ បន្ទាប់ពីបានស្នើសុំមុនគេទៅមូលនិធិសាកល។ លោកបន្តថា ថ្នាំចាក់នេះអាចការពារមេរោគអេដស៍បានរយៈពេល២ខែ ខណៈបច្ចុប្បន្ន កម្ពុជា មានថ្នាំប្រឹពសម្រាប់លេបប្រចាំថ្ងៃមុនពេលរួមភេទ និងប្រឹបសម្រាប់លេបក្រោយរួមភេទ៧២ម៉ោង នៅពេលរួមភេទដោយមិនមានសុវត្តិភាពដូចជា ស្រោមអនាម័យដាច់រហែក និងភ្លេចពាក់ស្រោមអនាម័យជាដើម។ លោកវេជ្ជបណ្ឌិតបានបន្តទៀតថា ជាជំហានដំបូងគឺជ្រើសរើសមនុស្ស៧០០០នាក់ដែលមានដៃគូច្រើនជាមុនសិន ព្រោះថាពួកគេប្រឈមនឹងការឆ្លងមេរោគអេដស៍ ដោយជំហានដំបូងត្រូវចាក់១ខែម្តង បន្ទាប់មកទៀតចាក់២ខែម្តង នៅតាមគ្លីនិកចំនួន៣នៅរាជធានីភ្នំពេញរួមមានគ្លីនិកបង្ការថែទាំនិងព្យាបាលបន្ត គ្លីនិកឈូកស និងគ្លីនិករបស់មជ្ឈមណ្ឌលជាតិប្រយុទ្ធនឹងជំងឺអេដស៍សើស្បែកនិងកាមរោគ។ លោកវេជ្ជបណ្ឌិតបានបន្ថែមថា ថ្នាំកាបូតេត្រាវៀនេះ ចាក់នៅត្រគៀក និងសាច់ដុំហើយមិនមានផលប៉ះពាល់ដល់អ្នកចាក់ទេ និងអាចបង្ការបានតែជំងឺអេដស៍ប៉ុណ្ណោះ។ ចំពោះជំងឺស្វាយ និងជំងឺកាមរោគមិនអាចការពារបានទេ។ ប៉ុន្តែមុននឹងដាក់ឱ្យដំណើរការជាផ្លូវការមជ្ឈមណ្ឌលនឹងរៀបចំជាគោលការណ៍ណែនាំ និងលក្ខខណ្ឌមួយចំនួនថា តើបុគ្គលណាខ្លះដែលអាចចាក់មុននឹងដាក់ជូនក្រសួងសុខាភិបាលសម្រេចចុងក្រោយ។ លោកវេជ្ជបណ្ឌិតបានបញ្ជាក់ថា «អ្វីដែលយើងមានការព្រួយបារម្ភនោះគឺថាខ្លាចអ្នកចាក់ហើយមិនមកចាក់ទៀតទាត់។ អីចឹងពេលដាក់ប្រើប្រាស់នាពេលខាងមុខ យើងនឹងធ្វើការផ្សព្វផ្សាយឱ្យបនាទូលំទូលាយដើម្បីឱ្យអ្នកដែលធ្លាប់ប្រើថ្នាំលេបប្រចាំថ្ងៃងាកមកប្រើថ្នាំចាក់ដែលអាចការពារការឆ្លងមេរោគអេដស៍បាន២ខែ»។ យោងតាមរបាយការណ៍របស់មជ្ឈមណ្ឌលជាតិប្រយុទ្ធនឹងជំងឺអេដស៍សើស្បែក និងកាមរោគនៃក្រសួងសុខាភិបាល បានឱ្យដឹងថាឆ្នាំ២០២៣ កម្ពុជាត្រូវបានគេប៉ាន់ប្រមាណថាមានអ្នកផ្ទុកមេរោគអេដស៍ប្រមាណ៧៦០០០នាក់។ ក្នុងនោះមានអ្នកជំងឺមកទទួលសេវាព្យាបាលចំនួន៦៨៨០២នាក់ និងអ្នកជំងឺសង្ស័យ៧១៩៨នាក់នៅមិនទាន់បានមកទទួលសេវាព្យាបាលនៅឡើយទេ ពោល គឺជាក្រុមលាក់មុខ និងមានអ្នកឆ្លងថ្មីនៃមេរោគអេដស៍ប្រមាណ១២០០នាក់និងស្លាប់ប្រមាណ១០០០នាក់ក្នុង១ឆ្នាំ៕ អត្ថបទ៖សំអឿន	2024-08-11T23:26:00+07:00	kampucheathmey.com	https://www.kampucheathmey.com/health/753530
56802096-43bb-46bd-9dac-1c64842e1dbe	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១១ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១១ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២០នាក់, អ្នកជាសះស្បើយសរុបចំនួន ១៣៦,២៦១នាក់, ស្លាប់សរុបចំនួន ៣,០៥៦នាក់៕	2024-08-11T18:47:00+07:00	freshnewsasia.com	https://m.freshnewsasia.com/index.php/en/localnews/352620-2024-08-11-04-47-36.html
f991a50f-2728-426c-b810-0ec8dd70dd82	លោកស្រីបណ្ឌិត ជា សិរី ដឹកនាំក្រុមគ្រូពេទ្យចុះពិនិត្យព្យាបាល និងសាកសួរសុខទុក្ខប្រជាពលរដ្ឋជាង៣០០នាក់ ដែលធ្វើដំណើរមកពិនិត្យព្យាបាលជំងឺភ្នែកដោយឥតគិតថ្លៃ ពីក្រុមគ្រូពេទ្យមនុស្សធម៌មកពីប្រទេសអូស្ត្រាលី	លោកស្រីបណ្ឌិត ជា សិរី ទេសាភិបាលធនាគារជាតិនៃកម្ពុជា បានអញ្ជើញចុះពិនិត្យព្យាបាល និងសាកសួរសុខទុក្ខដល់ប្រជាពលរដ្ឋដែលមានជំងឺ ភ្នែកមកពីស្រុកប្រាសាទសំបូរ ខេត្តកំពង់ធំ ប្រមាណ៣០០នាក់ ដែលបានមកទទួលការពិនិត្យ និងព្យាបាលឥតគិតថ្លៃ ពីក្រុមគ្រូពេទ្យមនុស្សធម៌មកពីប្រទេសអូស្ត្រាលី ក្រោមការជួយឧបត្ថម្ភ និងទំនុបបម្រុងដូចជាការធ្វើដំណើរការស្នាក់នៅ និងការហូបចុកពីសំណាក់លោកស្រីបណ្ឌិត ជា សិរី ទេសាភិបាលធនាគារជាតិនៃកម្ពុជា។ នៅថ្ងៃទី១០ ខែសីហា ឆ្នាំ២០២៤ ដែលជាថ្ងៃទី១នៃការបើកការព្យាបាល និងវះកាត់ជូនប្រជាពលរដ្ឋទាំង៣០០នាក់ មកពីស្រុកប្រាសាទសំបូរ នេះលោកស្រីបណ្ឌិត ជា សិរី និងសហការីបានអញ្ជើញចុះតាមដាន ការពិនិត្យព្យាបាល និងសាកសួរសុខទុក្ខពីស្ថានភាព អ្នកជំងឺដល់មន្ទីរពេទ្យមិត្តភាពខ្មែរ_សូវៀត។ សកម្មភាពមនុស្សធម៌នេះបានរៀបចំ ធ្វើការពិនិត្យ និងព្យាបាលជូនប្រជាពលរដ្ឋ មានរយៈពេល៣ថ្ងៃ ចាប់ពីថ្ងៃទី១០ ដល់ថ្ងៃទី១៣ ខែសីហា ឆ្នាំ២០២៤តទៅ នៅមន្ទីរពេទ្យមិត្តភាពខ្មែរ_សូវៀត។ កម្មវិធីពិនិត្យ និងព្យាបាលជំងឺភ្នែកជូនប្រជាពលរដ្ឋ មានជំងឺភ្នែកទាំង៣០០នាក់ គឺមានការចូលរួមពីក្រុមយុវជនស្ម័គ្រចិត្ត របស់ធនាគារជាតិនៃកម្ពុជា ដោយមានកិច្ចសហការ ជាមួយក្រុមគ្រូពេទ្យមនុស្សធម៌មក ពីប្រទេសអូស្ត្រាលី តាមរយៈអង្គការ AHHA (Australian Health Humanitarian Aid) មូលនិធិចក្ខុខ្មែរ (Khmer Sight Foundation) មូលនិធិរក្សាកុមារ (Raksa Koma Foundation)និងការរួមពីក្រុមបុគ្គលិករបស់ធនាគារឯកជនជាដៃគូផងដែរ។ សូមជម្រាបថា ប្រជាពលរដ្ឋមានជំងឺភ្នែកទាំង៣០០នាក់ មកពីស្រុកប្រាសាទសំបូរ ខេត្តកំពង់ធំ ដែលទទួលការព្យាបាលនាពេលនេះ បន្ទាប់ពីទទួលបានវិនិច្ឆ័យកាលពីអំឡុង នៃពិនិត្យនៅស្រុកប្រាសាទសំបូរ កាលថ្ងៃទី៨ ដល់ថ្ងៃទី១០ខែមិថុនា ឆ្នាំ២០២៤កន្លងទៅនេះ។ ការពិនិត្យ និងព្យាបាលភ្នែកដោយឥតគិតថ្លៃជូនប្រជាពលរដ្ឋ នៅមន្ទីរពេទ្យមិត្តភាពខ្មែរ-សូវៀតលើកនេះមានរយៈពេល ៤ថ្ងៃពោលចាប់ពីថ្ងៃទី១០ ដល់ថ្ងៃទី១៣ ខែសីហា ឆ្នាំ២០២៤។ នៅក្នុងសកម្មភាពពិនិត្យ និងព្យាបាលនេះជារួមគឺទទួលបាន ការចុះពិនិត្យតាមដាន ដោយយកចិត្តទុកដាក់ យ៉ាងហ្ម៉ត់ចត់បំផុតពីលោកស្រីបណ្ឌិត ជា សិរី ទាំងការស្នាក់នៅ និងការឧបត្ថម្ភនានារហូត ដល់ការរួចរាល់វិលត្រឡប់ទៅផ្ទះវិញ។ សូមជម្រាបថា កាលពីថ្ងៃទី៨ និងថ្ងៃទី១០ ខែមិថុនា ឆ្នាំ២០២៤កន្លងទៅលោកស្រីបណ្ឌិត ជា សិរី ក៏បានដឹកនាំក្រុមគ្រូពេទ្យស្ម័គ្រចិត្តរបស់មូលនិធិចក្ខុខ្មែរនេះបានចុះជួយពិនិត្យនិងព្យាបាលភ្នែកដោយឥតគិតថ្លៃជូប្រជាពលរដ្ឋក្នុងស្រុកប្រាសាទសំបូរ ខេត្តកំពង់ធំ ប្រមាណជាង១៤០០នាក់។ នៅក្នុងចំណោមប្រជាជនមានជំងឺភ្នែក១៤០០នាក់នេះ មានប្រជាជនចំនួនប្រមាណ ៣០០នាក់ តម្រូវឱ្យមានការមកពិនិត្យព្យាបាល និងវះកាត់ជូនបន្តនៅទីក្រុងភ្នំពេញ។ ក្នុងថ្ងៃដដែលនេះលោកស្រីបណ្ឌិត បានអញ្ជើញចុះទៅពិនិត្យការព្យាបាលមាត់ ធ្មេញជូនប្រជាពលរដ្ឋ និងកុមារនៅមន្ទីរពេទ្យទន្តសាស្ត្រពុទ្ធិសាស្រ្តផងដែរ៕	2024-08-11T01:44:00+07:00	freshnewsasia.com	https://m.freshnewsasia.com/index.php/en/localnews/352592-2024-08-10-11-44-07.html
2f5aacfd-f25e-4be9-a22c-87f25ffbe452	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ១នាក់ (Video inside)	ក្រសួងសុខាភិបាល នៅថ្ងៃទី១០ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១០ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២០នាក់, អ្នកជាសះស្បើយសរុបចំនួន ១៣៦,២៦១នាក់, ស្លាប់សរុបចំនួន ៣,០៥៦នាក់៕	2024-08-10T18:37:00+07:00	freshnewsasia.com	https://m.freshnewsasia.com/index.php/en/localnews/352539-2024-08-10-04-37-10.html
5daaf8a5-5a4d-4f4e-8efc-c43b82e51360	ចំណេះដឹងទូទៅ៖ មេដឹកនាំយូរជាងគេរបស់ចក្រភពអង់គ្លេស គេងបានតែ៤ម៉ោងក្នុងមួយយប់, លុះដល់វ័យជរា គាត់ក៏កើតជំងឺភ្លេចភ្លាំង	លោកស្រី ម៉ាហ្ការ៉េត ថាច់ឆី (Margaret Thatcher) កាន់តំណែងជានាយករដ្ឋមន្ត្រីចក្រភពអង់គ្លេសបានដល់ទៅ១១ឆ្នាំ (១៩៧៩-១៩៩០) ដែលជារយៈពេលកាន់តំណែងយូរបំផុត (៣អាណត្តិ) នៅចក្រភពអង់គ្លេស នាសតវត្សទី២០ ហើយក៏ជាស្ត្រីទី១ដែលបានទទួលតំណែងជានាយករដ្ឋមន្ត្រីនៅទ្វីបអឺរ៉ុប។ ការកាន់តំណែលរបស់លោកស្រី ម៉ាហ្ការ៉េត ថាច់ឆី គឺដំណាលនឹងជំនាន់លោក រ៉ូណាល់ រីហ្គែន (Ronald Reagan) ប្រធានាធិបតីសហរដ្ឋអាម៉េរិក។ រ៉ូណាល់ រីហ្គែន បានហៅលោកស្រី ម៉ាហ្ការ៉េត ថាច់ឆី ថាជា ហើយលោកស្រីក៏បានហៅលោក រីហ្គែន វិញថាជា ។ អ្នកសារព័ត៌មានរុស្ស៊ីបានដាក់រហស្សនាមឱ្យលោកស្រី ម៉ាហ្គារ៉េត ថាច់ឆឺ ថាជា ឯខ្មែរយើងច្រើនតែហៅថា ដោយសំដៅទៅលើរបៀបដឹកនាំនយោបាយដោយគ្មានការសម្របសម្រួលឡើយ ពិសេសក្នុងឋានៈជានាយករដ្ឋមន្ត្រី លោកស្រី ថាច់ឆឺ បានអនុវត្តនយោបាយ ។ ផ្នែកមួយនៃកេរ្តិ៍ឈ្មោះដ៏អស្ចារ្យរបស់លោកស្រី ម៉ាហ្ការ៉េត ថាច់ឆឺ គឺដោយសារគាត់គេងតិច សឹងតែតិចបំផុតក្នុងចំណោមមេដឹកនាំពិភពលោកនានា។ ស្ត្រីមឹដឹកនាំរូបនេះគេងបានតែ៤ម៉ោងប៉ុណ្ណោះជាមធ្យមក្នុងមួយយប់។ ទម្លាប់របស់លោកស្រី បានធ្វើឱ្យមន្ត្រីក្នុងរដ្ឋាភិបាលរបស់គាត់មិនអាចគេងលក់ស្រួលឡើយ ដោយសារលោកស្រីធ្វើការរហូតដល់ម៉ោង២ឬ៣ព្រឹកក៏មាន ហើយក្រោកនៅម៉ោង៥ ដើម្បីបន្តធ្វើការងារទៀត។ យោងតាមអ្នកសរសេរជីវប្រវត្តិរបស់លោកស្រី គឺលោក ចន ខេមប៊ែល បាននិយាយថា លោកស្រី ថាច់ឆឺ តែងចូលគេងយឺត ហើយក្រោកពីព្រលឹម ដែលធ្វើឱ្យគាត់ទទួលបានព័ត៌មានច្រើនបំផុត។ អ្នកបន្តតំណែងនាយករដ្ឋមន្ត្រីពីលោកស្រី គឺលោក ចន ម៉េជឺ (John Major) បានតស៊ូជម្នះពេលវេលាធ្វើការដ៏លំបាកនេះ បន្ទាប់ពីចូលកាន់តំណែងជានាយករដ្ឋមន្ត្រីចក្រភពអង់គ្លេស។ មន្ត្រីរាជការដែលធ្វើការជាមួយលោក ចន ម៉េជឺ បានស៉ាំនឹងការងារជាមួយនាយករដ្ឋមន្ត្រីមុនដែលកម្រនឹងគេង (លោកស្រី ម៉ាហ្ការ៉េត ថាច់ឆី) ខណៈលោក ចន ម៉េជឺ ខ្លួនឯង បែរជាល្មោភគេងយ៉ាងហោចណាស់ក៏៨ម៉ោងក្នុងមួយយប់ដែរ។ ចំណុចមួយគួរឱ្យចាប់អារម្មណ៍ គឺមុនពេលស្លាប់របស់លោកស្រី ថាច់ឆឺ គាត់មានជំងឺភ្លេចភ្លាំងវង្វេង (Alzheimer) ដែលត្រូវបានគេសន្និដ្ឋានពីមូលហេតុដោយភ្ជាប់ទៅនឹងការគេងមិនលក់ និងគេមិនគ្រប់គ្រាន់របស់លោកស្រី ដែលធ្វើឱ្យប៉ះពាល់ដល់ការចងចាំរបស់ខួរក្បាល។ ប៉ុន្តែអ្នកវិទ្យាសាស្ត្រកត់សម្គាល់ថា លោកស្រី ម៉ាហ្ការ៉េត ថាច់ឆឺ គេងតិចខុសពីអ្នកដទៃ ដោយសារតែហ្សែនតំណពូជ។ លោកស្រី ថាច់ឆឺ ស្លាប់ដោយជំងឺគាំងបេះដូង នៅឆ្នាំ២០១៣ ក្នុងជន្មាយុ៨៧ឆ្នាំ៕	2024-08-10T00:58:00+07:00	freshnewsasia.com	https://m.freshnewsasia.com/index.php/en/knowledge/352478-2024-08-09-10-58-00.html
56c6b8aa-3f3d-4344-a07a-b01e516b542e	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ១នាក់ (Video inside)	ក្រសួងសុខាភិបាល នៅថ្ងៃទី៩ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៩ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២០នាក់, អ្នកជាសះស្បើយសរុបចំនួន ១៣៦,២៦០នាក់, ស្លាប់សរុបចំនួន ៣,០៥៦នាក់៕	2024-08-09T18:33:00+07:00	freshnewsasia.com	https://m.freshnewsasia.com/index.php/en/localnews/352387-2024-08-09-04-33-30.html
02ee19a0-6df6-4d3a-b4f9-de6e3954d4fc	អាជ្ញាធរជាតិប្រយុទ្ធនឹងជំងឺអេដស៍ ស្នើអ្នកសារព័ត៌មាន ផ្សព្វផ្សាយពីហានិភ័យ នៃមេរោគអេដស៍	ក្នុងពិធីបើកសិក្ខាសាលាជាមួយបណ្តាញសារព័ត៌មានស្តីពី ស្ថានភាព និងការចូលរួមឆ្លើយតបទៅនឹងមេរោគអេដស៍និងជំងឺអេដស៍នៅកម្ពុជា នាថ្ងៃ៨ សីហា លោកទេសរដ្ឋមន្ត្រី អៀង មូលី បានថ្លែងថា កម្ពុជា ជាប្រទេសដែលទទួលបានការទទួលស្គាល់ពីអង្គការយូអិនអេដស៍ដែល ឈរនៅលំដាប់កំពូលក្នុងការឆ្លើយតបនឹងមេរោគអេដស៍ និងជំងឺអេដស៍ក្នុងតំបន់អាស៊ីប៉ាស៊ីហ្វ៊ិក។ ជោគជ័យរបស់កម្ពុជា គឺដោយសារមានសសរស្តម្ភ៣ សំខាន់៖ ១- ភាពជាអ្នកដឹកនាំ ឬភាពជាម្ចាស់ , ២- ភាពជាដៃគូ និង៣- ការវិនិយោគ។ លោកទេសរដ្ឋមន្ត្រីបន្ដថា ក្នុងភាពជាអ្នកដឹកនាំ ឬភាពជាម្ចាស់ រាជរដ្ឋាភិបាលកម្ពុជា បានដាក់ចេញនូវផែនការយុទ្ធសាស្រ្តជាតិ ឆ្លើយតបជាពហុវិស័យ និងផែនទីបង្ហាញផ្លូវឆ្ពោះទៅកាន់ចីរភាពនៃការឆ្លើយតប ជាពិសេសក្នុងខែមីនា ឆ្នាំ២០២៤នេះ រាជរដ្ឋាភិបាលបានដាក់ចេញគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ផងដែរ។ ចំពោះភាពជាដៃគូ បានសហការគ្នាជាមួយម្ចាស់ជំនួយដៃគូអភិវឌ្ឍន៍ អង្គការសង្គមស៊ីវិលធ្វើការឆ្លើយតបព្រមៗគ្នា។ ចំណែកឯការវិនិយោគវិញ រាជរដ្ឋាភិបាល បានចូលរួមចំណែកទិញឱសថប្រឆាំងនឹងមេរោគអេដស៍តាំងពីឆ្នាំ២០១៥មក ព្រមទាំងផ្តល់ការគាំទ្របុគ្គលិកជាប់កិច្ចសន្យាផងដែរ។ តាមរយៈការចូលរួមក្នុងវេទិកាអន្តរជាតិក្នុងខែមិថុនា និងកក្កដា កន្លងទៅថ្មីៗនេះ លោកទេសរដ្ឋមន្ត្រី បានលើកឡើងថា កម្ពុជា បានបង្ហាញជូនអង្គការយូអិនអេដស៍ពីគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ ដែលបានដាក់ចេញដោយកិច្ចប្រជុំពេញអង្គគណៈរដ្ឋមន្ត្រី នាថ្ងៃទី១៥ ខែមីនា ឆ្នាំ២០២៤កន្លងទៅ។ ទន្ទឹមនឹងនេះ អង្គការយូអិនអេដស៍ បានទទួលស្គាល់ថា កម្ពុជា ជាប់ចំណាត់ថ្នាក់លេខ១ នៅអាស៊ីប៉ាស៊ីហ្វ៊ិក ក្នុងការឆ្លើយតបនឹងមេរោគអេដស៍និងជំងឺអេដស៍ផងដែរ។ ក្នុងនោះ គោលដៅ៩៥-៩៥-៩៥ កម្ពុជាសម្រេចបាន៨៩-៩៨-៩៨។ លោកទេសរដ្ឋមន្ត្រី គូសបញ្ជាក់ថា «តាមតួលេខចុងក្រោយ អ្នកឆ្លងមេរោគអេដស៍ថ្មីនៅកម្ពុជាមានចំនួន ១.២០០នាក់ ក្នុងឆ្នាំ២០២៣។ ដូច្នេះ យើងត្រូវចូលរួមឲ្យបានកាន់តែសកម្មទាំងអស់គ្នា ជាពិសេសអ្នកសារព័ត៌មាន ក្នុងការផ្សព្វផ្សាយជំរុញឲ្យមានការយល់ដឹងពីហានិភ័យនៃមេរោគអេដស៍ និងឲ្យអ្នកសង្ស័យមកធ្វើតេស្តឲ្យបានច្រើន»។ លោកវេជ្ជបណ្ឌិត ឈឹម សារ៉ាត់ នាយកប្រចាំតំបន់អាស៊ី អង្គការមូលនិធិថែទាំសុខភាពអ្នកជំងឺអេដស៍ បានឲ្យដឹងថា សិក្ខាសាលានេះ លើកទឹកចិត្តដល់ប្រព័ន្ធផ្សព្វផ្សាយដែលដើរតួយ៉ាងសំខាន់ក្នុងការចូលរួមក្នុងបេសកកម្មដើម្បីបញ្ចប់អេដស៍នៅឆ្នាំ២០៣០ ជាមួយរាជរដ្ឋាភិបាល ដូចជា ការផ្សព្វផ្សាយរឿងរ៉ាវជោគជ័យ និងបញ្ហាផ្សេងទៀតដែលប្រឆាំងនឹងការមាក់ងាយ និងការរើសអើង ចំពោះប្រជាជនដែលរងផលប៉ះពាល់សំខាន់ៗ និងអ្នករស់នៅជាមួយមេរោគអេដស៍ និងជំងឺអេដស៍។ សូមជម្រាបថា អង្គការមូលនិធិថែទាំសុខភាពអ្នកជំងឺអេដស៍ គឺជាអង្គការពិភពលោកដ៏ធំបំផុត ដែលបាននិងកំពុងផ្តល់សេវាថែទាំព្យាបាលដោយមិនគិតពីលទ្ធភាពនៃការបង់ប្រាក់ដល់អតិថិជនជាង២លាននាក់ ក្នុង៤៧ប្រទេស ជុំវិញពិភពលោក ដូចជា នៅសហរដ្ឋអាមេរិក អាហ្វ្រិក អាមេរិកឡាទីន ការាបៀន តំបន់អាស៊ី ប៉ាស៊ីហ្វិក និងអឺរ៉ុប។ ដោយឡែក អង្គការមូលនិធិថែទាំសុខភាពអ្នកជំងឺអេដស៍នៅកម្ពុជា ត្រូវបានបង្កើតឡើងនៅចុងឆ្នាំ២០០៥ រហូតដល់បច្ចុប្បន្ន ក្រោមកិច្ចសហការជាមួយក្រសួងសុខាភិបាល ក្រសួងការពារជាតិ និងអាជ្ញាធរជាតិប្រយុទ្ធនឹងជំងឺអេដស៍ នៃរាជរដ្ឋាភិបាលកម្ពុជា ដោយអនុវត្តការងារជាដៃគូយ៉ាងជិតស្និទ្ធជាមួយមជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ (NCHADS) មន្ទីរសុខាភិបាលខេត្ត និងមន្ទីរពេទ្យបង្អែក រួមទាំងអង្គការដៃគូនានា៕	2024-08-09T17:14:00+07:00	dap-news.com	https://dap-news.com/national/2024/08/09/438113/
c37d7062-a31a-43b5-9e46-3752dfee7f06	ត្រៀមអាវភ្លៀងទុក! ឥទ្ធិពលព្យុះទី៥«ម៉ារីយ៉ា»នឹងឆ្លងកាត់ប្រទេសកម្ពុជា បង្កឲ្យមានភ្លៀងធ្លាក់ខ្លាំង ជាមួយផ្គររន្ទះនិងខ្យល់កន្ត្រាក់	យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយម ស្តីពីស្ថានភាពធាតុអាកាសនៅកម្ពុជាចាប់ពីថ្ងៃទី៩ ដល់ថ្ងៃទី ១១ ខែសីហា ឆ្នាំ២០២៤នេះបានឲ្យដឹងថា ព្យុះទី៥ឈ្មោះ ម៉ារីយ៉ា (Maria) ស្ថិតនៅសមុទ្រចិនខាងកើត ធ្វើឱ្យខ្យល់មូសុងនិរតី ដែលបក់លើសមុទ្រ Andaman និងឈូងសមុទ្រថៃ មានការថយឥទ្ធិពល ខណៈសម្ពាធទាប គ្របដណ្តប់លើសមុទ្រចិនខាងត្បូង ភាគកណ្តាលនៃអាងទន្លេមេគង្គ និងលើព្រះរាជាណាចក្រកម្ពុជា។ ១-តំបន់វាលទំនាប៖ -សីតុណ្ហភាពមធ្យមអប្បបរមា២៤°C និងសីតុណ្ហភាពមធ្យមអតិបរមា៣៥°C។ ខ្យល់បក់ មកពីទិសនិរតី និងបស្ចិម មានល្បឿនមធ្យម២,៥០ម៉ែត្រ វិនាទី។ ខេត្តបន្ទាយមានជ័យ បាត់ដំបង សៀមរាប ពោធិ៍សាត់ កំពង់ឆ្នាំង កំពង់ធំ កំពង់ចាម ត្បូងឃ្មុំ ព្រៃវែង កណ្តាល និង ភ្នំពេញអាចមានភ្លៀងធ្លាក់ជាមួយផ្គររន្ទះ និងខ្យល់កន្ត្រាក់គ្របដណ្តប់លើផ្ទៃដី១៥%។ ២-តំបន់ខ្ពង់រាប៖ -សីតុណ្ហភាពមធ្យមអប្បបរមា២៣°C និងសីតុណ្ហភាពមធ្យមអតិបរមា៣៥°C។ ខ្យល់បក់មកពីទិសនិរតី និងពាយ័ព្យ មានល្បឿនមធ្យម ៣ម៉ែត្រ វិនាទី។ ខេត្តកំពង់ស្ពឺ ប៉ៃលិន ឧត្តរមានជ័យ ព្រះវិហារ ស្ទឹងត្រែង ក្រចេះ មណ្ឌលគិរី តំបន់ជួរភ្នំក្រវាញ និងជួរភ្នំដងរែក អាចមានភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់គ្របដណ្តប់លើផ្ទៃដី១០%។ ៣-តំបន់មាត់សមុទ្រ៖ -សីតុណ្ហភាពមធ្យមអប្បបរមា២៣°C និងសីតុណ្ហភាពមធ្យមអតិបរមា៣៣°C ។ ខ្យល់បក់មកពីទិសនិរតី និងបស្ចិម មានល្បឿនមធ្យម ២,៥០ម៉ែត្រ/វិនាទី។ ខេត្តកោះកុង ព្រះសីហនុ កំពត កែប និងជួរភ្នំបូកគោ អាចមានភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់ គ្របដណ្តប់លើផ្ទៃដី១៥%។ -រលកសមុទ្រមានកម្ពស់មធ្យមអប្បបរមា ០,៥០ម៉ែត្រ និងកម្ពស់មធ្យមអតិបរមា១,៥០ម៉ែត្រ។ អាស្រ័យដូចបានជម្រាបជូនខាងលើនេះ សូមសាធារណជនទូទៅបង្កើននូវការប្រុងប្រយ័ត្នឲ្យបានខ្ពស់បំផុត ពិសេសក្នុងអំឡុងពេលពេលធ្វើដំណើរនៅតាមដងផ្លូវ ឬក្នុងការបំពេញភារកិច្ចនៅខាងក្រៅ ត្រូវត្រៀមលក្ខណៈឲ្យបានគ្រប់គ្រាន់ក្នុងការទប់ទល់នឹងស្ថានភាពអាកាសធាតុ ក៏ដូចជាថែរក្សាសុខភាពឲ្យបានល្អផងដែរ៕	2024-08-09T15:36:06+07:00	kbnnews.com	https://kbn.news/archives/324548
eb687a8c-5e79-4f65-9e9e-767ce0401d65	រោគសញ្ញានិងមូលហេតុបណ្តាលឲ្យកើតជំងឺមហារីកក្រពេញប្រូស្តាត	មជ្ឈមណ្ឌលគ្រប់គ្រងនិងបង្ការជំងឺនៅសហរដ្ឋអាមេរិក (CDC) ឲ្យដឹងថា ក្នុងឆ្នាំ២០២២ អ្នកស្លាប់ដោយសារមហារីកក្រពេញប្រូស្តាត (Prostate Cancer) មានចំនួនជាង៣ម៉ឺននាក់។ ក៏ប៉ុន្តែប្រសិនបើទទួលសេវាព្យាបាលទាន់ពេលនៅដំណាក់កាលដំបូងៗ អត្រាអ្នករស់រានជីវិតពីជំងឺមហារីកក្រពេញប្រូស្តាតគឺមានជាង៩៩% ។ តើជំងឺមហារីកប្រូស្តាតមានរោគសញ្ញាអ្វីខ្លះ? ហើយគេអាចមានវិធីណាខ្លះ ដើម្បីបង្ការជំងឺមួយនេះ? វេជ្ជបណ្ឌិតជំនាញសុខភាពឲ្យដឹងថា មហារីកក្រពេញប្រូស្តាត នៅពេលកើតដំបូងៗ មិនបង្ហាញរោគសញ្ញាអ្វីទេ ប៉ុន្តែជាទូទៅរោគសញ្ញារបស់វារួមមាន ពិបាកបត់ជើងតូច បត់ជើងតូចខ្សោយ អាក់ៗ រំហូរទឹកនោមថយចុះ បត់ជើងញឹកញាប់ ជាពិសេសនៅពេលយប់ និងមានឈាមក្នុងទឹកនោមនិងទឹកកាម។ បន្ថែមពីរោគសញ្ញាទាំងនេះ អ្នកកើតមហារីកក្រពេញប្រូស្តាត ដែលវិវត្តដល់ដំណាក់កាលធ្ងន់ធ្ងរ រមែងឈឺឆ្អឹងត្រគាក ឈឺឆ្អឹងខ្នង ឆ្អឹងជំនីរ ខ្សោយអស់កម្លាំង ស្ពឹកជើងឬម្រាមជើង និងស្រកទំងន់ដោយគ្មានមូលហេតុ ជាដើម។ ស្ថាបនិកនៃក្រុមហ៊ុន ម៉េងលី ជេ. គួច អេឌ្យូខេសិន លោកវេជ្ជបណ្ឌិត គួច ម៉េងលី មានប្រសាសន៍ប្រាប់វិទ្យុអាស៊ីសេរីថា ប្រសិនបើកត់សំគាល់ថា នៅពេលបត់ជើងតូចម្តងៗ ហាក់បីដូចជាពិបាកនិងបត់ចេញតិចៗ ត្រូវទៅជួបពិគ្រោះយោបល់ជាមួយគ្រូពេទ្យជំនាញ ដើម្បីពិនិត្យមើលក្រពេញប្រូស្តាត ដោយមិនត្រូវបង្អែរបង្អង់ទុកយូរឡើយ ព្រោះវានាំឲ្យគ្រោះថ្នាក់ដល់អាយុជីវិត។ វេជ្ជបណ្ឌិត គួច ម៉េងលី៖ «ចាប់ផ្តើមពីអាយុ៤០ឡើងទៅ យើងចាប់ផ្តើមមានអារម្មណ៍បទជើងតូចអត់អស់ ពីក្មេងបត់ជើងហើយ គឺអស់តែម្តង តែដល់អាយុប៉ុនហ្នឹង ចាប់ផ្តើមបទជើងច្រេចច្រូច។ អ៊ីចឹងយើងអាចដឹងថា ប្រូស្តេតចាប់ផ្តើមមានបញ្ហាហើយ មុខសញ្ញាហ្នឹងគឺចាប់ផ្តើមហើម ពេលហើមប្រូស្តាត គេមានថ្នាំឲ្យយើងញ៉ាំ។ បើទុកយូរ ហើមខ្លាំងពេក ត្រូវការវះកាត់ ហើយវះកាត់ធ្វើឲ្យយើងពិបាកម្យ៉ាងដែរ គឺក្រហាយនិងឈឺចាប់...»។ គេហទំព័រសមាគមមហារីកអាមេរិក (American Cancer Society) ឲ្យដឹងថា នៅពេលណាអ្នកជំងឺពុំមានបង្ហាញរោគសញ្ញា គេអាចធ្វើតេស្ដឈាម ដើម្បីពិនិត្យមើលពីកម្រិតអង់ទីហ្សែននៃក្រពេញប្រូស្តាត ឬហៅកាត់ថា (PSA-Prostate-specific antigen)។ វេជ្ជបណ្ឌិត អាចនឹងប្រើវិធីពិនិត្យរន្ធគូថ (Digital Rectal Exam (DRE) ដើម្បីពិនិត្យរកមើលក្រែងមានដុំពក ឬដុំរឹងដែលជាមហារីកក្រពេញប្រូស្តាត។ ប្រសិនបើសង្ស័យថា អាចមានមហារីកក្រពេញប្រូស្តាត គ្រូពេទ្យជំនាញនឹងធ្វើរោគវិនិច្ឆ័យបន្តទៀត ដូចជាថត MRI ឬ Ultrasound ដើម្បីពិនិត្យមើលក្រពេញប្រូស្តាត ហើយករណីចាំបាច់ផ្សេងទៀត គឺកាត់យកដុំសាច់តូចមួយចេញពីក្រពេញប្រូស្តាត (Prostate biopsy) ដើម្បីពិនិត្យកោសិកាមហារីក មុន ផ្តល់សេវាព្យាបាល។ លោកវេជ្ជបណ្ឌិត គួច ម៉េងលី មានប្រសាសន៍ថា កត្តាហានិភ័យមួយចំនួនដែលនាំឲ្យកើតមហារីកក្រពេញប្រូស្តាត រួមមានកត្តាអាយុ តំណពូជ និងចំណីអាហារ ជាដើម។ លោកវេជ្ជបណ្ឌិតថា ការទទួលទានម្ហូបអាហារចំអិនថ្មីៗ មានបន្លែស្រស់គ្រប់មុខ និងត្រី ក៏ជាវិធីដ៏ល្អបំផុតដើម្បីបង្ការជំងឺនានា ក្នុងនោះក៏មានជំងឺមហារីកក្រពេញប្រូស្តាតផងដែរ។ វេជ្ជបណ្ឌិត គួច ម៉េងលី៖ «និយាយរួមទៅនៅលើលោកនេះ ភាគច្រើនមានអ្នកកើតមហារីកប្រូស្តាតច្រើន លើគ្រប់ជនជាតិទាំងអស់ ហើយខ្មែរយើងក៏កើតច្រើនដែរ។ ជំងឺមហារីក កត្តាមកពីទី១ បរិស្ថានរស់នៅជុំវិញ ទី២ ការញ៉ាំចុករបស់យើងនិងហ្យិនរបស់យើង គឺកត្តាធំៗបីហ្នឹង។ ការញ៉ាំរបស់យើងជាពិសេស គឺម្ហូបផ្អាប់ ម្ហូបអាហារមានជាតិគីមី របស់ច្រើនអស់ហ្នឹង វាធ្វើឲ្យយើងមានការប្រែប្រួលកោសិកា ហើយកោសិកាដែលប្រែប្រួលហ្នឹង គឺនៅម្តុំសុដន់របស់ស្ត្រី និងប្រូស្តាតរបស់បុរសហ្នឹងឯង...»។ គេហទំព័រសមាគមមហារីកអាមេរិក ឲ្យដឹងបន្ថែមថា បុរសដែលជក់បារី ធាត់ខ្លាំងពេក មានជំងឺកាមរោគ និងអ្នកដែលចូលចិត្ត ទទួលទានអាហារមានជាតិខ្លាញ់ច្រើន គឺប្រថុយប្រថានខ្ពស់នៃការកើតជំងឺមហារីកក្រពេញប្រូស្តាត។ មហារីកក្រពេញប្រូស្តាត កើតឡើងទៅលើបុរស ដែលមានវ័យលើសពី៥០ឆ្នាំឡើងទៅ។ ចំណែកស្ត្រីវិញ គឺច្រើនកើតមហារីកសុដន់។ បុរសអាយុលើស៦៥ឆ្នាំ ចំនួន៦០% កើតមហារីកក្រពេញប្រូស្តាត។ បុរសគ្រប់ៗគ្នា គួរចាប់ផ្តើមធ្វើតេស្តរកមើលកម្រិតអង់ទីហ្សែននៃក្រពេញប្រូស្តាត ឬ PSA ចាប់ពីអាយុ៤០ឆ្នាំទៅ។ ប្រសិនបើលទ្ធផល PSA កម្រិតទាប គឺអាចធ្វើតេស្ត ២ឆ្នាំម្តង ឬក៏៥ឆ្នាំម្តង។ ក៏ប៉ុន្តែបើអត្រា PSA កើនឡើងច្រើននោះ គឺត្រូវធ្វើតេស្ដរៀងរាល់ឆ្នាំ។ ការធ្វើតេស្ដពិនិត្យរកកោសិកាមហារីកប្រូស្តាតដំបូងៗ អាចបង្ការមិនឲ្យរីករាលដាលទៅសរីរាង្គផ្សេងទៀត និងកាត់បន្ថយការស្លាប់ដោយជំងឺមហារីកមួយនេះ។ ចំពោះវិធីព្យាបាលវិញ គឺអាស្រ័យទៅមានលក្ខខណ្ឌនៃមហារីកក្រពេញប្រូស្តាត។ វេជ្ជបណ្ឌិតជំនាញនឹងពិភាក្សាជាមួយអ្នកជំងឺ អំពីវិធីសាស្ត្រមួយចំនួនដើម្បីព្យាបាល រួមមានវិធីព្យាបាលដោយបច្ចេកទេស ថ្មីហៅថា UROLIFT សំរាប់ក្រពេញប្រូស្តាតហើមរីកធំ ដែលជាវិធីព្យាបាលប៉ះពាល់តិចតួចបំផុត ដើម្បីពង្រីកបង្ហូរនោម។ វិធីព្យាបាលប្រើ Hormone Therapy គឺប្រើថ្នាំលេបប្រឆាំងអរម៉ូនថេសថឺរ៉ូន (Testosterone) ដែលជាមូលហេតុចំបងនាំឲ្យកោសិការីករាលដាល។ បន្ថែមពីនេះ ក៏មានវិធីផ្សេងៗទៀត រួមមាន ការព្យាបាលដោយប្រើ Immunotherapy ដោយពង្រឹងប្រព័ន្ធការពារខ្លួន វិធីព្យាបាលប្រើកាំរស្មី (Radiation) និងវិធីព្យាបាលប្រើថ្នាំគីមី (Chemotherapy)។ ហើយចុងក្រោយគឺកាត់យកចេញក្រពេញប្រូស្តាតមហារីកតែម្តង។ ចំពោះការវះកាត់យកចេញក្រពេញប្រូស្តាតនេះ គ្រូពេទ្យឯកទេសដាក់ថ្នាំសន្លប់ នៅមន្ទីរពេទ្យឯកជនមួយនៅទីក្រុងប៉ារីស លោក វេជ្ជបណ្ឌិត សុក សូផាត មានប្រសាសន៍ប្រាប់វិទ្យុអាស៊ីសេរីថា អ្នកដែលត្រូវការវះកាត់នោះ មានការពិបាកបត់ជើងតូចខ្លាំងណាស់ ដោយត្រូវស្ពាយថង់តាមជាប់ជានិច្ច ទោះបីនៅក្នុងផ្ទះឬចេញទៅក្រៅ។ វេជ្ជបណ្ឌិត សុក សូផាត៖ «ខ្ញុំឃើញពួកម៉ាកខ្ញុំមួយវះទៅនៅក្មេងពេក ដល់អ៊ីចឹងទៅវាអត់អីទេវាជាហើយ ប៉ុន្តែគ្នាទៅណាមកណាត្រូវមានថង់សំរាប់បត់ជើងតូច ថង់ដាក់ជាប់រហូត កាលណាដកថង់ចេញទៅ វាស្ទះនោមអត់ចេញ។ ទាល់តែដាក់ថង់ គឺជីវិតរស់នៅជាមួយថង់ហ្នឹងទៅរហូត។ ស្រុកបារាំងឥឡូវ គេអត់សូវវះទេ គេដាក់ខេម៉ូ(Chemo)ឲ្យថ្នាំទៅ កុំឲ្យតែនោមមិនកើត ហ្នឹងពិបាកវិញ ត្រូវតែកុំឲ្យស្ទះនោម ភាគច្រើនគេធ្វើអ៊ីចឹង គេមិនវះដូចពីមុនទេឥឡូវហ្នឹង...»។ លោកវេជ្ជបណ្ឌិត គួច ម៉េងលី ផ្តល់ដំបូន្មានថា វិធីបង្ការមហារីកក្រពេញប្រូស្តាត វាប្រសើរជាងការព្យាបាល អាស្រ័យហេតុនេះប្រជាពលរដ្ឋខ្មែរ ត្រូវទៅពិនិត្យសុខភាពឲ្យបានទៀងទាត់ កុំទទួលទានម្ហូបកំប៉ុង សាច់កែច្នៃធ្វើទុកបានយូរ និងកាត់បន្ថយការបរិភោគសាច់ក្រហម អាហារខ្លោច ឬខ្លាញ់ច្រើន ព្រោះអាហារទាំងនោះ នាំឲ្យកោសិកាប្រែប្រួល បណ្តាលឲ្យកើតជំងឺមហារីក។ វេជ្ជបណ្ឌិត គួច ម៉េងលី៖ «ញ៉ាំមានបន្លែ ផ្លែឈើឲ្យមានតុល្យភាព។ មានម្ហូប៤មុខត្រឹមត្រូវ មានបាយ នំប៉័ង ច្រើនជាងគេសំរាប់តម្រូវការ ទី២ មានបន្លែផ្លែឈើ ទី៣ មានសាច់ និងទី៤ គឺទឹកដោះគោ យូហ្គឺត។ ទទួលទានបន្លែផ្លែឈើច្រើន វាមានជាតិអង់ទីអក់ស៊ីដែន ដែលជាសារធាតុការពារមហារីកហ្នឹង...»»។ ទាំងលោកវេជ្ជបណ្ឌិតគួច ម៉េងលី និងលោក វេជ្ជបណ្ឌិត សុក សូផាត ផ្តល់ដំបូន្មានដូចគ្នាថា ពលរដ្ឋខ្មែរត្រូវឧស្សាហ៍ដាំបន្លែផ្លែឈើ ចិញ្ចឹមមាន់ទានៅជុំវិញផ្ទះ ទទួលទានរបបអាហារល្អត្រឹមត្រូវ មានជីវជាតិទ្រទ្រង់សុខភាព រក្សាទំងន់កុំឲ្យធាត់ខ្លាំងពេក ឈប់ជក់បារី ហាត់ប្រាណឲ្យបានទៀងទាត់ និងកាត់បន្ថយការហូបសុរាច្រើន។ ការស្រាវជ្រាវមួយចំនួនបង្ហាញថា អ្នកដែលឧស្សាហ៍ទទួលទានបន្លែនិងផ្លែឈើច្រើន មានអត្រាកើតជំងឺមហារីកក្រពេញប្រូស្តាតទាបបំផុត៕	2024-08-09T12:00:00+07:00	rfa.org	https://www.rfa.org/khmer/program/health/symptoms-and-causes-of-prostate-cancer-08092024133902.html
90dd7af2-30d8-44ae-9d9a-d3f10ee5559e	ប្រធានអាជ្ញាធរជាតិប្រយុទ្ធនឹងជំងឺអេដស៍ ស្នើអ្នកសារព័ត៌មានបន្តចូលរួមផ្សព្វផ្សាយឱ្យកាន់តែសកម្ម ពីហានិភ័យនៃមេរោគអេដស៍ និងលើកទឹកចិត្តឱ្យអ្នកសង្ស័យទៅធ្វើតេស្តរកមេរោគអេដស៍	លោកទេសរដ្ឋមន្ត្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានថ្លែងស្នើអ្នកសារព័ត៌មាន បន្តចូលរួមផ្សព្វផ្សាយឱ្យកាន់តែសកម្មអំពីហានិភ័យនៃមេរោគអេដស៍ ជួយផ្សព្វផ្សាយលើកទឹកចិត្តឱ្យអ្នកសង្ស័យទៅធ្វើតេស្តរកមេរោគអេដស៍ ផ្សព្វផ្សាយពីរឿងរ៉ាវជោគជ័យនៃគ្រួសារ ដែលរងគ្រោះដោយសារមេរោគអេដស៍ និងចូលរួមលុបបំបាត់ការមាក់ងាយ និងរើសអើងលើគ្រប់ទម្រង់ភេទ អ្នកផ្ទុកមេរោគអេដស៍ និងអ្នកជំងឺអេដស៍។ លោកទេសរដ្ឋមន្ត្រី អៀង មូលី បានលើកឡើងយ៉ាងដូចនេះនាថ្ងៃទី០៨ ខែសីហា ឆ្នាំ២០២៤នេះ នាឱកាសដែលលោកអញ្ជើញជាអធិបតីបើកសិក្ខាសាលាជាមួយបណ្តាញសារព័ត៌មានស្តីពី ស្ថានភាព និងការចូលរួមឆ្លើយតបទៅនឹងមេរោគអេដស៍ និងជំងឺអេដស៍នៅប្រទេសកម្ពុជា ដែលបានរៀបចំឡើងដោយអង្គការមូលនិធិថែទាំសុខភាពអ្នកជំងឺអេដស៍ (AHF) នៅសណ្ឋាគារភ្នំពេញ មានការចូលរួមពីលោកស្រី ឆៃ ច័ន្ទរិទ្ធី សូលីដា រដ្ឋលេខាធិការ និងប្រធានគណៈកម្មការប្រយុទ្ធនឹងជំងឺអេដស៍ក្រសួងព័ត៌មាន លោកវេជ្ជបណ្ឌិត ឈឹម សារ៉ាត់ នាយកប្រចាំតំបន់អាស៊ី អង្គការមូលនិធិថែទាំសុខភាពអ្នកជំងឺអេដស៍ លោកសាស្ត្រាចារ្យជំនួយ អ៊ុក វិជ្ជា ប្រធានប្រធានមជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ និងមានអ្នកសារព័ត៌មាន បណ្តាញការងារ និងអង្គការសង្គមស៊ីវិលជាច្រើនរូបទៀត។ លោកទេសរដ្ឋមន្ត្រី អៀង មូលី បានបន្ថែមទៀតថា កម្ពុជាជាប្រទេសដែលទទួលបាននូវការទទួលស្គាល់ពីអង្គការយូអិនអេដស៍ថា ឈរនៅលំដាប់កំពូលក្នុងការឆ្លើយតបនឹងមេរោគអេដស៍ និងជំងឺអេដស៍ក្នុងតំបន់អាស៊ីប៉ាស៊ីហ្វ៊ិក។ ជោគជ័យរបស់កម្ពុជា គឺដោយសារមានសសរស្តម្ភ៣សំខាន់៖ ភាពជា អ្នកដឹកនាំ ឬភាពជាម្ចាស់, ភាពជាដៃគូ និង ការវិនិយោគ។ នៅក្នុងភាពជាអ្នកដឹកនាំ ឬភាពជាម្ចាស់ រាជរដ្ឋាភិបាលកម្ពុជាបានដាក់ចេញនូវផែនការយុទ្ធសាស្រ្តជាតិក្នុងឆ្លើយតបជាពហុវិស័យ និងផែនទីបង្ហាញផ្លូវឆ្ពោះទៅកាន់ចីរភាពនៃការឆ្លើយតប។ ជាពិសេសក្នុងខែមីនា ឆ្នាំ២០២៤នេះ រាជរដ្ឋាភិបាលបានដាក់ចេញនូវគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ផងដែរ។ ចំពោះភាពដៃគូ យើងបានសហការគ្នាជាមួយម្ចាស់ជំនួយដៃគូអភិវឌ្ឍ អង្គការសង្គមស៊ីវិលធ្វើការឆ្លើយតបព្រមគ្នា។ ចំណែកឯការវិនិយោគវិញ រាជរដ្ឋាភិបាលបានចូលរួមចំណែកទិញឱសថប្រឆាំងនឹងមេរោគអេដស៍តាំងពីឆ្នាំ២០១៥មក ព្រមទាំងផ្តល់ការគាំទ្របុគ្គលិកជាប់កិច្ចសន្យាផងដែរ។ លោកទេសរដ្ឋមន្ត្រី អៀង មូលី បានបញ្ជាក់ទៀតថា តាមរយៈការចូលរួមក្នុងវេទិកាអន្តរជាតិក្នុងខែមិថុនា និងកក្កដាកន្លងទៅថ្មីៗនេះ កម្ពុជាបានបង្ហាញជូនអង្គការយូអិនអេដស៍ពីគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ ដែលបានដាក់ចេញដោយកិច្ចប្រជុំពេញអង្គគណៈរដ្ឋមន្ត្រី នាថ្ងៃទី១៥ ខែមីនា ឆ្នាំ២០២៤កន្លងទៅ។ ទន្ទឹមនឹងនេះអង្គការយូអិនអេដស៍ បានទទួលស្គាល់ថា កម្ពុជាជាប់ចំណាត់ថ្នាក់លេខ១ នៅអាស៊ីប៉ាស៊ីហ្វ៊ិក ក្នុងការឆ្លើយតបនឹងមេរោគអេដស៍និងជំងឺអេដស៍ផងដែរ។ ក្នុងនោះគោលដៅ៩៥-៩៥-៩៥ កម្ពុជាសម្រេចបាន ៨៩-៩៨-៩៨។ លោកទេសរដ្ឋមន្ត្រី អៀង មូលី បានបន្ថែមថា បើតាមតួលេខចុងក្រោយ អ្នកឆ្លងមេរោគអេដស៍ថ្មីនៅកម្ពុជាមានចំនួន ១.២០០នាក់ ក្នុងឆ្នាំ២០២៣ ខណៈដែលនៅកម្ពុជាមានអ្នកឆ្លងមេរោគអេដស៍សរុប ៧៦,០០០ម៉ឺននាក់ ក្នុងនោះមានអ្នកមិនទៅទទួលសេវាព្យាបាល (លាក់មុខ) មានរហូតទៅដល់ ៨,០០០នាក់ ដែលជាអត្រាគួរឱ្យព្រួយបារម្ភ។ បើតាមការបញ្ជាក់ពីលោកវេជ្ជបណ្ឌិត ឈឹម សារ៉ាត់ ប្រទេសកម្ពុជាត្រូវបានទទួលស្គាល់ ជាប្រទេសដែលទទួលបានជោគជ័យ ក្នុងកាងារប្រយុទ្ធនឹងជំងឺអេសដ៍ដែលក្នុងនោះ ៩០% នៃអ្នកផ្ទុកមេរោគអេដស៍កំពុងទទួលបានការព្យាបាលដោយថ្នាំប្រឆាំងមេរោគអេដស៍ តែចំនួននៃការឆ្លងមេរោគអេដស៍ថ្មី ជាពិសេសក្នុងចំណោមយុវជនវ័យក្មេង និងការស្លាប់ដោយសារជំងឺអេដស៍នៅតែជាការព្រួយបារម្ភ ដែលយើងទាំងអស់គ្នាត្រូវផ្តោតការយកចិត្តទុកដាក់ និងចូលរួមប្រយុទ្ធទប់ស្កាត់ឱ្យសកម្មបំផុត។ ការរើសអើង និងការមាក់ងាយនៅគ្រប់ទម្រង់ចំពោះអ្នករស់នៅជាមួយមេរោគអេដស៍ និងក្រុមប្រឈមមុខនៅតែ មានបន្ត ដែលជាឧបសគ្គចម្បងសម្រាប់ការឆ្លើយតបនឹងមេរោគអេដស៍ផងដែរ៕	2024-08-09T00:23:00+07:00	freshnewsasia.com	https://m.freshnewsasia.com/index.php/en/localnews/352312-2024-08-08-10-23-25.html
cc88c886-34fb-4a20-9e06-2d1eff7a54f7	វេជ្ជបណ្ឌិតឯកទេសសិង្ហបុរី ប្រាប់ពីវិធីបង្ការ និងរបៀបរស់នៅប្រចាំថ្ងៃ ដើម្បីជៀសផុតពីជំងឺមិនឆ្លង ពិសេសជំងឺស្ទះសរសៃឈាមបេះដូង	ក្នុងឱកាសអញ្ជើញជាវាគ្មិន នៅក្នុងសន្និសីទវេជ្ជសាស្ត្រប្រចាំឆ្នាំលើកទី៨ នៃសមាគមគ្រូពេទ្យបេះដូងកម្ពុជា ក្រោមប្រធានបទ «ការព្យាបាលជំងឺបេះដូង និងសរសៃឈាមក្នុងបរិបទសុខាភិបាលឌីជីថល - Advanced Cardiovascular Management in Digital Transformation» នៅដើមខែសីហា ឆ្នាំ២០២៤ នៅរាជធានីភ្នំពេញ ក្រោមអធិតីភាពលោកសាស្ដ្រាចារ្យ ឈាង រ៉ា រដ្ឋមន្ដ្រីក្រសួងសុខាភិបាល, លោកសាស្ត្រាចារ្យ ហ្វីលីព វ៉ុង (Dr. Philip Wong) ក៏បានចែករំលែកនូវវិធីបង្ការ ការពារ ពីជំងឺមិនឆ្លង ដែលផ្ដោតសំខាន់ទៅស្ទះសរសៃឈាមបេះដូង ក្រៅពីចែករំលែកបច្ចេកវិទ្យាទំនើប នៃការព្យាបាលជំងឺបេះដូង។ លោកសាស្ត្រាចារ្យ ហ្វីលីព វ៉ុង (Dr. Philip Wong) ឯកទេសខាងជំងឺបេះដូង រយៈពេល៣៣ឆ្នាំ និងកំពុងបម្រើការនៅមន្ទីរពេទ្យ Raffle Hospital ប្រទេសសិង្ហបុរី បានថ្លែងប្រាប់អ្នកសារព័ត៌មានថា ជំងឺស្ទះសរសៃឈាមបេះដូង ជាឃាតករមួយក្នុងចំណោមជំងឺផ្សេងៗ ដែលសម្លាប់ប្រជាជននៅលើសកលលោក បូករួមទាំងប្រទេសសិង្ហបុរីផងដែរ។ លោកសាស្ដ្រាចារ្យបានបញ្ជាក់ទៀតថា ថ្វីត្បិតតែជំងឺស្ទះសរសៃឈាមបេះដូង អាចបណ្ដាលឱ្យមានគ្រោះថ្នាក់ធ្ងន់ធ្ងរ ដល់ជីវិតក៏ពិតមែន តែជំងឺនេះអាចបង្ការ ការពារវាជាមុនបាន។ ដូច្នេះដើម្បីចៀសផុតពីជំងឺនេះ គឺផ្ដោតសំខាន់បំផុត ទៅលើរបៀបរស់នៅប្រចាំថ្ងៃ គឺត្រូវបរិភោគ តិចអំបិល តិចស្ករ និងតិចខ្លាញ់ ហើយត្រូវធ្វើលំហាត់ប្រាណ និងត្រូវមកឆែកសុខភាពជាមួយគ្រូពេទ្យផងដែរ ទោះមិនឈឺក៏ដោយ យ៉ាងហោចតិចណាស់ មួយឆ្នាំឱ្យបានម្ដង។ លោកសាស្ដ្រាចារ្យបានថ្លែងបន្ដថា ការស្ទះសរសៃឈាម មានពីរប្រភេទ ទី១ គឺគាំងបេះដូង នៅពេលគាំងបេះដូង ជញ្ជាំងសរសៃឈាមបេះដូង ដាច់រហែកចេញឈាម បណ្តាលឱ្យមានកំណកឈាមក្នុងសរសៃបេះដូង។ អ្នកជំងឺអត់មានរោគសញ្ញាអ្វីទេ នៅសុខៗអ្នកជំងឺស្រាប់ តែមានអាការឈឺចុកដើមទ្រូង។ ពេលឈឺចុកក្នុងទ្រូងខ្លាំង បណ្តាលឱ្យបែកញើសត្រជាក់ចេញមក។ ទី២ ចំពោះការគាំងបេះដូង ជាជំងឺធ្ងន់ធ្ងរមែនទែន ហើយក្នុងស្ថានភាពនេះ សូមប្រញាប់ទៅមន្ទីរពេទ្យដោយផ្ទាល់ ឱ្យបានឆាប់តាមដែលអាចធ្វើទៅបាន។ លោកបានបន្ដថា បញ្ហាសរសៃឈាមបេះដូង ពេលដែលវាស្ទះឬគាំងបេះដូង គឺត្រូវប្រញាប់ព្យាបាលដើម្បីបើកផ្លូវសរសៃឈាម (ដាក់រឺស័រពង្រីកសរសៃឈាម) ឱ្យបានកាន់តែលឿនកាន់តែល្អក្នុងរយៈពេលពី ៦ ទៅ ១២ម៉ោង ដើម្បីកុំឱ្យមានការខ្វះឈាមក្នុងបេះដូង ដែលបណ្តាលឱ្យខូចសាច់ដុំបេះដូងលែងដំណើរការ។ ប្រភេទទីពីរនៃការស្ទះ គឺជាប្រភេទដែលកើតឡើងបន្តិចម្តងៗក្នុងរយៈពេលច្រើនឆ្នាំ។ កត្តាហានិភ័យកាន់តែធ្ងន់ធ្ងរ គឺការកកស្ទះកាន់តែច្រើន ដែលបណ្តាលមកពីអ្នកជំងឺមានជំងឺលើសជាតិខ្លាញ់ សម្ពាធឈាមខ្ពស់ ជំងឺទឹកនោមផ្អែម និងការជក់បារីជាដើម។ ទាំងនេះគឺជាការកត្ដាជំរុញធ្វើឱ្យមានការស្ទះកាន់តែធ្ងន់ធ្ងរ។ ។ លោកសាស្ដ្រាចារ្យបានបញ្ជាក់ថា សម្រាប់ការការព្យាបាល គឺទី១) ដាក់រឺស័រដើម្បីពង្រីកសរសៃឈាមដែលស្ទះ, ទី២) អ្នកជំងឺខ្លះសរសៃឈាមបេះដូងធំៗទាំងបី ស្ទះទាំងអស់ មិនអាចដាក់រឺស័របានច្រើននោះទេ ករណីនេះតម្រូវឱ្យមានការវះកាត់ប្តូរសរសៃបេះដូង ការវះកាត់នេះត្រូវវះបើកទ្រូង ហើយយកសរសៃឈាមវ៉ែនពីជើង រួចតជាផ្លូវវាងកាត់សរសៃឈាមដែលស្ទះ, ចំណែកវិធីសាស្ត្រទី៣) គឺប្រើថ្នាំដើម្បីការពារកន្លែងស្ទះកុំឱ្យកាន់តែស្ទះថែមទៀត និងជួយបង្ការកុំឱ្យមានកំណកឈាម និងចុងក្រោយប្រើថ្នាំជួយបំបាត់អាការៈឈឺចុកទ្រូង។ លោកបានបន្ថែមថា រឿងដែលសំខាន់ក្រៅពីការព្យាបាល អ្នកជំងឺត្រូវតែគ្រប់គ្រងកម្រិតអំបិល ជាតិស្ករ និងជាតិខ្លាញ់ និងជំងឺលើសឈាមឱ្យបានល្អ ។ការគ្រប់គ្រងសម្ពាធឈាមបានល្អ ជួយការពារជំងឺដាច់សរសៃឈាមខួរក្បាល និងគាំងបេះដូង។ទាក់ទងនឹងស្ថានភាពជំងឺបេះដូងនៅក្នុងប្រទេសកម្ពុជា លោកសាស្ដ្រាចារ្យបានលើកឡើងថា ដូចនៅបណ្តាប្រទេសអាស៊ានផ្សេងទៀតដែរ អត្រាប្រេវ៉ាឡង់នៃជំងឺបេះដូងកំពុងកើនឡើងច្រើនជាងមុន។ ប្រទេសមួយចំនួនបានអភិវឌ្ឍល្អជាងមុន ប្រជាជនជាច្រើនមានជីវភាពល្អប្រសើរលទ្ធភាពនៃការហូបចុកមានកាន់តែច្រើន ។ដោយសាររបបអាហារពួកគេ បានជួបបញ្ហាជំងឺសរសៃឈាមបេះដូង។ ជំងឺទឹកនោមផ្អែម លើសឈាម កូលេស្តេរ៉ុលខ្ពស់ ជាមូលហេតុនាំឱ្យកើតជំងឺបេះដូង។ នៅកម្ពុជារាជរដ្ឋាភិបាលបានខិតខំប្រឹងប្រែងជាច្រើន និងគាំទ្រដល់វិស័យវេជ្ជសាស្ត្រ ដើម្បីរកជំងឺនេះឱ្យបានទាន់ពេលវេលា ហើយកំពុងព្យាយាមដើម្បីគ្រប់គ្រងជំងឺរ៉ាំរ៉ៃដូចជា ទឹកនោមផ្អែម ជំងឺលើសឈាម កូលេស្តេរ៉ុលខ្ពស់ផងដែរ ហើយនៅក្នុងសន្និសីទវេជ្ជសាស្ត្រប្រចាំឆ្នាំលើកទី៨ នៃសមាគមគ្រូពេទ្យបេះដូងកម្ពុជា លោករដ្ឋមន្ត្រីក្រសួងសុខាភិបាល ក៏បានអំពាវនាវឱ្យការគ្រប់គ្រងជំងឺមិនឆ្លងមួយចំនួនដូចជា ទឹកនោមផ្អែម និងលើសឈាម។ ចំពោះជំងឺលើសសម្ពាធឈាម លោកសាស្ត្រាចារ្យ ហ្វីលីព វ៉ុង បានថ្លែងទៀតថា តាមពិតជំងឺលើសឈាម គឺជារឿងសាមញ្ញណាស់។ មានការយល់ខុសថា ជំងឺលើសសម្ពាធឈាមចាប់ផ្ដើមនៅពេលចុងក្រោយនៃជីវិត។ ប៉ុន្តែតាមពិតជំងឺលើសឈាមចាប់ផ្តើមជាចម្បងនៅពេលដែលអ្នកជំងឺមានអាយុលើសពី៣០ឆ្នាំ។ បច្ចុប្បន្ននេះ ដោយសារតែមានការជឿនលឿនខាងវេជ្ជសាស្ត្រ គេរកឃើញថាក្មេងៗកាន់តែច្រើនកើតជំងឺលើសឈាម។ ដូច្នេះមានកត្តាជាច្រើនដែលប៉ះពាល់ដល់សម្ពាធឈាមខ្ពស់ និងធ្វើឱ្យវាកាន់តែធ្ងន់ធ្ងរ។ មូលហេតុចម្បង គឺការទទួលទានអំបិលខ្ពស់ និងមិនធ្វើលំហាត់ប្រាណ។ កត្តាទាំងពីរនេះកើតឡើងនៅក្នុងប្រជាជនវ័យក្មេងព្រមទាំងអ្នកទាំងឡាយ ដែលលើសទម្ងន់ធ្វើឱ្យស្ថានភាពជំងឺលើសឈាមកាន់តែធ្ងន់ធ្ងរឡើង។ លោកសាស្ដ្រាចារ្យបានឱ្យដឹងទៀតថា ។ ដោយសារតែបច្ចុប្បន្ននេះ អត្រាស្លាប់ដោយសារជំងឺមិនឆ្លងបានកើនឡើងច្រើនពីមួយឆ្នាំទៅមួយ ដែលជាក្ដីបារម្មណ៍នៅលើសកលលោក ក៏ដូចជានៅកម្ពុជាផងដែរនោះ ពិសេសជំងឺស្ទះសរសៃឈាមបេះដូង បានជាលោកសាស្ដ្រាចារ្យ ឈាង រ៉ា រដ្ឋមន្ដ្រីក្រសួងសុខាភិបាលកម្ពុជា បានអំពាវនាវដល់សមាគមជំងឺបេះដូងកម្ពុជា ក៏ដូចជាអង្គការដៃគូ រួមទាំងនិស្សិតពេទ្យជំនាន់ក្រោយៗ ត្រូវតែផ្ដោតអារម្មណ៍យកចិត្ដទុកដាក់ឱ្យបានខ្លាំងខ្ពស់ ដើរឱ្យទាន់នូវការវិវឌ្ឍន៍នៃសុខភាពរបស់ប្រជាពលរដ្ឋ។ ជាពិសេសពង្រឹងសមត្ថភាពជាបន្ដបន្ទាប់ ខិតខំធ្វើយ៉ាងណា ត្រូវដើរឱ្យទាន់បច្ចេកវិទ្យាព្យាបាល ដោយត្រូវសហការគ្នា ក្នុងការស្រាវជ្រាវ ទាំងក្នុងស្រុក និងអន្តរជាតិ ដើម្បីប្រសិទ្ធិភាពព្យាបាល បង្ការ និងការពារ។ ជាងនេះទៅទៀតត្រូវផ្ដល់នូវសារអប់រំសុខភាពដល់ប្រជាពលរដ្ឋឱ្យបាននូវការយល់ដឹងនូវជាការអប់រំសុខភាពឱ្យកាន់តែទូលាយបន្ថែម ការហូបចុកក្នុងការរស់នៅប្រចាំថ្ងៃ ដើម្បីបានការពារទុកជាមុន និងឱ្យមកស្វែងរកការពិនិត្យសុខភាពឱ្យទាន់ពេលវេលា កុំឱ្យមានបញ្ហា។ ក្នុងឱកាសនោះលោកសាស្ត្រាចារ្យវេជ្ជបណ្ឌិត សុខ ជួរ ប្រធានសមាគមជំងឺបេះដូងកម្ពុជា រួមទាំងអង្គការដៃគូ និងសិស្សនិស្សិត បានប្ដេជ្ញារួមគ្នា លើកកម្ពស់សមត្ថភាព និងចំណេះដឹង ចំណេះធ្វើរបស់វេជ្ជបណ្ឌិតខ្មែរយើង ដើម្បីធានាឱ្យបាននូវប្រសិទ្ធិភាពនៃការព្យាបាល និងថែទាំសុខភាពជូនប្រជាពលរដ្ឋរបស់យើងឱ្យបានល្អប្រសើរ៕	2024-08-08T22:43:00+07:00	freshnewsasia.com	https://m.freshnewsasia.com/index.php/en/localnews/352285-2024-08-08-08-43-29.html
66d92966-082f-44d4-acf1-5bcc896e943f	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៨ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៨ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១៩នាក់, អ្នកជាសះស្បើយសរុបចំនួន ១៣៦,២៥៩នាក់, ស្លាប់សរុបចំនួន ៣,០៥៦នាក់៕	2024-08-08T18:50:00+07:00	freshnewsasia.com	https://m.freshnewsasia.com/index.php/en/localnews/352252-2024-08-08-04-50-17.html
605de9da-7707-49aa-8d92-b4c4e4979b8f	ការរៀបចំរចនាសម្ព័ន្ធកម្ចីឡើងវិញភាគច្រើនគឺសម្រាប់វិស័យទេសចរណ៍នៅកម្ពុជា បន្ទាប់ពីមានជំងឺកូវីដ	វិស័យទេសចរណ៍នៅកម្ពុជាបានរងផលប៉ះពាល់យ៉ាងធ្ងន់ធ្ងរក្នុងអំឡុងពេលជំងឺរាតត្បាត Covid-19 ក៏ដូចជាសហគ្រាសធុនតូច និងមធ្យម (SMEs) ដែលពឹងផ្អែកលើវិស័យនេះសម្រាប់ជីវភាពរស់នៅរបស់ពួកគេ។ ជាលទ្ធផល សហគ្រាសធុនតូច និងមធ្យមរាប់ពាន់នៅក្នុងប្រទេសមិនអាចសងប្រាក់កម្ចីដែលពួកគេបានយកពីធនាគារបានទេ។ ដោយដឹងពីភាពមិនប្រក្រតីនៃស្ថានភាពនេះ ធនាគារកណ្តាលនៅកម្ពុជាបានអនុញ្ញាតឱ្យធនាគាររៀបចំរចនាសម្ព័ន្ធប្រាក់កម្ចីឡើងវិញចំពោះវិស័យជាក់លាក់មួយចំនួនដូចជា ទេសចរណ៍ សំណង់ ការដឹកជញ្ជូន និងភស្តុភារ។ ធនាគារជាតិនៃកម្ពុជា (NBC) ដំបូងឡើយ បានផ្តល់រយៈពេលព្យួរទុករយៈពេល ១ ឆ្នាំ ហើយក្រោយមកបានពន្យារពេលនេះ។ ធនាគារត្រូវបានអនុញ្ញាតឱ្យរៀបចំរចនាសម្ព័ន្ធប្រាក់កម្ចីឡើងវិញដោយមិនផ្លាស់ប្តូរចំណាត់ថ្នាក់ប្រាក់កម្ចីរបស់ពួកគេ ពោលគឺ ធនាគារមិនចាំបាច់ប្រកាសថាពួកគេជាប្រាក់កម្ចីមិនដំណើរការ (non-performing loans -NPLs) ក្នុងអំឡុងពេលអនុគ្រោះ។ ធនាគារកណ្តាលផ្អែកលើការវិនិច្ឆ័យរបស់ខ្លួនលើការធ្លាក់ចុះជាទូទៅនៃសេដ្ឋកិច្ចក្រោយកូវីដ។ ការធ្លាក់ចុះនៃប្រាក់ចំណូលទេសចរណ៍មកកម្ពុជាមានច្រើនគួរឱ្យកត់សម្គាល់។ កម្ពុជាបានធ្លាក់ចុះ ៨២ ភាគរយមកនៅត្រឹម ១៨៤ លានដុល្លារនៃចំណូលទេសចរណ៍អន្តរជាតិក្នុងឆ្នាំ ២០២៣ បើធៀបនឹង ១ប៊ីលានដុល្លារក្នុងឆ្នាំ២០២០ នេះបើតាមទិន្នន័យពីក្រសួងទេសចរណ៍។ ប្រាក់ចំណូលពីវិស័យទេសចរណ៍បានឡើងដល់កម្រិតខ្ពស់បំផុតចំនួន ៤,៩ ប៊ីលានដុល្លារក្នុងឆ្នាំ២០១៩។ តួលេខឆ្នាំ២០២៣ គឺធ្លាក់ចុះជាង ៩៦ ភាគរយបើប្រៀបធៀបទៅនឹងលទ្ធផលឆ្នាំ២០១៩។ ការធ្លាក់ចុះបែបនេះមិនធ្លាប់មានធៀបនឹងរយៈពេលមួយឆ្នាំ ហើយវិស័យទេសចរណ៍នៅកម្ពុជាបានកើនឡើងចន្លោះពី ៨ ទៅ ១៤ ភាគរយ។ នៅឆ្នាំ២០១៩ កំណើនគឺ ១២,៤ ភាគរយដល់ ៤,៩ ប៊ីលានដុល្លារបើប្រៀបធៀបទៅនឹងឆ្នាំ២០១៨។ នៅពេលនិយាយអំពីការរៀបចំរចនាសម្ព័ន្ធប្រាក់កម្ចីឡើងវិញ អាទិភាពគឺកម្ចីដែលទទួលយកដោយសហគ្រាសធុនតូច និងមធ្យមក្នុងវិស័យទេសចរណ៍។ យោងតាមរបាយការណ៍ត្រួតពិនិត្យប្រចាំឆ្នាំ២០២៣ របស់ធនាគារជាតិនៃកម្ពុជា បានឱ្យដឹងថា ការរៀបចំរចនាសម្ព័ន្ធប្រាក់កម្ចីឡើងវិញដែលផ្តល់ដល់វិស័យទេសចរណ៍មានចំនួន ១,៧៩២ប៊ីលានរៀល (៤៣៧លានដុល្លារ)។ បន្ទាប់មកទៀតគឺដោយវិស័យសំណង់ចំនួន ១,៧២៩ ប៊ីលានរៀល (៤២២ លានដុល្លារ) វិស័យដឹកជញ្ជូន និងភស្តុភារចំនួន ៣៧៤ ប៊ីលានរៀល (៩១ លានដុល្លារ) វិស័យកាត់ដេរសម្លៀកបំពាក់ ១៩៦ប៊ីលានរៀល (៤៨ លានដុល្លារ) និងផ្នែកផ្សេងទៀតចំនួន ៥,២៤៣ ប៊ីលានរៀល (១,៣ ប៊ីលានដុល្លារ)។ នៅពេលដែលនិយាយពីចំណែកនៃប្រាក់កម្ចីសរុបដែលបានរៀបចំឡើងវិញ – ប្រាក់កម្ចីពីវិស័យទេសចរណ៍មានចំនួន ១៩,២ ភាគរយ ពីវិស័យសំណង់មានចំនួន១៨,៥ភាគរយ វិស័យដឹកជញ្ជូន និងភស្តុភារមានចំនួន៤,៤ភាគរយ សម្លៀកបំពាក់២,១ភាគរយ និងប្រាក់កម្ចីក្រោមប្រភេទផ្សេងទៀតដល់ ៥៦,២ភាគរយ។ ធនាគារជាតិនៃកម្ពុជា នៅក្នុងរបាយការណ៍ប្រចាំឆ្នាំរបស់ខ្លួនបាននិយាយថា ប្រាក់កម្ចីទាំងនេះត្រូវបានរៀបចំឡើងវិញ “ដើម្បីគាំទ្រដល់គោលនយោបាយស្តារ និងលើកកម្ពស់វិស័យទេសចរណ៍របស់រាជរដ្ឋាភិបាលកម្ពុជា”។ ធនាគារកណ្តាលក៏បាននិយាយផងដែរថាខ្លួននឹងផ្តល់ជំនួយដល់ធនាគារ និងស្ថាប័នហិរញ្ញវត្ថុក្នុងការរៀបចំរចនាសម្ព័ន្ធប្រាក់កម្ចីឡើងវិញ ជាពិសេសនៅក្នុងខេត្តសៀមរាប។ នៅក្នុងលិខិតដែលចេញដោយធនាគារជាតិនៃកម្ពុជា កាលពីថ្ងៃទី២៣ ខែវិច្ឆិកា ឆ្នាំ២០២៣ ធនាគារជាតិនៃកម្ពុជាបានអនុញ្ញាតឱ្យស្ថាប័នធនាគារនិងហិរញ្ញវត្ថុ (BFIs) ផ្តល់ការរៀបចំរចនាសម្ព័ន្ធប្រាក់កម្ចីសម្រាប់អតិថិជនដែលកំពុងប្រឈមមុខនឹងការលំបាកផ្នែកហិរញ្ញវត្ថុបណ្តោះអាសន្នសម្រាប់រយៈពេល១២ខែ ដោយមិនចាំបាច់ដាក់បទបញ្ញត្តិបន្ថែមទៀត។ គិតត្រឹមខែធ្នូ ឆ្នាំ២០២៣ BFIs បានផ្តល់ការរៀបចំរចនាសម្ព័ន្ធប្រាក់កម្ចីដល់អតិថិជនចំនួន ១,៤៩៥ នៅសមតុល្យសរុបចំនួន ២៦០លានរៀល (៦៣,៧ លានដុល្លារ)។ ក្រោយកូវីដ ជាមួយនឹងការងើបឡើងវិញបន្តិចម្តងៗនៃសេដ្ឋកិច្ច ការរៀបចំរចនាសម្ព័ន្ធប្រាក់កម្ចីក្នុងបរិបទនៃ Covid-19 បានកើនឡើងនៅចុងខែមិថុនាឆ្នាំ២០២៣ ជាមួយនឹងគណនីប្រាក់កម្ចីសរុបចំនួន ១២៤,៧៩៤ជាមួយនឹងសមតុល្យប្រាក់កម្ចីដែលមិនទាន់បានសង (outstanding loan)ចំនួន ៩,៣៣៤ ប៊ីលានរៀល (២,៣ប៊ីលានដុល្លារ) ស្មើនឹង ៤ភាគរយនៃផលប័ត្រប្រាក់កម្ចីសរុបនៅក្នុងប្រព័ន្ធធនាគារ។ ប៉ុន្តែនេះអាចនាំឱ្យមានឥទ្ធិពលដូមីណូលើប្រាក់កម្ចីមិនដំណើរការ (NPLs) នៅឆ្នាំនេះ ដោយប្រាក់កម្ចីកាន់តែច្រើនត្រូវបានសម្គាល់ថាហួសកាលកំណត់។ ក្រៅពីទិន្នន័យនេះបង្ហាញថា ប្រាក់កម្ចីកាន់តែច្រើននៅក្នុងវិស័យធនាគារ និងមីក្រូហិរញ្ញវត្ថុនៅកម្ពុជា ប្រឈមនឹងហានិភ័យនៃការមិនសងត្រលប់មកវិញនៅក្នុងត្រីមាសខាងមុខនេះ ដោយសារវិបត្តិអចលនទ្រព្យនៅតែបន្តប៉ះពាល់ដល់ការផ្តល់ប្រាក់កម្ចីនៅក្នុងព្រះរាជាណាចក្រកម្ពុជា។ កម្ចីមិនដំណើរការ (NPLs) ពីមួយឆ្នាំទៅមួយឆ្នាំ បានកើនឡើង ២៣ ភាគរយដល់ ៣,១៩ប៊ីលានដុល្លារក្នុងខែឧសភា ឆ្នាំ២០២៤ ពី ២,៦០ប៊ីលានដុល្លារ គិតត្រឹមខែធ្នូ ឆ្នាំ២០២៣។ វិស័យនេះបានកំណត់ប្រាក់កម្ចីដែលទុកចោលមិនបង់ប្រាក់លើសពី ៩០ ថ្ងៃថាជាប្រាក់កម្ចីហួសកាលកំណត់(delinquent)។ អ្នកវិភាគឥណទានចម្បងរបស់ S&P Global លោក Ruchika Malhotra បានព្យាករណ៍ពីការខាតបង់ឥណទានខ្ពស់ជាមួយនឹងការកើនឡើងនៃការទទួលស្គាល់ NPL ។ អ្នកវិភាគ S&P ក៏បានលើកឡើងពីសេចក្តីសម្រេចរបស់ NBC ដែលផ្តល់ការពន្យាដោយសារកូវីដ ផងដែរ។ ឥឡូវនេះ S&P បាននិយាយថា ស្ថានការណ៍ពិសេសបែបនេះលែងមានទៀតហើយ ដោយធនាគារនឹងត្រូវបង្ខំឱ្យទទួលស្គាល់ NPLs កាន់តែខ្លាំងឡើង។ ទោះជាយ៉ាងណាក៏ដោយ អ្នកចូលរួមទីផ្សារបាននិយាយថា វាមិនគួរឱ្យភ្ញាក់ផ្អើលទេដែល NPLs បានកើនឡើងក្នុងរយៈពេលបន្ទាប់ពីការណែនាំរបស់ NBC ។ ដោយសារមានការថយចុះគុណភាពទ្រព្យសកម្ម ភាគច្រើននៃ NPLs ទាំងនេះ ហាក់ដូចជាមកពីវិស័យធនាគារផងដែរ។ ប្រហែល ៨៩ ភាគរយ ឬ ២,៨៣ ប៊ីលានដុល្លារនៃប្រាក់កម្ចីចំនួន ៣,១៩ប៊ីលានដុល្លារដែលនឹងត្រូវខកខានគឺមកពីវិស័យធនាគារ។ ខណៈពេលដែលប្រាក់កម្ចីដែលនៅសល់១១ភាគរយឬ ៣២០លានដុល្លារគឺមកពីឧស្សាហកម្មមីក្រូហិរញ្ញវត្ថុ។ អត្រាប្រាក់កម្ចីមិនដំណើរការ (NPL) សម្រាប់ពេញមួយឆ្នាំ២០២៣ ក្នុងវិស័យធនាគារ និងមីក្រូហិរញ្ញវត្ថុមាន ៥,៤ ភាគរយ និង ៦,៧ ភាគរយរៀងគ្នា។ អត្រា NPL សម្រាប់វិស័យមីក្រូហិរញ្ញវត្ថុគឺ ៦,២៣ ភាគរយគិតត្រឹមខែឧសភា ឆ្នាំ២០២៤ កើនឡើងពី ៤,៨៧ភាគរយដែលបានរាយការណ៍នៅក្នុងខែធ្នូ ឆ្នាំ២០២៣។ សម្រាប់ឧស្សាហកម្មធនាគារ អត្រាប្រាក់កម្ចីដែលយឺតយ៉ាវបានកើនឡើង ៥,៥០ ភាគរយនៅក្នុងខែឧសភា ឆ្នាំ២០២៤ ពី ៤,៥២ភាគរយ ក្នុងខែធ្នូ ឆ្នាំ២០២៣។ ហើយឆ្នាំ២០២៤ ទំនងជានឹងឃើញការពន្យាពេលប្រាក់កម្ចីកាន់តែច្រើន ដោយសារប្រាក់កម្ចីដែលមិនទាន់បានបង់ក្នុងរយៈពេល ៣០ ថ្ងៃ ហើយច្រើនទៀតបានកើនឡើង ២៨ ភាគរយដល់ ៤,៣៩ប៊ីលានដុល្លារក្នុងខែឧសភា ឆ្នាំ២០២៤ ពី ៣,៤៤ប៊ីលានដុល្លារក្នុងខែធ្នូ ឆ្នាំ២០២៣។ ភាគច្រើននៃប្រាក់កម្ចីទាំងនេះនឹងមិនទាន់បានសង គឺមកពីឧស្សាហកម្មធនាគារ។ ប្រាក់កម្ចីទាំងនេះ ទំនងជានឹងមិនបានសង ធ្វើឱ្យកើនប្រហែល ៧,៦៩ ភាគរយនៃសៀវភៅកម្ចីរបស់ឧស្សាហកម្មនៅក្នុងខែឧសភា ឆ្នាំ២០២៤ និងកើនឡើងពី ៦,០៤ភាគរយ ក្នុងខែធ្នូ ឆ្នាំ២០២៣។ ស្ថានភាពដែលមានឥទ្ធិពលខ្លាំងនេះត្រូវបានអ្នកវិភាគកត់សម្គាល់។ លោក Ruchika Malhotra អ្នកវិភាគឥណទានចម្បងរបស់ S&P បាននិយាយថា “ចំណែកដ៏ធំនៃប្រព័ន្ធនៃការប្រឈមមុខនឹងហានិភ័យខ្ពស់ធ្វើឱ្យធនាគារប្រឈមនឹងការកែតម្រូវ ជាពិសេសវិស័យសំណង់ និងអចលនទ្រព្យនៅជិតមួយភាគប្រាំនៃសៀវភៅប្រាក់កម្ចី” ដោយបន្ថែមថា “ប្រាក់ចំណេញរបស់ធនាគារក្នុងស្រុកនឹងនៅតែស្ថិតក្រោមសម្ពាធក្នុងអំឡុងឆ្នាំនេះ”។	2024-08-08T07:00:00+07:00	khmertimeskh.com	https://www.khmertimeskh.com/501537859/%E1%9E%80%E1%9E%9A%E1%9E%9A%E1%9E%94%E1%9E%85%E1%9E%9A%E1%9E%85%E1%9E%93%E1%9E%9F%E1%9E%98%E1%9E%96%E1%9E%93/
5a348a74-f28c-46c1-bcc8-f49b1a8c2b22	ផលវិបាកដល់សុខភាព ដោយសារបរិភោគចំណីអាហារមានជាតិគីមីនិងគ្មានអនាម័យ	អង្គការសុខភាពពិភពលោក (WHO) ប៉ាន់ប្រមាណថា មនុស្សប្រមាណ៦រយលាននាក់ ឬម្នាក់ក្នុងចំណោម១០នាក់ នៅលើពិភពលោក បានធ្លាក់ខ្លួនឈឺ ដោយសារការបរិភោគអាហារគ្មានអនាម័យនិងមានជាតិគីមី ដែលបណ្តាលឲ្យមនុស្សចំនួន ៤២ម៉ឺននាក់ ស្លាប់ក្នុងមួយឆ្នាំៗ។ បន្ថែមពីនេះ បណ្តាប្រទេសដែលមានប្រាក់ចំណូលទាបនិងមធ្យម ត្រូវខាតបង់ប្រាក់ប្រមាណ១រយ១០ពាន់លានដុល្លារ ក្នុងមួយឆ្នាំៗ ក្នុងការចំណាយផ្នែកវេជ្ជសាស្ត្រដោយសារតែអាហារមានជាតិគីមី និងគ្មានសុវត្ថិភាព។ តើការទទួលទានចំណីអាហារគ្មានសុវត្ថិភាព ផ្តល់ផលវិបាកអ្វីខ្លះដល់សុខភាព? សុវត្ថិភាពចំណីអាហារនិងអាហារូបត្ថម្ភ មានសារៈសំខាន់ណាស់ សំរាប់ការរស់នៅរបស់ពលរដ្ឋ មិនថាក្មេងឬចាស់។ ការយល់ដឹងពីគុណភាពចំណីអាហារ ជួយច្រើនណាស់ ដើម្បីកាត់បន្ថយបញ្ហាសុខភាព បណ្តាលមកពីការទទួលទានអាហារមានជាតិគីមី ម្ហូបអាហារកំប៉ុង ឬអាហារក្រៀម ជាដើម។ ជាតិគីមីទាំងនោះ រួមមាន ថ្នាំសម្លាប់សត្វល្អិត ជីរកសិកម្ម និងជាតិគីមីសំរាប់ដាក់ម្ហូបទុកបានយូរជាដើម។ គ្រូពេទ្យឯកទេសដាក់ថ្នាំសន្លប់ធ្វើការនៅមន្ទីរពេទ្យឯកជនមួយនៅទីក្រុងប៉ារីស លោក វេជ្ជបណ្ឌិត សុក សូផាត មានប្រសាសន៍ប្រាប់វិទ្យុអាស៊ីសេរីថា ការទទួលទានចំណីអាហារ ដែលដាក់បញ្ចូលជាតិគីមីច្រើន វានាំឲ្យមានហានិភ័យខ្ពស់ដល់អ្នកបរិភោគ ដែលកើតជំងឺរាប់មិនអស់ តាំងពីជំងឺមហារីក ជំងឺខូចថ្លើម ដំបៅក្រពះ ធ្លាយពោះវៀន និងរាករូសទៀតផង ហើយករណី ខ្លះអាច បណ្តាលឲ្យស្លាប់ភ្លាមៗក៏មាន ដោយសារពុលចំណីអាហារ។ វេជ្ជបណ្ឌិត សុក សូផាត៖ «កាលណាជាតិគីមីច្រើន វាស៊ីសងនឹងប្រភេទគីមី វាធ្វើឲ្យញ៉ាំទៅវាខូចក្រពះ។ ញ៉ាំយូរៗទៅ វាធ្វើឲ្យរលាកក្រពះ រលាកយូរៗទៅ នាំឲ្យកើតមហារីកក្រពះ។ គីមីផ្សេងទៀត ដូចជាថ្នាំសម្លាប់សត្វល្អិត ហើយដល់សត្វល្អិតនោះវាងាប់ទៅ ស្ពៃអីហ្នឹងវាល្អ តែវាធ្វើឲ្យខូចសុខភាព ហ្នឹងវាទៅតាមគីមីដែលគេប្រើច្រើនប្រភេទ...»។ ទោះបីជាកម្លាំងនាយកដ្ឋាននគរបាលប្រឆាំងបទល្មើសសេដ្ឋកិច្ច នៃអគ្គស្នងការដ្ឋាននគរបាលជាតិ សហការជាមួយកម្លាំងសមត្ថកិច្ចពាក់ព័ន្ធ បានចុះឆែកឆេរនៅតាមទីផ្សារក្នុងប្រទេសក៏ដោយ ក៏ទំនិញខូចគុណភាពនិងដាក់ជាតិគីមីច្រើនទាំងនោះ នៅតែអាចដឹកចូលមកកម្ពុជារាប់សិបតោន ដោយសារតែអំពើពុករលួយ។ ទំនិញខូចគុណភាពនិងដាក់ជាតិគីមីទាំងនោះ រួមមាន ជ្រូកបង្កក សត្វមាន់ទាបង្កក គ្រឿងក្នុងសត្វ គ្រឿងសមុទ្រ និងឡេលាបស្បែក ជាដើម។ អាជ្ញាធររកឃើញទំនិញខូចគុណភាពទាំងនេះ ភាគច្រើននៅជាប់ព្រំដែនវៀតណាម ដូចជា ខេត្តតាកែវ កំពត និងខេត្តស្វាយរៀង។ ប្រជាពលរដ្ឋរមែងព្រួយបារម្ភជានិច្ចអំពីចំណីអាហារដែលមានជាតិគីមី និងកំពុងដាក់លក់នៅតាមទីផ្សារ ដោយសារពួកគេមិនអាចមើលដឹងថា ម្ហូបអាហារប្រភេទណាមានជាតិគីមី ឬគ្មាន។ ប៉ុន្តែចំពោះអតីតនាយករដ្ឋមន្ត្រី លោកហ៊ុន សែន វិញ នៅពេលដែលពលរដ្ឋជំរុញឲ្យសមត្ថកិច្ចជំនាញ ត្រួតពិនិត្យគុណភាពចំណីអាហារ ដែលនាំចូលពីប្រទេសជិតខាង លោកហ៊ុន សែន ថ្លែងកាលពីថ្ងៃទី ៤ ខែមករា ឆ្នាំ២០១៨ បែរជាស្តីបន្ទោសពលរដ្ឋ ថាមិនចេះមើលខ្លួនឯង ចាំតែជេរ ឬស្តីបន្ទោស ដល់រដ្ឋាភិបាលទៅវិញ។ លោក ហ៊ុន សែន៖ «យើងនាំគ្នាធ្វើពហិការកុំទិញបន្លែបង្ការ ឬសាច់ដាក់ជាតិគីមី គឺវាចប់រឿងហើយ ចាំបាច់មកជេររដ្ឋាភិបាលទៅវិញ។ តែខ្លួនឯងទិញមកស៊ី ស៊ីហើយឈឺ មកជេររដ្ឋាភិបាល ស៊ីខ្លួនឯងសោះ បែរជាជេររដ្ឋាភិបាលទៅវិញ។ ដាំស៊ីខ្លួនឯង ទៅទិញខ្លួនឯង ម៉េចក៏មិនរើសផងទៅ...»។ ចំពោះការលើកឡើងរបស់ថ្នាក់ដឹកនាំបែបនេះ លោកវេជ្ជបណ្ឌិត សុក សូផាត មានប្រសាសន៍បញ្ជាក់ថា រដ្ឋាភិបាលកម្ពុជាមានកាតព្វកិច្ចចាំបាច់ក្នុងការពង្រឹងវិធានការទប់ស្កាត់ និងត្រួតពិនិត្យឲ្យបានដិតដល់ ដើម្បីបង្ក្រាបការនាំចូលទំនិញខូចគុណភាពទាំងនោះ។ លោកបន្តថា មានតែមន្ត្រីជំនាញទេ ដែលអាចដឹងពីចំណីអាហារមានសារធាតុគីមី តាមរយៈឧបករណ៍វាស់ស្ទង់។ វេជ្ជបណ្ឌិត សុក សូផាត៖ « »។ បន្ថែមពីនេះប្រធានសមាគមសុខាភិបាលខ្មែរនៅអាមេរិក លោកវេជ្ជបណ្ឌិត តាន់ សុង ក៏បានផ្តល់ដំបូន្មានថា ប្រជាពលរដ្ឋខ្មែរគួរតែបង្កើនការដាំដំណាំគួបផ្សំបន្តិចបន្តួច នៅជុំវិញគេហដ្ឋាន ចាំថ្ងៃ រួមមានការចិញ្ចឹមសត្វមាន់ទា ជ្រូកជាដើម ដើម្បីកាត់បន្ថយបញ្ហាផលប៉ះពាល់ដល់សុខភាព និងការចំណាយទៅលើម្ហូបអាហារទាំងនោះ។ វេជ្ជបណ្ឌិត តាន់ សុង៖ «សព្វថ្ងៃការចិញ្ចឹមសត្វប្រើជាតិគីមីច្រើនឬគេប្រើថ្នាំផ្សះ ដើម្បីកុំឱ្យសត្វទាំងនោះឈឺងាប់ និងឲ្យសាច់ធំធាត់ លក់ បានឆាប់។ ដូចនេះប៉ះពាល់ដល់សុខភាព ហើយបើមានលទ្ធភាពគឺដាំខ្លួនឯង ចិញ្ចឹមខ្លួនឯង ម្ហូបអាហារគ្មានជាតិ គីមី គឺវាថ្លៃ។ ដូចនេះ ដើម្បីការពារកុំឲ្យមានបញ្ហាសុខភាពទាំងនោះ គឺជម្រើសខ្លួនឯង...»។ ប្រការដែលបន្លែផ្លែឈើសរីរាង្គមានតម្លៃខ្ពស់នេះហើយ គឺជាមូលហេតុចំបងនាំឲ្យប្រជាពលរដ្ឋក្រីក្រ មិនអាចទិញយកមកបរិភោគបានឡើយ។ កន្លងមកផលិតផលនាំចូលពីប្រទេសជិតខាង ពិសេសប្រទេសវៀតណាមជាច្រើនប្រភេទ ធ្លាប់បានផ្សព្វផ្សាយនៅលើទំព័រកាសែត និងបណ្ដាញទំនាក់ទំនងសង្គមហ្វេសប៊ុក (Facebook) ដូចជានំកញ្ចប់ មីកញ្ចប់ ជ្រូកឈឺ មកលក់នៅស្រុកខ្មែរ ក្នុងនោះក៏មាន មឹក បង្កង និងបង្គាដែលមានចាក់សារធាតុម្យ៉ាង ឱ្យនៅស្រស់បានយូរ ព្រមទាំងប្រភេទបន្លែ ផ្លែឈើ ដែលបាញ់ថ្នាំគីមី ឱ្យនៅស្រស់បានយូរជាដើម។ ទាក់ទងនឹងបញ្ហាសុវត្ថិភាពម្ហូបអាហារនេះ នាយករងនៃអង្គការស្បៀងអាហារនិងកសិកម្មរបស់អង្គការសហប្រជាជាតិប្រចាំតំបន់អាស៊ីប៉ាស៊ីហ្វីក លោក ហ្យុង ហ្យិន គឹម (Jong-Jin Kim) បានចេញសេចក្តីប្រកាសព័ត៌មាន កាលពីដើមខែមិថុនា ឆ្នាំ២០២៤ថា ពលរដ្ឋប្រមាណ២២ម៉ឺន ៥ពាន់នាក់ នៅក្នុងតំបន់អាស៊ីប៉ាស៊ីហ្វីក បានស្លាប់ក្នុងមួយឆ្នាំៗ ក្នុងនោះ ៣០% ជាកុមារ ដោយសារទទួលទានម្ហូបអាហារសម្បូណ៌ជាតិគីមី ខ្វះសុវត្ថិភាព និងរៀបចំទុកដាក់គ្មានអនាម័យ។ ចំណែកនៅប្រទេសកម្ពុជាវិញ គ្មានសិ្ថតិណាមួយដែលបញ្ជាក់ពីចំនួនប្រជាពលរដ្ឋ ក្នុងនោះក៏មានកុមារផងដែរ ដែលបានស្លាប់ដោយសារការបរិភោគអាហារគ្មានសុវត្ថិភាពទាំងនោះ។ លោកក៏អំពាវនាវឲ្យរដ្ឋាភិបាលនៃប្រទេសទាំងនោះ ពង្រឹងនិងពង្រីកប្រព័ន្ធត្រួតពិនិត្យម្ហូបអាហារជាប្រចាំ ជាមួយក្រុមហ៊ុនអាជីវកម្មម្ហូបអាហារ ត្រួតពិនិត្យឲ្យបានហ្មត់ចត់ចំពោះការនាំចូលសាច់បង្កក ឬការស្តុកទុកម្ហូបអាហារទាំងនោះឲ្យបានត្រឹមត្រូវតាមស្តង់ដារអនាម័យនិងមានសុវត្ថិភាព៕	2024-08-07T23:20:51+07:00	rfa.org	https://www.rfa.org/khmer/program/health/what-are-the-consequences-of-eating-chemical-and-unhealthy-foods-08072024114638.html
47967a86-0ba1-4993-9ec7-ae99ce1f6cc3	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៧ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៧ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១៩នាក់, អ្នកជាសះស្បើយសរុបចំនួន ១៣៦,២៥៩នាក់, ស្លាប់សរុបចំនួន ៣,០៥៦នាក់៕	2024-08-07T18:58:00+07:00	freshnewsasia.com	https://m.freshnewsasia.com/index.php/en/localnews/352126-2024-08-07-04-58-49.html
0f7c4485-f21d-4edc-aae1-a7985876b090	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៦ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៦ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១៩នាក់, អ្នកជាសះស្បើយសរុបចំនួន ១៣៦,២៥៩នាក់, ស្លាប់សរុបចំនួន ៣,០៥៦នាក់៕	2024-08-06T19:28:00+07:00	freshnewsasia.com	https://m.freshnewsasia.com/index.php/en/localnews/351959-2024-08-06-05-28-32.html
8ad8c978-6bc9-42b9-9519-1443d90d2826	ក្រសួង ៖ ការផ្សាយពាណិជ្ជកម្ម និងលក់ឱសថអាចព្យាបាលជំងឺទឹកនោមផ្អែម ដោយមិនបាច់ចាក់អាំងស៊ុយលីន ជាការបំផ្លើស ភូតកុហកបោកប្រាស់	ការចេញមកបដិសេធបែបនេះ ធ្វើឡើងបន្ទាប់ពីបច្ចុប្បន្នក្រសួងសុខាភិបាល សង្កេតឃើញមានការផ្សព្វផ្សាយពាណិជ្ជកម្ម និងលក់ឱសថ ផលិតផលបំប៉នសុខភាព និងឱសថបុរាណមួយ ចំនួនដូចជា ផលិតផល បាណាបា ផលិតផល Gymnova ផលិតផល Hypoly និងផលិតផលផ្សេងៗទៀត តាមបណ្តាញទំនាក់ទំនងសង្គមដូចជា Facebook, TikTok… ដែលនិយាយបំផ្លើសថាអាចព្យាបាលជំងឺទឹកនោម ផ្អែមជាសះស្បើយដោយមិនចាំបាច់ប្រើប្រាស់ឱសថសម័យ ជាការមិនពិតឡើយ។ ក្រសួងសុខាភិបាល បញ្ជាក់ថាការផ្សព្វផ្សាយផលិតផលទាំងនេះគឺជាការភូតកុហក ដោយពុំមានហេតុផលវេជ្ជសាស្ត្រត្រឹមត្រូវ ម្យ៉ាងទៀតផលិតផលទាំងនោះពុំមានចុះបញ្ជីកានៅក្រសួងសុខាភិបាលឡើយ។ យោងតាមសេចក្ដីប្រកាសព័ត៌មាន នាថ្ងៃទី៥ សីហា បានគូសបញ្ជាក់ថា «ក្រសួងសុខាភិបាល សូមបដិសេធទាំងស្រុងនូវការផ្សព្វផ្សាយពាណិជ្ជកម្ម និងលក់ឱសថ ផលិតផល បំប៉នសុខភាព និងឱសថបុរាណដូចជា ផលិតផល Gymnova ផលិតផល បាណាបា ផលិតផល Hypoly និង ផលិតផលផ្សេងទៀត ដែលបានអះអាងថាអាចព្យាបាលជំងឺទឹកនោមផ្អែម ដោយមិនចាំបាច់ចាក់អាំងស៊ុយលីន និងប្រើឱសថសម័យ គឺជាការផ្សព្វផ្សាយបំផ្លើស ភូតកុហក បោកប្រាស់» ។ ក្រសួងបន្ថែមថា ជុំវិញបញ្ហានេះដែរ ដែលធ្វើឲ្យពលរដ្ឋមានការយល់ច្រឡំ រហូតដល់ការទិញផលិតផលទាំងនោះមកប្រើប្រាស់ សម្រាប់ព្យាបាលជំងឺទឹកនោមផ្អែមដែលអាច មានផលប៉ះពាល់ធ្ងន់ធ្ងរ និងគ្រោះថ្នាក់ដល់សុខភាព ដូចជា ៖ មិនអាចគ្រប់គ្រងកម្រិតជាតិស្ករក្នុងឈាមបានល្អ ដែលនាំឲ្យជាតិស្ករក្នុងឈាមមិនប្រក្រតី ហើយអាចបណ្តាលឲ្យសភាពជំងឺកាន់តែធ្ងន់ធ្ងរ និងមានផលវិបាកដល់អាយុជីវិតចំពោះមុខ និងរយៈពេលវែង ។ ក្នុងនោះការយឺតយ៉ាវក្នុងការទទួលបានការព្យាបាលបានត្រឹមត្រូវ ដោយការពឹងផ្អែកលើការព្យាបាលដែល គ្មានប្រសិទ្ធភាព អាចបង្កើនហានិភ័យ និងផលវិបាកជាច្រើនដូចជា នាំឲ្យមានជំងឺសរសៃប្រស ជំងឺសរសៃបាតភ្នែក ជំងឺសរសៃឈាមបេះដូង និងងាយទទួលការឆ្លងមេរោគ ជាដើម។ ទន្ទឹមនឹងនោះដែរ ខូចខាតសរីរាង្គបណ្តាលមកពីការប្រើប្រាស់ឱសថ ឬផលិតផលបំប៉នសុខភាព ឬឱសថ បុរាណគ្មានចុះបញ្ជីកា ដែលអាចមានសារធាតុប៉ះពាល់ដល់សរីរាង្គដូចជា ថ្លើម និងតម្រងនោម ជាពិសេសប្រសិនបើលេបរយៈពេលយូរ ឬក្នុងកម្រិតខ្ពស់។ កង្វះអាហារូបត្ថម្ភ ដោយការព្យាបាលមិនសមស្របមួយចំនួនអាចពាក់ព័ន្ធនឹងការរឹតបន្តឹងរបបអាហារ ដែលអាចនាំឲ្យមានកង្វះអាហាររូបត្ថម្ភធ្វើឲ្យការគ្រប់គ្រងជំងឺទឹកនោមផ្អែមកាន់តែមានភាពស្មុគស្មាញ ។ ជាមួយគ្នានោះក្រសួងសុខាភិបាល ក៏បានណែនាំដល់ពលរដ្ឋ និងអ្នកជំងឺទឹកនោមផ្អែមទាំងអស់ត្រូវជួបពិគ្រោះជាមួយគ្រូពេទ្យជំនាញ ដើម្បីធ្វើរោគវិនិច្ឆ័យ និងធ្វើការព្យាបាលឲ្យបានត្រឹមត្រូវតាមក្បួនខ្នាតវេជ្ជសាស្ត្រនៅតាមមន្ទីរពេទ្យ និងមូលដ្ឋានសុខាភិបាលដែលនៅជិតបំផុត ៕	2024-08-06T17:48:00+07:00	dap-news.com	https://dap-news.com/national/2024/08/06/437306/
a65da9e1-0627-4711-90cf-521b40ea5f05	ក្រសួងសុខាភិបាល ច្រានចោលព័ត៌មានបំផ្លើសពាក់ព័ន្ធឱសថបុរាណព្យាបាលជំងឺទឹកនោមផ្អែម	ក្រសួងសុខាភិបាល កាលពីម្សិលមិញបានចេញមកច្រានចោលព័ត៌មានបំផ្លើស និងការលក់ឱសថ ផលិតផលបំប៉នសុខភាព និងឱសថបុរាណ គ្មានការអនុញ្ញាតពីក្រសួងសុខាភិបាល តាមបណ្តាញទំនាក់ទំនងសង្គម ដែលអ្នកលក់អះអាងថា អាចព្យាបាលជំងឺទឹកនោមផ្អែមបាន។ ក្នុងសេចក្ដីប្រកាសព័ត៌មានចុះថ្ងៃម្សិលមិញ ក្រសួងសុខាភិបាល បានលើកឡើងថា ក្រសួងបានសង្កេតឃើញថា មានការផ្សព្វផ្សាយពាណិជ្ជកម្ម និងលក់ឱសថ ផលិតផលបំប៉នសុខភាព និងឱសថបុរាណមួយ ចំនួនដូចជា ផលិតផល បាណាបា ផលិតផល Gymnova ផលិតផល Hypoly និងផលិតផលផ្សេងៗទៀត តាមបណ្ដាញទំនាក់ទំនងសង្គមដូចជា Facebook, TikTok… ដែលនិយាយបំផ្លើសថា៖ «អាចព្យាបាលជំងឺទឹកនោមផ្អែមជាសះស្បើយដោយមិនចាំបាច់ប្រើប្រាស់ឱសថសម័យ ជាការមិនពិតឡើយ»។ ក្រសួងសុខាភិបាល បានអះអាងថា ការផ្សព្វផ្សាយផលិតផលទាំងនេះគឺជាការភូតកុហក ដោយពុំមានហេតុផលវេជ្ជសាស្ត្រត្រឹមត្រូវ ហើយផលិតផលទាំងនោះ ក៏ពុំមានចុះបច្ឆិកានៅក្រសួងសុខាភិបាលឡើយ។ សេចក្តីប្រកាសបញ្ជាក់ថា៖ «ក្រសួងសុខាភិបាល សូមបដិសេធទាំងស្រុងនូវការផ្សព្វផ្សាយពាណិជ្ជកម្ម និងលក់ឱសថ ផលិតផល បំប៉នសុខភាព និងឱសថបុរាណដូចជា ផលិតផល Gymnova ផលិតផល បាណាបា ផលិតផល Hypoly និង ផលិតផលផ្សេងទៀត ដែលបានអះអាងថាអាចព្យាបាលជំងឺទឹកនោមផ្អែម ដោយមិនចាំបាច់ចាក់អាំងស៊ុយលីន និងប្រើឱសថសម័យ គឺជាការផ្សព្វផ្សាយបំផ្លើស ភូតកុហក បោកប្រាស់ ដែលធ្វើឱ្យប្រជាពលរដ្ឋមានការយល់ ច្រឡំ រហូតដល់ការទិញផលិតផលទាំងនោះមកប្រើប្រាស់ សម្រាប់ព្យាបាលជំងឺទឹកនោមផ្អែមដែលអាចមានផលប៉ះពាល់ធ្ងន់ធ្ងរ និងគ្រោះថ្នាក់ដល់សុខភាព»។ ក្រសួងថា ផលប៉ះពាល់ទាំងនោះរួមមាន៖ ការមិនអាចគ្រប់គ្រងកម្រិតជាតិស្ករក្នុងឈាមបានល្អ ដែលនាំឱ្យជាតិស្ករក្នុងឈាមមិនប្រក្រតីហើយអាចបណ្តាលឱ្យសភាពជំងឺកាន់តែធ្ងន់ធ្ងរ ការយឺតយ៉ាវក្នុងការទទួលបានការព្យាបាលបានត្រឹមត្រូវ ដោយការពឹងផ្អែកលើការព្យាបាលគ្មានប្រសិទ្ធភាព ការខូចខាតសរីរាង្គបណ្តាលមកពីការប្រើប្រាស់ឱសថ ឬផលិតផលបំប៉នសុខភាព ឬឱសថ បុរាណគ្មានចុះបច្ឆិកា ដែលអាចមានសារធាតុប៉ះពាល់ដល់សរីរាង្គ និង កង្វះអាហារូបត្ថម្ភ ដោយការព្យាបាលមិនសមស្របមួយចំនួនអាចពាក់ព័ន្ធនឹងការរឹតបន្តឹងរបបអាហារ ដែលអាចនាំឲ្យមានកង្វះអាហារូបត្ថម្ភ ធ្វើឲ្យការគ្រប់គ្រងជំងឺទឹកនោមផ្អែមកាន់តែមានភាពស្មុគស្មាញ។ ជាមួយគ្នានេះ ក្រសួងសុខាភិបាល ណែនាំដល់ប្រជាពលរដ្ឋ និងអ្នកជំងឺទឹកនោមផ្អែមទាំងអស់ត្រូវជួបពិគ្រោះជាមួយគ្រូពេទ្យជំនាញ ដើម្បីធ្វើរោគវិនិច្ឆ័យ និងធ្វើការព្យាបាលឲ្យបាន ត្រឹមត្រូវតាមក្បួនខ្នាតវេជ្ជសាស្ត្រនៅតាមមន្ទីរពេទ្យនិងមូលដ្ឋានសុខាភិបាលដែលនៅជិតបំផុត។ គិតត្រឹមឆ្នាំ២០២១ មនុស្សជាង៦សែននាក់នៅកម្ពុជាកំពុងរស់នៅជាមួយជំងឺទឹកនោមផ្អែម និងប្រមាណ៦សែននាក់ទៀតក៏មានជំងឺនេះដែរ ដោយមិនទាន់បានធ្វើរោគវិនិច្ឆ័យ ដែលសរុបមានប្រមាណជាង ១,២លាននាក់រស់នៅជាមួយជំងឺទឹកនោមផ្អែមនៅក្នុងប្រទេសកម្ពុជា៕	2024-08-06T07:00:00+07:00	khmertimeskh.com	https://www.khmertimeskh.com/501535733/%E1%9E%80%E1%9E%9A%E1%9E%9F%E1%9E%84%E1%9E%9F%E1%9E%81%E1%9E%97%E1%9E%94%E1%9E%9B-%E1%9E%85%E1%9E%9A/
5b9f77e6-453a-44ff-a47a-7edc17f8ccb7	អ្នកឧកញ៉ា ទៀ វិចិត្រ ឧបត្ថម្ភថវិកា១លានរៀល ប្រគល់ជូនលោក ម៉ៅ រ៉ា កំពុងសម្រាកព្យាបាលជំងឺរលាកសួតធ្ងន់ធ្ងរ នៅមន្ទីរពេទ្យកម្ពុជា-សូវៀត	ភ្នំពេញ៖ អ្នកឧកញ៉ា ទៀ វិចិត្រ ប្រធានគណៈកម្មាធិការគណបក្សមូលដ្ឋាន ភ្នាក់ងារដឹកជញ្ជូនទេសចរណ៍ជលយានខេត្តព្រះសីហនុ កាលពីថ្ងៃទី៤ ខែសីហា ឆ្នាំ២០២៤ បានចាត់តំណាងនាំយកថវិកា ចំនួន ១,០០០,០០០រៀល ជូនដល់គ្រួសារសមាជិកឈ្មោះ ម៉ៅ រ៉ា អាយុ ៥១ឆ្នាំ ដែលមានជំងឺរលាកសួតធ្ងន់ធ្ងរ កំពុងសម្រាកព្យាបាលនៅមន្ទីរពេទ្យកម្ពុជា-សូវៀត។ ក្រោយទទួលបានថវិកា ក្រុមគ្រួសារបងប្រុស ម៉ៅ រ៉ា បានគោរពថ្លែងអំណរគុណ ចំពោះទឹកចិត្តដ៏ថ្លៃថ្លារបស់អ្នកឧកញ៉ា និងសូមជូនពរអ្នកឧកញ៉ា និងលោកស្រី ព្រមទាំងក្រុមគ្រួសារសូមជួបប្រទះតែនឹងសេចក្តីសុខ ចម្រើន សុខភាពល្អមាំមួន កម្លាំងពលំខ្លាំងក្លា និងជួបប្រទះ តែនឹងពុទ្ធពរទាំង៤ប្រការ កុំបីឃ្លៀងឃ្លាតឡើយ៕	2024-08-05T23:54:00+07:00	dap-news.com	https://dap-news.com/national/2024/08/05/437179/
a23c586b-b47a-4a25-ba03-5a0fb3c2b239	ក្រសួងសុខាភិបាល បដិសេធ ការផ្សព្វផ្សាយបំផ្លើសលក់ឱសថជំងឺទឹកនោមផ្អែម	ក្រសួងសុខាភិបាល នៅថ្ងៃទី៥ ខែសីហា ឆ្នាំ២០២៤នេះ បានចេញសេចក្ដីប្រកាសព័ត៌មានបដិសេធចំពោះ ការបំផ្លើស និងការលក់ឱសថ ផលិតផលបំប៉នសុខភាព និងឱសថបុរាណ គ្មានការអនុញ្ញាតពីក្រសួងសុខាភិបាល តាមបណ្តាញទំនាក់ទំនងសង្គម ដែលថា អាចព្យាបាលជំងឺទឹកនោមផ្អែម។ សេចក្ដីប្រកាសព័ត៌មាន បញ្ជាក់ថា ក្រសួងសុខាភិបាល បានសង្កេតឃើញថា មានការផ្សព្វផ្សាយពាណិជ្ជកម្ម និងលក់ឱសថ ផលិតផលបំប៉នសុខភាព និងឱសថបុរាណមួយ ចំនួនដូចជា ផលិតផល បាណាបា ផលិតផល Gymnova ផលិតផល Hypoly និងផលិតផលផ្សេងៗទៀត តាមបណ្ដាញទំនាក់ទំនងសង្គមដូចជា Facebook, TikTok… ដែលនិយាយបំផ្លើសថា អាចព្យាបាលជំងឺទឹកនោម ផ្អែមជាសះស្បើយដោយមិនចាំបាច់ប្រើប្រាស់ឱសថសម័យ ជាការមិនពិតឡើយ។ ក្រសួងសុខាភិបាល បានអះអាងថា ការផ្សព្វផ្សាយផលិតផលទាំងនេះគឺជាការភូតកុហក ដោយពុំមានហេតុផលវេជ្ជសាស្ត្រត្រឹមត្រូវ ម្យ៉ាងទៀតផលិតផលទាំងនោះ ពុំមានចុះបច្ឆិកានៅក្រសួងសុខាភិបាលឡើយ។ ក្រសួងសុខាភិបាល សូមបដិសេធទាំងស្រុងនូវការផ្សព្វផ្សាយពាណិជ្ជកម្ម និងលក់ឱសថ ផលិតផល បំប៉នសុខភាព និងឱសថបុរាណដូចជា ផលិតផល Gymnova ផលិតផល បាណាបា ផលិតផល Hypoly និង ផលិតផលផ្សេងទៀត ដែលបានអះអាងថាអាចព្យាបាលជំងឺទឹកនោមផ្អែម ដោយមិនចាំបាច់ចាក់អាំងស៊ុយលីន និងប្រើឱសថសម័យ គឺជាការផ្សព្វផ្សាយបំផ្លើស ភូតកុហក បោកប្រាស់ ដែលធ្វើឱ្យប្រជាពលរដ្ឋមានការយល់ ច្រឡំ រហូតដល់ការទិញផលិតផលទាំងនោះមកប្រើប្រាស់ សម្រាប់ព្យាបាលជំងឺទឹកនោមផ្អែមដែលអាច មានផលប៉ះពាល់ធ្ងន់ធ្ងរ និងគ្រោះថ្នាក់ដល់សុខភាព ដូចខាងក្រោម៖ – មិនអាចគ្រប់គ្រងកម្រិតជាតិស្ករក្នុងឈាមបានល្អ ដែលនាំឱ្យជាតិស្ករក្នុងឈាមមិនប្រក្រតី ហើយអាច បណ្តាលឱ្យសភាពជំងឺកាន់តែធ្ងន់ធ្ងរ និងមានផលវិបាកដល់អាយុជីវិតចំពោះមុខ និងរយៈពេលវែង – ការយឺតយ៉ាវក្នុងការទទួលបានការព្យាបាលបានត្រឹមត្រូវ ដោយការពឹងផ្អែកលើការព្យាបាលដល គ្មានប្រសិទ្ធភាព អាចបង្កើនហានិភ័យ និងផលវិបាកជាច្រើនដូចជា នាំឱ្យមានជំងឺសរសៃប្រសាទ ជំងឺសរសៃបាតភ្នែក ជំងឺសរសៃឈាមបេះដូង និងងាយទទួលការឆ្លងមេរោគ ជាដើម – ការខូចខាតសរីរាង្គបណ្តាលមកពីការប្រើប្រាស់ឱសថ ឬផលិតផលបំប៉នសុខភាព ឬឱសថ បុរាណគ្មានចុះបច្ឆិកា ដែលអាចមានសារធាតុប៉ះពាល់ដល់សរីរាង្គដូចជា ថ្លើម និងតម្រងនោម ជាពិសេសប្រសិនបើលេបរយៈពេលយូរ ឬក្នុងកម្រិតខ្ពស់ – កង្វះអាហារូបត្ថម្ភ ដោយការព្យាបាលមិនសមស្របមួយចំនួនអាចពាក់ព័ន្ធនឹងការរឹតបន្តឹងរបបអាហារ ដែលអាចនាំឲ្យមានកង្វះអាហារូបត្ថម្ភ ធ្វើឲ្យការគ្រប់គ្រងជំងឺទឹកនោមផ្អែមកាន់តែមានភាពស្មុគស្មាញ។ ជាមួយគ្នានេះ ក្រសួងសុខាភិបាល បានធ្វើការណែនាំដល់ប្រជាពលរដ្ឋ និងអ្នកជំងឺទឹកនោមផ្អែមទាំងអស់ត្រូវជួបពិគ្រោះជាមួយគ្រូពេទ្យជំនាញ ដើម្បីធ្វើរោគវិនិច្ឆ័យ និងធ្វើការព្យាបាលឲ្យបាន ត្រឹមត្រូវតាមក្បួនខ្នាតវេជ្ជសាស្ត្រនៅតាមមន្ទីរពេទ្យនិងមូលដ្ឋានសុខាភិបាលដែលនៅជិតបំផុត៕	2024-08-05T22:18:00+07:00	kampucheathmey.com	https://www.kampucheathmey.com/health/750461
f8cf6c19-8041-4a06-a1b8-540cd16461c0	ក្រសួងសុខាភិបាល ច្រានចោលព័ត៌មានបំផ្លើសពាក់ព័ន្ធឱសថបុរាណព្យាបាលជំងឺទឹកនោមផ្អែម, ឱសថនោះគ្មានការចុះបញ្ជីត្រឹមត្រូវឡើយ	ក្រសួងសុខាភិបាល នៅថ្ងៃទី០៥ ខែសីហា ឆ្នាំ២០២៤នេះ បានចេញមកច្រានចោលព័ត៌មានបំផ្លើស និងការលក់ឱសថ ផលិតផលបំប៉នសុខភាព និងឱសថបុរាណ គ្មានការអនុញ្ញាតពីក្រសួងសុខាភិបាល តាមបណ្តាញទំនាក់ទំនងសង្គម ដែលអាចព្យាបាលជំងឺទឹកនោមផ្អែម។ ក្នុងសេចក្ដីប្រកាសព័ត៌មាន ក្រសួងសុខាភិបាល បានសង្កេតឃើញថា មានការផ្សព្វផ្សាយពាណិជ្ជកម្ម និងលក់ឱសថ ផលិតផលបំប៉នសុខភាព និងឱសថបុរាណមួយ ចំនួនដូចជា ផលិតផល បាណាបា ផលិតផល Gymnova ផលិតផល Hypoly និងផលិតផលផ្សេងៗទៀត តាមបណ្ដាញទំនាក់ទំនងសង្គមដូចជា Facebook, TikTok... ដែលនិយាយបំផ្លើសថា អាចព្យាបាលជំងឺទឹកនោម ផ្អែមជាសះស្បើយដោយមិនចាំបាច់ប្រើប្រាស់ឱសថសម័យ ជាការមិនពិតឡើយ។ ក្រសួងសុខាភិបាល បានអះអាងថា ការផ្សព្វផ្សាយផលិតផលទាំងនេះគឺជាការភូតកុហក ដោយពុំមានហេតុផលវេជ្ជសាស្ត្រត្រឹមត្រូវ ម្យ៉ាងទៀតផលិតផលទាំងនោះ ពុំមានចុះបច្ឆិកានៅក្រសួងសុខាភិបាលឡើយ។ ក្រសួងសុខាភិបាល សូមបដិសេធទាំងស្រុងនូវការផ្សព្វផ្សាយពាណិជ្ជកម្ម និងលក់ឱសថ ផលិតផល បំប៉នសុខភាព និងឱសថបុរាណដូចជា ផលិតផល Gymnova ផលិតផល បាណាបា ផលិតផល Hypoly និង ផលិតផលផ្សេងទៀត ដែលបានអះអាងថាអាចព្យាបាលជំងឺទឹកនោមផ្អែម ដោយមិនចាំបាច់ចាក់អាំងស៊ុយលីន និងប្រើឱសថសម័យ គឺជាការផ្សព្វផ្សាយបំផ្លើស ភូតកុហក បោកប្រាស់ ដែលធ្វើឱ្យប្រជាពលរដ្ឋមានការយល់ ច្រឡំ រហូតដល់ការទិញផលិតផលទាំងនោះមកប្រើប្រាស់ សម្រាប់ព្យាបាលជំងឺទឹកនោមផ្អែមដែលអាច មានផលប៉ះពាល់ធ្ងន់ធ្ងរ និងគ្រោះថ្នាក់ដល់សុខភាព ដូចខាងក្រោម៖ * មិនអាចគ្រប់គ្រងកម្រិតជាតិស្ករក្នុងឈាមបានល្អ ដែលនាំឱ្យជាតិស្ករក្នុងឈាមមិនប្រក្រតី ហើយអាច បណ្តាលឱ្យសភាពជំងឺកាន់តែធ្ងន់ធ្ងរ និងមានផលវិបាកដល់អាយុជីវិតចំពោះមុខ និងរយៈពេលវែង * ការយឺតយ៉ាវក្នុងការទទួលបានការព្យាបាលបានត្រឹមត្រូវ ដោយការពឹងផ្អែកលើការព្យាបាលដល គ្មានប្រសិទ្ធភាព អាចបង្កើនហានិភ័យ និងផលវិបាកជាច្រើនដូចជា នាំឱ្យមានជំងឺសរសៃប្រសាទ ជំងឺសរសៃបាតភ្នែក ជំងឺសរសៃឈាមបេះដូង និងងាយទទួលការឆ្លងមេរោគ ជាដើម * ការខូចខាតសរីរាង្គបណ្តាលមកពីការប្រើប្រាស់ឱសថ ឬផលិតផលបំប៉នសុខភាព ឬឱសថ បុរាណគ្មានចុះបច្ឆិកា ដែលអាចមានសារធាតុប៉ះពាល់ដល់សរីរាង្គដូចជា ថ្លើម និងតម្រងនោម ជាពិសេសប្រសិនបើលេបរយៈពេលយូរ ឬក្នុងកម្រិតខ្ពស់ * កង្វះអាហារូបត្ថម្ភ ដោយការព្យាបាលមិនសមស្របមួយចំនួនអាចពាក់ព័ន្ធនឹងការរឹតបន្តឹងរបបអាហារ ដែលអាចនាំឲ្យមានកង្វះអាហារូបត្ថម្ភ ធ្វើឲ្យការគ្រប់គ្រងជំងឺទឹកនោមផ្អែមកាន់តែមានភាពស្មុគស្មាញ។ ជាមួយគ្នានេះ ក្រសួងសុខាភិបាល បានធ្វើការណែនាំដល់ប្រជាពលរដ្ឋ និងអ្នកជំងឺទឹកនោមផ្អែមទាំងអស់ត្រូវជួបពិគ្រោះជាមួយគ្រូពេទ្យជំនាញ ដើម្បីធ្វើរោគវិនិច្ឆ័យ និងធ្វើការព្យាបាលឲ្យបាន ត្រឹមត្រូវតាមក្បួនខ្នាតវេជ្ជសាស្ត្រនៅតាមមន្ទីរពេទ្យនិងមូលដ្ឋានសុខាភិបាលដែលនៅជិតបំផុត៕	2024-08-05T21:50:00+07:00	freshnewsasia.com	https://m.freshnewsasia.com/index.php/en/localnews/351788-2024-08-05-07-50-07.html
68415ea3-c825-45b0-8ad3-a99cd5b50938	តើអាហារប្រភេទណា ជួយរក្សាលំនឹងជាតិស្ករក្នុងឈាម?	អ្នកជំងឺទឹកនោមផ្អែមត្រូវគ្រប់គ្រងរបបអាហារ និងសកម្មភាពរបស់ពួកគេយ៉ាងតឹងរ៉ឹង ដើម្បីកម្រិតជាតិស្ករក្នុងឈាមខ្ពស់ ដូច្នេះតើពួកគេគួរញ៉ាំអ្វី ដើម្បីរក្សាលំនឹងជាតិស្ករក្នុងឈាម? យោងតាមវេជ្ជបណ្ឌិត Nguyen Thi Hong Sam មន្ទីរពេទ្យទូទៅ Tam Anh ទីក្រុងហូជីមិញ ជាមធ្យម អ្នកជំងឺទឹកនោមផ្អែមគួរតែផ្តល់អាទិភាពដល់អាហារដែលមានសន្ទស្សន៍ glycemic ទាប និង glycemic load ក្រោម ៥៥GL ។ អាហារមួយចំនួនដែលអ្នកជំងឺទឹកនោមផ្អែមអាចជ្រើសរើសបាន៖ គ្រាប់ធញ្ញជាតិសម្បូរទៅដោយវីតាមីន និងសារធាតុរ៉ែដូចជា ម៉ាញេស្យូម វីតាមីន B ក្រូមីញ៉ូម ជាតិដែក និងហ្វូឡាត។ លើសពីនេះ គ្រាប់ធញ្ញជាតិក៏ជាប្រភពដ៏ល្អនៃជាតិសរសៃ ដែលល្អសម្រាប់អ្នកដែលមានជំងឺទឹកនោមផ្អែម។ នៅពេលជ្រើសរើសអាហារដែលធ្វើពីគ្រាប់ធញ្ញជាតិដូចជា ប៉ាស្តា មី អំបោះ និងនំប៉័ង អ្នកជំងឺគួរតែយកចិត្តទុកដាក់អានគ្រឿងផ្សំដោយប្រុងប្រយ័ត្ន ដើម្បីមើលថាតើអាហារប៉ុន្មានដែលធ្វើពីគ្រាប់ធញ្ញជាតិ ពួកគេអាចជ្រើសរើសអាហារដែលល្អបំផុតសម្រាប់អ្នក ស្ថានភាពសុខភាព។ Oats គឺជាគ្រាប់ធញ្ញជាតិដែលសម្បូរទៅដោយជាតិសរសៃ រួមជាមួយនឹងសារធាតុរ៉ែសំខាន់ៗដូចជា ម៉ាញេស្យូម ប៉ូតាស្យូម កាល់ស្យូម ផូស្វ័រ ស័ង្កសី និងជាតិដែក។ Oats មិនត្រឹមតែមានជីវជាតិជួយឲ្យមនុស្សមានអារម្មណ៍ឆ្អែតបានយូរប៉ុណ្ណោះទេ ប៉ុន្តែក៏អាចនាំមកនូវអត្ថប្រយោជន៍ជាក់លាក់ដល់អ្នកដែលមានជំងឺទឹកនោមផ្អែមប្រភេទទី២ ផងដែរ។ សមាគមជំងឺទឹកនោមផ្អែមអាមេរិក (ADA) បានផ្តល់អនុសាសន៍ថាអ្នកជំងឺទឹកនោមផ្អែមគួរតែជ្រើសរើស oats ដើម្បីជំនួសអង្ករសក្នុងអាហារប្រចាំថ្ងៃ។ ដោយសារតែ oats ត្រូវបានរំលាយ និង metabolized កាន់តែយឺត នៅពេលដែលបរិភោគ oats កម្រិតជាតិស្ករក្នុងឈាមកើនឡើងតិច។ អ្នកកើតជំងឺទឹកនោមផ្អែមគួរទទួលទានសណ្ដែកដូចជា សណ្ដែក សណ្ដែកខ្មៅ និងសណ្តែកបៃតង។ សណ្ដែកជាជម្រើសដ៏ស័ក្តិសមសម្រាប់អ្នកមានជំងឺទឹកនោមផ្អែម។ សណ្តែកមានជាតិសរសៃ វីតាមីន និងសារធាតុរ៉ែខ្ពស់ដូចជា ម៉ាញេស្យូម និងប៉ូតាស្យូម។ សណ្តែក ក្រៅពីមានផ្ទុកជាតិកាបូអ៊ីដ្រាត ក៏ផ្តល់នូវមាតិកាប្រូតេអ៊ីនបន្លែដូចជា ½ ពែង សណ្តែកក៏ផ្តល់បរិមាណប្រូតេអ៊ីនស្មើនឹងជិត 30 ក្រាមនៃសាច់/ត្រី/បង្គា/ក្តាម/ប្រភេទផ្សេងៗទៀត។ បន្លែខ្លះល្អខ្លាំងសម្រាប់អ្នកកើតជំងឺទឹកនោមផ្អែមដូចជា៖ ប្រូខូលីមានជាតិសរសៃ ដើម្បីជួយបង្កើតអារម្មណ៍ឆ្អែត និងដើរតួជា prebiotic ដើម្បីជួយកម្រិតការស្រូបយកជាតិស្ករ និងកូលេស្តេរ៉ុល ជួយរក្សាលំនឹងជាតិស្ករក្នុងឈាម និងខ្លាញ់ក្នុងឈាម។ Zucchini៖ តើអ្នកមានជំងឺទឹកនោមផ្អែមគួរញ៉ាំអ្វីជំនួសបាយ? នោះហើយជា zucchini ។ Carotenoids (រួមទាំង lutein និង zeaxanthin) នៅក្នុង zucchini ជួយសុខភាពបេះដូង និងអាចការពារប្រឆាំងនឹងជំងឺមហារីកមួយចំនួន។ ជាពិសេស zucchini មានកាឡូរីតិចតួចណាស់ ប៉ុន្តែមានជាតិសរសៃខ្ពស់ ដូច្នេះវាសាកសមសម្រាប់អ្នកដែលមានជំងឺទឹកនោមផ្អែម។ ស្ពៃក្តោបមានផ្ទុកនូវជាតិសរសៃច្រើន ដែលជួយបន្ថយល្បឿនការរំលាយអាហារ អាហារដែលអ្នកបានញ៉ាំ ដោយហេតុនេះ ជួយការពារការឡើងជាតិស្ករក្នុងឈាម។ មិនត្រឹមតែប៉ុណ្ណោះ ស្ពៃក្តោបក៏ផ្ទុកទៅដោយវីតាមីន C ច្រើនដើម្បីជួយពង្រឹងភាពធន់របស់រាងកាយ។ ដូចបន្លែស្លឹកបៃតងទាំងអស់ ស្ពៃណាចសម្បូរទៅដោយសារធាតុចិញ្ចឹម និងមានកាឡូរីទាបណាស់។ ស្ពៃខ្មៅក៏មានភ្នាសហៅថា thylakoids ដែលមានសារធាតុដែលអាចជួយបង្កើនភាពប្រែប្រួលអាំងស៊ុយលីន។ ផ្លែប៉េងប៉ោះមានផ្ទុកសារធាតុ Lycopene ច្រើន ដែលជាសារធាតុជួយរក្សាលំនឹងកម្រិតជាតិស្ករក្នុងឈាម ក៏ដូចជាកាត់បន្ថយហានិភ័យនៃជំងឺបេះដូង និងមហារីកមួយចំនួន។ ដំឡូងជ្វាផ្ទុកទៅដោយវីតាមីន A វីតាមីន C និងជាតិសរសៃច្រើន ហើយអាចជួយជំនួសអង្ករបាន ប្រសិនបើអ្នកជំងឺទឹកនោមផ្អែមមានការព្រួយបារម្ភអំពីអ្វីដែលត្រូវញ៉ាំជំនួសអង្ករ។ ជំនួសឱ្យដំឡូងផ្អែម អ្នកដែលមានជំងឺទឹកនោមផ្អែមក៏អាចញ៉ាំដំឡូងបារាំងក្នុងកម្រិតមធ្យមផងដែរ។ ការ៉ុតក៏ជាមើមដែលមានតួនាទីសំខាន់ក្នុងការព្យាបាលជំងឺទឹកនោមផ្អែម។ ជាតិសរសៃក្នុងការ៉ុតជួយឱ្យអ្នកជំងឺមានអារម្មណ៍ឆ្អែតបានយូរ និងបន្ថយល្បឿនការរំលាយអាហារជាតិស្ករក្នុងឈាមកាន់តែប្រសើរ។ អង្ករសំរូបគឺជាចម្លើយដ៏ត្រឹមត្រូវសម្រាប់អ្នកដែលមានចម្ងល់ថា តើអ្នកជំងឺទឹកនោមផ្អែមគួរទទួលទានអ្វីជំនួសអង្ករ។ អង្ករសំរូបមានជាតិសរសៃ សារធាតុប្រឆាំងអុកស៊ីតកម្ម វីតាមីន និងសារធាតុរ៉ែ ដែលអាចជួយគ្រប់គ្រងជាតិស្ករក្នុងឈាម ដោយហេតុនេះជួយគ្រប់គ្រងជំងឺទឹកនោមផ្អែមបានកាន់តែប្រសើរ។ សន្ទស្សន៍ glycemic នៃអង្ករសំរូបគឺប្រហែល ៥០ទាបជាងអង្ករស ដូច្នេះនេះនឹងក្លាយជាជម្រើសមួយសម្រាប់អង្ករសដែលមានតម្លៃពិចារណា៕	2024-08-05T15:49:00+07:00	kampucheathmey.com	https://www.kampucheathmey.com/health/750035
1fba7077-406a-4006-b714-15ab19735e4a	រដ្ឋមន្ត្រីក្រសួងសុខាភិបាលជំរុញឲ្យគ្រូពេទ្យប្រើប្រាស់បច្ចេកវិទ្យាថ្មី	រដ្ឋមន្ត្រីក្រសួងសុខាភិបាល លោក ឈាង រ៉ា បានជំរុញឱ្យភាគីពាក់ព័ន្ធ ទាញយកអត្ថប្រយោជន៍ពីបច្ចេកវិទ្យាថ្មីៗ ដើម្បីជួយដល់ការព្យាបាលជំងឺបេះដូង ទន្ទឹមនឹងការអំពាវនាវឱ្យបង្កើនការយកចិត្តទុកដាក់លើបញ្ហានេះ ដោយសារការកើនឡើងនៃអត្រាជំងឺនៅកម្ពុជា។ លោក ឈាង រ៉ា បានថ្លែងនៅក្នុងសន្និសីទវេជ្ជសាស្រ្តប្រចាំឆ្នាំលើកទី៨ របស់សមាគមគ្រូពេទ្យបេះដូងកម្ពុជា លើប្រធានបទ “ការព្យាបាលជំងឺបេះដូងនិងសរសៃឈាមបេះដូងក្នុងបរិវត្តន៍កម្មឌីជីថល” កាលពីថ្ងៃសៅរ៍សប្តាហ៍មុននៅក្រសួង។ សន្និសីទប្រចាំឆ្នាំនេះ ដើរតួនាទីជាវេទិកាចែករំលែក និងផ្លាស់ប្តូរបទពិសោធន៍ រវាងគ្រូពេទ្យបេះដូងកម្ពុជា និងសហភាពគ្រូពេទ្យបេះដូងអន្តរជាតិ ទាក់ទងនឹងការអភិវឌ្ឍន៍ និងនវានុវត្តន៍ថ្មីៗ ក្នុងការធ្វើរោគវិនិច្ឆ័យ និងព្យាបាលជំងឺទាក់ទងនឹងបេះដូង ដូចជាវេទិកាឌីជីថល ដើម្បីបង្កើនសមត្ថភាព និងចំណេះដឹងរបស់គ្រូពេទ្យបេះដូង ដើម្បីឱ្យក្រុមគ្រូពេទ្យអាចផ្តល់ការថែទាំសុខភាពកាន់តែប្រសើរឡើងដល់អ្នកជំងឺរបស់ពួកគេ។ សន្និសីទឆ្នាំនេះធ្វើឡើងស្របតាមគោលនយោបាយរបស់ក្រសួងសុខាភិបាល និងរដ្ឋាភិបាល ដែលបានកំណត់ជាអាទិភាពក្នុងការឆ្លើយតបទៅនឹងការកើនឡើងនៃជំងឺមិនឆ្លងនៅកម្ពុជា ដែលរួមមានលក្ខខណ្ឌដូចជា ជំងឺទឹកនោមផ្អែម ឬជំងឺធាត់ដោយសាររបបអាហារ ឬរបៀបរស់នៅមិនល្អ ដោយផ្តោតលើជំងឺសរសៃឈាមបេះដូង ជាពិសេស។ លោកបានជំរុញឱ្យវេជ្ជបណ្ឌិត និងគ្រូពេទ្យឯកទេសជំងឺបេះដូងនៅក្នុងសន្និសីទនោះ ឱ្យបន្តធ្វើបច្ចុប្បន្នភាពជាមួយនឹងបច្ចេកវិជ្ជាព្យាបាលថ្មី ដោយសហការជាមួយអ្នកស្រាវជ្រាវក្នុងស្រុក និងអន្តរជាតិ ដើម្បីសិក្សាពីវិធីសាស្ត្រថ្មីៗសម្រាប់ការបង្ការ និងព្យាបាលប្រកបដោយប្រសិទ្ធភាព។ លោកក៏បានផ្តល់អនុសាសន៍ឱ្យព្យាយាមធ្វើការផ្សព្វផ្សាយអប់រំសុខភាពឱ្យបានទូលំទូលាយដល់សាធារណជន ដើម្បីលើកទឹកចិត្តពួកគេឱ្យធ្វើតាមរបៀបរស់នៅដែលមានសុខភាពល្អ រួមទាំងទម្លាប់នៃការទទួលទានអាហារដែលមានសុខភាពល្អផងដែរ។ រដ្ឋមន្ត្រីក្រសួងសុខាភិបាលបានគូសបញ្ជាក់ថា អត្រានៃការកើនឡើងនៃជំងឺមិនឆ្លង (NCDs) មានលើសពី ៥០% ដែលភាគច្រើនត្រូវបានចាត់ទុកថាជាជំងឺបេះដូង។ លោកបានពន្យល់ថា ពលរដ្ឋចាំបាច់ត្រូវមានការប្រុងប្រយ័ត្នបន្ថែមទៀតជាមួយនឹងរបបអាហាររបស់ពួកគេ និងកាត់បន្ថយការទទួលទានអំបិល ស្ករ និងខ្លាញ់។ លោកបានបន្ថែមថា សេវាសុខភាពដែលមានគុណភាពល្អជាងនេះ ត្រូវតែផ្តល់ជូនសាធារណៈជន ជាពិសេសអ្នកដែលរស់នៅតំបន់ដាច់ស្រយាល ហើយពិបាកមានលទ្ធភាពបង់ថ្លៃព្យាបាល។ នៅកម្ពុជា កត្តាហានិភ័យមួយចំនួននៃជម្ងឺមិនឆ្លង ភាគច្រើនកើតមានចំពោះប្រជាជនក្រីក្រ និងជនបទ បើធៀបនឹងអ្នករស់នៅទីក្រុង រួមមានការប្រើប្រាស់ថ្នាំជក់ ការប្រើប្រាស់ឥន្ធនៈរឹង ការដុតធូប ការទទួលទានបន្លែ និងផ្លែឈើមិនគ្រប់គ្រាន់ និងការទទួលទានគ្រឿងស្រវឹងញឹកញាប់។ លោកវេជ្ជបណ្ឌិត គួច ម៉េងលី វេជ្ជបណ្ឌិតផ្នែកសុខភាពសាធារណៈដ៏ល្បីឈ្មោះបានមានប្រសាសន៍កាលពីម្សិលមិញថា សន្និសីទនេះនឹងផ្តល់អត្ថប្រយោជន៍ និងផ្តល់ឱ្យអ្នកជំនាញសុខភាពកម្ពុជានូវចំណេះដឹងដែលពួកគេត្រូវការ ដើម្បីឆ្លើយតបទៅនឹងនិន្នាការសុខភាពបច្ចុប្បន្ននៅក្នុងព្រះរាជាណាចក្រកម្ពុជា។ លោកបានមានប្រសាសន៍ថា “ខ្ញុំបានកត់សម្គាល់ឃើញថា អត្រាជំងឺមិនឆ្លងបានកើនឡើងនៅក្នុងប្រទេសកម្ពុជា ដោយសារប្រជាជនមិនបានទទួលទានអាហារដែលផ្តល់សុខភាពគ្រប់គ្រាន់ រួមជាមួយអត្រានៃការទទួលទានគ្រឿងស្រវឹងខ្ពស់ និងកង្វះការធ្វើលំហាត់ប្រាណ”។ លោកបានបន្ថែមថា កម្ពុជានឹងទទួលបានអត្ថប្រយោជន៍ពីការផ្សព្វផ្សាយកាន់តែប្រសើរឡើងនៃព័ត៌មានសុខភាពបន្ទាន់ដល់សាធារណជន រួមជាមួយនឹងការកែលម្អបច្ចេកវិទ្យាដែលជួនកាលហួសសម័យនិងត្រូវបានកំពុងប្រើប្រាស់ដោយវិស័យថែទាំសុខភាពនៅកម្ពុជា។	2024-08-05T07:00:00+07:00	khmertimeskh.com	https://www.khmertimeskh.com/501535315/%E1%9E%9A%E1%9E%8A%E1%9E%8B%E1%9E%98%E1%9E%93%E1%9E%8F%E1%9E%9A%E1%9E%80%E1%9E%9A%E1%9E%9F%E1%9E%84%E1%9E%9F%E1%9E%81-3/
bdc5f13c-4b47-4062-8fc0-1f328e38c55a	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ១នាក់ (Video inside)	ក្រសួងសុខាភិបាល នៅថ្ងៃទី៤ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៤ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១៩នាក់, អ្នកជាសះស្បើយសរុបចំនួន ១៣៦,២៥៨នាក់, ស្លាប់សរុបចំនួន ៣,០៥៦នាក់៕	2024-08-04T19:10:00+07:00	freshnewsasia.com	https://m.freshnewsasia.com/index.php/en/localnews/351580-2024-08-04-05-10-43.html
21f976b1-8532-4b4e-afa0-c9d601386649	ក្មេងស្រីអាយុ ១៦ ឆ្នាំនៅខេត្តស្វាយរៀង ឆ្លងជំងឺផ្តាសាយបក្សី ក្រោយប៉ះពាល់មាន់ទាងាប់	ក្រសួងសុខាភិបាលបានប្រកាសរកឃើញជំងឺផ្តាសាយបក្សី ១ ករណីទៀតទៅលើក្មេងស្រីអាយុ ១៦ ឆ្នាំ ដែលមានទីលំនៅក្នុងភូមិចំការលាវ ឃុំព្រៃគគីរ ស្រុកចន្ទ្រា ខេត្តស្វាយរៀង។ យោងតាមសេចក្តីប្រកាសព័ត៌មានស្តីពីករណីជំងឺផ្តាសាយបក្សីលើក្មេងស្រីអាយុ ១៦ ឆ្នាំចុះ កាលពីយប់ថ្ងៃទី ០៣ សីហា បានឱ្យដឹងថា ករណីក្មេងស្រីរងគ្រោះត្រូវបានបញ្ជាក់វិជ្ជមានវីរុសផ្តាសាយបក្សី ប្រភេទហាស់ ៥ អ៊ុន១ (H5N1) ពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រ នៅថ្ងៃទី៣ ខែសីហា ឆ្នាំ២០២៤ បន្ទាប់ពីក្មេងស្រីនេះមានអាការៈគ្រុនក្តៅ ក្អក ឈឺបំពង់ក ហត់ ពិបាកដកដង្ហើម។ បច្ចុប្បន្នស្ថានភាពអ្នកជំងឺមានសភាពធ្ងន់ធ្ងរ និងកំពុងទទួលបានការថែទាំយ៉ាងយកចិត្តទុកដាក់ពីសំណាក់ក្រុមគ្រូពេទ្យ។ តាមការសាកសួរបង្ហាញថា ប្រហែល ៤ ថ្ងៃមុនចាប់ផ្តើមឈឺ នៅផ្ទះអ្នកជិតខាងនិងនៅផ្ទះអ្នកជំងឺមានមាន់ទាងាប់ចំនួន ៩ ក្បាល ហើយបានយកមកធ្វើម្ហូបបរិភោគ ដោយក្មេងស្រីបានប៉ះពាល់និងកាន់មាន់ងាប់។ ក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បានកំពុងសហការជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្តាសាយបក្សី និងធ្វើការឆ្លើយតបទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លងទាំងលើសត្វ និងមនុស្ស និងបន្តស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នកដទៃទៀតក្នុងសហគមន៍ ព្រមទាំងចែកជូនឱសថតាមីហ្គូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋ នៅក្នុងភូមិដែលកើតហេតុខាងលើ។ ក្រសួងសុខាភិបាលសូមក្រើនរំលឹកដល់បងប្អូនប្រជាពលរដ្ឋទាំងអស់គ្នា សូមយកចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាព ប្រជាពលរដ្ឋយើង ហើយក៏សូមជម្រាបដល់បងប្អូន ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាក ដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺ ឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមាន រោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា។ ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សីឈឺទៅបក្សីផ្សេងទៀត ប៉ុន្តែជួនកាលអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សីដែលឈឺឬងាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅមន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លង ដូចនឹងជំងឺផ្តាសាយតាមរដូវកាលផងដែរ។ ក្រសួងបានណែនាំដល់ប្រជាពលរដ្ឋលាងដៃឱ្យបានញឹកញាប់ ជាមួយសាប៊ូ និងទឹកមុនពេលបរិភោគ និង បន្ទាប់ពីប៉ះពាល់ជាមួយបក្សី ដាក់កុមារនៅឆ្ងាយពីសត្វបក្សី និងដាក់សត្វបក្សីនៅឱ្យឆ្ងាយពីកន្លែងរស់នៅ កុំ បរិភោគសត្វបក្សីឈឺឬងាប់ និងរាល់សត្វបក្សីដែលធ្វើសម្រាប់បរិភោគត្រូវចំអិនឱ្យឆ្អិនល្អ៕ អត្ថបទ៖សំអឿន	2024-08-04T15:25:00+07:00	kampucheathmey.com	https://www.kampucheathmey.com/local-news/749843
67167986-b0f6-4102-9138-f0b2a977f2bb	រដ្ឋមន្ដ្រីសុខាភិបាល៖ អត្រាស្លាប់នៃជំងឺមិនឆ្លងមានជាង៥០% ពិសេសលើជំងឺសរសៃឈាមបេះដូង, អំពាវនាវឱ្យមានការប្រុងប្រយ័ត្នខ្ពស់ ចំពោះការបរិភោគអាហារប្រចាំថ្ងៃ	លោកសាស្ដ្រាចារ្យ ឈាង រ៉ា រដ្ឋមន្ដ្រីក្រសួងសុខាភិបាល បានអំពាវនាវឱ្យមានការយកចិត្តទុកដាក់ខ្ពស់ លើជំងឺស្ទះសរសៃឈាមបេះដូង ព្រោះបច្ចុប្បន្ននេះ អត្រាស្លាប់នៃជំងឺមិនឆ្លងមានលើសពី៥០% ដែលភាពច្រើន គឺជំងឺសរសៃឈាម និងជំងឺបេះដូង ដែលទាមទារឱ្យប្រជាពលរដ្ឋ ត្រូវការប្រុងប្រយ័ត្នការហូបចុកប្រចាំថ្ងៃ ត្រូវពិសា តិចអំបិល តិចស្ករ និងតិចខ្លាញ់។ ការថ្លែងដូច្នេះរបស់លោកសាស្ដ្រាចារ្យរដ្ឋមន្ដ្រី ក្នុងឱកាសអញ្ជើញបើកសន្និសីទវេជ្ជសាស្ត្រប្រចាំឆ្នាំលើកទី៨ នៃសមាគមគ្រូពេទ្យបេះដូងកម្ពុជា ក្រោមប្រធានបទ «ការព្យាបាលជំងឺបេះដូង និងសរសៃឈាមក្នុងបរិបទសុខាភិបាលឌីជីថល - Advanced Cardiovascular Management in Digital Transformation» ដែលមានការអញ្ជើញចូលរួមពីរដ្ឋលេខាធិការ ទីប្រឹក្សាក្រសួង នាយកមន្ទីរពេទ្យជាតិ នាយកមជ្ឈមណ្ឌលជាតិ និងគណៈគ្រូពេទ្យកម្ពុជា រួមទាំងអង្កការដៃគូជាច្រើនទៀត នៅថ្ងៃទី៣ ខែសីហា ឆ្នាំ២០២៤។ លោកសាស្ដ្រាចារ្យបានថ្លែងបន្ដថា ការហូបចុក និងរបៀបនៃការរស់នៅប្រចាំថ្ងៃពិតជាសំខាន់ណាស់ ដែលទាមទារឱ្យបងប្អូនប្រជាពលរដ្ឋយើងត្រូវមានការយល់ដឹង។ ការបរិភោគខ្លាញ់ច្រើន ស្ករឬអំបិលច្រើន ពិសាគ្រឿងស្រវឹង ឬជក់បារី វាអាចបណ្ដាលឱ្យមានជំងឺផ្សេងៗ ដែលជំរុញឱ្យកើតជំងឺសរសៃឈាមបេះដូង។ បច្ចុប្បន្ននេះ អត្រាស្លាប់ដោយជំងឺមិនឆ្លងមានលើសពី៥០% ជាពិសេសគឺជំងឺសរសៃឈាមបេះដូង និងជំងឺបេះដូង»។ ក្នុងឱកាសនោះលោកសាស្ដ្រចារ្យបានបានស្នើឱ្យក្រុមគ្រូពេទ្យទាំងអស់ ជាពិសេសគ្រូពេទ្យេឯកទេសបេះដូង ត្រូវតែផ្ដោតអារម្មណ៍យកចិត្ដទុកដាក់ឱ្យបានខ្លាំងខ្ពស់ ហើយដើរឱ្យទាន់នូវការវិវឌ្ឍន៍នៃសុខភាពរបស់ប្រជាពលរដ្ឋយើង ។ពិសេសពង្រឹងសមត្ថភាពជាបន្ដបន្ទាប់ ខិតខំធ្វើយ៉ាងណា ត្រូវដើរឱ្យទាន់បច្ចេកវិទ្យាព្យាបាល ដោយត្រូវសហការគ្នា ក្នុងការស្រាវជ្រាវ ទាំងក្នុងស្រុក និងអន្តរជាតិ ដើម្បីប្រសិទ្ធិភាពព្យាបាល បង្ការ និងការពារ។ ជាងនេះទៅទៀតត្រូវផ្ដល់នូវសារអប់រំសុខភាពដល់ប្រជាពលរដ្ឋឱ្យបាននូវការយល់ដឹងនូវជាការអប់រំសុខភាពឱ្យកាន់តែទូលាយបន្ថែម ការហូបចុកក្នុងការរស់នៅប្រចាំថ្ងៃ ដើម្បីបានការពារទុកជាមុន និងឱ្យមកស្វែងរកការពិនិត្យសុខភាពឱ្យទាន់ពេលវេលា កុំឱ្យមានបញ្ហា»។ លោកសាស្ដ្រាចារ្យរដ្ឋមន្ដ្រីបានសង្កត់ធ្ងន់ថា សូមយកចិត្តទុកដាក់ក្នុងផ្តល់ការថែទាំបម្រើសេវាសុខភាពជូនប្រជាពលរដ្ឋឱ្យអស់ពីលទ្ធភាព ពិសេសដល់ប្រជាពលរដ្ឋ ដែលរស់នៅក្នុងតំបន់ដាច់ស្រយាល ត្រូវចូលរួមការពារ ដោយផ្ដល់នូវការថែទាំអ្នកជំងឺ ទឹកនោមផ្អែម និងលើសឈាម ដូចជា ជំងឺឡើងសម្ពាធឈាម និងជំងឺទឹកនោមផ្អែម ដោយប្រើប្រាស់ ប.ស.ស ឬ មូលនិធិធម៌ ដើម្បីឱ្យកាត់បន្ថយហានិភ័យនៃសុខភាព ។សូមលើកទឹកចិត្តឱ្យអ្នកវិជ្ជាជីវៈសុខាភិបាលទាំងអស់ រួមនិងអគ្គនាយកដ្ឋានបច្ចេកទេសសុខាភិបាល នាយកដ្ឋានការពារសុខភាព និងដៃគូ ពង្រឹងការការពារ និងព្យាបាលជំងឺបេះដូងនិងសរសៃរឈាម។ ដោយឡែកសម្រាប់ក្រសួងសុខាភិបាល មានគោលនយោបាយផ្ដោតទៅលើការកាត់បន្ថយនូវជំងឺមិនឆ្លងនេះ ពិសេសជំងឺលើសឈាម និងជំងឺទឹកនោមផ្អែមដែលប៉ះពាល់ទៅដល់ការស្ទះសរសៃឈាមបេះដូង ។ក្នុងនោះក៏សូមលើកទឹកចិត្ដដល់ថ្នាក់ដឹកនាំក្រសួងសុខាភិបាល ថ្នាក់ដឹកនាំ សមាជិក សមាជិកាសមាគមគ្រូពេទ្យបេះដូងកម្ពុជា និងដៃគូពាក់ព័ន្ធទាំងអស់សូមលើកទឹកចិត្ដឱ្យយកចិត្ដទុកដាក់ និងសហការគ្នា ធ្វើយ៉ាងណាពង្រឹងការការពារសុខភាពផ្នែកជំងឺបេះដូងនេះ ក្នុងឌីជីថល ។សូមបន្តរួមចំណែក ផ្តល់កិច្ចសហការ និងគាំទ្របន្ថែមទៀតដល់ការអភិវឌ្ឍ ការកែទម្រង់ និងការបណ្តុះបណ្តាលលើវិស័យសុខាភិបាល ជាពិសេសផ្នែកជំងឺបេះដូងនេះ។ ជាការឆ្លើយតប លោកសាស្ត្រាចារ្យវេជ្ជបណ្ឌិត សុខ ជួរ ប្រធានសមាគមជំងឺបេះដូងកម្ពុជា តំណាងឱ្យសមាជិក សមាជិកានៃសមាគម បានថ្លែងថា ។ ប្រធានសមាគមជំងឺបេះដូងកម្ពុជាបានគូសបញ្ជាក់ថា សមាគមគ្រូពេទ្យបេះដូងកម្ពុជា រៀបចំឡើងក្នុងគោលបំណងចែករំលែក និងផ្លាស់ប្តូរនូវបទពិសោធន៍គ្នារវាងសហភាតរៈគ្រូពេទ្យឯកទេសបេះដូងកម្ពុជាយើង និងសហភាតរៈគ្រូពេទ្យឯកទេសបេះដូងអន្តរជាតិ ដើម្បីចែករំលែកនិងដកស្រង់នូវបទពិសោធន៌រវាងគ្នានឹងគ្នាស្តីអំពីការអភិវឌ្ឍន៍ថ្មីៗ និងនវានុវត្តន៍នៃការធ្វើរោគវិនិច្ឆ័យ និងការព្យាបាលជំងឺបេះដូង-សរសៃឈាម នៅលើសកលលោក ក្នុងគោលបំណងលើកកម្ពស់សមត្ថភាព និងចំណេះដឹង ចំណេះធ្វើរបស់វេជ្ជបណ្ឌិតខ្មែរយើង ដើម្បីធានាឱ្យបាននូវប្រសិទ្ធិភាពនៃការព្យាបាល និងថែទាំសុខភាពជូនប្រជាពលរដ្ឋរបស់យើងឱ្យបានល្អប្រសើរ។ សន្និសិទវេជ្ជសាស្ត្រប្រចាំឆ្នាំនេះ គឺមានទិសដៅស្របតាមគោលនយោបាយរបស់ក្រសួងសុខាភិបាល និងរាជរដ្ឋាភិបាលកម្ពុជា ដែលបានយកចិត្តទុកដាក់ ជាពិសេស ក្នុងការឆ្លើយតបទៅនឹងការកើនឡើងនូវជំងឺមិនឆ្លង ជាពិសេសជំងឺបេះដូងនិងសរសឈាមក្នុងប្រទេសកម្ពុជា៕	2024-08-04T15:18:00+07:00	freshnewsasia.com	https://m.freshnewsasia.com/index.php/en/localnews/351544-2024-08-04-01-18-36.html
4d26582b-4ee0-476b-9503-8212d531bd63	ក្រសួងសុខាភិបាល ប្រកាសពីការរកឃើញករណីជំងឺផ្តាសាយបក្សីលើក្មេងស្រីអាយុ១៦ឆ្នាំម្នាក់ទៀត ដែលរស់នៅស្រុកចន្ទ្រា ខេត្តស្វាយរៀង	ក្រសួងសុខាភិបាល បានប្រកាសពីការរកឃើញករណីជំងឺផ្តាសាយបក្សី លើក្មេងស្រីអាយុ១៦ឆ្នាំម្នាក់ទៀត ដែលរស់នៅស្រុកចន្ទ្រា ខេត្តស្វាយរៀង។ តាមរយៈសេចក្តីប្រកាសព័ត៌មានរបស់ខ្លួន ក្រសួងសុខាភិបាលថា មានអ្នកជំងឺផ្តាសាយបក្សី កើតលើក្មេងស្រីអាយុ១៦ឆ្នាំ ចំនួន ០១ករណីទៀត និងត្រូវបានបញ្ជាក់ថា វិជ្ជមានវីរុសផ្តាសាយបក្សី ប្រភេទ H5N1 ពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រ នៅថ្ងៃទី៣ ខែសីហា ឆ្នាំ២០២៤ ដែលមានទីលំនៅក្នុងភូមិចំការលាវ ឃុំព្រៃគគីរ ស្រុកចន្ទ្រា ខេត្តស្វាយរៀង។ ក្មេងស្រីនេះមានគ្រុនក្តៅ ក្អក ឈឺបំពង់ក ហត់ ពិបាកដកដង្ហើម។ បច្ចុប្បន្នស្ថានភាពអ្នកជំងឺមានសភាពធ្ងន់ធ្ងរ និងកំពុងទទួលបានការថែទាំ យ៉ាងយកចិត្តទុកដាក់ពីសំណាក់ក្រុមគ្រូពេទ្យ។ តាមការសាកសួរបង្ហាញថា ប្រហែល៤ថ្ងៃមុនចាប់ផ្តើមឈឺ នៅផ្ទះអ្នកជិតខាង និងនៅផ្ទះអ្នកជំងឺមានមាន់ទាងាប់ចំនួន៩ក្បាល ហើយបានយកមកធ្វើម្ហូបបរិភោគ ក្មេងស្រី បានប៉ះពាល់ និងកាន់មាន់ងាប់។ ក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្ម លើការកើតឡើងនូវជំងឺផ្តាសាយបក្សី និងធ្វើការឆ្លើយតប ទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លងទាំងលើសត្វ និងមនុស្ស និងបន្តស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នកដទៃទៀតក្នុងសហគមន៍ ព្រមទាំង ចែកជូនឱសថតាមីហ្គូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋ នៅក្នុងភូមិដែលកើតហេតុខាងលើ។ ក្រសួងសុខាភិបាល សូមក្រើនរំលឹកដល់បងប្អូនប្រជាពលរដ្ឋទាំងអស់គ្នា សូមយកចិត្តទុកដាក់ប្រុង ប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាព ប្រជាពលរដ្ឋយើង ហើយក៏សូមជម្រាបដល់បងប្អូន ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាក ដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺ ឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមាន រោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការ ពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា៕	2024-08-04T13:46:00+07:00	freshnewsasia.com	https://m.freshnewsasia.com/index.php/en/localnews/351538-2024-08-03-23-46-10.html
3a2c1096-8937-4138-bd5d-22d9ca9be5cc	ក្រសួងសុខាភិបាលចេញសេចក្ដីប្រកាសព័ត៌មាន ស្តីពីករណីជំងឺផ្តាសាយបក្សីលើក្មេងស្រីអាយុ១៦ឆ្នាំនៅស្រុកចន្ទ្រា ខេត្តស្វាយរៀង	ភ្នំពេញ ៖ ក្រសួងសុខាភិបាល សូមជម្រាបជូនសាធារណជនឱ្យបានជ្រាបថា មានអ្នកជំងឺផ្តាសាយបក្សី កើតលើ ក្មេងស្រីអាយុ១៦ឆ្នាំ ចំនួន ០១ករណីទៀត និងត្រូវបានបញ្ជាក់ថា វិជ្ជមានវីរុសផ្ដាសាយបក្សី ប្រភេទហាស់៥ អ៊ិន១ (H5N1) ពីវិទ្យាស្ថានជាតិសុខភាពសាធារណៈនិងវិទ្យាស្ថានប៉ាស្ទ័រ នៅថ្ងៃទី៣ ខែសីហា ឆ្នាំ២០២៤ ដែលមានទីលំនៅក្នុងភូមិចំការលាវ ឃុំព្រៃគគីរ ស្រុកចន្ទ្រា ខេត្តស្វាយរៀង។ ក្មេងស្រីនេះ មានគ្រុនក្តៅ ក្អក ឈឺបំពង់ក ហត់ ពិបាកដកដង្ហើម។ បច្ចុប្បន្នស្ថានភាពអ្នកជំងឺមានសភាពធ្ងន់ធ្ងរ និងកំពុងទទួលបានការ ថែទាំយ៉ាងយកចិត្តទុកដាក់ពីសំណាក់ក្រុមគ្រូពេទ្យ។ តាមការសាកសួរបង្ហាញថា ប្រហែល៤ថ្ងៃមុនចាប់ផ្ដើមឈឺ នៅផ្ទះអ្នកជិតខាង និងនៅផ្ទះអ្នកជំងឺមានមាន់ទាងាប់ចំនួន៩ក្បាល ហើយបានយកមកធ្វើម្ហូបបរិភោគ ក្មេងសីបានប៉ះពាល់និងកាន់មាន់ងាប់។ ក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្ដាសាយបក្សី និងធ្វើការឆ្លើយតប ទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និងបន្ត ស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នកដទៃទៀតក្នុងសហគមន៍ ព្រមទាំង ចែកជូនឱសថតាមីស្លូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋ នៅក្នុងភូមិដែលកើតហេតុខាងលើ។ ក្រសួងសុខាភិបាលសូមក្រើនរំលឹកដល់បងប្អូនប្រជាពលរដ្ឋទាំងអស់គ្នា សូមយកចិត្តទុកដាក់ប្រុង ប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្ដាសាយបក្សី H5N1 នៅតែបន្តគំរាមកំហែងដល់សុខភាព ប្រជាពលរដ្ឋយើង ហើយក៏សូមជម្រាបដល់បងប្អូន ប្រសិនបើមានអាការៈក្ដៅខ្លួន ក្អក ហៀរសំបោរ ឬពិបាក ដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺ ឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមាន រោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការ ពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា។ របៀបចម្លង៖ ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សី ឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សី ដែលឈឺឬងាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅ មន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លង ដូចនឹងជំងឺផ្ដាសាយតាមរដូវកាលផងដែរ។ វិធានការបង្ការ៖ សូមលាងដៃឱ្យបានញឹកញាប់ ជាមួយសាប៊ូ និងទឹកមុនពេលបរិភោគ និង បន្ទាប់ពីប៉ះពាល់ជាមួយបក្សី ដាក់កុមារនៅឆ្ងាយពីសត្វបក្សី និងដាក់សត្វបក្សីនៅឱ្យឆ្ងាយពីកន្លែងរស់នៅ កុំបរិភោគសត្វបក្សីឈឺឬងាប់ និងរាល់សត្វបក្សីដែលធ្វើសម្រាប់បរិភោគត្រូវចំអិនឱ្យឆ្អិនល្អ។ ក្រសួងសុខាភិបាលនឹងបន្តធ្វើការជូនដំណឹងដល់សាធារណជន អំពីព័ត៌មានទាក់ទងនឹងបញ្ហា សុខភាពសាធារណៈ តាមឆាណែលតេឡេក្រាម និងទំព័រហ្វេសប៊ុកផ្លូវការរបស់ក្រសួងសុខាភិបាល ក៏ដូចជា ទំព័រហ្វេសប៊ុកផ្លូវការរបស់នាយកដ្ឋានប្រយុទ្ធនឹងជំងឺឆ្លង និងគេហទំព័រ www.cdcmoh.gov.kh៕ រក្សាសិទ្ធដោយ ៖ សុទ្ធលី	2024-08-04T11:30:36+07:00	cen.com.kh	https://cen.com.kh/archives/771848.html
1c345fd3-ac94-4d4e-9e2b-d39872acc4b9	គ្រូពេទ្យបេះដូងកម្ពុជា និងអន្តរជាតិ ចែករំលែក បទពិសោធន៌ ព្យាបាលជំងឺបេះដូង	សាស្រ្តាចារ្យ ឈាង រ៉ា រដ្ឋមន្រ្តីក្រសួងសុខាភិបាល នៅថ្ងៃទី៣ ខែសីហា ឆ្នាំ២០២៤ នេះ បានអញ្ជើញក្នុងពិធីបើក សន្និសីទវេជ្ជសាស្ត្រប្រចាំឆ្នាំលើកទី៨ នៃសមាគមគ្រូពេទ្យបេះដូងកម្ពុជា ក្រោមប្រធានបទ “ការព្យាបាលជំងឺបេះដូង និងសរសៃឈាមក្នុងបរិបទសុខាភិបាលឌីជីថល”។ សន្និសីទ មានគោលបំណងចែករំលែក និងផ្លាស់ប្តូរនូវបទពិសោធន៍គ្នារវាងសហភាតរៈគ្រូពេទ្យឯកទេសបេះដូងកម្ពុជា និងសហភាតរៈគ្រូពេទ្យឯកទេសបេះដូងអន្តរជាតិ ដើម្បីចែករំលែក និងដកស្រង់នូវបទពិសោធន៌រវាងគ្នានឹងគ្នាស្តីអំពី ការអភិវឌ្ឍថ្មីៗ និង នវានុវត្តន៍ នៃការធ្វើរោគវិនិច្ឆ័យ និងការព្យាបាលជំងឺបេះដូង-សរសៃឈាមនៅលើសកលលោក ក្នុងគោលបំណងលើកកម្ពស់សមត្ថភាព និងចំណេះដឹង ចំណេះធ្វើរបស់វេជ្ជបណ្ឌិតខ្មែរ ដើម្បីធានាឱ្យបាននូវប្រសិទ្ធិភាព នៃការព្យាបាល និងថែទាំសុខភាពជូនប្រជាពលរដ្ឋបានល្អប្រសើរ។ សាស្រ្តាចារ្យរដ្ឋមន្រ្តី បានសម្ដែងនូវការកោតសរសើរ និងវាយតម្លៃខ្ពស់ចំពោះ ការរៀបចំឱ្យមានសន្និសីទនេះឡើង ដើម្បីជាឱកាសអនុញ្ញាតឱ្យគ្រូពេទ្យបេះដូងកម្ពុជា និងគ្រូពេទ្យបេះដូងអន្តរជាតិ ធ្វើការផ្លាស់ប្តូរ និងចែករំលែកបទពិសោធន៍រវាងគ្នានឹងគ្នា និងចំណេះដឹងបច្ចេកវិទ្យាថ្មីៗ ក្នុងគោលបំណងលើកកម្ពស់ និងពង្រឹងបន្ថែមសមត្ថភាពរបស់គ្រូពេទ្យកម្ពុជា ដើម្បីធានាឱ្យបាននូវប្រសិទ្ធភាព បច្ចេកទេស និងមធ្យោបាយផ្សេងៗ ប្រកបដោយបច្ចេកវិទ្យាខ្ពស់ ក្នុងការព្យាបាលជំងឺ និងថែទាំសុខភាពជូនប្រជាពលរដ្ឋ។ ក្នុងឱកាសនោះដែរ សាស្រ្តាចារ្យរដ្ឋមន្រ្តី បានផ្តលជាអនុសាសន៍ ជូនដល់អង្គសន្និសីទ ជាពិសសេសក្រុមគ្រូពេទ្យ ដើម្បីបង្កើនប្រសិទ្ធភាពការងារ និងចូលរួមលើកកម្ពស់សុខុមាលភាពប្រជាជន ដូចខាងក្រោម៖ – សូមយកចិត្តទុកដាក់ខ្ពស់លើជំងឺស្ទះសរសៃឈាមបេះដូង វិធីបង្ការជាពិសេស – លើកទឹកចិត្តធ្វើយ៉ាងណា គឺត្រូវដើរឱ្យទាន់បច្ចេកវិទ្យាព្យាបាល ដោយត្រូវសហការគ្នា ក្នុងការស្រាវជ្រាវ ទាំងក្នុងស្រុក និងអន្តរជាតិ ដើម្បីប្រសិទ្ធិភាពព្យាបាល បង្ការ និងការពារ – ធ្វើយ៉ាងណាឱ្យប្រជាពលរដ្ឋទទួលបាននូវសារអប់រំសុខភាពទូលាយ ឱ្យមានរស់នៅសុខភាពល្អ ដូចជាការហូបចុកសុខុមាលភាព – សូមយកចិត្តទុកដាក់ក្នុងផ្តល់ការថែទាំសុខភាពប្រជាពលរដ្ឋនៅតំបន់ដាច់ស្រយាលដូចជា ជំងឺឡើងសម្ពាធឈាម និងជំងឺទឹកនោមផ្អែម ដោយប្រើប្រាស់ ប.ស.ស ឬ មូលនិធិធម៌ – លើកទឹកចិត្តឱ្យអ្នកវិជ្ជាជីវៈសុខាភិបាលទាំងអស់ និងអគ្គនាយកដ្ឋានបច្ចេកទេសសុខាភិបាល នាយកដ្ឋានការពារសុខភាព និងដៃគូ ពង្រឹងការការពារ និងព្យាបាលជំងឺបេះដូង និងសរសៃរឈាម។ សាស្រ្តាចារ្យរដ្ឋមន្រ្តី បានកោតសរសើរចំពោះថ្នាក់ដឹកនាំ និងមន្ត្រីរាជការក្រសួងសុខាភិបាល ថ្នាក់ដឹកនាំ សមាជិក សមាជិកាសមាគមគ្រូពេទ្យបេះដូងកម្ពុជា និងដៃគូពាក់ព័ន្ធទាំងអស់ ដែលបានរួមចំណែកក្នុងការរៀបចំសន្និសីទនេះឡើង ហើយសម្រេចបានលទ្ធផលគួរឱ្យពេញចិត្ត និងជាទីមោទនៈ។ រដ្ឋមន្ត្រី បានអំពាវនាវដល់ថ្នាក់ដឹកនាំក្រសួងសុខាភិបាល ថ្នាក់ដឹកនាំ សមាជិក សមាជិកាសមាគមគ្រូពេទ្យបេះដូងកម្ពុជា សូមបន្តរួមចំណែក ផ្តល់កិច្ចសហការ និងគាំទ្របន្ថែមទៀតដល់ការអភិវឌ្ឍ ការកែទម្រង់ និងការបណ្តុះបណ្តាលលើវិស័យសុខាភិបាល៕	2024-08-03T22:26:00+07:00	kampucheathmey.com	https://www.kampucheathmey.com/health/749756
50940e2a-3ff6-447b-9d68-2f17327ff4e4	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ១នាក់ (Videos inside)	ក្រសួងសុខាភិបាល នៅថ្ងៃទី៣ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១៩នាក់, អ្នកជាសះស្បើយសរុបចំនួន ១៣៦,២៥៧នាក់, ស្លាប់សរុបចំនួន ៣,០៥៦នាក់៕	2024-08-03T20:33:00+07:00	freshnewsasia.com	https://m.freshnewsasia.com/index.php/en/localnews/351334-2024-08-03-06-33-20.html
9f406e30-64e8-4ff7-b1ca-f874b33465ba	ស្ងាត់ៗ! ជប៉ុន ជួយសាងសង់មន្ទីរពេទ្យព្យាបាលជំងឺមហារីកកុមារតម្លៃជាង១៣លានដុល្លារ	អង្គការបេះដូងជប៉ុន កំពុងជួយសាងសង់មន្ទីរពេទ្យព្យាបាលជំងឺមហារីកកុមារព្យាបាលជំងឺមហារីកកុមារឥតគិតនៅក្នុងខេត្តកណ្តាល។ លោកវេជ្ជបណ្ឌិត ហ៊ីដេតូ យ៉ូស៊ីអូកា(Hideto Yoshioka) ជាស្ថាបនិកអង្គការបេះដូងជប៉ុន និងជាវេជ្ជបណ្ឌិតឯកទេស វះកាត់ជំងឺកុមារ បានឱ្យដឹងថា៖”មន្ទីរពេទ្យថ្មីនេះ នឹងត្រូវបានសាងសង់ឡើងដោយមានកម្ពស់ ៣ជាន់ មាន១០០បន្ទប់ ក្នុងនោះមាន ៤បន្ទប់ ជាបន្ទប់វះកាត់ដែលប្រើរយ:ពេល ១៥ខែក្នុងការសាងសង់ ហើយគ្រោងនឹងបើកដំណើរការ នៅខែតុលា ឆ្នាំ២០២៥”។ លោកលោកវេជ្ជបណ្ឌិត ក៏បានសង្កត់ធ្ងន់ថា៖”អង្គការបេះដូងជប៉ុនទទួលបានការជួយជ្រោមជ្រែងយ៉ាងកក់ក្តៅដោយផ្អែកលើទំនាក់ទំនងមិត្តភាពរវាងប្រទេសជប៉ុន និងកម្ពុជារហូតមកដល់ពេលនេះ”។ គួរបញ្ជាក់ផងដែរថា មន្ទីរពេទ្យព្យាបាលជំងឺមហារីកកុមារនេះ ចំណាយប្រមាណ១៣លានដុល្លារ មានអគារមានទំហំ ៨ពាន់ម៉ែត្រការ៉េ កម្ពស់៣ជាន់ ១០០បន្ទប់ ជាមួយបន្ទប់វះកាត់ចំនួន ៤ គ្រែសម្រាកសរុបចំនួន ២០០ ដោយប្រើប្រាស់បុគ្គលិកប្រមាណ១០០នាក់៕	2024-08-03T15:10:23+07:00	kbnnews.com	https://kbn.news/archives/324134
230683e7-f933-4835-910a-a50c54787730	ឯកឧត្តមសាស្រ្តាចារ្យរដ្ឋមន្រ្តី ឈាង រ៉ា ស្នើឲ្យសមាគមគ្រូពេទ្យបេះដូងកម្ពុជា យកចិត្តទុកដាក់ខ្ពស់លើការព្យាបាលជំងឺបេះដូង និងសរសៃឈាមក្នុងបរិបទសុខាភិបាលឌីជីថល និងវិធីបង្ការជាពិសេស	រាជធានីភ្នំពេញ៖ ព្រឹកថ្ងៃសៅរ៍ ទី៣ ខែសីហា ឆ្នាំ២០២៤ ឯកឧត្តមសាស្រ្តាចារ្យ ឈាង រ៉ា រដ្ឋមន្រ្តីក្រសួងសុខាភិបាល បានអញ្ជើញក្នុងពិធីបើកសន្និសីទវេជ្ជសាស្ត្រប្រចាំឆ្នាំលើកទី៨ នៃសមាគមគ្រូពេទ្យបេះដូងកម្ពុជា ក្រោមប្រធានបទ «ការព្យាបាលជំងឺបេះដូង និងសរសៃឈាមក្នុងបរិបទសុខាភិបាលឌីជីថល» ” Advanced Cardiovascular Management in Digital Transformation” ដែលមានការអញ្ជើញចូលរួមពី ឯកឧត្តម លោកជំទាវ រដ្ឋលេខាធិការ ទីប្រឹក្សាក្រសួង នាយកមន្ទីរពេទ្យជាតិ នាយកមជ្ឈមណ្ឌលជាតិ និងគណៈគ្រូពេទ្យកម្ពុជា រួមទាំងដៃគូ។ សន្និសីទនេះរៀបចំឡើង ក្នុងគោលបំណងចែករំលែក និងផ្លាស់ប្តូរនូវបទពិសោធន៍គ្នារវាងសហភាតរៈគ្រូពេទ្យឯកទេសបេះដូងកម្ពុជាយើងនិងសហភាតរៈគ្រូពេទ្យ ឯកទេសបេះដូងអន្តរជាតិដើម្បីចែករំលែកនិងដកស្រង់នូវបទពិសោធន៌រវាងគ្នានឹងគ្នាស្តីអំពីការ អភិវឌ្ឍន៍ថ្មីៗ និង នវានុវត្តន៍នៃការធ្វើរោគវិនិច្ឆ័យនិងការព្យាបាលជម្ងឺបេះដូង-សរសៃឈាមនៅលើសកលលោក ក្នុងគោលបំណងលើកកំពស់សមត្ថភាពនិងចំណេះដឹង ចំណេះធ្វើរបស់វេជ្ជបណ្ឌិតខ្មែរ យើងដើម្បីធានាអោយបាននូវប្រសិទ្ធិភាពនៃការព្យាបាលនិងថែទាំសុខភាពជូនប្រជាពលរដ្ឋរបស់យើងអោយបានល្អប្រសើរ។ ឯកឧត្តមសាស្រ្តាចារ្យរដ្ឋមន្រ្តី បានសម្ដែងនូវការកោតសរសើរ និងវាយតម្លៃខ្ពស់ចំពោះ ការរៀបចំឱ្យមានសន្និសីទនេះឡើង ដើម្បីជាឱកាសអនុញ្ញាតឱ្យគ្រូពេទ្យបេះដូងកម្ពុជា និងគ្រូពេទ្យបេះដូងអន្តរជាតិ ធ្វើការផ្លាស់ប្តូរនិងចែករំលែកបទពិសោធន៍រវាងគ្នានឹងគ្នា និងចំណេះដឹងបច្ចេកវិទ្យាថ្មីៗ ក្នុងគោលបំណងលើកកម្ពស់ និងពង្រឹងបន្ថែមសមត្ថភាពរបស់គ្រូពេទ្យកម្ពុជាយើង ដើម្បីធានាឱ្យបាននូវប្រសិទ្ធភាព បច្ចេកទេស និងមធ្យោបាយផ្សេងៗ ប្រកបដោយបច្ចេកវិទ្យាខ្ពស់ ក្នុងការព្យាបាលជំងឺ និងថែទាំសុខភាពជូនប្រជាពលរដ្ឋយើង។ ក្នុងឱកាសនោះដែរ ឯកឧត្តមសាស្រ្តាចារ្យរដ្ឋមន្រ្តី បានផ្តលជាអនុសាសន៍ ជូនដល់អង្គសន្និសីទ ជាពិសសេសក្រុមគ្រូពេទ្យ ដើម្បីបង្កើនប្រសិទ្ធភាពការងារ និងចូលរួមលើកកម្ពស់សុខុមាលភាពប្រជាជន ដូចខាងក្រោម៖ ជាទីបញ្ចប់ ឯកឧត្តមសាស្រ្តាចារ្យរដ្ឋមន្រ្តី សូមកោតសរសើរចំពោះថ្នាក់ដឹកនាំ និងមន្ត្រីរាជការក្រសួងសុខាភិបាល ថ្នាក់ដឹកនាំ សមាជិក សមាជិកាសមាគមគ្រូពេទ្យបេះដូងកម្ពុជា និងដៃគូពាក់ព័ន្ធទាំងអស់ ដែលបានរួមចំណែកក្នុងការរៀបចំសន្និសីទនេះឡើង ហើយសម្រេចបានលទ្ធផលគួរឱ្យពេញចិត្ត និងជាទីមោទនៈ។ សូមអំពាវនាវផងដែរ ដល់ថ្នាក់ដឹកនាំក្រសួងសុខាភិបាល ថ្នាក់ដឹកនាំ សមាជិក សមាជិកាសមាគមគ្រូពេទ្យបេះដូងកម្ពុជា សូមបន្តរួមចំណែក ផ្តល់កិច្ចសហការ និងគាំទ្របន្ថែមទៀតដល់ការអភិវឌ្ឍ ការកែទម្រង់ និងការបណ្តុះបណ្តាលលើវិស័យសុខាភិបាល៕រក្សាសិទ្ធដោយ ៖ សុទ្ធលី	2024-08-03T14:52:57+07:00	cen.com.kh	https://cen.com.kh/archives/771651.html
3ad32616-1379-4b51-885e-d8b18f0a0171	បើលិខិតឆ្លងដែនផុតកំណត់ ត្រូវការឯកសារអ្វីខ្លះ ដើម្បីបន្តថ្មី?	តាំងពីដើមឆ្នាំ ២០១៤មក លិខិតឆ្លងដែនកម្ពុជា មានសុពលភាពរហូតដល់១០ឆ្នាំ ដោយចំណាយ១០០ដុល្លារ ១៥ថ្ងៃក្រោយទើបអាចទទួលបានលិខិតឆ្លងដែនយកទៅប្រើប្រាស់។ ដើម្បីអាចធ្វើលិខិតឆ្លងដែនខ្មែរបាន ពលរដ្ឋត្រូវមានសញ្ញាតិខ្មែរ និងត្រូវមានឯកសារដូចជា អត្តសញ្ញាណប័ណ្ណសញ្ជាតិខ្មែរច្បាប់ដើម សេចក្តីចម្លងសំបុត្រកំណើត ឬ សេចក្តីចម្លងសំបុត្របញ្ជាក់កំណើត និងសៀវភៅគ្រួសារ ឬសៀវភៅស្នាក់នៅ (ច្បាប់ដើម)។ ដោយឡែកនៅក្នុងករណីលិខិតឆ្លងដែនផុតកំណត់ ឬផុតសុពលភាព១០ឆ្នាំ ពលរដ្ឋតម្រូវឱ្យភ្ជាប់មកជាមួយនូវ លិខិតឆ្លងដែនខូច រហែក ឬផុតសុពលភាព រួចធ្វើសំណើស្នើសុំផ្ដល់លិខិឆ្លងដែនសារជាថ្មី និងបំពេញនិតិវិធី និងលក្ខខណ្ឌដូចការស្នើសុំលិខិតឆ្លងដែនដូចលើកទី១៕	2024-08-03T09:40:09+07:00	kbnnews.com	https://kbn.news/archives/324098
188cac61-58d1-46c0-a2b2-c61bf7cde069	ក្រុមគ្រូពេទ្យស្ម័គ្រចិត្តអារ៉ាប៊ីសាអ៊ូឌីត មកជួយព្យាបាលជំងឺដុំសាច់លើមុខ នៅពេទ្យអង្គឌួង ដោយឥតគិតថ្លៃ	ក្រុមគ្រូពេទ្យស្ម័គ្រចិត្ត នៃមជ្ឈមណ្ឌលជួយសង្គ្រោះ និងកិច្ចការងារមនុស្សធម៌ព្រះអង្គម្ចាស់សិនម៉ាន នៃប្រទេសអារ៉ាប៊ីសាអ៊ូឌីត សហការជាមួយអង្គការសម្ព័ន្ធពិភពអ៊ីស្លាម បានមកជួយព្យាបាលជំងឺដុំសាច់លើមុខ នៅមន្ទីរពេទ្យអង្គឌួងរយៈពេល០៨ថ្ងៃ ចាប់ពីថ្ងៃទី២៩ ខែកក្កដា ដល់ថ្ងៃទី០៥ ខែសីហា ឆ្នាំ២០២៤ ដោយឥតគិតថ្លៃ។ ក្នុងសន្និសីទសារព័ត៌មានស្តីពី កម្មវិធីសុខាភិបាលសប្បុរសធម៌ធ្វើការវះកាត់ផ្ទៃមុខ ឆ្អឹងថ្គាម និងដុំសាច់ក្នុងបំពង់កជាដើម នារសៀលថ្ងៃទី០២ ខែសីហា ឆ្នាំ២០២៤ លោកវេជ្ជបណ្ឌិត បាស៊ីមចាម៉ាវ លើកឡើងថា ជំងឺលើផ្ទៃមុខ ឬដុំសាច់លើ “ក” នេះ ជាជំងឺពិបាកបិទបាំងជាងជំងឺផ្សេងៗ ដែលស្ថិតនៅលើរាងកាយរបស់មនុស្ស ដូច្នេះជំងឺទាំងអស់នេះ គឺសំខាន់ណាស់ក្នុងការព្យាបាល ហើយអាចជួយដល់អ្នកជំងឺសម្រួលដល់ផ្លូវអារម្មណ៍។ លោកវេជ្ជបណ្ឌិត បានបន្តថា ការមកជួយព្យាបាលនេះ គឺត្រូវនឹងជំនាញរបស់ក្រុមគ្រូពេទ្យស្ម័គ្រចិត្តទាំងអស់ ហើយមួយទៀតជំងឺដុំសាច់លើមុខនេះ កន្លងមកមានការពិបាកព្យាបាល និងធ្វើការវះកាត់ ប៉ុន្តែបច្ចុប្បន្នអាចវះកាត់បានដោយជោគជ័យ ហើយការវះកាត់ជំងឺនេះ គឺអាចជួយអ្នកជំងឺឱ្យមានស្មារតីល្អឡើងវិញ នៅក្នុងសង្គម ដូច្នេះហើយទើបមជ្ឈមណ្ឌលសង្គ្រោះ និងកិច្ចការងារមនុស្សធម៌ព្រះអង្គម្ចាស់សិនម៉ាន មកជួយព្យាបាលដោយឥតគិតថ្លៃ។ នៅក្នុងឱកាសនោះ លោកអូស្មាន ហាស្សាន់ ទេសរដ្ឋមន្ត្រី ទទួលបន្ទុកបេសកកម្មពិសេស បាន ថ្លែងអំណរគុណចំពោះក្រុមគ្រូពេទ្យស្ម័គ្រចិត្តអារ៉ាប៊ីសាអ៊ូឌីត ដែលបានមកជួយព្យាបាលជំងឺពលរដ្ឋខ្មែរដោយឥតគិតថ្លៃនៅក្នុងមន្ទីរពេទ្យអង្គឌួង ខណៈកន្លងមកសកម្មភាពនេះ ក៏ធ្លាប់បានធ្វើផងដែរ។ ជាមួយនេះ លោកបានប្ដេជ្ញាធ្វើការងារជាមួយឯកអគ្គរាជទូតអារ៉ាប៊ីសាអ៊ូឌីត ក៏ដូចជាពង្រឹងនូវកិច្ចសហប្រតិបត្តិការនានារវាងរាជរដ្ឋាភិបាល នៃប្រទេសទាំងពីរ ហើយនៅចុងឆ្នាំនេះ ស្ថានទូតអារ៉ាប៊ីសាអ៊ូឌីត នឹងមានវត្តមាននៅកម្ពុជាផ្ទាល់៕	2024-08-03T07:00:00+07:00	khmertimeskh.com	https://www.khmertimeskh.com/501534548/%E1%9E%80%E1%9E%9A%E1%9E%98%E1%9E%82%E1%9E%9A%E1%9E%96%E1%9E%91%E1%9E%99%E1%9E%9F%E1%9E%98%E1%9E%82%E1%9E%9A%E1%9E%85-4/
99f7c7a0-b979-4dd8-88b3-15b9ff81b0b7	សម្តេចធិបតី ហ៊ុន ម៉ាណែត ថ្លែងអគុណលោកអ្នកឧកញ៉ា, អ្នកឧកញ៉ា, ឧកញ៉ា ដែលបានចូលរួមសកម្មភាពមនុស្សធម៌ និងសប្បុរសធម៌ ជាពិសេសពេលរីករាលដាលជំងឺកូវីដ-១៩ (Video inside)	ឆ្លៀតក្នុងឱកាសពិធីសំណេះសំណាល និងពិសាភោជនាហារសាមគ្គីមហាគ្រួសារឧកញ៉ាកម្ពុជា និងសមាគមអ្នកអភិវឌ្ឍន៍លំនៅឋានកម្ពុជានាល្ងាចថ្ងៃទី០២ ខែសីហា ឆ្នាំ២០២៤នេះ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃកម្ពុជា បានថ្លែងអគុណលោកអ្នកឧកញ៉ា, អ្នកឧកញ៉ា, ឧកញ៉ា និងគោរមវន្តទាំងអស់ ដែលជានិច្ចកាលតែងតែបានចូលរួមក្នុងសកម្មភាពសង្គមនានា ជាពិសេសក្នុងអំឡុងពេលនៃការរីករាលដាលនៃជំងឺកូវីដ-១៩។ សម្តេចមហាបវរធិបតី ហ៊ុន ម៉ាណែត បានថ្លែងដូចនេះថា សម្តេចមហាបវរធិបតី ហ៊ុន ម៉ាណែ បានកត់សម្គាល់ឃើញថា រាល់ការអំពាវនាវរបស់រាជរដ្ឋាភិបាល ជាពិសេសសម្តេចតេជោ អតីតនាយករដ្ឋមន្ត្រី ជារឿយៗតែងតែមានការគាំទ្រ និងចូលរួមយ៉ាងសកម្មពីសំណាក់ លោកអ្នកឧកញ៉ា អ្នកឧកញ៉ា និងឧកញ៉ា ដែលបានបរិច្ចាគថវិកាជូនដល់កាកបាទក្រហមកម្ពុជា ក្នុងឱកាសទិវាពិភពលោកកាកបាទក្រហម និងអឌ្ឍចន្ទក្រហមជារៀងរាល់ឆ្នាំ, ចូលរួមបរិច្ចាគថវិកាសម្រាប់សកម្មភាពបោសសម្អាតមីន និងយុទ្ធភណ្ឌមិនទាន់ផ្ទុះ, ចូលរួមបរិច្ចាគថវិកាជូនសមាគមយុវជនគ្រូពេទ្យស្ម័គ្រចិត្តសម្តេចតេជោ (TYDA), ចូលរួមបរិច្ចាគថវិកាកសាងអគារសិក្សានៅពុទ្ធិកសាកលវិទ្យាល័យ ព្រះសីហមុនីរាជា, ជួសជុលមហាកុដិសម្តេចព្រះសង្ឃរាជ ជួន ណាត ក៏ដូចជា កសាងសារមន្ទីរសម្ដេចព្រះព្រហ្មរតនមុនី ពិន សែម រាជបូណ៌ជាដើម។ សម្តេចមហាបវរធិបតី ហ៊ុន ម៉ាណែត បានបន្ថែមថា ក្រៅពីនេះក្នុងនាមឯកជនផ្ទាល់ក៏សមាជិកឧកញ៉ាកម្ពុជា បានចូលរួមច្រើនក្នុងការជួយទៅដល់កិច្ចការសង្គមផ្សេងៗ ហើយភារកិច្ចស្នូលរបស់ឧកញ៉ា គឺការចូលរួមក្នុងសង្គមតាមរយៈការបង្កើននូវសកម្មភាពសេដ្ឋកិច្ច ដែលជាកត្តាសំខាន់របស់ប្រជាពលរដ្ឋ តាមរយៈការបង្កើតការងារ ការបង្កើតនូវឱកាសផ្សេងៗសម្រាប់ឱ្យប្រជាពលរដ្ឋមានឱកាសច្បាមយកនូវសេដ្ឋកិច្ច ដើម្បីបង្កើននូវជីវភាពរស់នៅរបស់ខ្លួន។ សម្តេចមហាបវរធិបតី ហ៊ុន ម៉ាណែត បានបន្ថែមថា កត្តាទាំងនេះហើយបានជារាជរដ្ឋាភិបាលយកចិត្តទុកដាក់ទៅលើវិស័យឯកជនដែលជាកិច្ចសំខាន់ ដែលក្នុងនោះសមាជិកទាំងអស់នៃសមាគមឧកញ៉ា ក៏ដូចជាអ្នកវិនិយោគធុរកិច្ចកម្ពុជា បានដើរតួនាទីសំខាន់ណាស់នៅក្នុងការជំរុញសេដ្ឋកិច្ចប្រកបដោយ ចេរភាព និងនិរន្តរភាព ទាំងក្នុងដំណាក់កាលល្អ និងដំណាក់កាលលំបាកផងដែរ៕	2024-08-03T03:38:00+07:00	freshnewsasia.com	https://m.freshnewsasia.com/index.php/en/localnews/351274-2024-08-02-13-38-40.html
30b0c5d5-2997-42d6-881c-62efec4cc34c	រដ្ឋមន្ដ្រីសុខាភិបាល ទទូចដល់អង្គភាពសុខាភិបាលសាធារណៈទាំងអស់ ត្រូវពង្រឹងសមត្ថភាពថែទាំអ្នកជំងឺឱ្យបានល្អ បើគ្មានការថែទាំល្អ មិនអាចជោគជ័យ ក្នុងការព្យាបាល និងសង្គ្រោះអ្នកជំងឺបានទេ	លោកសាស្ដ្រាចារ្យ ឈាង រ៉ា រដ្ឋមន្ដ្រីក្រសួងសុខាភិបាល បានទទូចដល់មូលដ្ឋានសុខាភិបាលសាធារណៈទំាងអស់ ត្រូវមើលឃើញថា ការថែទាំងអ្នកជំងឺគឺជារឿងដ៏សំខាន់ណាស់ បើគ្មានការថែទាំល្អ មិនអាចជោគជ័យក្នុងការព្យាបាល និងសង្គ្រោះអ្នកជំងឺបានទេ ហើយការថែទំាមិនមែនជារឿងរបស់គិលានុដ្ឋាក នៅក្នុងមន្ទីរពេទ្យនោះដែរ ដូច្នេះនាយកមន្ទីរពេទ្យ ឬប្រធានអង្គភាពទាំងអស់ ត្រូវតែយកចិត្ដទុកដាក់ឱ្យបានខ្ពស់បំផុត និងត្រូវធ្វើកិច្ចការងារជាប់ប្រចាំជាមួយនឹងគិលានុដ្ឋាក។ ការថ្លែងបែបនេះ របស់លោកសាស្ដ្រាចារ្យរដ្ឋមន្ដ្រី ក្នុងឱកាសអញ្ជើញជាអធិបតីភាពបើកសន្និសីទគិលានុបដ្ឋាក និងឆ្មបឆ្នាំ២០២៤ ក្រោមប្រធានប្រធានបទ «គិលានុបដ្ឋាក និងឆ្មប ដើរតួនាទីយ៉ាងសំខាន់ ក្នុងការលើកកម្ពស់គុណភាពសេវាថែទាំសុខភាព រួមចំណែកធ្វើឱ្យប្រសើរឡើងដល់ផលប្រយោជន៍អ្នកជំងឺ» ដែលប្រព្រឹត្ដទៅនៅថ្ងៃទី២ ខែសីហា ឆ្នាំ២០២៤នេះ នាសណ្ឋាគារភ្នំពេញ មានការចូលរួមពីតំណាងអង្គការសុខភាពពិភពលោកប្រចាំកម្ពុជា (WHO) តំណាងទីភា្នក់ងារសហប្រតិបត្តិការអន្តរជាតិនៃប្រទេសជប៉ុន ប្រចាំកម្ពុជា (JICA) តំណាងទីភ្នាក់ងារសហរដ្ឋអាមេរិក ដើម្បីអភិវឌ្ឍអន្តរជាតិ (USAID) និងគណៈគិលានុបដ្ឋាក គណៈឆ្មប សមាគមគិលានុបដ្ឋាក និងសមាគមឆ្មប រួមទំាងអង្គការដៃគូសុខាភិបាល ដែលមានការអញ្ជើញចូលផ្ទាល់៣០០នាក់ និងតាមប្រព័ន្ធ Zoom ចំនួន ១០០០នាក់។ លោកសាស្ដ្រាចា្ររ្យរដ្ឋមន្ដ្រីបានថ្លែងទៀតថា «ការងារមើលថែទាំអ្នកជំងឺ គឺជាការងារដ៏សំខាន់ណាស់ យើងអាចនិយាយបានថា ជាអប្បបរិមាប្រមាណជាង ៥០% នៃការងារវិជ្ជសាស្ដ្រ ក្នុងការចូលរួមចំណែកផ្តល់សេវាសាធារណៈឱ្យមានប្រសិទ្ធភាព លើកកម្ពស់សុខុមាលភាពរបស់អ្នកជំងឺ ឬប្រជាពលរដ្ឋ ដែលទាមទារឱ្យនាយកមន្ទីរពេទ្យ ឬប្រធានអង្គភាពទាំងអស់ ត្រូវតែយកចិត្ដទុកដាក់ឱ្យបានខ្ពស់បំផុត និងត្រូវធ្វើកិច្ចការងារជាប់ប្រចាំជាមួយនឹងគិលានុដ្ឋាក»។ លោកសាស្ដ្រាចារ្យបានថ្លែងបន្ដថា គិលានុបដ្ឋាកបានដើរតួនាទីយ៉ាងសំខាន់ ដែលជាកម្លាំងចលករនៅក្នុងប្រព័ន្ធសុខាភិបាល ក្នុងការចូលរួមចំណែកការផ្តល់សេវាសាធារណៈឱ្យមានប្រសិទ្ធភាព លើកកម្ពស់សុខុមាលភាពរបស់ប្រជាពលរដ្ឋ ក្នុងការពិនិត្យអ្នកជំងឺ ផ្តល់ឱសថ ជាជំនួយក្នុងការវះកាត់ ព្យាបាលអ្នកជំងឺ ផ្តល់ជំនួយផ្លូវចិត្ត និងបំពេញតួនាទីសំខាន់ៗមួយចំនួនផ្សេងទៀត។ ដូច្នេះគិលានុបដ្ឋាកនិងឆ្មប ត្រូវតែពង្រឹងសមត្ថភាពជាប្រចាំ ដើម្បីដោះស្រាយអាទិភាពសុខភាពទាំងអស់នេះ ព្រមទាំងឆ្លើយតបទៅនឹងគ្រោះអាសន្ននានា ឱ្យមានប្រសិទ្ធភាពខ្ពស់។ ដើម្បីអភិវឌ្ឍន៍វិជ្ជាជីវៈថែទាំឱ្យកាន់តែរីកចម្រើន នៅថ្នាក់កណ្តាល លោកសាស្ដ្រាចារ្យស្នើឱ្យការិយាល័យគិលានុបដ្ឋាកនិងឆ្មប គណៈឆ្មប គណៈគិលានុបដ្ឋាក សមាគមឆ្មប និងសមាគមគិលានុបដ្ឋាក ធ្វើការរួមគ្នា រៀបចំផែនការសកម្មភាពជាមួយគ្នា ដើម្បីពង្រឹងការអនុវត្តបទដ្ឋានគតិយុត្ត សម្រាប់គាំទ្រដល់ការអនុវត្តរបស់គិលានុបដ្ឋាក និងឆ្មបរៀងរាល់ខែ។ គណៈគិលានុបដ្ឋាក គណៈឆ្មប សមាគមគិលានុបដ្ឋាក និងសមាគមឆ្មប បញ្ជូនរបាយការណ៍ប្រចាំខែ ពីវឌ្ឍនៈភាពមកនាយកដ្ឋានមន្ទីរពេទ្យ ដើម្បីបានដឹងពីការីកចម្រើន និងធ្វើការចងក្រងជារបាយការណ៍រួម សម្រាប់វិជ្ជាជីវៈគិលានុបដ្ឋាក និងឆ្មប។ សម្រាប់មន្ទីរសុខាភិបាលនៃរដ្ឋបាលរាជធានី ខេត្ត ជាមួយប្រធានមន្ទីរពេទ្យ និងប្រធានថែទាំមន្ទីរពេទ្យ រៀបចំប្រជុំជាទៀងទាត់ ដើម្បីពិនិត្យមើលពីបញ្ហាប្រឈមដែលកើតមាននៅតាមមន្ទីរពេទ្យ និងស្វែងរកដំណោះស្រាយដែលជាប្រយោជន៍ដល់អ្នកជំងឺ ដល់មន្ទីរពេទ្យ និងដល់មន្រ្តីសុខាភិបាល។ ជាងនេះទៅទៀតប្រធានមន្ទីរពេទ្យបង្អែក គួររៀបចំឱ្យគណៈកម្មការថែទាំមន្ទីរពេទ្យនីមួយៗ មានប្រធាន អនុប្រធាន សមាជិក និងមានកន្លែងពួកគាត់អាចប្រជុំប្រចាំខែ មានតួនាទី និងភារកិច្ច និងរៀបចំផែនការសកម្មភាពប្រចាំឆ្នាំសម្រាប់សេវាថែទាំ។ នៅតាមមន្ទីរពេទ្យ គិលានុបដ្ឋាក និងឆ្មប ត្រូវកំណត់សូចនាករតាមផ្នែក ដើម្បីពង្រឹងការអនុវត្តព្រមទាំងធ្វើការតាមដាន និងវាយតម្លៃសូចនាករឱ្យបានច្បាស់លាស់។ លោកសាស្រ្តាចារ្យរដ្ឋមន្ត្រី បានណែនាំដល់អង្គសន្និសីទទៀតថា ដើម្បីបង្កើនប្រសិទ្ធភាពក្នុងការអនុវត្តការងារបន្ថែមទៀត គឺត្រូវត្រួតពិនិត្យអនាម័យតាមតាមន្ទីរពេទ្យ ចុះតាមសាលនានា ប្រធានថែទាំត្រូវប្រជុំរៀងរាល់អាទិត្យ ដើម្បីពិភាក្សាពីបញ្ហា និងដោះស្រាយជាមួយគ្នា។ ត្រូវធ្វើកិច្ចការឱ្យកាន់តែប្រសើឡើង មានកិច្ចសហប្រតិបត្តិការជាមួយសហភាតរៈ និងដៃគូនានា, ផ្តល់ការថែទាំប្រកបដោយមេត្តាករុណាសម្រាប់អ្នកជំងៗ ហើយត្រូវជាម្ចាស់ការលើការងារដែលខ្លួនបានធ្វើ, ការយកចិត្តទុកដាក់កាងារជាសំខាន់, ត្រៀមដោះស្រាយបញ្ហាផ្សេងឱ្យបានទាន់ពេលវេលា និងមានទស្សនៈវិស័យវែងឆ្ងាយសម្រាប់ការងារថែទាំ។ សូមជម្រាបថាសន្និសីទគិលានុបដ្ឋាក និងឆ្មបឆ្នាំ២០២៤ ជាការរៀបចំដើម្បីចែករំលែកពីបទពិសោធន៍ ប្រសិទ្ធ-ភាពការងារដឹកនាំផ្នែកថែទាំ ការគ្រប់គ្រង ការអប់រំគិលានុបដ្ឋាក-ឆ្មប ការអភិវឌ្ឍវិជ្ជាជីវៈបន្ត ការកែលម្អគុណភាព និងសុវត្ថិភាពអ្នកជំងឺ នវានុវត្តន៍បច្ចេកវិទ្យាទំនើបក្នុងវិស័យថែទាំជំងឺ ការអនុវត្តគ្លីនិកកម្រិតខ្ពស់ ការអនុវត្តន៍ផ្អែកលើភស្តុតាង និងសមត្ថភាពផ្នែកថែទាំនៅប្រទេសកម្ពុជា។ យោងតាមទិន្នន័យរបស់នាយកដ្ឋានគ្រប់គ្រងបុគ្គលិក នៃក្រសួងសុខាភិបាល ឆ្នាំ២០២៤ បានបញ្ជាក់ថា គិលានុបដ្ឋាក និងឆ្មបចំនួនប្រហែល ៦០% នៃធនធានសុខាភិបាលសរុបនៅកម្ពុជា គឺជាបុគ្គលិកដែលជួបអ្នកជំងឺមុនគេ មានទំនាក់ទំនងជាមួយអ្នកជំងឺ ផ្តល់ការថែទាំ គាំទ្រ ព្យាបាលអ្នកជំងឺ អ្នករបួស អ្នកជំងឺហៀបនឹងស្លាប់ ហើយជួយគ្រួសារនិងសហគមន៍ឱ្យកាន់តែប្រសើរឡើង។ គិលានុបដ្ឋាកពិនិត្យអ្នកជំងឺ ផ្តល់ឱសថជាជំនួយក្នុងការវះកាត់ ព្យាបាលអ្នកជំងឺ ផ្តល់ជំនួយផ្លូវចិត្ត និងបំពេញតួនាទីសំខាន់ៗមួយចំនួនផ្សេងទៀតដូចជា (ចូលរួមប្រយុទ្ធនឹងជំងឺមិនឆ្លង ជំងឺឆ្លង ការចូលរួមទប់ស្កាត់ឱសថប្រឆាំងមេរោគ ចូលរួមដោះស្រាយភាពអាសន្នផ្នែកសុខភាព ការរីករាលដាលនៃជំងឺរាតត្បាត និងការថែទាំសុខភាពបឋមជាដើម)៕	2024-08-03T02:18:00+07:00	freshnewsasia.com	https://m.freshnewsasia.com/index.php/en/localnews/351254-2024-08-02-12-18-06.html
4d467fa3-a4b0-45b9-93fc-5b1490e05c5a	រដ្ឋមន្ត្រីសុខាភិបាល៖ គិលានុបដ្ឋាក និងឆ្មប ត្រូវបង្កើនសេវាថែទាំ មានគុណភាព និងសុវត្ថិភាព	សាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល បានលើកឡើងថា គិលានុបដ្ឋាក ដើរតួនាទីយ៉ាងសំខាន់ដែលជាកម្លាំងចលករនៅក្នុងប្រព័ន្ធសុខាភិបាល ក្នុងការចូលរួមចំណែកការផ្តល់សេវាសាធារណៈឱ្យមានប្រសិទ្ធភាព លើកកម្ពស់សុខុមាលភាពរបស់ប្រជាពលរដ្ឋ ក្នុងការពិនិត្យអ្នកជំងឺ ផ្តល់ឱសថ ជាជំនួយក្នុងការវះកាត់ ព្យាបាលអ្នកជំងឺ ផ្តល់ជំនួយផ្លូវចិត្ត និងបំពេញតួនាទីសំខាន់ៗមួយចំនួនផ្សេងទៀត។ ដូច្នេះគិលានុបដ្ឋាក និងឆ្មប ត្រូវតែពង្រឹងសមត្ថភាពជាប្រចាំដើម្បីដោះស្រាយអាទិភាពសុខភាពទាំងអស់នេះ ព្រមទាំងឆ្លើយតបទៅនឹងគ្រោះអាសន្ននានាឱ្យមានប្រសិទ្ធភាពខ្ពស់។ ការលើកឡើងនេះ ធ្វើឡើងក្នុងឱកាស សាស្ត្រាចារ្យរដ្ឋមន្ត្រី អញ្ជើញជាអធិបតីក្នុងពិធី បើកសន្និសីទគិលានុបដ្ឋាក និងឆ្មបឆ្នាំ២០២៤ ក្រោមប្រធានប្រធានបទ “គិលានុបដ្ឋាក និងឆ្មប ដើរតួនាទីយ៉ាងសំខាន់ ក្នុងការលើកកម្ពស់គុណភាពសេវាថែទាំសុខភាព រួមចំណែកធ្វើឱ្យប្រសើរឡើងដល់ផលប្រយោជន៍អ្នកជំងឺ” នាថ្ងៃទី២ ខែសីហា ឆ្នាំ២០២៤ នេះ។ សាស្រ្តាចារ្យរដ្ឋមន្រ្តី បានផ្តល់នូវអនុសាសន៍មួយចំនួនក្នុងការអភិវឌ្ឍន៍វិជ្ជាជីវៈថែទាំឱ្យកាន់តែរីកចម្រើនបន្ថែមទៀត ដូចតទៅ៖ ១. នៅថ្នាក់កណ្តាល សូមឱ្យការិយាល័យគិលានុបដ្ឋាកនិងឆ្មប គណៈឆ្មប គណៈគិលានុបដ្ឋាក សមាគមឆ្មប និងសមាគមគិលានុបដ្ឋាក ធ្វើការរួមគ្នា រៀបចំផែនការសកម្មភាពជាមួយគ្នា ដើម្បីពង្រឹងការអនុវត្តបទដ្ឋានគតិយុត្ត សម្រាប់គាំទ្រដល់ការអនុវត្តរបស់គិលានុបដ្ឋាក និងឆ្មបរៀងរាល់ខែ។ ២. គណៈគិលានុបដ្ឋាក គណៈឆ្មប សមាគមគិលានុបដ្ឋាក និងសមាគមឆ្មប បញ្ជូនរបាយការណ៍ប្រចាំខែ ពីវឌ្ឍនៈភាពមកនាយកដ្ឋានមន្ទីរពេទ្យ ដើម្បីបានដឹងពីការីកចម្រើន និងធ្វើការចងក្រងជារបាយការណ៍រួម សម្រាប់វិជ្ជាជីវៈគិលានុបដ្ឋាក និងឆ្មប។ ៣. មន្ទីរសុខាភិបាលនៃរដ្ឋបាលរាជធានី ខេត្ត ជាមួយប្រធានមន្ទីរពេទ្យ និងប្រធានថែទាំមន្ទីរពេទ្យ រៀបចំប្រជុំជាទៀងទាត់ ដើម្បីពិនិត្យមើលពីបញ្ហាប្រឈមដែលកើតមាននៅតាមមន្ទីរពេទ្យ និងស្វែងរកដំណោះស្រាយដែលជាប្រយោជន៍ដល់អ្នកជំងឺ ដល់មន្ទីរពេទ្យ និងដល់មន្រ្តីសុខាភិបាល។ ៤. ប្រធានមន្ទីរពេទ្យបង្អែក គួររៀបចំឱ្យគណៈកម្មការថែទាំមន្ទីរពេទ្យនីមួយៗ មានប្រធាន អនុប្រធាន សមាជិក និងមានកន្លែងពួកគាត់អាចប្រជុំប្រចាំខែ មានតួនាទី និងភារកិច្ច និងរៀបចំផែនការសកម្មភាពប្រចាំឆ្នាំសម្រាប់សេវាថែទាំ។ ៥. នៅតាមមន្ទីរពេទ្យ គិលានុបដ្ឋាក និងឆ្មប ត្រូវកំណត់សូចនាករតាមផ្នែក ដើម្បីពង្រឹងការអនុវត្តព្រមទាំងធ្វើការតាមដាន និងវាយតម្លៃសូចនាករឱ្យបានច្បាស់លាស់។ សាស្រ្តាចារ្យរដ្ឋមន្ត្រី ក៏បានណែនាំដល់អង្គសន្និសីទទាំងមូល ដើម្បីបង្កើនប្រសិទ្ធភាពក្នុងការអនុវត្តការងារបន្ថែមទៀត ដូចជា ១. ត្រូវត្រួតពិនិត្យអនាម័យតាមតាមន្ទីរពេទ្យ ចុះតាមសាលនានា ប្រធានថែទាំត្រូវប្រជុំរៀងរាល់ អាទិត្យដើម្បីពិភាក្សាពីបញ្ហា និងដោះស្រាយជាមួយគ្នា ២. ត្រូវធ្វើកិច្ចការឱ្យកាន់តែប្រសើរឡើង ៣. កិច្ចសហប្រតិបត្តិការជាមួយសហភាតរៈ និងដៃគូនានា ៤. ផ្តល់ការថែទាំប្រកបដោយមេត្តាករុណាសម្រាប់អ្នកជំងឹ ៥. ជាម្ចាស់ការលើការងារដែលខ្លួនបានធ្វើ ៦. យកចិត្តទុកដាក់កាងារជាសំខាន់ ៧. ត្រៀមដោះស្រាយបញ្ហាផ្សេងឱ្យបានទាន់ពេលវេលា និង ៨. មានទស្សនៈវិស័យវែងឆ្ងាយសម្រាប់ការងារថែទាំ។ គួរបញ្ជាក់ថា សន្និសីទគិលានុបដ្ឋាក និងឆ្មប រៀបចំឡើងក្នុងគោលបំណង ដើម្បីចែករំលែកពីបទពិសោធន៍ ប្រសិទ្ធភាពការងារដឹកនាំផ្នែកថែទាំ ការគ្រប់គ្រង ការអប់រំគិលានុបដ្ឋាក-ឆ្មប ការអភិវឌ្ឍវិជ្ជាជីវៈបន្ត ការកែលម្អគុណភាព និងសុវត្ថិភាពអ្នកជំងឺ នវានុវត្តន៍បច្ចេកវិទ្យាទំនើបក្នុងវិស័យថែទាំជំងឺ ការអនុវត្តគ្លីនិកកម្រិតខ្ពស់ ការអនុវត្តន៍ផ្អែកលើភស្តុតាង និងសមត្ថភាពផ្នែកថែទាំនៅប្រទេសកម្ពុជា។ សន្និសីទនេះ ក៏មានការអញ្ជើញចូលរួមពី រដ្ឋលេខាធិការ ទីប្រឹក្សាក្រសួង ថ្នាក់ដឹកនាំនៅតាមមន្ទីរពេទ្យជាតិ និងថ្នាក់ក្រោមជាតិ តំណាងអង្គការសុខភាពពិភពលោកប្រចាំកម្ពុជា (WHO) តំណាងទីភា្នក់ងារសហប្រតិបត្តិការអន្តរជាតិ នៃប្រទេសជប៉ុន ប្រចាំកម្ពុជា (JICA) តំណាងទីភ្នាក់ងារសហរដ្ឋអាមេរិក ដើម្បីអភិវឌ្ឍអន្តរជាតិ (USAID) និងគណៈគិលានុបដ្ឋាក គណៈឆ្មប សមាគមគិលានុបដ្ឋាក និងសមាគមឆ្មប រួមទំាងអង្គការដៃគូសុខាភិបាល ដែលមានការអញ្ជើញចូលផ្ទាល់ ៣០០ នាក់ និងតាមប្រព័ន្ធ Zoom ចំនួន ១០០០ នាក់៕	2024-08-02T23:42:00+07:00	kampucheathmey.com	https://www.kampucheathmey.com/health/749433
b8af4dd1-e836-4d62-be63-4d9825f2cd58	អភិបាលខេត្តតាកែវ បើកយុទ្ធនាការចាក់វ៉ាក់សាំងការពារជំងឺសារទឹកជំងឺអុតក្ដាម លើសត្វគោក្របី ក្នុងកំឡុងរដូវវស្សា	លោក វ៉ី សំណាង ងភិបាលខេត្តតាកែវ នៅថ្ងៃសុក្រ ទី២ ខែសីហា ឆ្នាំ២០២៤ បានដឹកនាំមន្រ្តីមន្ទីរកសិកម្ម រុក្ខាប្រមាញ់ និងនេសាទខេត្ត អាជ្ញាធមូលដ្ឋាន និងនិស្សិតសិក្សាជំនាញពេទ្យសត្វ បើកយុទ្ធនាការ ចាក់វ៉ាក់សាំងការពារជំងឺអុតក្ដាម ជំងឺសារទឹក និងជំងឺដុំពក លើសត្វគោ-ក្របីរបស់ប្រជាកសិករនៅក្នុង ឃុំរាមអណ្តើក ស្រុកគិរីវង់។ ថ្លែងក្នុងឱកាសនោះនោះ លោក វ៉ី សំណាង បានអំពាវបងប្អូនប្រជាពលរដ្ឋដែលមានចញ្ចឹមគោ ក្របី សូមនាំគោក្របីរបស់ខ្លួនមកចាក់វ៉ាក់សាំងការពារជំងឺសារទឹកនិងជំងឺអុតក្ដាម ដែលមន្រ្តីជំនាញបសុពេទ្យបានរៀបចំចាក់ជូន ដោយឥតគិតថ្លៃ ដើម្បីការពារជំងឺទាំងអស់នេះកុំឲ្យកោះតមានឡើកលើគោក្របីរបស់បងប្អូន។ លោកអភិបាលខេត្តតាកែវ បានណែនាំបងប្អូនប្រជាពលរដ្ឋសូមមានប្រុងប្រយ័ត្នចំពោះជំងឺផ្ដាស់សាយបក្សី ដែលកន្លងមកបានឆ្លងដល់ប្រជាពលរដ្ឋនៅស្រុកគីរីវង់នេះ ដោយបងប្អូនត្រូវមានការប្រុងប្រយ័ត្នខ្ពស់ មិនត្រូវប៉ះពាល់មាន់ ដែលមានជំងឺ ហើយមាន់ដែលងាប់ដោយសារជំងឺត្រូវយកទៅកប់ចោល កុំបរិភោគ ហើយជាពិសេសត្រូវរាយការណ៍មកមន្រ្តីជំនាញពេទ្យសត្វបើឃើញមានសត្វចញ្ចឹមរបស់ខ្លួនមានជំងឺ។ បើតាមលោក ថៃ លី ប្រធានការរិយាល័យផលិតកម្ម និងបសុព្យាបាល នៃមន្ទីរកសិកម្ម ខេត្តតាកែវ បានថ្លែងឲ្យដឹងថា មន្រ្តីជំនាញពេទ្យសត្វគ្រោងចាក់ថ្នាំបង្កាជំងឺសារទឹក និងជំងឺអុតក្ដាមលើសត្វគោក្របីរបស់បងប្អូន ប្រជាកសិករឲ្យបាន៩០ភាគរយ នៃគោក្របីរបស់បងប្អូនប្រជាកសិករនៅក្នុងខេត្តតាកែវ ដែលមានចំនួនជិត៣០ម៉ឺនក្បាល ហើយយុទ្ធនាការថ្ងៃដំបូងនេះបានចាប់ផ្ដើមពីស្រុកគីរីវង់ និងដោយដឹកនាំផ្ទាល់ពីអភិបាលខេត្តតែម្តង៕	2024-08-02T20:13:00+07:00	freshnewsasia.com	https://m.freshnewsasia.com/index.php/en/localnews/351191-2024-08-02-06-13-06.html
c2ad2b38-c3d1-4ce1-87b7-3b1a824af937	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ១នាក់ (Video inside)	ក្រសួងសុខាភិបាល នៅថ្ងៃទី២ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១៨នាក់, អ្នកជាសះស្បើយសរុបចំនួន ១៣៦,២៥៦នាក់, ស្លាប់សរុបចំនួន ៣,០៥៦នាក់៕	2024-08-02T19:55:00+07:00	freshnewsasia.com	https://m.freshnewsasia.com/index.php/en/localnews/351187-2024-08-02-05-55-43.html
1e58abdf-c3df-406b-a1c5-a9746458bf85	រកឃើញករណី ជំងឺផ្តាសាយបក្សី លើក្មេងប្រុសអាយុ ៤ឆ្នាំ នៅស្រុករមាសហែក ខេត្តស្វាយរៀង	ក្នុងសេចក្តីប្រកាសព័ត៌មាន របស់ក្រសួងសុខាភិបាល នៅថ្ងៃទី១ សីហា បានឲ្យដឹងថា ក្មេងប្រុសនេះ មានគ្រុនក្តៅ ក្អក ហត់ ពិបាកដកដង្ហើម និងសន្លឹម ។ បច្ចុប្បន្នស្ថានភាពអ្នកជំងឺបានធូរស្រាល និងកំពុងទទួលបានការ ថែទាំយ៉ាងយកចិត្ត ទុកដាក់ពីសំណាក់ក្រុមគ្រូពេទ្យ។ តាមការសាកសួរបង្ហាញថា ប្រហែល១២ថ្ងៃមុនចាប់ផ្តើមឈឺ នៅក្នុងភូមិ និងនៅផ្ទះអ្នកជំងឺ មានមាន់ទាងាប់ចំនួនជាច្រើនក្បាល និងជាហូរហែ ហើយបានយក មកធ្វើម្ហូបបរិភោគ ក្មេងប្រុសបានប៉ះពាល់និងកាន់មាន់ងាប់ ព្រមទាំងចូលចិត្តលេងជាមួយមាន់ទា។ ក្រុមឆ្លើយតបបន្ទាន់ របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារ នៃក្រសួងកសិកម្ម រុក្ខាប្រមាញ់ និងនេសាទ និងក្រសួង បរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ធ្វើការអង្កេតស្រាវជ្រាវ យ៉ាងសកម្មលើការកើតឡើង នូវជំងឺផ្តាសាយបក្សី និងធ្វើការឆ្លើយតប ទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និង មនុស្ស និងបន្ត ស្វែងរកករណីសង្ស័យ និងអ្នកប៉ះពាល់ ដើម្បីទប់ស្កាត់ការឆ្លង បន្តទៅអ្នកដទៃទៀតក្នុងសហគមន៍ ព្រមទាំង ចែកជូនឱសថតាមីហ្គូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋ នៅក្នុងភូមិដែលកើតហេតុខាងលើ។ ក្រសួងសុខាភិបាល ក៏បានក្រើនរំលឹក ដល់បងប្អូនប្រជាពលរដ្ឋទាំងអស់គ្នា សូមយកចិត្តទុកដាក់ប្រុងប្រយ័ត្ន លើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាព ប្រជាពលរដ្ឋយើង ហើយក៏សូមជម្រាបដល់បងប្អូន ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាក ដកដង្ហើម និងមានប្រវត្តិធ្លាប់ បានប៉ះពាល់ជាមួយមាន់ទាឈឺ ឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមាន រោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និង ត្រូវស្វែងរកការ ពិគ្រោះយោបល់ និងការ ពិនិត្យព្យាបាលនៅ តាមមូលដ្ឋាន សុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា។ សូមបញ្ជាក់ថា របៀបចម្លង៖ ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សី ឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សី ដែលឈឺឬងាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅ មន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លង ដូចនឹងជំងឺផ្តាសាយតាមរដូវកាលផងដែរ។ វិធានការបង្ការ៖ សូមលាងដៃឱ្យបានញឹកញាប់ ជាមួយសាប៊ូ និងទឹកមុនពេលបរិភោគ និង បន្ទាប់ពីប៉ះពាល់ជាមួយបក្សី ដាក់កុមារនៅឆ្ងាយពីសត្វបក្សី និងដាក់សត្វបក្សីនៅឱ្យឆ្ងាយពីកន្លែងរស់នៅ កុំ បរិភោគសត្វបក្សីឈឺឬងាប់ និងរាល់សត្វបក្សីដែលធ្វើ សម្រាប់បរិភោគត្រូវចំអិនឱ្យឆ្អិនល្អ៕	2024-08-02T16:08:00+07:00	dap-news.com	https://dap-news.com/national/2024/08/02/436205/
c4c71398-f269-4ed4-a35e-178ea175f732	តើការញ៉ាំអាហារពេលយប់ អាចកើតជំងឺដាច់សរសៃឈាមខួរក្បាលដែរឬទេ?	មនុស្សជាច្រើនមានការព្រួយបារម្ភថា តើការញ៉ាំអាហារពេលយប់នឹងធ្វើឲ្យកើតជំងឺដាច់សរសៃឈាមក្នុងខួរក្បាលឬអត់ អត្ថបទខាងក្រោមនឹងជួយអ្នកឆ្លើយសំណួរនេះ។ មែនទែនទៅ ជំងឺដាច់សរសៃឈាមខួរក្បាលគឺទាក់ទងទៅនឹងកត្តាហានិភ័យជាច្រើនទៀតដូចជា ជំងឺលើសឈាម ជំងឺមេតាប៉ូលីស និងជំងឺបេះដូងសរសៃឈាម របៀបរស់នៅដែលមិនមានសុខភាពល្អ ដូចជាការប្រើប្រាស់គ្រឿងញៀន ការញៀនស្រា និងកង្វះសកម្មភាពរាងកាយ។ ជំងឺដាច់សរសៃឈាមខួរក្បាលចំពោះមនុស្សវ័យក្មេង ក៏បណ្តាលមកពីភាពមិនប្រក្រតីពីកំណើតដូចជា ភាពខុសប្រក្រតីនៃសរសៃឈាមខួរក្បាលដែលកើតមានតាំងពីកុមារភាពមកម្ល៉េះ ដោយពេលដែលរន្ធគូថមានទំហំធំល្មមអាចបណ្តាលឲ្យដាច់រលាត់។ ដូច្នេះវាពិបាកក្នុងការសន្និដ្ឋានថាតើកត្តាជាក់លាក់មួយ បណ្តាលឱ្ឲ្យដាច់សរសៃឈាមខួរក្បាលឬអត់។ អាស្រ័យលើកត្តា និងស្ថានភាពរបស់មនុស្សម្នាក់ៗ ហានិភ័យនៃជំងឺដាច់សរសៃឈាមខួរក្បាលអាចកើនឡើង ឬថយចុះ។ នេះជាមូលហេតុដែលមនុស្សពីរនាក់មានសកម្មភាពរាងកាយស្មើៗគ្នា ប៉ុន្តែមនុស្សខ្លះមានជំងឺដាច់សរសៃឈាមក្នុងខួរក្បាល ហើយអ្នកខ្លះទៀតមិនមាន។ ដូច្នេះហើយ ថាតើការញ៉ាំនៅពេលយប់បង្កើនហានិភ័យនៃជំងឺដាច់សរសៃឈាមខួរក្បាល គឺអាស្រ័យលើអ្វីដែលអ្នកញ៉ាំ និងចំនួនប៉ុន្មាន ជាជាងពេលដែលអ្នកញ៉ាំ។ ប្រសិនបើអ្នកជ្រើសរើសអាហារដែលមានសុខភាពល្អ មានសារធាតុចិញ្ចឹមខ្ពស់ និងថាមពលទាប ការទទួលទានវាក្នុងបរិមាណតិចតួចអាចកាត់បន្ថយហានិភ័យនៃជំងឺសរសៃឈាមបេះដូងជាទូទៅ និងជាពិសេសជំងឺដាច់សរសៃឈាមខួរក្បាល។ ជាឧទាហរណ៍ ការផឹកទឹកដោះគោក្តៅមួយកែវ និងញ៉ាំផ្លែឈើមួយចំនួន ឬសាឡាត់ដែលមានជាតិស្ករទាបមុនពេលចូលគេងអាចកាត់បន្ថយភាពស្រេកឃ្លាន គេងបានកាន់តែជ្រៅ និងផ្តល់ថាមពលគ្រប់គ្រាន់ពេញមួយយប់។ ការញ៉ាំសាច់មាន់បំពងច្រើនពេក និងផឹកភេសជ្ជៈដែលមានជាតិស្ករអាចបណ្តាលឲ្យមិនរំលាយអាហារ ច្រាលក្រពះ និងសូម្បីតែពិបាកក្នុងការគេង។ ស្ថានភាពនេះមានរយៈពេលយូរធ្វើឲ្យថាមពលលើសកកកុញក្នុងខ្លួនបង្កជាជំងឺ។ អ្នកជំនាញអាហារូបត្ថម្ភនៅក្នុងកាសែត Boldsky ដែលចង្អុលប។ង្ហាញពីផលប៉ះពាល់គ្រោះថ្នាក់មួយចំនួននៃការញ៉ាំនៅពេលយប់ដែលមានដូចជា យោងតាមគោលការណ៍ជីវសាស្រ្តនៃរាងកាយនៅពេលញ៉ាំនៅពេលយប់អាហារនឹងមិនត្រូវបានគេប្រើប្រាស់និងស្រូបយកភ្លាមៗទេ ប៉ុន្តែនឹងកកកុញ។ ប្រសិនបើអ្នកចូលគេងបន្ទាប់ពីញ៉ាំរួច ទម្ងន់របស់អ្នកនឹងកើនឡើងយ៉ាងឆាប់រហ័ស ហើយការធាត់ក៏នឹងកើនឡើងផងដែរ។ តាមបែបជីវសាស្ត្រ ពេលថ្ងៃលិចក៏ជាពេលដែលរាងកាយបើករបៀបសម្រាកដែរ។ អ្នកដែលញ៉ាំនៅពេលយប់ជ្រៅនឹងរំខានដល់ដំណេក និងរំខានដល់នាឡិកាជីវសាស្រ្តរបស់រាងកាយ ធ្វើឲ្យរាងកាយបង្កើនសកម្មភាពនៅពេលយប់។ នោះអាចបណ្តាលឲ្យគេងមិនលក់យ៉ាងងាយស្រួល និងបង្កើនកូលេស្តេរ៉ុល។ ដូច្នេះហើយ អ្នកជំនាញអាហារូបត្ថម្ភណែនាំថា ប្រសិនបើអ្នកមានអារម្មណ៍ឃ្លាន អ្នកគួរតែញ៉ាំអាហារសម្រន់ស្រាលៗដូចជា oatmeal ទឹកដោះគោ skim និងកំណត់ការញ៉ាំអាហារហឹរ ប្រូតេអ៊ីនច្រើន ឬប្រើសារធាតុរំញោច។ បន្ទាប់ពីអាហារពេលយប់ចប់ មនុស្សភាគច្រើនតែងតែងងុយដេកភ្លាមៗ ដែលនាំអោយមានការចាល់ជាតិអាស៊ីត បណ្តាលឲ្យឈឺទ្រូង។ បើអ្នកញ៉ាំនៅពេលយប់ អ្នកគួរតែចៀសវាងអាហារដែលមានជាតិជូរ ហឹរ និងមានជាតិខ្លាញ់ច្រើន។ មហារីកពោះវៀនធំ ត្រូវបានគេស្គាល់ថាជាមហារីកពោះវៀនធំ គឺជាលក្ខខណ្ឌមួយដែលកោសិកាមិនធម្មតាលេចឡើង និងលូតលាស់នៅក្នុងស្រទាប់ពោះវៀនធំ ពោះវៀនធំ ឬរន្ធគូថ ទាំងបុរស និងស្ត្រីមានហានិភ័យក្នុងការកើតជំងឺនេះ។ នៅពេលដែលអ្នកញ៉ាំនៅពេលយប់ និងញ៉ាំអាហារដែលពិបាករំលាយ ពួកវាជាប់នឹងពោះវៀនរបស់អ្នក ហើយអាចបណ្តាលឲ្យកើតមហារីកពោះវៀនធំ (មហារីករន្ធគូថ) ក្នុងរយៈពេលយូរ។ ទម្លាប់ទទួលទានអាហារពេលយប់យ៉ាងងាយ នាំឲ្យកើតជំងឺទឹកនោមផ្អែម និងជំងឺសរសៃឈាមបេះដូង មូលហេតុត្រូវបានគេជឿថា បណ្តាលមកពីការរំខាននៃនាឡិកាជីវសាស្រ្តរបស់រាងកាយ ស្របពេលដែលកម្រិតជាតិខ្លាញ់ក្នុងឈាមកើនឡើងផងដែរ ប្រសិនបើទៀងទាត់នាំឲ្យអាំងស៊ុយលីនក្នុងឈាមថយចុះ។ វាកាន់តែពិបាកក្នុងការគ្រប់គ្រងកម្រិតជាតិស្ករក្នុងឈាម។ ការទទួលទានអាហារនៅពេលយប់ធ្វើឲ្យរាងកាយត្រូវផ្តោតការយកចិត្តទុកដាក់លើការរំលាយអាហារ និងការស្រូបយកពេញមួយយប់ ដូច្នេះវាមិនមានពេលសម្រាកសម្រាប់ខួរក្បាល និងសរីរាង្គដទៃទៀត ដែលជាហេតុធ្វើឲ្យអ្នកក្រោកពីដំណេកពេលអ្នកញ៉ាំនៅពេលយប់ អ្នកនឹងមានអារម្មណ៍ថា អស់កម្លាំង។ ប្រសិនបើអ្នកញ៉ាំច្រើនពេក វាក៏ដាក់សម្ពាធលើសរីរាង្គជុំវិញក្រពះ ដែលនាំឲ្យប៉ះពាល់ដល់ការចងចាំ និងខូចសរសៃប្រសាទរយៈពេលវែង។ អ្នកស្រាវជ្រាវជុំវិញពិភពលោកបាននិយាយថា រោគសញ្ញានៃការក្រហាយទ្រូង និងការចាល់អាស៊ីត នឹងបណ្តាលឲ្យគេងមិនដកដង្ហើម។ ការទទួលទានអាហារពេលល្ងាចយឺត ក៏ធ្វើឲ្យកម្រិតជាតិស្ករក្នុងឈាមកើនឡើង និងកម្រិតកូឡេស្តេរ៉ុលកើនឡើងដែលអាចបណ្តាលឲ្យដាច់សរសៃឈាមខួរក្បាល។ នោះហើយជាមូលហេតុដែលអ្នកជំនាញណែនាំប្រឆាំងនឹងការញ៉ាំអាហារច្រើនពេកនៅពេលអាហារពេលល្ងាច។ ជាពិសេស អ្នកគួរញ៉ាំមុនម៉ោង៦ល្ងាច ឬ៣ម៉ោងមុនចូលគេង៕	2024-08-02T16:02:00+07:00	kampucheathmey.com	https://www.kampucheathmey.com/health/748934

Subsets and Splits

No community queries yet

The top public SQL queries from the community will appear here once available.